
PREDGOVOR 


Ovo je udžbenik za III. završni razred ugostiteljske škole, konobarsko us- 
mjerenje. On je pisan sukladno nastavnom programu u koji je uvršteno više 
inovacija, a u cijelosti su nova poglavlja: Diplomatski prijemi, Ukrašavanje 
svečanih stolova, Dijetalna prehrana i Prodaja ugostiteljskih usluga. 

Preporučujem da se navedena nova poglavlja uvrste u obavezno gradi- 
vo s potrebnim brojem sati, jer je to materija kojom bi trebao vladati svaki 
konobar sa završenom ugostiteljskom školom. U mnogim ugostiteljskim ško- 
lama u inozemstvu navedeno gradivo je već odavno prihvaćeno. 

Kad već nemamo mogućnosti da nam đaci obavljaju praktičnu nastavu 
u velikom broju vrhunskih restauracija, u segmentu teorije ove struke, sma- 
tram da ne bi smjeli zaostajati za inozemnima. 


Osim mene, autora, na ovom udžbeniku su radili i gospoda recenzenti: 
prof. dr. Vladimir Pletenac, naš poznati metodičar i didaktičar u nastavi i 
nastavnici ugostiteljskog posluživanja s dugogodišnjim iskustvom u ugosti- 
teljskoj struci i pedagoškom radu: Zlatko Dundović, Feručio Smoković i Ivan 
Zubović, kojima dugujem zahvalnost na korisnim preporukama i mišljenji- 
ma, a koja su pridonijela kvaliteti ovoga rada. 


Pula, lipnja 1998. 
Autor 


1.1. Vrste barova 


Pod pojmom “bar“ 


PIĆA 

TE 8 sA VOEE ' 


razumijeva se Em poslovna jedinica s razli- 


čitim vrstama ugostiteljskih usluga koje poslužuju u različito doba tijekom 
dana. Tek dodatna riječ uz naziv bara ena disco, snack i sl.) označava 
iscrpnije o kojoj se vrsti bara radi, odnosno koje usluge pruža. Zajednička 
obilježja svih barova su barski točionik i visoke barske 'stoliće. Osim toga tu 
su i usluge alkoholnih i bezalkoholnih pića, najraznovrsniji napici, miješana 
pića, birana hrana, kao i zabava, razonoda, ugodan ambijent i kvalitetna uslu- 

Mliječni bar 

Pub bar 


Američki bar 


Cabaret bar 


Grill-bar 

Barovi koji pružaju usluge aperitiva, napitaka i dižestiva 


Caffć-bar (čit. kafe-bar) kafić. Gosti u ovom baru mogu biti posluženi naj- 
raznovrsnijim alkoholnim pićima, širokim izborom bezalkoholnih pića, hlad- 
nim i toplim napicima, toplim i hladnim sendvičima, zagriscima, kolačima. 
Usluge se konzumiraju za barskim točionikom ili stojeći za visokim stolovi- 
ma. 


Radno vrijeme kafe bara je od 6 do 22 sata. 


Aperitif-bar (čit. aperitif, aperitiv, bar) u nas je u sastavu hotela i nudi 
širok izbor alkoholnih i bezalkoholnih pića, miješanih pića, toplih i hladnih 
napitaka, sendviča i raznovrsnih kolača. 

Radno vrijeme bara podešava se željama i potrebama gostiju hotela i naj- 
češće je od 6 do 22 sata. 


Restaurant-bar imaju danas mnoge restauracije koje pružaju usluge na 
. . . . . . . . o .. . .. ) . 
visokoj ugostiteljskoj razini, kao i sve restauracije koje u vrijeme ručka i ve- 
čere žele zadržati svakog gosta kada su svi stolovi u blagovaonici zauzeti. 
Prije obroka ovdje gosti popiju aperitiv, a nakon obroka dolaze na kavu, po- 
Je . . . ) z . ) . .,. P 
pušiti cigaretu i sl. Nudi sve usluge kao i aperitiv bar. 


Restaurant bar 

Restaurant-bar otvara svoja vrata gostima pola sata prije početka rada re- 
stauracije i radi dok ga ne napuste gosti koji su došli na večeru. 


American-bar (čit. ameriken bar), američki bar, nudi veći izbor najkvali- 
tetnijih alkoholnih i bezalkoholnih nemiješanih i miješanih pića, hladnih i 
toplih napitaka, zagrizaka i kolača. Najčešće se nalazi u hotelima visokih ka- 
tegorija. 

Radno vrijeme ovog bara ovisi o potrebama i navikama gostiju. 


Pub bar ili samo pub (čit. pab bar ili pab) je vrsta bara pivnice koja je u 
Velikoj Britaniji vrlo popularna zbog toga što se u njoj zadržao stari engle- 
ski tradicionalni način života, nazivaju je i “najengleskija institucija“ s oso- 
bitim ambijentom. Pub nudi veliki izbor različitih vrsta piva kojih može biti 
i nekoliko desetaka, a kod kojih su najpoznatija tamna piva: porter, stout, 
extra stout, ginger ale, zatim whisky, gin i druga pića. 


Pubove otvaraju mnoge zemlje u Europi pa i Hrvatska. 


Barovi koji pružaju usluge plesa, razonode, pića i napitaka 


Plesni bar (njem. Danzing bar) vrsta je bara s noćnim poslovanjem čija 
je glavna usluga organiziranje plesa i zabave uz živu glazbu. Osim plesa 
ovi barovi redovito nude širok izbor miješanih i nemiješanih pića i napita- 
ka, te u manjem izboru usluge hrane. Važno je da vrsta glazbe odgovara 
strukturi gostiju s obzirom na starost, narodnost i njihove želje. 


Disco-bar (čit. disko bar) suvremeni je tip noćnog bara čija su ponuda, 
izbor i kvaliteta usluga te cijene prilagođene potrebama i navikama mladih 
ljudi koji traže razonodu uz suvremenu glazbu i ples. Glazba je mehanička, 
s kaseta. 


Poseban tip ovog bara je video disco-bar u kojem se osim nevedenog pri- 
kazuju i različiti kraći zabavni filmovi s videokaseta. Od pića se nudi bogat 
izbor bezalkoholnih pića, sendviči, kolači. 


Cabaret-bar (čit. kabaret bar) pruža kombinaciju usluga plesnog bara i 
odgovarajućeg kulturno-zabavnog programa koji se sastoji od kraćih literar- 
nih, zabavnih i humorističkih točaka u neprekidnom trajanju od oko dva sata. 

Od klasičnih ugostiteljskih usluga nude se raznovrsna alkoholna i bezal- 
koholna pića kao i birana jela koja se mogu početi posluživati prije početka 
predstave i nastavlja se tijekom kratkih stanki između točaka. 

Barovi koji pretežno pružaju usluge jela i napitaka 


Snack bar (engl. snack-zalogaj, čit. snek bar). Ovi barovi pružaju usluge 
hrane. Jela se mogu djelomično ili u cijelosti pripremiti za barskim točioni- 
kom naočigled gostiju. Izbor usluga hrane, pića i napitaka nije ničim ogra- 
ničen. Usluge se mogu konzumirati za barskim točionikom ili za stolovima 
u blagovaonici. Načini posluživanja trebaju težiti načinima koji se koriste u 
klasičnoj restauraciji. Posluživanje hrane na barskom točioniku zahtijeva da 
se na uzdignutu plohu stavi papirnati ili tekstilni set na koji se stavlja pri- 
bor za jelo : i tanjur. Piće, također, treba nastojati poslužiti na najsličniji na- 
čin kao u restauraciji. 


Radno vrijeme ovim barovima može trajati 24 sata na dan. 


Mliječni bar (engl. Milk Bar) zasniva svoju ponudu na jelima i napicima 
od mlijeka, mliječnih proizvoda, jaja, tjestenine, kolača. Od alkoholnih pića 
može, eventualno, nuditi samo pivo, ako to dozvole nadležni općinski or- 
gani. 

Usluge pruža za barskim pultom ili za stolovima u istoj prostoriji. 


Zdravljak je ugostiteljska jedinica koja može pružati isti izbor usluga u 
ambijentu koji više odgovara klasičnoj restauraciji nego baru. 


Grill-bar (čit. gril bar; engl. grill - roštilj, gradele), je vrsta bara koji svoju 
ponudu temelji na jelima koja se pripremaju na roštilju (žaru), a koji je u 
sastavu barskog točionika ili uz njega, tako da gosti mogu izabrati namirni- 
cu koju žele da im se pripremi, koji stupanj pečenosti žele, kojim će se za- 
činima jelo začiniti i koliko i sl. 

Danas grill barovi nude i jela koja se pripremaju na ražnju. 

Osim jela grill bar nudi i raznovrsna alkoholna i bezalkoholna pića i na- 
pitke. 

Način posluživanja jela je kao i kod snack bara. 


1.2. Prostorija bara 


Sve vrste ugostiteljskih poslovnih jedinica, da bi mogle na stručan i kul- 
turan način pružati usluge, trebaju raspolagati odgovarajućim prostorijama 
opremljenim potrebnom opremom koju uvjetuje vrsta i veličina bara. 

Prostorije koje npr. mora imati aperitiv bar ili caff6 bar su: prostorija u 
kojoj je smješten točionik bara s nekoliko stolova za kojima se sjedi ili stoji 

dok se konzumiraju usluge, priručno skladište u koje se odlažu zalihe: pića, 
namirnica, potrošnog materijala i inventara, zatim garderoba za zaposleni- 
ke. 


Prostorije koje treba imati plesni bar vidljive su iz slijedeće sheme: 


Shematski prikaz barskih prostorija: 1. ulazni hal, 2. garderoba za goste, 3. ured rukovo- 
ditelja bara, 4. priručno skladište zaliha: pića, namirnica, potrošnog materijala i inventa- 
ra, 5. garderoba sa sanitarijama za glazbenike i izvođače programa, 6. podij za glazbeni- 
ke, disko-jockey i sl., 7. prostor za ples, 8. dvorana bara, 9a i 9b saloni (separei), 10. gar- 
deroba sa sanitarijama za zaposlenike, 11. kuhinja bara, 12. točionik bara 2 iz kojega se 
konobarima izdaju vina u bocama, 13. aparati za proizvodnju leda, 14. glavni barski to- 
čionik, 15. sanitarne prostorije za goste, 16. gospodarski ulaz, 17. ulaz iz sporedne ulice. 


Plesni bar mora imati jedan točionik, ali ih može imati i više. 


1.3. Oprema bara 


Da bi se rad u baru mogao stručno i uspješno obavljati, potreban je pri- 
kladan i kvalitetan inventar. Navest ćemo najprije inventar koji je prijeko 
potreban i bez kojega se ne bi moglo pripremati miješano piće. 

Sav barski inventar treba biti izrađen od prvorazrednog materijala i lije- 
po oblikovan. 

1.3.1. Barski točionik 


Barski točionik (barski pult, barska tezga) je glavni dio opreme klasičnih 
barova. Na barskom točioniku pripremaju se, toče i izdaju sva pića i napici 
koji se poslužuju u baru. Kraj njega se stoji, pije, jede, razgovara, ali istov- 
remeno obavlja i posao. Barski točionik treba biti odgovarajuće veličine, izra- 
đen od nerđajučeg čelika da se može bez većih poteškoća održavati na vi- 
sokoj higijenskoj i estetskoj razini. Njegov je prostor ispod radne plohe na 
nekoliko mjesta pregrađen i služi za odlaganje i hlađenje potrebnih vrsta i 
količina alkoholnih i bezalkoholnih pića i različitih namirnica koje se upo- 
trebljavaju u poslovanju bara. U svakom pregrađenom prostoru podešava 
se potrebna temperatura. Uz navedeni rashladni prostor može se još ugra- 
diti i aparat za pravljenje leda (ledomat), aparat za pranje čaša, bojler za to- 
plu vodu i dr. 


Barski točionik mora udovoljavati ovim zahtjevima: 


1. veličina barskog točionika treba odgovarati broju sjedala u baru s obzi- 
rom na prostor za hlađenje, radnu površinu na kojoj se pripremaju uslu- 
ge, potreban sitan inventar tijekom rada koji stoji na radnoj plohi i mo- 
gućnost smještaja potrebnog broja visokih barskih stolica, 


rD 


vanjski dio barskog točionika treba biti praktičan i udoban gostima koji 

sjede na barskim stolicama, a istovremeno estetski uklopljen u prostor ba- 

ra, 

3. tehničkih pomagala na barskom točioniku treba biti dovoljno i pravilno 
razmještenih s obzirom na vrste usluga koje se nude i broj sjedala u ba- 
ru, 

4. položaj barskog točionika treba biti funkcionalan u odnosu na ostali dio 
bara (ulazna vrata, prostor gdje sjede gosti, priručno skladište). 

Uz vanjsku stranu barskog točionika postavljene su visoke barske stolice. 
S unutrašnje strane, nasuprot barskom točioniku, nalazi se tzv. retropult 

(retrobank), koji se sastoji od ormarića s ladicama i unutrašnjim policama u 

koje se stavlja čisto rublje. Otvorene police iznad ormarića služe za izlaga- 

nje: pića, skupocjenih čaša, pribora za miješanje pića, osvojenih nagrada, sred- 
stava za unapređivanje prodaje i sl. 


Visoke barske stolice 


S vanjske strane barskog točionika postavljaju se visoke barske stolice, naj- 
češće tapecirane i ugodne samo za kraće sjedenje, s kratkim naslonom ili bez 
njega, pomične ili pričvršćene za pod. 

Visina stolica je 80-90 cm s naslonom za noge na visini 20-30 cm od po- 
da ako je visina poda jednaka s obje strane barskog točionika. Broj stolica 
za barskim točionikom ovisi o njegovoj dužini. U pravilu svakoj stolici pri- 
pada 55-65 cm prostora kraj točionika što znači da će broj stolica ovisiti o 
njegovoj dužini. Na jednom ili dva mjesta treba ostaviti slobodan pristup 
točioniku da mu konobari mogu prići i uzeti naručene usluge. 

Zahvaljujući visokim barskim stolicama kraj barskog točionika mješač pića 
može napraviti znatan promet s gostima koje poslužuje za točionikom. 

Gosti se za barskim točionikom u pravilu ne zadržavaju dugo, mijenjaju 
se često, sjedaju za stolove ili napuštaju bar. 


U nekim barovima poslužuju se gosti kraj točionika uz koji nema stola- 
ca, jer. oni otežavaju pristup novih gostiju točioniku. 


1.3.2. Sitni inventar 


Šeiker (Shaker). Prijeko je potreban svakome tko se bavi miješanjem pi- 
ća te je postao simbol profesije mješača pića u cijelom svijetu. Načinjen je 
od neoksidirajućeg metala (posrebrenog). Sastoji se od dva ili tri dijela, a 
zapremnine je 0,5-1 1. U njemu se miješaju pića uz dodatak kocaka leda. Po- 
stupa se tako da se šeiker, omotan ubrusom ili bez njega, snažno i kratko 
mućka u visini ramena. Vrijeme mućkanja mjeri se sekundama. Kad se še- 
iker opere, ne zatvara se da bi se brže priredilo slijedeće piće, a i zbog toga 
što se u zatvorenom s vremenom javlja neugodan miris po metalu. 

Šeiker se u ovoj knjizi spominje kao mješalica ili ru na mješalica. 

Trodjelni šeiker ima naziv standardni tip. 


Dvodjelni metalni šeiker ima naziv američki tip. Dvodjelni šeiker, koje- 
mu je donja polovica metalna a gornja od pleksi-stakla, naziva se bostonski 
tip šeikera. 


Čaša za miješanje - barska čaša (Mixglass). Mnogi se jednostavniji i lak- 
ši kokteli priređuju u barskoj čaši. Čaša je od debljeg stakla i obično nosi 
ime nekog proizvođača žestokih pića. Veličine je 0,5-2 1. U nju se stave 2-3 
kocke leda, miješanjem leda čaša se rashladi, a zatim se voda izlije i u čašu 
ulije željeno piće. Barskom se žlicom sve zajedno brzo i dobro miješa. Na- 
kon miješanja u čašu se stavlja barsko sito i desnom rukom mješavina ulije- 
va u čaše. 


U nedostatku barske čaše može poslužiti i donji dio šeikera, veća čaša ili 
vrč. 


Električna mješalica (Turmix). Prijeko je potrebna u izradi kvalitetnih i 
ekonomičnih frapea i ostalih pića koja se prave od voća, sladoleda, mlijeka 

1. PRIPREMANJE I POSLUŽIVANJE PIĆA U BARU 


Sitni barski inventar: 1. barski nož, 2. nož za rezanje kore od limuna, 3. nož za otvaranje 
konzervi, 4. vadičep, 5. kliješta za otvaranje pjenušca, 6. lopatica za led, 7. barsko sito, 8. 
barska žlica, 9. hvataljka za led, 10. barski čekić za led, 11. boza za začine (bitere), 12. 
dvodjelni i trodjelni ručni mješač 


itd. Naročito je potrebna za pripremu drugih pića za što je neophodno du- 
lje i snažnije miješanje. Aparat se obično sastoji od motora i dviju većih pla- 
stičnih čaša. U jednoj su ugrađeni noževi za rezanje voća, a u drugoj meha- 
nizam za pokretanje mješavine u čaši. 

Osim čaša u aparatu je ugrađen mlinac za drobljenje leda i tijesak za tje- 
šnjenje sokova iz limuna i naranče. 

Aparat ima dvije brzine okreta. Prva je sporija i upotrebljava se za mlje- 
venje voća u čaši s noževima. Kad je voće samljeveno, upotrijebi se druga 
brzina. Druga brzina je veća i upotrebljava se za sve mješavine u kojima ni- 
je potrebno mljeti ili sjeći voće, led itd. 

Barska žlica (Barspoon). Po obliku je ista kao i žlica za bijelu kavu, sa- 
mo joj je držak dulji jer mora nadvisiti barsku čašu. Izrađena je od neoksi- 
dirajućeg materijaka, katkada i posrebrena. Barmen se njom služi za miješa- 
nje pića u barskoj čaši, za mjerenje, pri dekoraciji itd. 

Osim te žlice u baru se upotrebljavaju i druge vrste malih žlica: za kavu, 
sladoled, koblere itd. 


Barsko spiralno cjedilo (Strainer). Sastoji se od rupičaste pločice s drškom 
koja je na širem dijelu omotana metalnom spiralnom oprugom. 


Upotrebljava se prilikom cijeđenja pića iz barske čaše ili šeikera. Zadržava 
komadiće leda, koštice limuna itd. U trodjelnoj mješalici ugrađeno je cjedilo. 


Bočice za aromatiziranje (Dashbottle). To su bočice u kojima se nalazi 
bitter, sirup ili kakav fini aromatičan liker. Likeri i sirupi gorka su okusa i 
intenzivne arome, a često i vrlo jake alkoholne koncentracije. Dodaju se kok- 
telima kao začini, a količina im se mjeri kapima - uštrcima. Bočice su zatvo- 
rene čepom koji na sredini ima metalnu cjevčicu. Bočica se uzme u desnu 
ruku, nagne nad čašu i naglo vrati. Tada iz nje izleti začin i na taj način 
dobije se jedan uštrcak, mlaz (engl. dash). Ponovi se to toliko puta koliko 
iziskuje recept miješanog pića. 


Mjera za viski (Jigger). To je dvodijelna metalna čaša u koju s jedne strane 
stane 4 centilitra, a s druge 5 centilitra. Internacionalna osnovna mjera za 
viski i gin (u baru) iznosi 4 centilitra. 


Slamke (Straw). Smještene su na određenom mjestu barskog i točionič- 
kog pulta, a poslužuju se uz neke koktele, neka miješana i nemiješana be- 
zalkoholna pića, uglavnom ledena. U posljednje vrijeme to više nisu slam- 
ke, nego higijenski pakovane cjevčice od raznobojnih plastičnih masa. 


Nabadala za dekoraciju. Njima se nabadaju razni dekorativni elementi 
kao što su masline, trešnje, sir, mesni naresci itd. 


Menzure za mjerenje pića. Namijenjene su za mjerenje pića tijekom po- 
sla i prilikom kontrole. Nakon upotrebe moraju se isprati i odmah obrisati 
jer prilikom idućeg mjerenja moraju biti suhe. Tako se postupa i s ostalim 
priborom koji služi za razna mjerenja. 


Tijesak za limune, naranče i grejpfrut (Squeezer). U baru je prijeko po- 
treban. Ima ih običnih i električnih. 

Mješalica za pjenušac (Swizzler). Upotrebljava se za miješanje pjenušca 
da bi iz njega izašao ugljik-dioksid. Dajemo je gostu na njegov zahtjev. 


Tambler (Tumbler). Valjkasta ili bačvasta čaša od debljeg stakla, veliči- 
ne 1do5dl. 


Boce s voćnim sokovima (Juice botte). Mješač pića ima uvijek dovoljnu 
zalihu voćnih sokova. Voćni se sokovi iz limenki odmah prelijevaju u sta- 
klene boce i stavljaju u hladnjak jer se u otvorenim limenkama zbog oksi- 
dacije metala i voćne kiseline sokovi kvare. 


Barski ribež (Nutmeg grater). Od metala je, a služi za ribanje oraščića ili 
čokolade prilikom pripreme pojedinih pića. 


Nož za voće (Fruit knife). Ima ih nekoliko vrsta. Njima se uglavnom re- 
že voće i kora limuna i naranče. 


Ostali inventar u baru. Ovamo pripadaju: veći i manji poslužavnici, va- 
dičep, posuda s ledom (staklena ili metalna), kliješta za led, kliješta za še- 
ćer, čekić za led, boce za dekantiranje vina, šalice za kavu, tanjurići, elek- 
trično kuhalo, cjenik pića, košara za vina, menzure, literatura s područja mi- 
ješanih pića, sandučić prve pomoći itd. 


Barska kolica (Barboy). Barska kolica vrlo su praktična jer na njih stane 
kompletna manja baterija barskih pića. U hotelima se barska kolica prevoze 
dizalom od salona do salona, do gostinjske sobe, od terase do restauranta, 
pa i do samog kupališta. Bolje rečeno, s njima se može svuda gdje ima go- 
stiju. Sposoban mješač pića - konobar - može na taj način znatno povećati 
promet. 


Nož za cigare. Svaki bar mora imati dovoljan izbor cigara i cigareta do- 
maće i inozemne proizvodnje. 

Uz cigare treba imati i poseban nož za rezanje vrhova cigara jer su one 
gotovo hermetički zamotane u posebne folije. Cigare i cigarete treba čuvati 
pri temperaturi od približno 20*C, na suhom i podalje od predmeta s inten- 
zivnim mirisom. 


Čaše 

Čaše su neizbježan i nezamjenjiv inventar u baru. Proizvode se od razli- 
čitih vrsta stakla: običnog, polukristalnog i kristalnog, najrazličitijih su obli- 
ka i veličina. 

Smatra se da bi u baru trebalo biti toliko vrsta čaša koliko se nudi vrsta 
pića, no to nije lako ostvarljivo jer su za to potrebna financijska sredstva, 
prostorne mogućnosti i police, a izaziva i poteškoće u radu, osobito kod no- 
vih i mladih zaposlenika. Neke se čaše upotrebljavaju i više puta tijekom 
radnog dana, a poneke samo nekoliko puta tjedno. 


112 šaše za cognac 8 čaša za pouse-cafć6 15 čaša za mozelsko vino 
3 veća čaša za cocktail 9, 10 i 11 čaše za pjenušce 16 čaša za desertno vino 
4 čaša za cocktail 12 čaša za bordoško vino 

5 i 6 čaše za akvavit 13 čaša za burgundsko vino 

7 čaša za knickebein 14 čaša za rajnsko vino 

1.4. Organizacija rada u baru 


Da bi se radni procesi u baru mogli uspješno odvijati, potrebni su struč- 
ni, kulturni i obrazovani ugostiteljski djelatnici. Pri izboru zaposlenika pazi 
se da to budu dobri stručnjaci, samostalni u radu, da dobro poznaju rad u 
baru, da imaju pošten i korektan odnos prema gostima, vlasniku bara i su- 
radnicima na radnom mjestu. 


Smatra se da bi mladi mješači pića trebali na početku karijere raditi u 
dobrim barovima, u zemljama u kojima se ovom pozivu poklanja veća pa- 
žnja kao što su Velika Britanija, Sjedinjene Američke Države, Švicarska, gdje 
se organiziraju i posebni tečajevi za mješača pića. Engleski jezik je stručni 
jezik za mješača pića, kojim zaposlenik u baru treba dobro vladati radi struč- 
ne literature i velikog broja gostiju koji se njime služe. 


Mješač pića 


Jedno od zanimljivih zanimanja u ugostiteljskoj djelatnosti svakako je za- 
nimanje mješača pića (engl. Barmen [barmen], Mixer [mikser]. Međutim, ma 
koliko taj posao bio lijep i zahvalan, toliko je težak i odgovoran. 

Tko se želi posvetiti tom zvanju ili saznati osnovne tajne uspjeha miješa- 
nja pića, treba imati solidno znanje s područja općih pravila posluživanja, 
primanja narudžbi i prodaje usluga, te kontaktiranja s gostima. Stoga svaki 
onaj tko se želi posvetiti tom zvanju mješača pića, treba prethodno biti izu- 
čeni konobar sa solidnim znanjem tog zanata, pa tek onda ulaziti u opširnu 
materiju miješanja pića - miksologije. Čovjek koji želi postati dobar mješač 
pića, treba prije svega voljeti svoje zvanje i usavršavati se radeći dulje vrije- 
me u renomiranim barovima s dobrim stručnjacima prateći stručnu literatu- 
ru, a ponekad otići i na koju stručnu demonstraciju. Za to zvanje u nas, jer 
smo turistička zemlja, prijeko je potrebno poznavanje stranih jezika. 


Mješač pića je prvi stručni čovjek za barskim točionikom od kojega mno- 
go očekuju gosti, konobari i njegovi rukovoditelji. O kvaliteti njegovih mije- 
šanih pića i načinu saobraćanja s gostima u mnogome ovisi poslovanje ba- 
ra. 

 Mješač pića mora biti ozbiljan i kulturan, s profesionalnim smiješkom i 
vedrim izgledom. Gosti koji sjedaju za barski pult, obično su bez društva, a 
razgovor s mješačem pića često im je potreban kao i piće. 

Sva pića na barskoj karti mješač pića mora potanko poznavati. Poželjno 
je da stručnu literaturu uvijek ima na radnom mjestu jer ne može napamet 
znati sve recepte. Svoj posao treba obavljati brzo i kvalitetno. 

Uspjeh mješača pića ovisi o kvaliteti pića koje priprema, o brzini i ljepoti 
rada, o kulturnom i susretljivom odnosu prema gostima i suradnicima, o 
ekonomičnom raspolaganju s pićima i namirnicama, o maksimalnom pridrža- 
vanju higijenskih propisa pri radu i sl. 

Mješač pića*' mora imati razvijen okus i ukus, izražen smisao za inova- 
cije i ljepotu. Ne smije biti strastven pušač ni prevelik uživalac alkohola. Tre- 
ba biti njegovane vanjštine i uvijek odjeven u čisto i uredno radno odijelo. 


Od administrativnih poslova mješač pića treba znati voditi knjigu pro- 
meta i zaključno stanje, knjigu pologa novca, knjigu inventara i knjigu pre- 
dane ambalaže, zatim obračunati konobarske bonove, obračunati vrijednost 
primljene robe i iskalkulirati prodajnu cijenu miješanog pića. 


S obzirom da se navedeni poslovi sve češće obavljaju na kompjutoru za 
mješača pića je važno da poznaje rad na njemu. 


Pomoćnik mješača pića 


Pomoćnik mješača pića (engl. Barhelp) [barhelp] je stručni radnik koji 
obavlja poslove što mu ih odredi mješač pića, odnosno poslove koje je on 
stručno savladao. 


Sve što je rečeno za mješača pića, očekuje se i od njegovih suradnika za 
barskim točionikom, ovisno o njihovu znanju i položaju koji zauzimaju. 


Broj zaposlenih za barskim točionikom ovisi o broju gostiju u baru, o brzi- 
ni rada radnika za barskim točionikom, o intenzitetu konzumiranja pića io 
kompliciranosti pripremanja najtraženijih pića. 


Voditelj posluživanja 


Voditelja posluživanja (engl. Bar-Headwaiter) [bar hedveiter] imaju veli- 
ki barovi s noćnim poslovanjem. On organizira izvršenje pripremnih rado- 
va te doček i posluživanje gostiju. U nekim barovima sam dočekuje goste i 
smješta ih za stolove koje su rezervirali ili za slobodne stolove koji gostima 
najbolje odgovaraju. Kontaktira s gostima, kontrolira rad konobara, nadzire 
rad vratara-portira, rad garderobijerke i higijensko održavanje prostorija bara. 


*' Neke europske zemlje organiziraju tečajeve iz područja miješanja pića, a mješačima pića omogu- 
ćavaju polaganje najvišeg stručnog stupnja. Tako gospodarska komora Miinchen u zajednici s Nje- 
mačkim savezom mješača pića svake druge godine održava tzv. Barmanmaisterpriifung. Nakon 
uspješno položenog ispita mješači dobivaju zvanje Barmanmeister. Nešto slično organizira se i u 
Italiji, Švicarskoj, Velikoj Britaniji, Francuskoj i drugim zemljama. 

U srednje velikim i manjim barovima funkciju voditelja posluživanja i ru- 
kovoditelja bara obavlja jedna osoba. 


Konobar u baru 


Ima slična zaduženja na svom radnom mjestu kao i kavanski konobar. 
Konobar (engl. Barwaiter[barveiter]) je dužan dočekati, smjestiti i poslužiti 
goste na najbolji način koji mu dopuštaju objektivni uvjeti i njegovo znanje. 

U svome radu mora se pridržavati otprije poznatih načela koje je naučio 
u školi, na tečaju ili seminaru. 


Dužan je poslužiti brzo, stručno, kulturno i diskretno (da se gost ne izla- 
že pozornosti drugih gostiju ako to ne želi), da bude u radu pažljiv i nena- 
metljiv i da radi bez buke. 


Radovi što ih konobar obavlja, mogu se svrstati u slijedeće skupine: 
- pripremni radovi, 
- primanje narudžbi i prodaja usluga, 


naplaćivanje usluga, 


ispraćaj gostiju, 
- završni radovi, 
- obračun utrška i polog novca. 


Pomoćni konobari (Barcommis) su mlađi konobari. Oni rade određene 
poslove koje im naredi voditelj posluživanja ili konobar voditelj rajona. 


Ostali zaposlenici u baru mogu biti: 


Animir-osoblje: glazbenici, pjevači, disco-jockey, video-jockey, light-joc- 
key, artisti, plesačice, animir-dame. 


Pomoćno osoblje: vratar, garderobijer, higijeničarka, higijeničarka u toa- 
letu. 


Administrativno osoblje: blagajnica, kontrolor poslovanja. 


Radna odijela 


Zaposlenici u barovima imaju uglavnom standardna radna odijela. Ru- 
kovodeće osoblje, tj. rukovoditelj radne jedinice barova, rukovoditelj bara i 
voditelj. posluživanja, nose tamno večernje odijelo (u večernjim satima), bi- 
jelu košulju, crne cipele, tamnu kravatu i crne čarape. 

Moderna odijela zaposlenih u baru 


Konobari su obučeni u tamne smokinge ili u bijele bluze s tamnim hlača- 
ma, bijele košulje, crne cipele i crne čarape. 

Mjesač pića i ostali za barskim točionikom imaju spencer (kratak haljetak u 
jednoj od pastelnih boja), visoke tamne hlače, širok pojas oko struka, even- 
tualno duže pregače obavijene oko hlača. 

Žensko osoblje zaposleno u baru ima odgovarajuće radno odijelo koje se 
razlikuje od bara do bara, nema tradicije. 

Posebno je važno da svi zaposleni u ugostiteljstvu čija profesija zahtijeva 
dugo stajanje ili hodanje, imaju čvrste lagane cipele, a po potrebi i s orto- 
pedskim ulošcima. 


1.5. osobine miješanih pića 


Riječ koktel (engl. cocktail) engleskog je podrijetla, a u doslovnom prije- 
vodu znači “pijetlov rep“. Prema legendi naziv potječe iz zemalja koje su 
organizirale prve borbe pijetlova. Nakon završenog natjecanja pila se mje- 
šavina od onoliko pića koliko je boja imao na svom repu pijetao pobjednik, 
piće se je zvalo cocktail - pijetlov rep, koji je na taj način postao simbolom 
miješanih pića. 

Miješana pića ili kokteli jesu sva pića koja su sastavljena od dva ili više 
alkoholnih ili bezalkoholnih pića. Dijele se na: 

- kratka miješana pića ili kratke koktele (engl. Short drinks) - čija količina 
ne prelazi 10 cl, a dijele se prema broju pića od kojih su izmiješani na: 
polovinske, trećinske, četvrtinske itd. 

- duga miješana pića ili duge koktele (engl. Long drinks) - koji se pripre- 
maju u količini od 10 do 30 cl pa i 40 cl. 

- mliječne mješavine (engl. Milk shake) - pića sastavljena od mlijeka, 
vrhnja, voćnih sokova, šećera sa ili bez alkoholnih pića; mogu biti vruća 
i hladna. 

- vruća miješana pića (engl. Hot drinks) - koja mogu imati u svom sasta- 
vu određenu kolićinu nekog alkoholnog pića ili biti bez njega; poslužuju 
se u količini od 10 do 20 cl. 

-  bezalkoholne mješavine (engl. Soft drinks) - mješavina kratka ili duga, 
hladna ili vruća pića u čijem sastavu nema alkohola. 


Miješana pića dijele se na: 

- aperitivna: polusuha i suha 

- dižestivna: poluslatka i slatka 

- osvježavajuća: duga i vrlo duga (iznad 300 ml). 


“Suha pića“ su pića koja u sebi ne sadrže šećer (ako ga sadrže onda je to 
u malim količinama). Najčešće se ovaj izraz koristi za “suha“ vina i “suhe“ 
koktele. 


Mjere za miješanje pića 


Prilikom miješanja pića potrebno je koristiti standardne mjere. Mjera za 
kratko miješano piće je 5 cl, tj. količina svih pića zajedno u jednom miješa- 
nom piću ne prelazi 5 cl. Tijekom pripreme miješano se piće obogaćuje sa 2 
do 2,5 cl vode koja ostaje od leda, tako da mu ukupna količina iznosi izme- 
du 7175 61 


Duga pića mješavine su različitih sastojaka najčešće u količini 20 do 30 
cl. Ako su alkoholna, u sebi imaju oko 5 cl nekog jakog alkoholnog pića. 


1.6. Standardne - internacionalne mjere pića u baru 


1 mjera pića je zapremnine 5.d ili 50 ml 
1/2 mjere pića je zapremnine Ps6l ili 25 ml 
1/3 mjere pića je zapremnine IZe odu iIzm 

1/4 mjere pića je zapremnine 1,3 cl ili 13 ml 
2/3 mjere pića je zapremnine ššel dili 35 mi 
3/4 mjere pića je zapremnine 38 cl ili 38 ml 


Kratice vezane za pripremu barskih pića: 


koktel čaša - k.č centilitar E cl 

barska čaša - b.č. mililitar - ml 

barska žlica Z b.ž. gram a g 

čajna žlica : ČA 

jušna žlica - )-ž. angostura bitter - angostura 
ručni mješač ž r.m. sirup od nara - grenadina 
čaša za miješanje - Č.N. 


mjerenje 
Uštrcak 
Centilitar 
Tekuća unca 
Najmanja boca 
pjenušca 
Vinska čaša 


Čaša za mjerenje 


(Jigger) 


Uštrcak (Dash) ! rak i ar 


Barska žlica = 
(Bar-spoon) 


Čajna žlica 
(Tea-spoon) 


Jušna žlica 
(Table-spoon) 


Centilitar 
(Centiliter) 


Tekuća unca 
(Fluid ounce) 


Najmanje boca 
pjenušca (Baby 
Split) 


Vinska čaša 
(Wine-glass) 


Kup čaša (Cup) 

1.7. Pripremni radovi 


Pod pripremnim radovima podrazumijevaju se poslovi koje treba obavi- 
ti prije dolaska prvih gostiju u bar. Obim i vrsta pripremnih radova ovisi o 
vrsti i tipu bara, o tehnologiji pripremanja usluga, o kapacitetu bara, o bro- 
ju gostiju koje se očekuje, o uslugama koje se najviše traže i o načinu poslu- 
živanja. 

Pripremni radovi u baru obavljaju se tamo gdje se usluge pripremaju i 
poslužuju. O kvaliteti, sveobuhvatnosti i pravovremenosti obavljenih pri- 
premnih radova mnogo ovisi i uspjeh pripremanja i posluživanja usluga, od- 
nosno zadovoljstvo gostiju. 


Pripremne radove u baru svrstali smo u dvije skupine: 
a) pripremni radovi u vezi s barskim točionikom, 
b) pripremni radovi u prostorijama za posluživanje gostiju. 


Pripremni radovi u vezi s barskim točionikom 


Radna ploha barskog točionika nalazi se s unutarnje strane točionika, 
iznad onog dijela u kojemu se nalaze pića na hlađenju. 


Radna ploha izrađena je od nerđajućeg čelika radi duže trajnosti i lakšeg 
higijenskog i estetskog održavanja. Ona je izdignuta od poda oko 90 cm, u 
dubinu se proteže oko 60 cm, njena dužina ovisi o dužini barskog točionika 
i ima višestruku namjenu. Na dio čiste i suhe radne plohe stavlja se bijela 
prostirka na koju se polaže inventar potreban tijekom rada mješača pića: pri- 
bor za miješanje pića, daska s nožem za voće, tanjurići, hvataljke za led, otva- 
rači za boce, nabadala za ukrašavanje pića i drugo. 


Pokraj toga inventara je i posuda s ledom, slamke, ukrasi (dekoracije) za 
pića, podlošci za čaše, barske karte, vinske karte, cjenici pića, ubrusi, poslu- 
žavnici i drugo. 

Pripremljene i nadohvat ruku trebaju biti i ostale potrepštine. 


Pića: Pića koja se najviše troše trebaju imati mjesto u nastavku radne plo- 
he, ona druga mogu biti na polici na dohvat ruku ili u hladnjaku. 


Namirnice: mlijeko, vrhnje, jaja, šećer (kristal, u prahu ili kocke), sirup, 
sladoled. 


Voće: svježe ili konzervirano: naranče, banane, kivi, ananas, limun, jago- 
de, breskve, grožđe, trešnje svježe ili kandirane raznih boja i sl. 


Povrće: za dekoraciju miješanih pića koriste se dinje, lubenice, krastavci, 
sitne rajčice, papričice i sl. oblikovano da se može koristiti u navedene svrhe. 

Začini: sol, papar, ulje, ocat, ketchup od rajčica, tabasco, worchestershi- 
re, paprika, oraščić, cimet, vanilija, klinčići, čokolada u komadu i mrvicama 
i sl. 

Ovisno o dužini barskog točionika, na razini radne plohe ili na njegovu 
priključku može se smjestiti: aparat za espresso kavu, mlinac za mljevenje 
kave s dozatorom, mehanička ili elektronska konobarska registar blagajna, 
toster, električna mješalica, rashladna vitrina za kolače i sendviče, voće. 

U barski točionik na visini radne plohe ugrađena su dva bazenčića s to- 
plom i hladnom tekućom vodom u kojima se peru čaše, vrčevi, tanjurići i 
ostali inventar koji se koristi pri pripremanju i posluživanju pića. U nekim 
barskim točionicima, pored navedenih bazenčića, nalazi se ugrađen stroj za 
pranje čaša. 

Radna ploha se temeljito sređuje i priprema prije početka svakog rada, 
ali i svaki predah u poslu treba iskoristiti za njeno uređenje i svega što je 
na njoj i oko nje. 

Na radnoj plohi obavljaju se svi radovi vezani za pripremanje i izdava- 
nje pića, stoga na njoj treba vladati savršen red i higijena. Svaku stvar treba 
odlagati poslije upotrebe na njeno ustaljeno mjesto. Bocu poslije točenja pi- 
ća treba začepiti i vratiti odakle je uzeta. 

Za goste koji sjede oko barskog točionika, radna ploha je većim dijelom 
nevidljiva jer je zaklonjena uzdignutom stranicom na koju je pričvršćena 
drvena ili metalna ploha na kojoj se pružaju usluge. 


Uzdignuta ploha barskog točionika. Barski točionici oko kojih sjede go- 
sti na visokim barskim stolicama, imaju uzdignutu plohu na kojoj se poslu- 
žuju naručene barske usluge. 


Na toj plohi stalno stoje: slamka, zagrisci, papirnati ubrusi, podlošci za 
čaše, pepeljare, što gosta treba dočekati u najboljem redu. Odmah po odla- 
sku gosta ova ploha se posprema, otklanja se čaša, zamjenjuje pepeljara, na- 
dopunjuje tanjurić sa zagriscima (nikada se zagrisci ne staljaju pred gosta u 
originalnom pakovanju), da bi slijedeći gost bio korektno dočekan. 


Pripremni radovi u prostorijama za posluživanje 


U dvorani bara, salonu ili odjeljku (separeu) u kojem se poslužuju gosti, 
potrebno je također obaviti pripremne radove i to: provjetriti prostorije, za- 
mijeniti upotrijebljeno s čistim rubljem, pomične stolove staviti na svoja mje- 
sta, postaviti na stolove stolnjake, zagriske, pepeljare, brojeve stolova, lam- 
pice ili svijeće, barske karte, označiti naručene (rezervirane) stolove, raspo- 
red umjetničkog programa i drugo, što je običaj u određenom baru. 

Drugi dio pripremnih radova odnosi se na pripremu inventara za koji se 
smatra da će se koristiti tijekom rada kao što su: prebrisavanje čaša, tanjura, 
pribora za jelo, soljenke, paprenice, bočice s uljem i octom, sve što je važno 
za barove u kojima se poslužuju jela. 

Neobavljeni, djelomično ili loše obavljeni pripremni radovi mogu znatno 
otežati i usporiti posluživanje gostiju, što može štetiti općoj kvaliteti usluge. 


1.8. Neophodna pića i namirnice u baru 


Da bi se miješano piće moglo stručno i kvalitetno pripremiti, potrebno je 
imati odgovarajuća pića i namirnice. Asortiman tih artikala ovisi o pićima 
koja se nude i renomeu bara. 

Ovdje navodimo najmanji broj artikala koje bi trebao imati bar koji je na- 
mijenjen internacionalnoj publici. 


Jaka alkoholna pića: Likeri: Vina: 

Cognac - vinjak Maraskino Vermut svijetli i tamni 
Scotch Whisky Tripl sec-Curacao Prirodni pjenušac 

Gin Apricot Desertno vino 

Vodka Dubonnet Vrhunsko i kvalitetno: 
Rum svijetli i tamni Menta -bijelo 

Kirsch Grand Mariner - crno 

Šljivovica Drambuie 

Pivo: Bezalkoholna pića: Namirnice: 

Domaće: Svježi voćni sokovi: Limun Šećer 

- svijetlo - naranča, limun, grejp Naranča Kava 

- tamno Sok od rajčice Banana Čaj 
Inozemno: Soda-voda Ananas Čokolada 
- svijetlo Mineralna voda Jaja Masline 
- tamno Tonic-Water Mlijeko Prženi 
Bezalkoholno Bitter-Lemon bademi 

Sprite 

7 up 
Ginger Ale 
Coca-Cola 
Red Bull 


Začini (aroma, boja 
okus): 

Angostura Bitter 
Orange Bitter 
Grenadina 

Šećerni sirup 
Tabasco 
Worcestershire 

1.9. Miješanje pića 


Miješana pića se mogu pripremiti u ručnoj mješalici, šeikeru (engl. sha- 
ke), u čaši za miješanje (engl. stir), u koktel čaši iz koje će gost piti (engl. 
build), u električnoj mješalici (engl. Hamilton Beach). 


Miješanje pića u ručnoj mješalici, šeikeru. U ručnu mješalicu stave se 
3-4 kocke leda (srednje veličine) i odloži se dok se ne pripremi sve što je 
potrebno za mješavinu i njeno ukrašavanje. Nakon toga iz ručne mješalice 
pomoću barskog sita izlije se voda koja je nastala otapanjem leda i izlije u 
izmjereno piće. 

Mješalica se zatvori i omota platnenim ubrusom da se ne bi tijekom muć- 
kanja zagrijala. Podigne se objema rukama do visine lijevog ili desnog ra- 
mena i snažno i brzo mućka. Potom se mješalica otvori (ako u nju nije ugra- 
đeno cjedilo), stavi cjediljka (sito) na otvor i sadržaj lijeva u pripremljenu 
čašu pazeći da komadići leda ne uđu u čašu. Piće se ukrasi, stavi na tanju- 
rić i posluži. 

U ručnoj, kao i u električnoj mješalici, miješaju se pića koja se sastavljaju 
od dijelova koje treba “razbiti“ kao što su bjelanjak i žumanjak jajeta, mlije- 
ko, vrhnje, vinajk s jajima i sl. kako bi piće postalo fina tekućina (emulzi- 
ja). 

lako nije svuda u svijetu obavezno umatanje ručne mješalice u platneni 
ubrus, mi to preporučamo iz zdravstvenih razloga. 


Miješanje pića u čaši za miješanje. U čašu za miješanje stave se tri koc- 
ke leda, izmjeri se piće, pripremi čaša u kojoj će se piće poslužiti, kao i ukras 
za nju. Izlije se voda iz čaše za miješanje, nalije pripremljeno piće i brzo se 
miješa barskom žlicom na način da se žlicom podiže led iznad tekućine. 

Nakon 4 do 5 takvih zahvata piće je izmiješano. Na čašu se stavi barsko 
cjedilo i piće natoči u pripremljenu čašu, ukrasi i posluži gostu. 

Na ovaj način se pripremaju tzv. lagana (bistra) pića koja se brzo izmije- 
šaju. 


Miješanje pića u čaši u kojoj se poslužuje. Ako se priprema kratko pi- 
će, čašu je potrebno ohladiti (frapirati). Najjednostavniji način da se to učini 
je da se čaše drže na polici u hladnjaku i prema potrebi uzimaju. Drugo na- 
čin je da se u čašu stavi kocka ili dvije leda koji se u čaši okreće dok se ona 
na ravnoj podlozi vrti oko svoje osi. Nakon desetak okretaja čaša će biti do- 
voljno hladna. Iz nje se izlije voda s kockom leda i nalije odgovarajuće piće, 
ukrasi, stavi na tanjurić i posluži gostu. 

Prilikom pripremanja dugih pića čašu nije potrebno posebno hladiti, već 
se u nju stavi kocka-dvije leda, nalije piće prema recepturi, pažljivo promi- 
ješa barskom žlicom, ukrasi i odmah posluži. 

Na ovaj način se pripremaju: Collines, Highballs, Old fashioned, Slings i 
neka pića fantazije. 


Miješanje pića u električnoj mješalici - turmixu (engl. Hamilton Beach). 
Mješalica je prijeko potrebna u pripremi frapea i ostalih pića koja sadrže voće, 
sladoled, mlijeko, vrhnje, jaja, i sl., kad je potrebno duže i snažnije miješa- 
nje. 

Aparat se sastoji od motora i dviju većih čaša od debljeg stakla. U jednoj 
su ugrađeni noževi koji usitnjavaju voće, a u drugoj je mehanizam koji po- 
spješuje miješanje tekućine u čaši. 

Osim čaša u aparatu je ugrađen mlinac za drobljenje leda i tijesak za ti- 
ješnjenje naranče, limuna, grapefruita. 

Tijekom rada u ručnoj mješalici i čaši za miješanje, u vremenu dok se ne 
koriste, treba stajati nekoliko kocki leda da budu hladni i u svakom trenut- 
ku spremni za upotrebu. 

Za uspjeh mješanog pića važno je da se koristi po recepturi određena vrsta 
i kvaliteta pića, propisana količina i naznačeni dodaci, kao i način pripre- 
manja. Tada će se dobiti odgovarajuće piće koje će imati potrebnu boju, okus 
i cjelokupan izgled. 


1.9.1. Kratka miješana pića 


Navodimo nekoliko poznatih standardnih miješanih pića koja se u cije- 
lom svijetu pripremaju na isti način, od istovrsnih sastojaka. 


Aleksander 1/10 grenadine 
R.M. Mućkati 10 sekundi. 
7/10 vinjaka Poslužiti u koktel čaši. 


3/10 kakao likera 
2 b.ž. slatkog vrhnja 


Piće naliti u široku koktel Caruso 
čašu i naribati muskat orah. R.M. 

1/3 gina dry 
Bacardi 1/3 vermoutha dry 
R.M. 1/3 menta likera 
6/10 svijetlog bacardi ruma Mućkati s malo leda. 
3/10 limunovog soka Poslužiti u koktel čaši. 

Gin and It 

KE 

1/2 gina dry 

1/2 vermoutha crvenog 
Piće mora biti hladno. 


Manhattan 

Č.M. 

7/10 rye whiskyja 

3/10 crvenog vermoutha 
2 uštrcka angosture 
Koktel trešnja 

Poslužiti u koktel čaši 


Martini dry 

ČM. 

3/4 gina dry 

1/4 _vermoutha dry 
uštrcak angosture 

Martini sweet 

Č.M. 

2/3 grina dry 

1/3 vermoutha crvenog 
Dodati nabodenu trešnju 
Poslužiti u koktel čaši. 


Side Car 

R.M. 

6/10 vinjaka 

3/10 cointreau 

1/10 limunovog soka 
Poslužiti u širokoj koktel čaši. 


White Lady 
R.M. 
2/4 gina dry 


uštrcak limunova soka 1/4 cointreaua 

Treba brzo miješati i dodati 1/4 lomunovog soka 
nabodenu maslinu Poslužiti u koktel čaši. 
Poslužiti u koktel čai. 


1.9.2. Duga miješana pića 


Fizevi 


Gin-fiz (Gin-fizz). U ručnu mješalicu stavi se led, 30 ml soka od limuna, 
50 ml gina, 2 barske žlice šećera i snažno mućka oko 2 minute. Sadržaj se 
nakon toga izlije u tumbler-čašu ili čašu za limunadu, prema potrebi dolije 
soda-voda, doda slamka i poslužuje 

Kraljevski fiz (Rayal fizz). Priprema se na isti način kao i gin-fizz, samo 
što se u ručnu mješalicu doda još cijelo svježe jaje, 50 ml soka od limuna, 50 
ml soka od naranče, 1 barska žlica grenadine, 3 barske žlice šećera. Snažno 
se mućka 3 minute, da bi se bjelanjak pretvorio u pjenu. Piće se izlijeva u 
čašu od 300 ml. 


Flipovi 


Prošek-flip. U ručnu mješalicu stave se 3 kocke leda. Pripremi se 1 žu- 
mance, te 50 ml prošeka. Iz mješalice se izlije voda, doda žumance, prošek 

i 2 barske žlice šećera u prahu. Kratko i snažno se mućka i zatim ulije u 
visoku čašu od 100 ml. Nariba se malo muškat-oraha ili čokolade i odmah 
poslužuje. 

Na isti način mogu se pripremiti i flipovi od vinjaka, ruma i drugih pića, 
samo što se umjesto prošeka dodaje željeno piće. Flipovi su kratka pića. 


Kobleri 


Naranča kobler (Orange cobblers). U široku čašu za pjenušac stavi se do 
3/4 smrvljenog leda na koji se dodaje 1 barska žlica šećera u prahu. Na ta- 
kav se led složi 5-6 kriški oguljene naranče preko kojih se prelije 50 ml tri- 
pl-seca ili cointreaua. Čaša s pićem stavi se na tanjurić i posluži uz desertni 
tanjurić, viljušku i slamku. 

Na isti se način mogu pripremiti i drugi kobleri (samo se izmijeni voće i 
doda odgovarajuće piće). Ako su komadi voća veći, mogu se na desertnom 
tanjuru dati nož i viljuška za voće. 


Kolade* 


Pina kolada 1 (Pina colada 1). U ručnu ili električnu mješalicu stavi se 
do polovice usitnjeni led, doda se 5 cl bezbojnog ruma, 3 cl soka od anana- 
sa, 2 cl kokosovog mlijeka, 2 cl slatkog vrhnja, dobro se izmiješa i nalije u 
veći tumbler (kokosov orah), koji se ukrasi komadićem ananasa i maraski- 
no trešnjom. 


Poslužuje se sa slamkom. 


Frapei 

Frape (Frappć) od mlijeka. Jedna velika žlica mljevenog (ili smrvljenog) 
leda stavi se u čašu turmixa bez noževa. Doda se 1 do 2 barske žlice šećera, 
150 ml mlijeka te uključi u 2. brzinu. Kada se led otopi, mješavina je goto- 
va. Izlije se u tumbler, nariba čokolada, doda slamka i odmah poslužuje. 


*“. Kolade (Coladas) su vrsta pića podrijetlom iz tropskog dijela Amerike. U literaturi se susreću pod 
nazivom coladas/tropicanas. Osnovu ove mješavine čine razna alkoholna i bezalkoholna pića ka- 
rakteristična za ovo podneblje kao što su: različite vrste ruma, batida de c6co, coconut cream, 
kokosovo mlijeko, sok od ananasa. naranče, limuna, grapefruita i drugog egzotičnog voća. 


Za ukrašavanje ovog pića koristi se ananas, kivi, banane, papaja, karambole, mandarine, trešnje 
i drugo voće. 


Iz skupine kolada pića poznata su colada pina 1, colada pina 2, colada creole, colada maracuja, 
colada casita i dr. 


Važno je napomenuti da se ova pića, u podneblju iz kojega potječu, poslužuju u kokosovu ora- 
hu, izdubljenom plodu ananasa ili u manjoj dinji, i u nekim skupim ugostiteljskim objektima u 
svijetu, a ne u čašama. 

Frape od banana. U čašu turmixa s noževima stavi se mljeveni led, gru- 
bo izrezana banana, šećer (prema želji alkoholno piće: rum, maraschino, vi- 
njak), 100 ml mlijeka i uključi u 2. brzinu. Nakon minute frape je gotov. Izlije 
se u tumbler i poslužuje sa slamkom. 


Na isti se način mogu pripremiti i drugi frapei. 
U mješavine u kojima ima limunovog soka, ne smije se stavljati mlijeko 
jer bi se ukiselilo. 


Frape od sladoleda. U ručnu mješalicu ili turmix stave se 2 kuglice voć- 
nog sladoleda i doda 30 ml maraschina. Mućka se, odnosno u turmixu vrti 
“oko 2 minute. Potom se izlije u tumbler, doda slamka i odmah poslužuje. 
Frape od sladoleda može se pripremiti i bez alkoholnog pića. 


Bole 


Bola (Bowle) od jagoda. Potrebno je 1/2 kg jagoda, 1 litra bijelog vina, 
1/2 soda-vode, 50 ml soka od limuna, 50-100 g šećera u prahu, 50 ml mara- 
schina. 


Jagode se dobro operu (ne režu), stave u staklenu ili porculansku zdjelu 
iz koje će se posluživati i pospu šećerom (red jagoda, red šećera). Posuda se 
stavlja u hladnjak gdje treba da bude 1-2 sata. Nakon toga posuda se izva- 
di, jagode poliju vinom i sokom od limuna de doda maraschino. Zatim se 
posuda s bolom vraća u hladnjak gdje stoji najmanje sat vremena. Prije po- 
služivanja u zdjelu se nadolije vino i soda-voda. Malo se promiješa, nosi na 
stol gdje se nalaze čaše za bolu u koje se zaimačom ulijeva bola. 


Uz čašu za bolu stavljaju se žličica i slamka. 


1.9.3. Pića fantazije* 


Old fashioned 


U veći tumbler stave se 2 kocke 
leda i doda 1 kocka šećera, 2 uštrcka 
angosture, 2 b.ž. maraschina, 1 plo- 
ška limuna, 1 manja ploška naranče, 
5 cl bourbon whiskyja i nadolije so- 
da-voda, ukrasi koktel trešnjom. Pri 
posluživanju dodati žličicu i slamku. 


Bloody Mary 


U čašu za miješanje stavi se ne- 
koliko kocki leda na koje se doda 6/ - 
10 soka od rajčice, 3/10 vodke, 1/10 
limunovog soka, 2 uštrcka worceter- 
shirea, 1 uštrcak tabascoa. Po želji 
gosta: sol, papar. Piće se izmiješa 
barskom žlicom i pomoću barskog 
sita izlije u tumbler srednje veličine. 


*\ Pića fantazije (Fancy drinks). Za razliku od ostalih pića ova nemaju temeljnog recepta na osnovu 
kojega bi se moglo pripremiti više varijanti tog pića. 

Mai Tai* veći tumbler koji je 3/4 ispunjen 
usitnjenim ledom. Piće se ukrasi plo- 
škom ananasa i kivija, doda se slam- 
ka i poslužuje. 


U ručnu mješalicu stavi se 2 cl Ja- 
maica ruma, 2 cl bacardi ruma, 1 cl 
curacaoa, 2 cl limunovog soka, 1 b.ž. 
apricot brandyja, 2 b.ž. šećera u pra- Piće je moguće poslužiti i u ko- 
hu. Piće se dobro izmućka i nalije u = kosovom orahu. 


1.10. Posluživanje u baru 


Uslugama pića i hrane mogu se gosti u baru poslužiti za: 


- barskim točionikom i 
- za stolovima u baru. 


Tehnika posluživanja pića slična je onoj u kavani, a hrana se poslužuje, 
ako je moguće, na način sličan onome u restauraciji. 


Posluživanje za barskim točionikom 


Čim se gost približi barskom točioniku, mješač pića i osoblje uz njega du- 
žno ga je pozdraviti, ne čekajući da to gost prvi učini. Kad gost sjedne na 
visoku stolicu barskog točionika, mješač pića ili njegov pomoćnik dužan je 
odmah, ako to već nije ranije učinio, ukloniti s uzdignute plohe barskog to- 
čionika ispred gosta eventualne čaše, upotrijebljenu pepeljaru, prebrisati plo- 
hu i pred gosta staviti podmetač za čašu, mali posluživaonik ili tanjurić na 
koji će staviti čašu s pićem. Uz to će gostu primaknuti nešto što bar nudi: 
čips, prženi kikiriki, slane štapiće, masline, bademe i sl., te čistu pepeljaru, 
ako gost puši, i odmah upitati gosta što želi i poslužiti ga odmah ili poslije 
gosta koji je prije njega došao. 

Prilikom točenja pića mješač pića mora se uvijek okrenuti prema gostu 
da gost vidi koje mu piće i koju količinu natače. Ako se piće poslužuje u 
čaši koja nije baždarena, obavezno se piće najprije natoči u mjericu. Mjeri- 
com se treba koristiti i prilikom pripremanja miješanih pića. Mnogi gosti sa 
zanimanjem prate proces oko pripremanja miješanih pića. 

Osoblje u baru neće nikada prvo započinjati razgovor s gostom, nego će 
samo kratko i uljudno odgovarati na pitanja pazeći da gosta ni u kojoj situ- 
aciji ne povrijedi. 

Prilikom posluživanja ugostitelj će uz svaku uslugu dati račun registar 
blagajne. 


* Iscrpnije o miješanim pićima vidjeti u knjizi Poslovanje barova, A. G. Matoša, Samobor, 1996. 

Zaposlenici u baru pri radu i posluživanju moraju se pridržavati već pri- 
je poznatih načela: brzo, stručno, higijensko, ekonomično i diskretno poslu- 
živanje. 

Pod diskretnim posluživanjem podrazumijeva se posluživanje s puno pa- 
žnje, tiho, neuočljivo, ali i obavezu zaposlenika da ne iznosi išta što je do- 
znao o gostu dok je bio u ugostiteljskom objektu, kao npr. s kime dolazi u 
bar, koliko se zadržava, kako često dolazi, što konzumira, koliko mu iznosi 
račun, kako se u baru ponaša i sl., što bi gostu moglo bilo kada i bilo gdje 
naškoditi. 


Neznanca, koji traži bilo kakvu informaciju o bilo kojem gostu, treba upu- 
titi pretpostavljenome. 


Posluživanje za stolovima u baru 


U većim barovima s noćnim poslovanjem, kao što su plesni bar, kabaret 
bar i drugi, goste dočekuje voditelj posluživanja ili hostesa koja ih smješta 
za stolove. U manjim barovima ovu ulogu ima konobar ili sam mješač pića. 

Što gosti mogu naći na ovim stolovima, vidjeli smo u pripremnim rado- 
vima. Ako što nedostaje ili gost zahtijeva nešto drugo, to će mu se i poslu- 
Žiti. 

U manjim barovima na stolovima se nalazi samo pepeljara,-eventualno 
zagrisci. 

Od pristiglih gostiju konobar prima narudžbe, odnosno prodaje usluge, 
koje bonira i narudžbu predaje mješaču pića ili zaposleniku u kuhinji bara, 
koji pripremaju piće ili hranu. Piće se poslužuje, kako smo to vidjeli, za bar- 
skim točionikom odnosno u kavani, a hrana se nastoji poslužiti na što slič- 
niji način kao to se poslužuje u restauraciji. 


U stručnom pogledu posluživanje u baru, bilo koje vrste, treba biti na 
najvišoj mogućoj razini, uvažavajući renome bara i cijenu usluge. Ophođe- 
nje zaposlenika s gostima mora biti na visokoj razini. 


Konobar se treba nalaziti među gostima u svojemu rajonu, točiti im piće, 
ponuditi drugo piće, ako je posluženo već popijeno, ponuditi neko jelo, za- 
mijeniti pepeljare na stolu, pripremiti račun, te ispratiti goste. 


1.11. Boniranje i naplaćivanje usluga u baru 
Boniranje 


O boniranju i naplaćivanju u ugostiteljskim objektima iscrpno smo govo- 
rili u gradivu za I. razred. 

U praksi se koriste dva slična načina. Jedno je boniranje na mehaničkoj, 
a drugo na elektronskoj blagajni (računalu). Na kojoj od blagajni će se boni- 
rati, odluka je vlasnika objekta. Dobiveni bon iz registar blagajne je osnova 
za dobivanje usluga iz bara ili kuhinje, ali i temelj za ispostavljanje računa 
gostu. 


Naplaćivanje 


Kada smo ranije govorili o naplaćivanju pruženih usluga, rekli smo da 
se usluge u ugostiteljskom objektu mogu naplatiti od gosta na više načina. 
Koji će se načini koristiti u kojemu baru, odlučuje vlasnik bara. 


U praksi postoje: 1. neposredno naplaćivanje konobara, 2. francuski na- 
čin naplaćivanja, 3. naplaćivanje preko hotelskog računa, ako je bar u sasta- 
vu hotela ili sličnog objekta, 4. naplaćivanje čekom građana koji se praktici- 
ra samo kada je veći iznos, 5. naplaćivanje kreditnom karticom, rijetko se 
prakticira, jer se iznos koji treba dobiti bar umanjuje za proviziju i treba ga 
čekati desetak i više dana. 

Od svih načina naplaćivanja najkorisnija su prva dva jer se odmah po 
konzumiranoj usluzi dobiva novac. 

Konobar ili mješač pića vrši naplatu pružene usluge pošto je gost to za- 
želio. Račun mora biti u pismenom obliku, s naznačenom vrstom i cijenom 
svake usluge. Ako je više usluga na računu, suma mora biti zbrojena. 

Naplaćivanje usluga je jedan od poslova koje konobar ili mješač pića mora 
obaviti diskretno. Ako je gost koji plaća račun u društvu, račun mu treba 
predati tako da poleđina računa bude okrenuta prema gore. Ako se suma 
izgovara, treba je reći tiho da gosti za susjednim stolovima ne čuju. 

Prilikom sastavljanja računa ili naplaćivanja ne smije se gosta pitati što 
je imao, jer on može i zaboraviti. Ako ugostitelj ne može sve zapamtiti, može 
na papiru zapisati što je koji gost konzumirao. 


1.12. Stručno barsko nazivlje 


Stručno nazivlje s područja miješanja pića, barmanstva, internacionalnog 
značenja, uglavnom je na engleskom jeziku, jer se je ono na tom području 
najprije i najviše razvilo i kao takvo je do danas prihvaćeno od stručnjaka 
iz drugih zemalja. 


After Dinner Cocktail Koktel koji se pije poslije ručka. To su u pravilu slat- 


ki kokteli. 
After Dinner Drink Piće koje se pije iza ručka. 

Aperitif Cocktail 


Baby 


Befor Dinner Cocktail 


Bitters 
Blend 


Blender 
Build in Glas 


Carbonated Water 


Chaser 


Chilled 


Counter 
Counter service 
Crushed ice 
Dash 


Dash Bottle 
Digestif 
Dram 


Dry 
Fancy Drink 


Fancy Ice Cubes 
Fill 


Float 


Koktel koji se pije prije obroka hrane u pravilu je 
gorkastog ili “suhog“ okusa. 


Boca pjenušca zapremine od oko 0,180 L. 

Isto što i aperitivni koktel. 

Alkoholna pića gorkog okusa. 

Miješati (ili mješavina pića) iste vrste različitih tipo- 
va da se dobije bolji proizvod. 

Mješalica u smislu naprave ili aparata, turmix i sl. 
Piće koje se priprema u čaši u kojoj će biti posluže- 
no gostu. 

Voda s ugljik-dioksidom, soda-voda. 

Piće koje se dodaje nekom (alkoholnom) piću da se 
dobije željena količina, npr. whisky nadoliti soda-vo- 
dom, tonic-waterom i sl. 


Leden, hladan. 

Chilled drink - hladno piće. 

Chilled glass - hladna čaša. 

Točionik, pult za kojim se poslužuju gosti. 
Posluživanje za točionikom. 

Usitnjeni led. 


Uštrcak, mlaz pića iz boce, dodaje se piću kao za- 
čin. 


Boca sa začinom za pića koja ima poseban šuplji čep 
s malim otvorom kroz koji izlazi piće. 


Piće koje se pije nakon jela da poboljša probavu. 
Mala količina nekog pića, gutljaj. 

Bez šećera, ne sladak, “suh“. 

Piće fantazije. Piće koje nema zajednički temelj s ne- 
kim drugim pićem. 

Kockica leda u kojoj se nalazi neko voće. 


Neko piće nadopuniti npr. tonic-waterom, sokom, 
coca-colom i sl. 

Način začinjenja nekog pića začinom koji ostaje 
plivajući na piću, npr. naribana čokolada, muskat 
oraščić i sl. 

Frosted 


Gill 
Gallon 
Ice Cubes 


Jigger 


Hainilton Beach 
Label 

Lemon Squeezer 
Light Drink 
Long Drink 


Mixing Glass 

Nip 

Non Alcoholic Drink 
On the Rocks 


Ounce fluid, Pony 
Peel 


Plain Drink 
Pitcher 
Shake 


Short Drink 
Sparkling 


Spice 
Stir 


Strong Drink 
Sundriese 

Ohlađena boca s pićem ili čaša na kojoj se uhvatilo 
inje, tanki sloj leda. 

Engleska mjera za whisky sadrži 1,42 dl. 

Engleska mjera za tekućinu 4,55 L. 

Kocka leda. 


Metalna ili staklena mjera, čaša, koja na jednoj stra- 
ni ima zapreminu od 2 cl, a na drugoj 4,2 cl. 


Električna mješalica, mikser. 

Etiketa na boci s pićem. 

Tijesak za limun. 

Lagano piće s malim postotkom alkohola. 

Dugo piće, miješano piće koje ima sadržaj veći od 
10 cl. 

Čaša za miješanje pića u baru. 

Mala količina, gutljaj. 

Piće bez alkohola. 

S mnogo leda, npr. whisky od the Rocks. 

Jedna unca sadrži 2,8 cl. 

Komadić kore od agruma koji se daje u piće radi 
arome. 

Jednostavno piće, piće bez da se nešto dodaje u nje- 
ga, bez leda, bez soda-vode i sl. 

Otvoreni vrč koji može biti za vino - Wine Pitcher i 
dr. 

Miješati piće pripremljeno u ručnoj mješalici, šeike- 
ru. 

“Kratko piće“ čija je količina manja od 10 dl. 
Iskričav, pjenušav; pjenušavo piće; Sparkling Wine 
- pjenušavo vino. 

Začin, dodatak. 

Miješati, misli se na način pripremanja pića u čaši 
za miješanje ili u čaši u kojoj će se poslužiti gostu. 
Jako piće, piće s mnogo alkohola. 

Razni zagrisci koji se gostima nude postavljeni na 
barskom točioniku ili na stolu u baru za kojega sje- 
daju gosti, kao npr. čips, prženi bademi, slani pru- 
tići. 

Straight up Isto što i Plain Drink. 

Straw Slamka, plastična cjevčica pomoću koje se pije neko 
piće iz čaše. 

Sugar edge Šećerni rub na čaši u kojoj je neko piće. Uz ova pića 
ne daje se slamka. 

Squeeze Iscijediti, istiskati. 

Sweet Sladak. 

Twist Komadić narančine ili limunove kore iz koje se isti- 
sne eterično ulje u piće. 

Underliner Podmetač pod čašu prilikom posluživanja pića. 

Working bench Radni prostor na točioniku bara na kojemu mješač 
pića priprema piće. 

Zest Isto što i twist. 


oN ama oN = 


Provjerite svoje znanje 


Koje vrste barova poznajete? 

Koje su temeljne usluge pojedinih vrsta barova? 
Kojim sitnim inventarom bar mora raspolagati? 
Koje poslove obuhvaćaju pripremni radovi u baru? 
Kako se dijele miješana pića u baru? 

Koje su namirnice i pića nužni u baru? 

Pokažite u kojim se čašama poslužuju koja pića? 
Koja kratka pića poznajete? 

Koja duga pića poznajete? 

Koja pića fantazije poznajete? 

Objasnite važnost barskog točionika? 

Zašto se koristi led u baru? 

Koje osobine treba imati mješač pića u baru? 


le e i E E 2B 

Prigodni obroci se pripremaju u povodu nekog događaja, organiziraju se 
i pružaju u ugostiteljskom objektu ili izvan njega (različite svečanosti u trgo- 
vačkim društvima, državnim ustanovama, privatnim domovima, u prirodi), 
prema želji naručitelja, a u organizaciji neke ugostiteljske tvrtke. Ovi se obroci 
pružaju neovisno o svakodnevnim obavezama koje poslovna jedinica može 
imati. 


Goste prigodnih obroka poziva naručitelj te svečanosti pa ih se često na- 
ziva i uzvanicima. Bez obzira kako ih nazivamo oni su u našem ugostitelj- 
skom objektu osobe od prvorazredne važnosti koje ćemo nastojati najbolje 
poslužiti, kao i naše ostale goste. 


Prigodne obroke u ugostiteljskom objektu gosti često doživljavaju kao kru- 
nu cijele svečanosti i dugo ih pamte. 


Prigodni obroci, na koje se dolazi na temelju usmenog ili pismenog po- 
ziva naručitelja, organiziraju se i pružaju na osnovi pismenog ugovora koji 
smo nazvali Ugovor o pružanju prigodnih ugostiteljskih usluga. Ovaj ugo- 
vor se sklapa između naručitelja (koji usluge plaća) i ugostiteljske poslovne 
jedinice. Tekst ovog ugovora može služiti i kao potsjetnik tijekom razgovora 
o prodaji usluge. 

Prigodne obroke svrstali smo u dvije skupine ovisno o njihovu sadržaju 
na jednostavne i svečane. 


Prilikom završnog prodajnog razgovora o prigodnom obroku potrebno 
je sastaviti i potpisati ugovor između naručitelja usluga i zastupnika ugosti- 
teljskog objekta vezanog za usluge koje će se pružati tom prigodom. 


Iz potpisanoga ugovor mora biti vidljivo koja je potpisnica ugovora pre- 
uzela koje obaveze. Sve treba biti razumljivo iz svake točke ugovora. 


2.1. Ugovor o pružanju prigodnih ugostiteljskih usluga 


lo Naručitelji sejo otežane AGOTFeSa aaa i a A ts a id 
TOJeKOmn eo nik Telefax azad 

2. JEDNOSTAVNI PRIGODNI OBROCI 


2. Naziv prigode. sb ta aj Povod sla ka ai i jeka še loi 
i BrOJ OSODE s vasi nesssdikao BLJEGE ads ii dijetalaća o ženka 
A, DVOTANA ato dina početak svečanosti ............... završetak oooaeia 
5. Hrana Piće 
Jelovnik - Menu Aperitivi i mjesto posluživanja 
pam no m m 
mjuze jj nE PIVOR E ASA ad Ena A 
Načini posluživanja Dižestivi: 
Hrana za: Cigarete - naziv i količina: 
aim m m a a e rr pe Ion 
GIJEta TG ovan odar aitesnostavina Cigare - naziv i količina: 
Vegeta jance: gana najlona ja di ošasite eno 
Jela iza pola noći ........iete0eneee Pokloni uzvanicima... eesti ed lesinse 
Posebhje ŽEjE naručieljs zo kača dak dosa spuki dajanna svo ija činite 


16. 


Hrana i piće za: izvođače programa, glazbenike, osiguranje, novinare, 


VOZAČE giba hana naroda akt E as ade ei 


: STOLOVI! OBLIK... nano osto VELIČINA: a0 mt BLOJ sarena račiće 
».Rasporeduje 1 smješta goste za SIOlOVE! o ia acera šesta kpa osi 
. Tko i čime ukrašava: dVOTAnNU .......00000000ao vana STOlOVE < goa šnitasni oi 
. Zdravica i govori su iza jela ........0.0000a 1 trajat Će akara minuta 
. Umjetnički program se sastoji Od 00000 PBINLS saditi 
< GIDGFA BOSE za 203 29 pad tag sadaka Bajpisleti Ki orasi ere 
. Tiskanje jelovnika - menija - umjetničkog programa, ugovara i plaća 


Ak E s Eve Tekst na naslovnoj stranici jelovnika - 


MENJA SLAŠI «el rat a g djoka ist ot: 


,. Kkobštenje garderobe [način plaćanja sasa canja iša ope asiavninie 
x Čuvanje automobila ria parkirališta o i da seba jaka pika an 
. Konačni obračun pruženih usluga bit će: 


a) na temelji pruženih: uSIaga a jačao jesi ira sooo 
bj ng temelju dogovorenog paušala 1200) pat na oeste riedoaos 
Cijena po osobi: hrana _................. MIČE una DEOPIE ora ček čaojačiraa 

17. Tko plaća pružene usluge: naručitelj, poduzeće, državna ustanova, vele- 
poslanstvo, strano predstavništvo pana e mrve pe ora Mo a rao aeeA 


18. Način plaćanja korištenih usluga: gotovina, ček, virman, kreditna karti- 
o kam nn 


19. Zadnji dan i sat do kada se naručitelj treba izjasniti prihvaća li dogovo- 
reni aranžman i položiti potreban iznos jamčevine Od ......... kn u 
korist notela (restauračije: sra asia ano sasbaćšo šira da saivasvionjat 


20. Ovaj ugovor postaje punovažan uplatom dogovorene jamčevine. Prepo- 
ručljivo je da uplata bude što prije, da ostane više vremena za pripreme. 


ZLU slučaj spora nadležan je Sud u oedos amogsonaorat kovaden dišni ta 


Ovaj ugovor sačinjen je u 4 istovjetna primjerka i potpisale su ga ovla- 
štene osobe. Svaka potpisnica zadržava po dva primjerka. 


Naručitelj Pečat ug. Za hotel /restauraciju 
objekta 


Nakon položene jamčevine i potpisa ugovora odmah se obaviještavaju za- 
interesirane službe u objektu, odnosno njihovi voditelji o obavezama koje 
ih čekaju. Najbolji način za to je da se učini preslik ugovora i preda svakom 
voditelju odjeljenja uz potpis da ga je primio. Preslik ugovora se izvjesi na 
odgovarajuće mjesto u odjeljenju da bude vidliiv svim zaposlenicima. 

Obaviještavaju se slijedeće osobe: 


. direktor ugostiteljskog objekta 

. rukovoditelj odjela hrane i pića 

. voditelj kuhinje-slastičarnice 

. voditelj posluživanja 

. voditelj točionice pića 

. voditelj tehničke službe 

. voditelj domaćinstva 

. voditelj prijemne službe hotela 

. voditelj noćnog bara, ako se slavlje nastavlja u baru 
. voditelj cvjećarnice. 


OOOVNOAUA OD B> 


nn 


2.2. Kasna večera 


Kasna večera (franc. souper, čit. supe) poslužuje se u pojedinim restau- 
racijama i to u vremenu od 21 do 24 sata. Namijenjena je gostima koji dola- 

ze iz kina, kazališta, izleta, s raznih posjeta i sl., a da prije toga nisu blago- 
vali svoju redovnu večeru ili su večerali vrlo rano. 

S obzirom da iza te večere slijedi noćni odmor, nude se lako probavljiva 
jela kao što su: bistre ili guste juhe, kajgane, omleti, jela od riba i rakova, 
teleći odresci ili piletina pripremljena na žaru, jela pripremljena od bijelih 
mesa kao što su ragui, frikasei, ujušci (blanquettes) i dr., kao i razna delika- 
tesna jela: kavijar, pašteta od guščje jetre, sušeni losos i sl., te razni kolači, 
voće. 

Restauracije koje njeguju ovu vrstu usluge imaju posebno sastavljen je- 
lovnik. 

Od pića se nudi svakodnevni asortiman. 

Ako ova večera, koja je karakteristična za uži krug obitelji ili prijatelja, 
ima svečani karakter, naziva se supe dinatoar (franc. souper dinatoire). 


2.3. Čajanka s plesom 


Čajanka, kao prigodni događaj, svojevrsna je zabava koja se najčešće pri- 
ređuje u kavani, a može biti: 

- zatvorenog karaktera, unaprijed dogovorena s određenim poduzećem, ško- 
lom, udrugom novinara, liječnika, frizera itd., prema unaprijed utvrđenoj 
cijeni, 

- otvorenog karaktera, za svakoga koji želi doći pod uvjetom da na ulazu u 
lokal plati kartu u čiju će cijenu biti uračunata konzumacija, odnosno da 
svaki gost plati usluge koje je koristio prema komercijalnoj cijeni. 


Dakle, čajanka s plesom može se organizirati prema želji naručitelja, ali 
može biti i dio redovnog poslovnog programa kada su otvorena vrata svim 
potencijalnim gostima. 

Usluge koje se nude na plesnoj čajanci, obično su: plesna glazba. tombo- 
la, neke društvene igre i sl. Od usluga hrane i pića nude se napici: čaj, ka- 
va, čokolada, kakao uz koje se poslužuju razni kolači, keksi, sendviči i sl., 
kao i sve vrste jakih alkoholnih pića. 

Usluge hrane mogu se nuditi na buffet-stolu s kojega se gosti sami po- 
služuju ili konobar poslužuje svakog gosta onime što mu pripada. 

Stolovi na kojima se poslužuju gosti, prekrivaju se stolnjacima na koje se 
stavljaju odgovarajuće postave, ovisno o uslugama koje će se konzumirati. 

Obavezni dio postave je podtanjurić sa šalicom i posipač sa šećerom, a 
sve ostalo postavlja se nakon dolaska gostiju. 

Čajanke s plesom organiziraju se za veći broj gostiju da bi se mogli pod- 
miriti svi troškovi jer je glazba skupa. 

2.4. Picnic 


Picnic (čit. piknik) organizirani je izlet u prirodu izvan mjesta stanova- 
nja, a popraćen je odgovarajućim ugostiteljskim uslugama. 

U nas su ga prihvatili mnogi ugostiteljski objekti koji ga i organiziraju u 
atraktivnim prirodnim predjelima udaljenim od smoga, buke i velikih pro- 
metnica za svoje (hotelske) goste. Tamo se gostima, osim klasičnih ugosti- 
teljskih usluga, može organizirati i neka vrsta razonode kao što su: učestvo- 
vanje u raznim sportskim igrama, sportski ribolov, planinarenje, pješačenje, 
pjesma i ples uz glazbu i sl. 

Picnic se može pripremiti za: 

- doručak - užinu 

- ručak - večeru. 

Prvi dio organizacije picnica zahtijeva da se najprije odredi broj gostiju, 
mjesto i vrijeme njegovog održavanja, kao i meni, odnosno jelovnik, te pića 
uz istovremeno određivanje načina pružanja usluga, kao i njihovo blagova- 
nje. 

O navedenome ovisi koji inventar treba dopremiti na mjesto održavanja 
piknika, a to mogu biti: stolovi, klupe, roštilj, ugljen, deke, stolnjaci i dr., a 
ne smije se zaboraviti niti poljski prenosni zahod za žene i muškarce. 

Od sitnog inventara može se uzeti onaj koji se svakodnevno koristi u re- 
stauraciji (vilice, noževi, čaše, tanjuri, šalice, stolnjaci, ubrusi i dr.), ali pri 
tome se ne smije zaboraviti mogućnost korištenja istoimenog inventara za 
jednokratnu upotrebu. 

Daljnja realizacija picnica ovisi prije svega od potrebnog broja kuhara i 
konobara koji se šalju s potrebnom opremom, namirnicama (jelima) i pići- 
ma, prijevoznim sredstvima na središnje mjesto održavanja piknika. Oni tre- 
baju obaviti pripreme za skorašnji dolazak gostiju, a koje se sastoje od ra- 
znih improvizacija postavljanja svega onoga što gostima treba boravak na 
tom mjestu učiniti ugodnijim (postaviti stolove, klupe, roštilj, ražanj, odre- 
diti mjesto za piće i dr.) i na što kulturniji način. 

Odgovarajuća glazba na picnicu ima važnu ulogu. 

usluge hrane i pića mogu se sastojati od: 

- hladna jela: pršut, šunka, kobasice, sir, jogurt, kruh, pecivo i sl. 

- topla jela - koja se mogu pripremiti na picnicu na žaru: ražnjići, razni odre- 
sci, piletina, kobasice, čevapčići, ribe; na ražnju: janje, odojak, pile. 
Topla jela: mogu se donijeti na picnic iz restauracije u termos posudama. 

- pića: rakija, vino, piva, bezalkoholna pića. 

U nekim prilikama, kada je manji broj gostiju, može im se omogućiti da 
sami pripremaju dio ili cijeli obrok hrane na roštilju, ražnju, plamenu vatre. 

Ovisno o vrsti hrane i opremi koja stoji na raspolaganju, može se organi- 
Zirati da se gosti sami poslužuju, sami uzimaju jela s improviziranog pic- 
nic-buffeta, ali i tako da im se hrana i piće dijeli na osnovi bona koji je sva- 
ki gost dobio (platio) kao dio aranžmana. Ako gosti sjede, konobari ih mo- 
gu poslužiti. 

Kada nema stolova, gosti prostru deke na travu na koje postavljaju stol- 
njake ili neke druge čiste prostirke da bi na njih mogli odložiti svoju hranu. 


Nakon održanog picnica mjesto mora ostati čisto, bez ostataka hrane, ra- 
zne ambalaže, otpadaka i sl. 


2.5. Zabava - Party 


Zabava (engl. party*), čit. parti) označava (intimnu) zabavu za zatvoreni 
krug gostiju koji su došli na poziv domaćina u njegov dom ili ugostiteljski 
objekt. 

Na ovu vrstu zabave (parti) pozivaju se osobe koje se međusobno po- 
znaju ili su istih nazora, članovi jednog udruženja, gosti istog hotela, pri- 
padnici jedne profesije i sl. 

Ova zabava može dobiti naziv prema sastavu gostiju (damen-party, tee- 
nager-party, stand (men) party) ili prema vrstama usluga (whisky party, wi: 
ne-party, coffee-party, beer-party, fondue-party, grill-party, cheese-party, lob- 
ster-party i sl. kao i carnival-party, dancing-party itd.). 

S obzirom na izbor mjesta i kvalitetu usluge zabava- Vi mogu biti luk- 
suzne, ali i skromne. 


Pravilo je da naručitelj** zabave u ugostiteljskom objektu, kao i domaćin 
u svom domu, dočekuje svoje goste-uzvanike sam, sa suprugom, s najbli- 
žim suradnicima. Isto tako je važno da se pristigli gosti jave domaćinu na 
dolasku i da se s njime pozdrave na odlasku sa zabave. 


Osobitost ovih zabava je u tome što se gosti pozivaju usmeno ili pisme- 
no najmanje nekoliko dana prije događaja, odvijaju se bez klasičnog proto- 
kola, svaki gost sam sebi traži društvo za razgovor, u svečanom se odijelu 
dolazi samo ako je tako naznačeno i u pozivnici. Zabave traju od jedan pa 
do više sati. 


* Riječ party u našem jeziku nema odgovarajući izraz, pa je prevodimo kao: zabava, domijenak, 
zajednička zabava, okupljanje radi zabave, druženje i sl. 


** Domaćin i naručitelj zabava može biti ista osoba. 

Zabava za žene (uamien-party). Gosti ove zabave su samo ženske osobe 
koje se same poslužuju ili ih poslužuje konobar raznim napicima, kolačima, 
sokovima, voćem s buffet-stola. Ova se zabava može upriličiti u prijepod- 
nevnim ili poslijepodnevnim satima i obično je prati neki glazbeni sastav, 
klavir ili mehanička glazba. 


Povod ovome može biti neka tradicionalna svečanost, proslava mature, 
diplome, rođendana. Isto tako, dok su muževi u hotelu na simpoziju ili sav- 
jetovanju, njihovim se suprugama može organizirati ovaj vid zabave. 


Zabava za muškarce (engl. stand (men) party - zabava na stojeći). Nami- 
jenjena je samo muškarcima, a povodi mogu biti različiti: momačko veče, 
rođendan, sportska pobjeda i sl. Izbor usluga prema količini i kakvoći. Go- 
sti usluge konzumiraju stojeći, uzimajući ih s buffet-stola ili sa poslužavni- 
ka i plitica koje konobari drže na rukama. 


Večernja zabava (engl. evening-party; franc. soirće). Ova zabava održa- 
va se u večernjim satima. Usluge se postavljaju na buffet-stolu odakle se gosti 
sami poslužuju. S obzirom na hranu i piće izbor usluga može biti vrlo ra- 
znolik i nadopunjen glazbom, plesom i pjesmom. 


Postave za konzumaciju jela i pića nalaze se na stolu dok su tanjuri na 
buffet-stolu. Pića se izlažu na barskom točioniku ili za tu priliku improvizi- 
ranom stolu. Od svih vrsta zabava u nas je najpoznatija koktel parti (engl. 
cocktail party) koji se često priređuje u našim ugostiteljskim objektima. 


2.6. Suha putna hrana 


Suha putna hrana (engl. lunch-packet) je obrok hrane koji gost može do- 
biti na svoj zahtjev u objektu gdje je odsjeo ili u restauraciji gdje je pretpla- 
ćen na hranu u vrijednosti koju je platio za pojedini obrok. 

Suha putna hrana može se dobiti za svaki pojedini obrok ali i za sva tri 
obroka u jednom danu, ako su plaćeni (pansion, polupansion). 


Gosti koji u hotelu koriste samo smještaj, isto mogu dobiti suhu putnu 
hranu u vrijednosti koju plate. 


Gosti zahtjevaju suhu putnu hranu u zamjenu za topla jela koja im pri- 
padaju, najčešće kada odlaze na kraći ili cjelodnevni izlet ili kada napuštaju 
hotel. Ako gosti odlaze ujutro rano, a vraćaju se kasno na večer, obično uzi- 
maju u obliku suhe hrane zajutrak, ručak i večeru, a ako idu na izlet iza 
zajutarka i vraćaju se prije večere, uzet će samo ručak. 


Svaki obrok suhe putne hrane za gosta u prehrambenom smislu mora 
biti tako sastavljen da u cijelosti odgovara potrebi zdrave i uravnotežene pre- 
hrane osobi koja ga konzumira, a sukladno cijeni koju je gost platio. 

Gost traži suhu putnu hranu putem recepcije ili odgovorne osobe u re- 
stauraciji. Najbolje je da to učini dan prije, naročito ako se radi o većem broju 
gostiju, jer je tada potrebno uskladiti pripremu te hrane s uobičajenim po- 
slovima u kuhinji, a istovremeno za taj dan smanjiti pripremu obroka tople 
hrane za broj koji traži hladnu hranu. 


Suha hrana može se sastojati od kruha, peciva, maslaca, sendviča, raznih 
hladnih pečenja, suhomesnatih proizvoda, pohanog mesa, hladnih nareza- 
ka, razne konzervirane hrane, kuhanih jaja, sira, rajčice, paprike, raznog vo- 
ća, raznih sokova, kolača, čokolade i sl. 

Svaka vrsta jela treba biti zamotana u zaseban masni papir kao i svaki 
obrok za sebe. 


Osim navedenoga uz hranu treba biti: papirnati ubrus, plastična čaša, čač- 
kalice, sol, papar, nožić za otvaranje konzerve (ako se daju i konzerve). 

Svaki gost dobiva svoju hranu zapakiranu u odgovarajuću papirnatu ili 
najlonsku vrećicu na kojoj može biti otisnut naziv hotela ili restauracije. 

Goste njihovi paketi sa suhom hranom mogu dočekati na recepciji, bla- 
govaonici ili hotelskoj sobi s naznačenim brojem sobe ili imena gosta. 


Provjerite svoje znanje 


1. Koje se obroke ubraja u jednostavne prigodne obroke? 

2. Koje stavke može sadržavati Ugovor o pružanju prigodnih ugosti- 
teljskih usluga? 

Kada se koristi kasna večera? 

Koje se usluge pružaju na čajanki s plesom? 

Koje vrste zabava poznajete? 

6. Koja jela treba sadržavati suha putna hrana? 


Poa r E Ra i e pj jn 


non oo 

3.1. Cocktail party 


Cocktail party (čit. koktel parti) mogli bi nazvati koktel, prijem ili domje- 
nak. To je oblik primanja većeg ili manjeg broja gostiju na (kraći) nevezani 
razgovor s naručiteljem prijema i ostalim učesnicima uz blagovanje nekoli- 
ko zalogaja hrane i čašu dvije nekog pića, a na pismeni ili usmeni poziv na- 
ručitelja prijema. 

Ova vrsta domjenka priređuje se između ručka i večere ili rjeđe u prije- 
ponevnim satima. Trajanje ove svečanosti može biti različito, od pola do dva 
sata, što ovisi o vremenu koje uzvanici imaju, kao i o bogatstvu usluga koje 
se nude gostima. Može se pripremiti u odgovarajućim prostorijama: blago- 
vaonici, salonu, dvorani za prijem, terasi, predvorju, ovisno o željama naru- 
čitelja, broju uzvanika, prostorijama koje stoje na raspolaganju i vremenskim 
prilikama. 


Cocktail party ugovara se na temelju Ugovora o pružanju prigodnih obro- 
ka. Gosti usluge konzumiraju stojeći, što je praktično jer se može poslužiti 
veći broj gostiju u kratkom vremenu. 


Prostor namijenjen održavanju cocktail party mora u potpunosti odgo- 
varati higijenskim, estetskim i prostornim uvjetima (vezanim za broj uzva- 
nika). 

Gotovo uvijek za te prilike potrebna je dodatna dekoracija prostora po- 
moću slika, fotografija, zelenila, cvijeća, skulptura, sagova, odgovarajućeg na- 
mještaja i sl., o čemu vodi brigu u velikim kućama tehnička služba i doma- 
ćica. 

U središnji dio prostora, gdje se primaju gosti, postavlja se tzv. cocktail- 
buffet, stol pokriven odgovarajućim stolnjakom i obavijen ukrasnim (deko- 
rativnim) stolnjakom, dužine do 5 cm od poda. Uz krajeve prostora može 
se postaviti određeni broj stolica, a između njih, u razmacima, nekoliko prik- 
ljučnih stolova na koje se stave pepeljare. 

Cocktail party ubraja se u tzv. neformalne prijeme, tj. prijeme koji uzva- 
nika ne obavezuje na: dolazak i odlazak u točno propisano vrijeme kao što 
je slučaj kod banketa i sl., odijevanje u svečano odijelo (ako u pozivnici nije 
tako navedeno), na vladanje po posebnom protokolu i sl. Gost treba biti kul- 
turno odjeven sukladno godišnjem dobu i dobi dana, a na prijem može do- 
ći i pola sata nakon njegova početka kao i ranije otići s njega, a da se doma- 
ćin, koji ga je pozvao, ne uvrijedi. 


3.2.1. Asortiman usluga hrane i pića 


Jelovnik - izbor hrane za cocktail party 


Izbor usluga koje se nude gostima ovisi o želji i mogućnostima naručite- 
lja. Hrana se može podijeliti u tri skupine: na hladnu, toplu i slatku. 


Hladna jela najčešće se poslužuju u obliku najraznovrsnijih malih otvo- 
renih sendviča veličine zalogaja (kanape-sendviči), svitaka od šunke, pršu- 
ta, paštetica itd. U ovu skupinu ubrajaju se i zagrisci koji se uvijek poslužu- 
ju uz piće: prženi bademi, prženi kikiriki, pommes chips (pom čips), masli- 
ne, slani prutići, marinirani sir u ulju i sl. 

Topla jela pripremaju se također u veličini zalogaja: okruglice od mesa, 
medaljoni na žaru, čevapčići, hrenovke u lisnatom tijestu, piroške, pohana 
pileća prsa, pohani riblji fileji, hrenovke s gorušicom, pržene girice, prženi 
račići i sl. 

Slatka jela najviše se poslužuju kao različiti minjoni, torte, punč-torte, ka- 
neloni, krafne, kolačići od marcipana, savijače i druge vrste kolača koji se 
mogu držati u ruci jer gosti hranu i piće konzumiraju stojeći. 

Količina jela za ove prilike se obično izražava zalogajima, jedan zalogaj 
obično podrazumijeva jedan mali kanape sendvič. Računa se da na jednoj 
cocktail party po osobi, uzvaniku, daje od 5 do 20 zalogaja različitih jela. 
Dakako, da količina hrane i pića namijenjena jednom gostu ovisi o željama 
i mogućnostima naručitelja. 


Ono što se nudi za jednog gosta, uzvanika, najčešće se sastoji od: 
5-6 različitih canapes (kanape) sendviča 

3-4 zalogaja toplog jela 

1-2 slatka jela (kolača) 


Susrećemo cocktail party na kojoj se nude od hrane samo apetisani: chips, 
masline, prženi kikiriki, slani štapići, prženi bademi, sitni kiseli krastavci i 
sl., i to u relativno malim količinama, uz isto tako skroman izbor pića. 

Pogledajmo što se može od jela i pića nuditi na bogatijim cocktail par- 


tyjima. 


Izbor jela za cocktail party 


Prvi primjer za 10 osoba 


Količina 
Slani bademi (10 dag) 1 
Pom čips (10 dag) 1 
Prutići sa sirom 10 
Razni kanape sendviči 20 
Mesne okruglice 10 
Punjeni savitak od šunke 10 
Punjeni savitak od pršuta 10 
Savitak od rostbifa 5 
Šljive u slanini 10 
Tatarski kanape sendvič 10 
Kamenice 24 


Drugi primjer za 10 osoba 


Količina 
Pom čips (10 dag) 4 
Masline (10 dag) 3 
Bademi (10 dag) Ž 
Bobi štapići (vrećica) 3 
Slani prutići sa sirom 10 


Količina 
Topli sendvič sa sirom 10 
Hrenovke u tijestu 10 
Pohani škampi (15 dag) 2 
Čevapčići (10 kom.) đ 
Ražnjići (4 kom) 2 
Topli sendvič s hamburgerom 5 
Prženi fileji od srdela (20 dag) 2 


Kamenice kom. 30 
Minjoni razni kom. 10 
Kolači od marcipana kom. 10 
Kava, šalica 10 

Količina 
Kanape sendviči od šunke 10 
Kanape sendviči od sira 10 
Kanape sendviči od jaja 10 
Minjoni razni 10 
Kava, šalica 10 


Uz neka jela dodaju se i neke vrste gustih umaka na temelju majoneze, 
gorušice i sl, u koje se umaču zalogaji kao što su pohana jela, hrenovke, 


kobasice, neke vrste okruglica i sl. 

UGOSTITELJSKA I TRGOVAČKA ŠKOLA DATUM: 29. (5. 1995. 
ANTONA ŠTIFANIĆA OSOBA: 300 
HOTEL: “PARENTIUM" 


JELOVNIK ZA BOGATU-PROŠIRENU KOKTEL PARTIJU 
POVODOM 30-te OBLJETNICE ŠKOLE 


- APETISANI: Fritule- Kroštule-Smokve-Lješnjaci-Bademi 


- HLADNA JELA: MALI UKRASNI SENDVIČI SA: 
- pršutom _- kavijarom 
- sirom - pjenom od bakalara 
- šunkom _ - jastogom 
- lososom 
- BARČICE: - Barčice sa pjenom od tunjevine 
- Barčice s lukom mira 
- SAVIJCI: - Od rozbifa 
- Pršut s melonom 
- Rolmopsi 
- Račići u gnijezdu 
- Koktel od škampi 
- TOPLA RIBLJA — -File od oslića orly - surimi na bečki 
JELA: - Bonboni od rakovice - zarebnik 
- Savijci od lista sa škampima 
- TOPLA MESNA _ - Pureća jetra u slanini - Hrustavci o mesa 
JELA: - Domaće kobasice - zarebnik 
- Punjeni pureći savijci na bečki 
- Pikantni štapić od goveđe pisanice 
- Oraščići od teletine 
- Medaljoni od svinjske pisanice 
- SLATKA JELA: — - Raznovrsni minjoni 
- Savijača od sira 
- Princes uštipci 
- Jardinetto 


- Espresso 

Izbor pića za cocktail party* 


Izbor pića za ovaj prijem stvar je naručitelja i ona mogu biti po količini 
i cijeni (kvaliteti) vrlo različita. 


Aperitivna pića: šljivovica, lozovača, gorki likeri, suhi pjenušci i dr. 

Aperitivni kokteli: martini dry, martini medium, negroni, daiquiri i dr. 

Kvalitetna vina u čašamo od 10 cl: graševina, malvazija, frankovka, ži- 
lavka, rizling, kabarnmet, sovinjon, teran i dr. 


Pivo u čašama: favorit, tuborg, ožujsko, karlovačko, osječko i dr. 
Sokovi od: grejpa, naranče, jabuke, grožđa, rajčice i dr. 
Dižestivi: vinjak, cognac, maraschino, cointreau, cherry brandy. 
Dižestivni kokteli: aleksander, adonis, barbara, grasshopper i dr. 
Napici: kava pripremljena na različite načine. 

Količina po gostu može biti na cocktail party 


1dožaperitivna pića -  5dol0ci 
1 do 2 voćna soka - 10 do 20 <cI 
1 do 2 vina - 10 do 20 cl 
1 do 2 čaše piva - 20 do 40 cl 
1 čaša mineralne vode — - 15 cl 
1 dižestivno piće z Bel 
1 kava, šalica - 5 do 10 cl 


3.1.3. Načini organiziranja i posluživanja 


Konobarima koji su određeni da obave pripremne radove i poslužuju na 
cocktail party, rukovodi neki od voditelja iz odjela hrane i pića. 


Najčešće je to osoba koja je dogovorila usluge s naručiteljem na osnovi 
ranije opisanoga Ugovora. Vrsta i količina ugovorenih usluga su u stvari oko- 
snica svih (pripremnih) radova koje treba obaviti prije dolaska gostiju, a ko- 
ji mogu biti iz domena odjela hrane i pića, tehničke službe, domaćinstva, a 
čije je izvršenje voditelj banketa dužan kontrolirati, kao i pružanje ugovore- 
nih usluga, pospremanje korištenog inventara i vraćanje prostorije, u kojoj 
je održan prijem, u prvobitno stanje. 


“Koktel party nije dobila naziv po koktelima koji se na njoj mogu posluživati, već po tome što se 
tom prilikom mogu nuditi brojna i raznolika jela i pića, i to ne po nekom strogom redoslijedu i 
pravilu kao što smo susretali ranije. 

Ista osoba odgovorna je za uspjeh cocktail party i zadovoljstvo naručite- 
lja kao i za točnost i pravovremenost ispostavljanja i naplate računa za pru- 
žene usluge. 


Posluživanje gostiju na cocktail party može se organizirati na tri načina. 


Svim načinima zajedničko je da goste na ulazu u dvoranu, gdje se održava 
prijem, dočekuje njegov naručitelj, domaćin pozvanih gostiju, bilo da je sam, 
sa suprugom ili s nekim od najbližih suradnika na poslu. Nakon rukovanja 
i nekoliko izmijenjenih riječi s domaćinom, goste dočekuje jedan ili dva ko- 
nobara s poslužavnicima aperitivnih pića. 

Kod posluživanja gostiju jelima i pićima uobičajen je ovaj redoslijed, što 
vrijedi i za ostale party. 

Počinje se aperitivnim pićima iza kojih se nude hladna jela. Uz hladna 
jela poslužuju se vino i pivo, potom se daju topla jela, vino i pivo, a iza slat- 
kih jela poslužuju se dižestivi, kava. 


Prvi način posluživanja 


Dvorana za cocktail party uredi se tako da se u sredini postavi cocktail- 
buffet potrebne veličine, a uz zidove se stave manji pomoćni stolovi (geri- 
doni) koji služe za to da se na njih stave pepeljare, poneki gost na njih odloži 
praznu čašu ili tanjurić. Između tih stolića stavi se nekoliko stolica za goste 
koji žele sjesti. 

Pristigle goste poslužuju konobari na način da prolaze između njih i nu- 
de ih pićima i jelima koja se nalaze na poslužavnicima, odnosno pliticama 
koje nose na rukama. 

Na jednom poslužavniku ima više vrsta pića i za svako od njih konobar 
mora znati koje je. Pića istih vizualnih osobina ulijevaju se u čaše različitih 
oblika radi lakšeg raspoznavanja. 

Nakon što su svi gosti ponuđeni pićima, jedan broj konobara nudi gosti- 
ma jela, a drugi pića. 

Isto tako na jednoj plitici može biti više vrsta jela (zalogaja) koje konobar 
nudi gostima prolazeći između njih. Gosti ponuđena jela uzimaju zajedno s 
papirnatim ubrusima ili ih nabadaju na čačkalice i blaguju ih stojeći, razgo- 
varajući u skupinama koje se stvaraju prema vlastitom nahođenju gostiju. 

Kada je veći dio hladnih jela konzumiran, konobari donose topla (ako su 
ugovorena) jela veličine zalogaja. Neka od njih se nabadaju čačkalicama (ili 
manjim ražnjićima, štapićima), a neka umaču u neki od gustih umaka koji 
se nalaze na plitici s jelima i blaguju. 

Kada dio gostiju prestane blagovati, slobodni konobari počinju skupljati 
upotrebljene čaše i tanjuriće koje gosti drže u rukama ili se nalaze na po- 

Postavljena dvorana za cocktail party: 1 - Stolovi za odlaganje uporabljenog inventara 
2 - stolovi sa stolicama za goste 


moćnim stolovima kraj zida i odnose na pranje, zamjenjuju korištene pepe- 
ljare čistima i sl. 

Prilikom posluživanja na cocktail party konobari moraju biti vješti u no- 
šenju poslužavnika i i plitica između gostiju, susretljivi i brzi u donošenju no- 
vih jela i pića. 

Gosti na cocktail party uzimaju od jela i pića ono što im bolje prija, ne 
postoji propisani redoslijed blagovanja ponuđenoga. Neki će gosti samo je- 
sti, drugi samo piti, treći će od svega što im se nudi uzeti zalogaj, dva, a 
ima i onih koji strpljivo čekaju dok se ne pojave kolači, kava, dižestivi i sl. 


Drugi način posluživanja 


Dvorana za cocktail party uredi se tako da se u njenoj sredini postavi 
jedan ili dva cocktail-buffeta potrebne veličine, a uz zidove se stave manji 
(pomoćni) stolovi, kako je rečeno u prvom načinu posluživanja. 


Hrana veličine zalogaja stavlja se u kuhinji na plitice i tanjure i odlaže 
na cocktail-buffet. Između plitica s hranom nalaze se desertni tanjuri, papir- 
nati ubrusi, potreban pribor za jelo, vilice, žlice, prihvataljke i dr. 

Gosti dolaze do cocktail-buffeta, uzimaju jelo koje stavljaju na svoje ta- 
njuriće i stojeći blaguju. 

Postepeno, kako nestaje hladnih jela (ako je dogovoreno), donose se to- 
pla jela_i stavljaju na cocktail-buftet. Prema potrebi mogu se stavljati i na 
grijače. 

Topla se jela blaguju na isti način kao i hladna. 

Tijekom trajanja cocktail party gosti se stalno poslužuju pićima: najprije 
aperitivima, zatim vinom, pivom, sokovima, kako smo to vidjeli kod prvog 
načina posluživanja. Pića se mogu nuditi i za posebnim stolom, barom, u 
dvorani. 


Fa g a 


STOL SA ZAGRISCIMA ZA GOSTE 


Postavljena dvorana za cocktail party: 1 - Stolovi za odlaganje uporabljenog inventara 
2 - stolovi sa stolicama za goste 


Treći način posluživanja 


Dvorana za cocktail party uređuje se kao za drugi način posluživanja s 
tom razlikom, što u dvorani mogu biti dva pa i više cocktail-buffeta. Na je- 
dan od njih stavljaju se hladna, a na drugi topla jela na način kako smo to 
već vidjeli kod drugog načina posluživanja cocktail party. Treći stol, bar, mo- 
že biti namijenjen pićima. 

Ovaj način posluživanja razlikuje se od ranijih po tome što se gosti sami 
služe hranom i pićima sa cocktail-buffeta. Ovdje je broj konobara smanjen 
na najmanji potrebni broj. Njihova se uloga ovdje svođi da sa stolova odno- 
se ispražnjene i donose pune posude, te kupe upotrijebljene tanjuriće i čaše 

i zamijenjuju pepeljare. Samo uz stol s pićem potreban je jedan, eventualno 
dva konobara koji pomažu gostima kod otvaranja boca piva i sokova, toče 
u čaše jaka alkoholna pića, donose potrebno piće, led, odnose upotrijebljene 
čaše i sl. 

Nakon završene cocktail party konobari moraju korišteni inventar odni- 
jeti na pranje, dvoranu srediti da ostane u najboljem redu pa tek onda po- 
četi druge poslove. 


— 
# Provjerite svoje znanje 


Kada se priprema cocktail party? 

Koje se usluge hrane mogu pružiti na cocktail party? 

U kojoj se količini mogu pružati usluge hrane na cocktail party? 
Na koliko se načina može organizirati pružanje usluga na cocktail 


party? 


no = 


3.2. Banket 


Banket (franc. banquet) je svečani službeni ručak ili večera priređena pri- 
godom različitih državnih, nacionalnih, vjerskih, gospodarskih, kulturnih, 
sportskih svečanosti ili za održavanja raznih konferencija, simpozija, godi- 
šnjica i drugih povoda čiji su uzvanici članovi odgovarajućih udruga ili za- 
služne osobe. 

Pod uzvanicima se podrazumijevaju gosti koje je na neku svečanost po- 
zvao*' usmeno ili pismeno pozivatelj koji snosi troškove njihovog prisustva. 

Osnovne značajke ove svečanosti su što se na njoj poslužuje meni s više 
biranih jela koja se rjeđe blaguju, uz koja se piju birana vina u svečanoj at- 
mosferi koju stvara ukrašena dvorana, uzvanici u svečanim odorama i nji- 
hovo ponašanje, glazba, postavljeni stolovi s najkvalitetnijim tekstilom, sku- 
pocjenim porculanom, posrebrenim ili pozlaćenim priborom za jelo, skupim 
svijećnjacima, kristalnim čašama, cvjetnim aranžmanima, konobari u sveča- 
nim radnim odorama, sve sukladno željama i financijskim mogućnostima na- 
ručitelja ove svečanosti, što znači da banketi mogu biti skuplji i jeftiniji. 


* U pozivu uzvanicima navedeno je povodom čega, kada i gdje se svečanost održava, kako trebaju 
doći odjeveni i dr. Vidjeti diplomatski prijem. 

O razini svečanosti i broju uzvanika ovisi njezina organizacija, odabir dvo- 
rane, vrsta dekoracije, oblik i veličina stolova, vrste jela, pića i dr. 


3.2.1. Pripremni radovi 


Pod pripremnim radovima potrebnim za održavanje banketa podrazumi- 
jevaju se_svi oni poslovi koje treba obaviti prije dolaska gostiju. Ovim ra- 
dovima rukovodi netko od rukovodećeg osoblja, najčešće jedan od voditelja 
posluživanja. Nazovimo ga voditeljem banketa. 


U navedene pripremne radove ubrajaju se: 


1. uređenje dvorane 11. posluživanje jela 

2. nabava (osiguranje) inventara 12. posluživanje pića 

3. postavljanje banketnih stolova 13. držanje zdravice 

4. prostiranje stolnjaka 14. posluživanje desertnog jela 

5. ukrašavanje banketnog stola 15. posluživanje dižestiva i kava 

6. postave za banketni meni 16. posluživanje cigareta i cigara 

7. kartica s imenom gosta 17. pospremanje stolova 

8. radni dogovor prije posluživanja 18. ispraćaj gostiju 

9. organizacija posluživanja 19. pospremanje dvorane 
10. doček i razmješatj gostiju 20. pospremanje i vraćanje inventara. 


Uređenje banketne dvorane. Banketi se održavaju u tzv. banketnim dvo- 
ranama, salonima i blagovaonicama u kojima u tom vremenu nema drugih 
gostiju osim onih koji su pozvani na banket. Dvorana za određeni banket 
ne smije biti prevelika ili premalena, a svojim izgledom mora odgovarati na- 
mjeni. 

Ovisno o potrebi dvorana se ukrašava slikama, fotografijama, tapiserija- 
ma, zelenilom, cvijećem i sl. Sve što je u ovakvoj dvorani, treba biti estetski 
i higijenski u najboljem redu. Za stanje dvorane, izgled, higijenu i tehničku 
ispravnost odgovorni su rukovoditelji domaćinstva i tehnička služba. Kada 
svoj dio posla obave navedene službe, dolaze konobari. 


Nabava (osiguranje) inventara. Voditelj banketa mora pravovremeno na- 
baviti, osigurati, potreban inventar. S obzirom na to da se inventar, koji se 
koristi na banketu, mahom sitni inventar, ne koristi u svakodnevnom po- 
slovanju, potrebno ga je pravovremeno donijeti iz skladišta, kupiti, preuzeti 
u praonici rublja ili pak posuditi na revers od nekog objekta s kojim se su- 
rađuje. 

Vrsta i količin inventara ovisi o vrsti jela i meniju, vrsti pića i broju uzva- 
nika. Količina inventara potrebna za banket treba odgovarati broju uzvani- 
ka uvećana za 10% zbog toga, što se može dogoditi da dođe veći broj gosti- 
ju, da se nešto razbije ili zametne. 

Posebna obilježja posuđenog inventara (razne plitice, poslužavnici i sl.) upi- 
suju se na revers. Posuđeni istovrsni inventar od dvije ili više kuća, veći pred- 
meti, obilježe se raznim vodootpornim bojama ili se na njih nalijepi manja eti- 
keta ili sl., da se kasnije bez greške svakome mogu vratiti njegove stvari. 


Postavljanje banketnih stolova. Stolovi za potrebe banketa sastavljaju se 
od posebno učinjenih elemenata u te svrhe. Sastavljaju se od manjih restau- 
racijskih stolova iste visine i širine, ili se koriste veći okrugli stolovi koji su 
u svakodnevnoj upotrebi u blagovaonici. 

Banketni stolovi mogu se sastaviti u oblicima velikih slova 1, T U, O E, 
češlja ili ovalnog oblika, što ovisi o željama naručitelja banketa. 


Danas se kod većih banketa najčešće postavlja glavni stol s počasnim go- 
stom /gostima za 20-tak gostiju, u blizini kojega su ostali stolovi koji mogu 
biti različito raspoređeni, a veličine su jednog konobarskog rajona od 10 do 
12 gostiju. To je dovoljan broj osoba da si svaki gost nađe sugovornika i prak- 
tični su za rad konobara, jer na jednu pliticu stane 10 do 12 obroka istoga 
jela. Neki gosti radije sjede za manjim stolovima jer se ugodnije osjećaju. 

Ako se stolovi postavljaju u obliku slova I, preporučljivo je da se stolovi 
na jednom ili dva mjesta rastave u širini od 70 cm, da konobari prilikom 
dolaska u svoj rajon ne moraju obilaziti cijelu dužinu stola. 


Udaljenost stola od zida ne smije biti manja od 120 cm, a jedan red sto- 
lova od drugoga mora biti udaljen najmanje 250 cm radi nesmetanog kreta- 
nja konobara. 


Širina je banketnog stola između 120 i 180 cm. Najmanji, najuži prostor 
za jednog gosta je 70 cm. Ako je banket luksuzan, a stolice šire od standar- 
dnih, širina može biti i do 90 cm za jednog gosta. Potrebno je brinuti i o 
.korpulentnim gostima. 


Iste dimenzije vrijede i za okrugle i ovalne stolove. 


U širini većoj od 90 cm gost se osjeća usamljenim, što nije poželjno. 


Prostiranje stolnjaka. Kad se svi banketni stolovi postave na mjesta na 
kojima moraju stajati, podlože se da stabilno stoje, treba ih poravnati pomo- 
ću konopčića. Na poravnate stolove postavljaju se podstolnjaci (franc. mol- 
leton) od čohe, ali se mogu koristiti i manje vrijedni stolnjaci. Nije dopušte- 
no postavljati stolnjake izravno na ploču stola. Na ovako pripremljene sto- 

Elementi od kojih se slažu oblici i dimenzije stolova 

2. no ) RAJON 


= 7 E = => a e 


Stol u obliku slova I 


Okrugli stol 

Stol ovalnog oblika 


Stolovi u obliku slova E 

obliku slova T 


Stolovi u 


Stolovi u obliku slova U 

Stolovi u obliku zvijezde 


Ostali načini slaganja stolova 

Po a TO TT TT Ta o ŠT z 


love postavljaju se veliki banketni stolniaci koji s obzirom na širinu moraju 
odgovarati stolovima na koje se prostiru. Njihova dužina može biti do de- 
set metara (veći nisu praktični). 

Važno je da svi stolnjaci na istom stolu budu iste boje, iste vrste tkanja, 
istih dimenzija i da su na isti način glačani. Ako na jedan stol treba posta- 
viti više eiijanka, na sastavu treba prelaziti jedan preko drugoga najmanje 
10 cm. Rub gornjeg stolnjaka ne smije biti okrenut prema počasnom mjestu 

za stolom. Pregibi se od glačanja na stolnjacima trebaju nastavljati jedan na 
drugoga. Stolnjaci trebaju visjeti preko ruba stola od 25 do 30 cm. Vrlo je 
važno “da krajevi stolnjaka čine ravnu crtu sa sviju strana stola (da jedan ni- 
je duži od drugoga). 
Za postavljanje stolnjaka na banketne stolove potrebna su dvojica kono- 
bara, svaki s jedne strane stola. Na okrugle stolove treba postaviti odgova- 
rajuće okrugle stolnjake. 


Ukrašavanje banketnog stola. Vidjeti naslov Ukrašavanje svečanih sto- 
lova, str. 108 i 117. 


Postava za banketni meni. Banketni meni je vrsta svečanog menija. Zbog 
toga treba koristiti najljepši i najluksuzniji inventar koji poslovna jedinica ima, 


poželjno je da pribor za jelo bude posrebren ili pozlaćen, najfiniji porculan 

(kobalt), skupocjeni kristal i najljepši damast. Ljepotu svega postavljenoga 
na stolu objedinjava svježe odabrano cvijeće. 

Koja će se vrsta inventara koristiti i kojim će se redom postavljati na stol, 
ovisi o jelima i njihovom redoslijedu u meniju, kao i o vrstama pića koja će 
se posluživati. 

Iskustvo je pokazalo da je najbolje na stol odmah staviti pribor za jelo za 
prva četiri jela, s tim da se za ostala jela, ako ih sadrži meni, pribor postavi 
naknadno, a koji će biti pripremljen na konobarskom radnom stolu ili u ko- 
nobarskoj pripremnici. 

Preporučljivo je da se pribor za jelo i tanjuri prije nego se stave na stol 
još jednom operu u toploj vodi u kojoj ima par kapi octa i prebrišu, jer na 
taj način predmeti dobiju jači sjaj. 

Postave na stolove stavljaju se sat vremena prije njihovog korištenja. Ni- 
je preporučljivo ranije postavljati postave zbog prašine u zraku. 


Postavljanje postava. Na stol se najprije postavi ukrasni tanjur (franc. assi- 
ette de couvert; njem. Gedeckteller), kraj kojega se stavlja potreban pribor 
po već ranije upoznatim pravilima i sastavu menija. 

Taj se posao može organizirati i tako da prvi konobar postavlja na stolo- 
ve ukrasne ili obične plitke tanjure na mjesta gdje trebaju biti, drugi ide za 
njim i poravnava ih, treći postavlja pribor s lijeve strane tanjura, četvrti pri- 
Gt s desne strane tanjura i tako redom. Ako konobari nisu vješti u postav- 
ljanju postava, voditelj banketa može postaviti jednu postavu koja će im slu- 
žiti kao uzorak. 


Razmak između postava treba biti jednak i simetričan razmaku postava 
na suprotnoj strani stola. Pribor za desertno jelo stavlja se ispred tanjura, 
ubrus složen u neku figuru postavlja se na tanjur u sastavu postave, na tri 
do četiri gosta stavlja se soljenka i paprenica. 


Svečani meni najčešće podrazumijeva i postavu koja sadrži mali tanjur s 
malim nožem, posudicu s maslacem na ledu i malom vilicom za vađenje 
maslaca iz posudice, a što se postavlja lijevo prema sredini stola od temelj- 
ne postave. Ova postava, kako znamo, služi da se na tanjurić odlaže kruh, 
pecivo ili prepečenac na koji se maže maslac. 


Pepeljara se stavlja na stol kada je sigurno da gost ili gosti žele pušiti. 


Treba paziti da se postava ne stavi na mjesto gdje se stolovi spajaju, jer 
noge stola smetaju gostu dok sjedi. Zadnje postave na rubovima stolova treba 
postaviti da od njih do kraja stola ostane slobodno 15-tak cm. 


Čaše u postavi banketnog menija. Odgovarajuće čaše su obavezni dije- 
lovi banketne postave. Njihova vrsta i broj ovisi o pićima koja će se poslu- 

živati u njima. Čaše se u banketnoj postavi mogu postaviti na nekoliko na- 
čina. Uvijek se one počinju postavljati od vrha pribora za jelo u jednom od 
tri moguća pravca, ulijevo, ravno i udesno. 

Čaša za prvo piće postavlja se u visini vrha noža. Ostale čaše postavljaju 
se redoslijedom kako će se koristiti u jednom od navedenih pravaca, ili se 
stavljaju u skupinu gdje će prve biti one čaše koje će se prve koristiti. 

Ako se pjenušac posluži u uskoj čaši, tada i ona može doći na stol i bit 
će zadnja u redu. Ako se pjenušac posluži u širokoj (tzv. asti-čaši), a već 
ima nekoliko čaša na stolu, ona se zbog praktičnih razloga postavlja na stol 
nešto prije nego će se pjenušac poslužiti. 

Čaša za vodu uvijek treba biti na stolu bez obzira na broj vina koja će 
se posluživati uz jela, jer mnogi gosti između dva vina popiju gutljaj vode. 
Ona se postavlja malo udesno izvan reda ostalih čaša, tako da ne smeta pri 
točenju vina, a da gostu bude pri ruci i u simetriji s ostalim čašama. 


Kada se prvo vino prestaje nuditi, čaša se odstranjuje, a na njeno mjesto 
se stavi čaša za naredno vino itd. 


Kartica s imenom i prezimenom gosta. Običaj je da se kod svih sveča- 
nih ručkova i večera za svakoga gosta, koji se izjasnio da će doći na sveča- 
nost, ispiše odgovarajuća kartica s imenom i prezimenom gosta i njegovom 
titulom ako je ima. Za karticu se koristi deblji bijeli papir dimenzije oko 10 
x 7 cm koji se presavije preko sredine da bi se dobio oblik šatora. Na jednoj 
strani te kartice ispišu se navedeni podaci o gostu, 1 stavi na stol uz postav 
namijenjen tom gostu. 

Kartice se ispisuju lijepim i čitkim rukopisom, jer toplinu rukopisa ne mo- 
že zamijeniti nikakva tehnika. 

Ova kartica znatno olakšava razmještaj gostiju na svoja mjesta. 


3.2.2. Organizacija posluživanja 


Radni dogovor prije posluživanja. Uspjeh posluživanja na banketu i za- 
dovoljstvo gostiju uvelike ovisi o unaprijed utvrđenom i razrađenom planu 
organizacije posluživanja u svim njegovim fazama. Organizacija rada treba 
biti iscrpno razrađena i vremenski usklađena. Svaki sudionik u toj organi- 
zaciji (konobari, kuhari, slastičari, barmeni, točitelji pića, garderobijerka, hi- 
gijeničarka i dr.) treba u cijelosti znati svoju zadaću. 

Nakon obavljenih pripremnih radova vezanih za banket rukovoditelj po- 
služivanja, zadužen za organizaciju posluživanja na banketu, poziva sve za- 
poslenike koji učestvuju u radu na banketu radi davanja posljednjih uputa. 
Tada se: 

- određuju i raspodjeljuju konobarski rajoni, I., IL., III. ... rajon 

- imenuju voditelji rajona i njihovi pomoćnici, 1., II., III. ... rajon 

- konobari se upoznavaju s načinom posluživanja pojedinog jela i pića 

- isproba se, uvježba, izlazak voditelja rajona sa pomoćnicima u svoje rajo- 
ne i posluživanje, otklanjaju greške, voditelji rajona označavaju svoje rajo- 
ne diskretno kredom na podu, stolici, tepihu da ne bude zabune pri po- 
služivanju i sl. 

- voditelj posluživanja obznanjuje kako će se posluživati mesno jelo, kako 
prilozi, a kako salate i desertno jelo, cigarete i cigare, uz koja će se jela 
točiti koja vina, poslije kojega će jela biti zdravica, koja će se jela nuditi 
dva puta (najčešće je to zadnje mesno jelo u meniju i desert) 

- voditelj posluživanja određuje gdje će stajati i koji će znak dati za početak 
posluživanja (diskretnim naklonom glave, dizanjem ruke ili iskorakom una- 
prijed itd.). 

Nakon ovog radnog dogovora svi sudionici moraju imati jasnu sliku o 
sustavu rada i svojim obavezama. Svaki učesnik u procesu posluživanja na 
banketu ima pravo postaviti pitanje vezano uz njegove obaveze. 


Konobari trebaju biti u svojim svečanim radnim odorama, ali nikako ne 
u onoj vrsti odijela u kojoj će biti gosti. Ako su gosti u fraku, konobari će 
biti u smokingu ili u nekoj drugoj odori, ali nikako u fraku. O ovome su 
konobari već ranije obaviješteni. 


Organizacija posluživanja. Da bi se posluživanje na banketu moglo odvi- 
jati brzo i stručno, dvorana, odnosno stolovi za kojima sjede gosti podijelje- 
ni su na konobarske rajone. Jedan rajon broji od 10 do 15 gostiju koje poslu- 
žuju voditelj rajona i njegov jedan ili dva pomoćnika (ovisno o razini ban- 
keta te vrstama i broju jela u meniju koji se poslužuje). 

Na banketima se primjenjuju uglavnom dva načina posluživanja koje smo 
upoznali i savladali već u prvom razredu, a to su: 

- engleski I. (konobar stavlja gostu s plitice jelo na tanjur), 

- francuski II. (gost sam uzima jelo s plitice koju drži konobar). 

Za oba načina posluživanja važno je reći: ako na rajonu rade voditelj i 
dva pomoćnika, tada voditelj rajona poslužuje odnosno nudi mesna jela, prvi 
pomoćnik iza njega poslužuje priloge, odnosno daje gostima da sami uzi- 
maju, a drugi pomoćnik poslužuje salate. 

Kod primjene prvog načina posluživanja posao se brzo odvija ako je ko- 
nobar dobro uvježbao rad s prihvataljkama (žlica-vilica). 

Drugi način posluživanja dosta je spor jer gosti uglavnom nemaju isku- 
stva u ovoj vrsti samoposluživanja i može se koristiti kada u rajonu ima ma- 
nji broj gostiju. 

3.2.3. Doček i razmještaj gostiju za stolove 


Goste uzvanike dočekuje njihov domaćin pozivatelj, pozdravlja ih, ruku- 
je se s njima i upućuje ih u garderobu gdje ih dočekuje garderobijerka i ne- 
ki od konobara koji gostima pomaže skidati kapute, kišne kabanice i sl. Po- 
tom gosti odlaze u aperitiv bar, neki od salona ili u hotelski hal, gdje će po- 
piti piće, aperitiv, susresti druge uzvanike, s njima malo popričati dok ne 
stignu ostali gosti i vrijeme za ulazak u svečanu dvoranu i početak banketa, 
svečanog ručka ili večere. 

Ugostiteljsko osoblje iskazivat će na svakom koraku ljubaznost prema go- 
stima, na temelju čega će oni zaključiti da su dobrodošli i da ih čeka ugo- 
dan i veseo boravak. 


Način razmještanja gostiju za banketne stolove uvjetovan je različitim 
okolnostima: brojem gostiju, željama naručitelja banketa, položajem i ran- 
gom uzvanika kao i njihovim spolom, brojem stolova koji su namijenjeni go- 
stima i dr. 

Pri odlučivanju načina kako će se gosti razmjestiti za stolove glavnu riječ 
ima naručitelj banketa kao domaćin uzvanika, kojemu ugostitelji samo po- 
mažu ostvariti njegove želje. 

Naručitelj svečanosti zna tko je počasni gost ili gosti, tko treba sjediti kraj 
njih i za njegovim ili njihovim počasnim (glavnim) stolom, tko s kime treba 
sjediti za ostalim stolovima. 

Jedno od osnovnih pravila razmještaja gostiju za stolovima nalaže da na- 
izmjenično sjede muškarac pa žena. 

Kod velikih prijema, da bi se stručno osoblje (konobari) rasteretili poslo- 
va oko razmještaja gostiju, angažiraju se hostese. To su mlađe osobe ugod- 
ne vanjštine, elegantno odjevene, prema potrebi govore strane jezike. Njiho- 
va je jedina dužnost, da poslije uputa dobivenih od osobe zadužene za ovaj 
dio posla, svakoga gosta, prema potrebi, dočekaju na ulazu u svečanu dvo- 
ranu i odvedu ga na njegovo mjesto za određenim stolom i pomognu sjesti. 
Daljnju brigu o gostima preuzimaju konobari. 


U praksi postoji nekoliko načina na koje se razmješta goste za njihove 
stolove. 


Prvi način. Na glavnom, počasnom stolu karticom se označe mjesta gdje 
će sjesti počasni gost i njegovi najbliži suradnici, prijatelji ili rođaci. Mjesto 
ostalih gostiju je za stolovima u dvorani, gdje sjeda tko hoće. 

Drugi način. Kod ulaza u banketnu dvoranu postavi se shema dvorane 
s nazankom svakog stola (slovom ili brojkom). Kraj svakog se stola nalazi 
popis imena gostiju, a u dvorani uz postavu na stolu postoji kartica s ime- 
nima gdje treba sjesti pojedini gost. 

Treći način. Ovaj se način primjenjuje na banketima s velikim brojem 
uzvanika. Za tu se priliku tiskaju posebne brošure s menijem, pićima, za- 
bavnim programom i sl. Tu je na jednoj ili dvjema stranicama prikazan tlo- 
crt svečane dvorane s ucrtanim stolovima označenim brojevima ili slovima. 
Na nekoliko ostalih stranica popis je svih uzvanika svrstan po abecednom 
redu prezimena uzvanika, a kraj svakog prezimena naznačen je broj stola 
za koji gost treba sjesti. 

Svakom gostu nekoliko dana prije svečanosti uruči se navedena brošura, 
kako bi na vrijeme mogao saznati za kojim će stolom sjediti i tko će mu biti 
neposredni susjed za stolom. 


Četvrti način je da se svakom pristiglom gostu uruči tzv. “pilot kartica“ 
na kojoj je napisano njegovo ime i prezime i broj (ili slovo) stola za kojim 
ga čeka ranije karticom naznačeno mjesto. 


3.2.4. Posluživanje jela i pića 


Posluživanje jela. Kad gosti sjednu za stolove na svoja mjesta, konobari 
im donose kruh i maslac. 


Potom odlaze u konobarsku pripremnicu da preuzmu prvo jelo koje su 
kuhari stavili na plitice za posluživanje, zdjele i sl., s onolikim brojem obro- 
ka, koliko koji konobar ima gostiju u rajonu. Konobari uzimaju jela i po- 
stavljaju se u red za izlazak u dvoranu među goste. Prvi_su u redu oni koji 
poslužuju u rajonu gdje sjedi (sjede) počasni gost: prvi je konobar voditelj 
rajona koji poslužuje mesno jelo, iza njega ide konobar s prilozima i uma- 
kom, a treći je konobar sa salatom. 


Iza konobara koji poslužuju počasne goste (gosta) idu konobari koji po- 
služuju u najudaljenijem rajonu i tako redom. 


Kada svi konobari stignu u svoje rajone, postavljaju se iza gosta kojega 
će prvo poslužiti i na znak voditelja banketa počinju s posluživanjem. Po- 
služuje se na jedan od dogovorenih načina. 

Ako su počasni gosti muškarac i žena, tada će se poslužiti najprije gošća, 
a zatim muškarac. Kada je počasni gost muškarac, a s lijeve i desne strane 
ima ženske osobe, on će vjerojatno reći ili dati znak konobaru da najprije 
posluži gošće, pa će poslije njih biti poslužen on. 

Na banketu ne vrijedi pravilo da se najprije poslužuje ženska ili starija 
osoba. zatim ostali, već se počinje s prvim gostom u rajonu. 


Posluživanje se odvija tako da najprije ide konobar koji poslužuje mesno 
jelo. Kada on počinje posluživati trećega gosta, konobar s prilozima i uma- 
kom počinje posluživati prvog. Isto se ponavlja s konobarom koji poslužuje 

salatu. Ovoga se pravila moraju konobari pridržavati da se ne dogodi, da 
se gost nađe prikliješten u “škarama“ između dvojice konobara. Kada su svi 
gosti u rajonu posluženi, a jela je još ostalo na plitici i u zdjeli, posude se 
odnose u kuhinju. Ako su prazne, daju se na pranje. 

Kada gosti završe s blagovanjem prvog jela, konobari uzimaju korištene 
tanjure ispred gostiju i odnose ih zajedno s upotrebljenim priborom za jelo 
na pranje. Odmah iza toga na stolove stavljaju čiste (tople) tanjure za na- 
redno jelo. 

Pri iznošenju i posluživanju svih narednih jela postupak, koji smo vidjeli 
kod prvog jela, se ponavlja. 

Pravilo je na banketu da se svako novo jelo počima posluživati s druge 
strane rajona, da ne budu isti gosti uvijek prvi. 

Prazni tanjuri se uvijek počinju kupiti od onih gostiju koji su prvi poslu- 
ženi. Ovo se ne odnosi na rajon u kojemu sjede počasni gosti, jer oni su kod 
posluživanja svakog jela prvi. 


Posluživanje pića. Gosti su aperitiv popili u salonu ili aperitiv baru dok 
su čekali vrijeme ulaska u banketnu dvoranu, a posluživali su ih konobari 
određeni za posluživanje pića. Njihov rad u banketnoj dvorani započinje ti- 
me što svakom gostu, čim je sjeo za stol, natoče pola čaše mineralne vode. 
Prije nego se posluži prvo jelo (ako je uz njega određeno vino) natoči se sva- 
kom gostu malo više od polovice čaše vina u za njega određenu čašu. 


Vino koje se poslužuje na banketu, naročito ako je staro i odležano, prije 
nego konobar natoči gostu, sam se mora uvjeriti da je vino zdravo. Ako je 
vino neispravno, stavlja ga se u stranu, a gostima se otvara nova boca i o 
tome se obavijesti voditelj posluživanja. Boca s vinom i ona s mineralnom 
vodom ne stavlja se na stol ispred gostiju, već na priključni stol bližu gosti- 
ju. 


Konobari koji poslužuju vino, neprestano su u svojim rajonima i toče vi- 
no u čaše, a prema potrebi i mineralnu vodu. Čaše za vino nikada ne smiju 
biti prazne. 


Prilikom posluživanja novog vina uz novo jelo, konobar najprije ulijeva 
vino u odgovarajuću čašu, a iza toga uklanja čašu iz koje je gost pio pret- 
hodno vino. Ako u čaši ima još vina, ne uklanja se odmah, već se konobar 
vraća nakon određenog vremena i uzima je uz dozvolu gosta. 


Upotrebljene čaše stavljaju se na poslužavnik ili na poslužna kolica i na 
taj se način odnose od stola. U nekim slučajevima prazne boce, naročito one 
od starog i skupocjenog vina, ne odnose se iz rajona, već se slažu jedna do 
druge na priključnom stolu, da bi se na koncu izbrojile radi kontrole i na- 
plate računa. 

Vrlo je važno da prilikom posluživanja vino ima odgovarajuću tempera- 
turu. Još bolje je reći, vino se ne smije posluživati ako nema za njega po- 
trebnu temperaturu. 

Prilikom otvaranja boce s pjenušavim vinom u ovakvim prilikama, kao 
što znamo, važno je ne izazvati prasak, već sve obaviti elegantno i u tišini. 

Za vino, kao i za hranu ne vrijedi pravo prvenstva, osim za počasne go- 
ste. 

Na vrlo svečanim banketima uz jela poslužuje se samo nekoliko vrsta bi- 
ranih vina i mineralna voda, koja služi da je gost popije gutljaj dva između 
dvije vrste vina, da sapere grlo, i nikada se ne miješa s vodom. 


Držanje zdravice. Zdravica ili počasnica je prigodni govor (pjesma) na 
banketima i drugim raznim svečanim prijemima, a drži se u čast počasnog 
gosta, slavljenika, mladenaca, domaćina i sl. Zdravicu drži jedan ili više 
uglednih uzvanika, kojom prilikom se, najčešće, uveličavaju ljudske vrline, 
sposobnost, uspjeh, zasluge, junaštvo, čast, ljubav, ljepota slavljenika. 

Dok se nazdravlja, obično se u desnoj ruci drži čaša s pićem, a pogled 
govornika usmjeren je na počasnog gosta. Na kraju zdravice govornik laga- 
no kucne svoju čašu s pićem s najbližim susjedima, a ostalim gostima naz- 
dravi samo podizanjem čaše u pravcu počasnog gosta i ispije piće iz čaše. 

Zdravica se drži kada su svi gosti sjeli za stol ili poslije zadnjeg mesnog 
jela, prije deserta, kako je to već ranije dogovoreno. Držanje zdravice može 
potrajati 10-tak i više minuta. U tom vremenu, ako se zdravica drži krajem 
obroka, konobari pospremaju nepotreban inventar sa stolova i čiste stolove 
od mrvica. 


Nekada se u tom vremenu posluživao hladni punč ili sorbet, a danas ko- 
nobari brzo obavljaju svoj posao, nataču gostima vino koje gosti piju (ili ča- 
šu pjenušca) i odlaze u konobarsku pripremnicu ili neku drugu prostoriju. 
U dvorani s gostima ostaje samo voditelj banketa (ponekada niti on) mirno 
stojeći i čekajući završetak zdravice, da bi mogao obavijestiti konobare kada 
mogu nastaviti s poslom. 

Nekada zdravice potraju duže nego je dogovoreno, pa voditelj kuhinje 
bude nezadovoljan, jer pripremljena jela stoje, čekaju i hlade se, čime gube 
na kvaliteti. Stoga je s naručiteljem banketa, prijema potrebno točno utvrdi- 
ti trajanje zdravica. 


Posluživanje desertnog jela. Ove se usluge pružaju onda kada je sa sto- 
la uklonjen sav nepotrebni inventar kao što mogu biti: tanjuri, pribor za je- 
lo, posudice s maslacem ili umakom, soljenka, paprenica, tanjurić za kruh i 
sl., te kada se obrišu eventualne mrvice od kruha. Potom se pribor za de- 
sertno jelo, koji je stajao iza vrha tanjura, stavlja na svoje pravo mjesto, de- 

sertna vilica s lijeve, a nož i eventualno žličica s desne strane, kako je to 
obrađeno u II. razredu. 


Ako se gostima poslužuje jedno desertno jelo, ono se je moglo staviti na 
tanjurić već u slastičarnici. Ako gosti mogu birati između dvaju ili više de- 
sertnih jela, tada se jela obično nalaze na poslužnim kolicima kraj stola go- 
stiju i stavlja im se na tanjurić ono jelo za koje se oni odluče. 


Posluživanje dižestiva i kave. Dižestiv se na banketu obavezno nudi. 
Obično su to četiri vrste pića, dvije za muškarce i dvije za žene. Za muškar- 
ce je najčešće određen cognac, vinjak ili neka jaka prvorazredna rakija, a za 
žene neki provjereno fini liker, prošek ili neko drugo slatko piće. 


Način posluživanja dižestiva je takav da se pića dovezu na poslužnim 
kolicima u bocama i s čašama, pokraj kojih su dva konobara. Jedan od njih 
vozi kolica, prilazi gostu s lijeve strane i pita ga koji dižestiv želi. Čuvši že- 
lju gosta, drugi konobar ulijeva iz boce piće u čašu, stavlja je na tanjurić i 
poslužuje s desne strane gosta. 

Kava se na banketu poslužuje nakon desertnog jela ili istovremeno s nji- 
me. Najčešće se traži espresso, filter, ukuhana sa ili bez kofeina. 


Ako je manji broj gostiju, dogovorena kava se može već u šalicama do- 
nijeti iz kuhinje i poslužiti goste. Kod većeg broja uzvanika kava se natoči u 
kavnike i dopremi na kolicima do gostiju zajedno sa zagrijanim šalicama i 
podtanjurićima. 

Konobar ide od gosta do gosta, natače kavu u šalicu i poslužuje gosta. 
Pri tome je potrebno gosta upitati da li želi u kavu nekoliko kapi mlijeka ili 
slatkog vrhnja. Najbolje je na stol ispred gostiju staviti vrčiće s mlijekom ili 
vrhnjem, te šećer da se gosti sami poslužuju. 


Posluživanje cigareta i cigara. Nakon posluženog dižestiva gostima se 
nude cigarete ili cigare, obično po dvije ili tri vrste prvorazredne kvalitete. 


Cigarete, dopola izvučene iz otvorenih kutija, stavljaju se na manji po- 
služavnik ili plitki tanjur koji zajedno s kutijom žigica malog (promidžbe- 
nog) pakovanja konobar nosi u lijevoj ruci zajedno s cigarama i pristupa go- 
stu s lijeve strane. 


Cigare se nude gostima iz kutije izvornog pakovanja s otvorenim poklop- 
cem. Po mogućnosti se nude dvije vrste cigara, jedne su svjetlije, lakše, a 
druge tamnije, teže i jače. 


Konobar nudi najprije cigarete, a potom cigare uz koje se nalazi rezač za 
vrhove cigara kojim gost odreže vrh cigare i vrati ga natrag uz cigare gdje 
se nalaze i žigice. 

U nekim kućama je običaj da se u ovakvim prilikama za svaku cigaretu 
ili cigaru ne pali žigica, već da iza konobara koji nudi cigarete i cigare ide 
mlađi konobar koji ima upaljenu manju svijeću na kojoj gosti zapale svoju 
cigaretu ili cigaru. 

Kada se svi gosti posluže duhanskim proizvodima, ostatak cigareta za- 
jedno sa žigicama odlaže se na stol pred goste, a cigare odlože na konobar- 
ski stol na rajonu i na zahtjev gostiju se ponovo donose. 


3.2.5. Pospremanje inventara i ispraćaj gostiju 


Pospremanje stolova. Nakon završetka pojedinog jela konobari odstra- 
njuju korišteni pribor za jelo i suđe (tanjur, vilicu, nož, zdjelicu za salatu i 
sl.), slažu na kolica i odvoze na pranje. Prilikom svakog odnošenja korište- 
nog inventara konobar treba pogledati da li je gost stavio na tanjur pribor 
koji je koristio ili je trebao koristiti. Ako inventar nije na tanjuru ili na stolu, 
ako nešto nedostaje, obavijesti gosta i traži predmet koji nedostaje u slučaju 
da je pao na pod. Znamo da inventar koji se koristi za ove prilike može biti 
vrlo skup, a ponekad ga gosti rado uzimaju za suvenir, zato u traženju tre- 
ba biti uporan. 


U nekim su kućama konobari zaduženi za pribor prema broju postava u 
rajonu i istim se brojem trebaju razdužiti (naročito ako je inventar pozlaćen 
ili posrebren). 


Kupiti inventar sa stolova treba u najvećoj tišini pazeći da ne padne na 
pod, da se nešto ne razbije, da tanjuri i pribor za jelo ne zvekeću. 


Prije nego se počne kupiti inventar, treba se uvjeriti da su svi gosti poje- 
li. Pojedini gosti ne smiju steći dojam da ih prisiljavamo da brzo jedu. To 
im ne bi bilo drago. 


Prije posluživanja završnih jela stol treba pospremiti. Čaša za vodu, šali- 
ca za kavu i čaša od dižestiva trebaju ostati na stolu sve dok gosti ne usta- 
nu. 


Ako neko mjesto za banketnim stolom ostane prazno jer gost ne dođe, u 
nekim kućama se poslije prvog jela uklanja postava, dok u drugima ona osta- 
je na stolu, s tim da konobar prilikom pospremanja korištenog pribora ukla- 
nja istovrsni pribor i sa praznog mjesta. Ostatak na stolu ostaje radi simetri- 
je dok gosti blaguju. 

U prilikama kada se nakon ručka ili večere nastavlja s nekim drugim pro- 
gramom, stolovi se pospreme, gostima se nude odgovarajuća pića, vino, pi- 
vo, sokovi, napici, cigarete, cigare 1 sl. 

Ispraćaj gostiju. Prilikom ispraćaja gostiju sa svečanosti konobari im po- 
mažu ustati od stola, naročito kada se radi o starijim osobama i prate ih do 
garderobe gdje im pomažu obući kapute i sl., vodeći brigu da što ne zabo- 
rave. 


Pospremanje dvorane. Po odlasku zadnjeg gosta iz banketne dvorane mo- 
že se početi s pospremanjem stolova i stolica na mjesta gdje su bili prije ove 
upotrebe, ili ih se ostavi na mjestima ako je u planu neka nova svečanost. 
Tehnička služba i domaćinstvo pospremit će svoj dio inventara. 


Spremanje i vraćanje inventara. Sav inventar koji je uzet iz skladišta po- 
trebno je oprati, obrisati, prebrojiti, staviti u kutije i vratiti. Ako je inventar 
izdan na izdatnicu, treba je poništiti. 

Posuđeni inventar od nekog drugog objekta se također opere, obriše, složi, 
prebroji, usporedi s onime što piše na reversu, utvrdi stanje i uz znanje vo- 
ditelja banketa se vraća vlasniku isti dan ili najkasnije slijedeći dan. Po pre- 
daji toga posuđenog inventara njegov vlasnik vraća revers i time je obaveza 
podmirena. 

Sve ove završne radove, koje smo naveli, organizira voditelj banketa od- 
mah po odlasku gostiju i dok su svi konobari, ili u većem broju, prisutni. 


Provjerite svoje znanje 


1. Što se podrazumijeva pod banketom? 

2. Koji oblik stolova se može koristiti za potrebe banketa? 

3. Kako treba biti oblikovan meni za banket? 

4. Kako se dočekuju i razmještaju gosti za banket? 

5. Koji načini posluživanja se najčešće koriste na banketu? 

6. Koliko konobara može raditi u jednom rajonu na banketu? 
7. Opišite organizaciju posluživanja jela na banketu? 

8. Tko poslužuje vina na banketu? 

9. Kako se poslužuju cigarete i cigare na banketu? 

3.3. Buffet 
3.3.1. Općenito o buffetu 


Današnji pojam buffet* (čit. bife) podrazumijeva posebnu vrstu većeg sto- 
la ili veći stol sastavljen od nekoliko restauracijskih stolova (improvizirano), 
koji se prekriva stolnjakom bijele ili pastelne boje, a koji seže sa svih strana 
skoro do poda. Ovaj stol naziva se i buffet ili buffet-stol. 


On služi da bi se na njega stavljala pripremljena hladna i topla jela (i pi- 
će), i odgovarajući inventar potreban prilikom samoposluživanja gostiju. U 
stručnom govoru on se naziva bife servis (buffet-service). 

Danas buffeti imaju vrlo veliku primjenu u ugostiteljskoj (gastronomskoj) 
praksi, koriste se u različitim prilikama s raznim namjenama. Posredstvom 
buffeta hrana se može nuditi gostima pri različitim vrstama obiteljskih, 
državnih, vjerskih, sportskih, političkih i drugih svečanosti. 

Poznata su nam dva temeljna tipa buffeta: 


a) Zatvoreni tip buffeta - namijenjen je uzvanicima koje je netko pozvao 
na zajutrak, ručak ili večeru i pozivatelj snosi troškove toga obroka. Tom 
buffetu nema nitko pristup osim onih koji su pozvani, zato se naziva “za- 
tvorenim“. Jela su postavljena na buffet, nalaze se u pliticama i nisu po- 
dijeljena na obroke, već svaki gost uzima od jela koje mu se svidi onoli- 
ko koliko želi, onoliko koliko smatra da će mu biti dosta. U ovakvim pri- 
likama pripremaju se birana jela. 


b) Otvoreni tip buffeta - priređuje se u raznim prilikama. Hrana je u resta- 
uraciji izložena na buffet-stolu i nalazi se na pliticama oblikovana u obro- 
ke. Cijena jela je naznačena u jelovniku za svako jelo i svatko tko je za- 
interesiran za jedno ili više ponuđenih jela, kada ih plati, može se njima 
poslužiti. 

Ovaj buffet svakome je pristupačan i zato se naziva “otvorenim“. 

Prema vrstama jela koja se nude na buffet-stolu razlikujemo više vrsta 
buffeta: 

- hladni buffet (franc. buffet froide) samo hladna jela 

- topli buffet (franc. buffet chaude) samo topla jela 

- hladno-topli buffet (franc. buffet froide-chaude) hladna i topla jela jela. 


Osim ovih potpunih, kompletnih buffeta koji nude sve vrste jela (predje- 
la, juhe, mesna jela, priloge, salate, kolače, sladoled 1 dr.), poznati su i tzv. 


* Franc. buffet - stol, kredenc ili ormar s hranom, pićem, priborom za jelo, u kuhinji, blagovaonici 
i sl. 

“mali butfeti“ koji nude samo jednu vrstu jela, tako susrećemo buffet: hlad- 
na predjela, salata, voća, kolača i sl. 
Buffet-stolovi se postavljaju u blagovaonicama gdje se hrana blaguje i za 
njih je važno: 
- treba ih postaviti tako da budu vidljivi iz svih dijelova blagovaonice, na- 
ročito ih trebaju vidjeti gosti koji ulaze u blagovaonicu, 
- da im pristup gostiju i njihov povratak s hranom bude lagan, 
da što ljepše, impozantnije izgledaju, 
- da su po obliku i po ponuđenim jelima interesantni, 
da svaki buffet u istoj kući, za zajutrak, ručak, večeru, cocktail-party, sva- 
tove i drugo, drugačije izgleda, 
- da svaki buffet u svakoj prilici ima nekoliko jela koja plijene pažnju, koja 
su interesantna za oko i poželjna za blagovanje. 


1 


3.3.2. Buffeti u svakodnevnoj praksi 

Danas je običaj u mnogim hotelima u svijetu, koji pružaju pansionske 
usluge, da hranu za zajutrak, ručak i večeru postavljaju na buffet i na taj 
način nude gostima. 

Veliki broj hotela koji pružaju usluge prolaznim gostima: zajutrak, brun- 
ch, ručak, užinu, večeru, također, svoju ponudu gostima izlažu na buffetu 
da bi bili interesantniji i prodali više hrane uz unaprijed određenu paušal- 
nu cijenu za pojedini obrok, bilo da se usluge blaguju stojeći ili sjedeći. 

Pružanje usluga s buffeta znatno se proširilo iz razloga što taj način sa- 
moposluživanja gostima više odgovara nego tradicionalno, klasično poslu- 
živanje, iz slijedećih razloga: 

- skraćeno je čekanje hrane, samoposluživanje je brže, 
- izbjegnuta je neizvjesnost oko nepoznate hrane jer je ona gostu vidljiva, 

Buffet za zajutrak u pansionu 

nema jezične barijere kod sporazumijevanja s konobarom, 

gost po svojoj želji slaže svoj meni između desetak i više raznih jela, a če- 
sto puta odlučuje i o veličini obroka, 

- ponuda jela je veća nego kod tradicionalne ponude menija, 

u sastavu buffeta moguće je nuditi dijetalnu i vegetarijansku hranu, i dr. 


U tome ugostitelji nalaze i svoj interes, jer trebaju zaposliti manje radne 
snage nego kod tradicionalnog sustava. 


I pored toga što se kod buffet-servica podrazumijeva svojevrsno samo- 
posluživanje gostiju iz tog procesa nisu isključeni konobari jer oni trebaju: 


- postaviti postave na stolove za kojima će gosti blagovat, 
- pripremiti buffet-stol za postavljanje jela, 
- donijeti i postaviti na stol pripremljena jela, 
- pospremiti stolove po odlasku gostiju iz blagovaonice i dr. 
Gosti se sami poslužuju hranom, ali pićima ih poslužuju konobari za ba- 


rom koji je u sastavu blagovaonice ili kolicima s pićem prolaze između go- 
stiju u blagovaonici i dvore ih. 

Osim navedenih dužnosti konobari su često u prilici i obavezi da stari- 
jim gostima i djeci pomognu kod nošenja hrane do njihova stola. 


3.3.3. Svečani buffeti 


Pod svečanim buffetima (čit. bifeima) podrazumijeva se svečani prijem, 
koji se može organizirati povodom različitih svečanosti iz obiteljskog, vjer- 
skog, političkog, kulturnog, sportskog ili gospodarskog života. Na ovakvim 
svečanostima blaguje se svečani ručak ili večera, čija se jela nalaze ponuđe- 
na gostima na buffet-stolovima. Gosti se sami poslužuju, dođu do stola s 

jelima, uzimaju tanjur na koji stavljaju jela koja žele i koliko hoće, a koje 
potom odnose na stol za kojim sjede i tu blaguju. Dok hrane ima na buffe- 
tu, uzvanici mogu prilaziti stolu i poslužiti se. 

Svečani buffeti uglavnom se organiziraju u hotelima i restauracijama vi- 
ših i visokih kategorija, jer oni u te svrhe raspolažu potrebnim prostorijama 
i visoko stručnim zaposlenicima: kuharima, slastičarima, konobarima. 

S obzirom na vrstu (temperaturu) hrane koja se nudi na buffet-stolu po- 
stoji: 

- svečani hladni buffet 

- svečani topli buffet 

- svečani hladno-topli buffet. 


Organiziranje ovih svečanosti ugostitelji smatraju prvorazrednim struč- 
nim i poslovnim događajem. Prilikom njihova ugovaranja koristi se obrazac 
Ugovor o pružanju prigodnih ugostiteljskih usluga. 


3.3.4. Svečani hladni buffet 


Svečani hladni buffet svojevrstan je način prezentacije i nuđenja posebno 
pripremljenih hladnih jela. Smatra se _ da su ovakve prilike najbolji pokaza- 
telj stručnosti gastronomskog osoblja u nekoj ugostiteljskoj kući. Tu se de- 
monstrira znanje i vještina najboljih djelatnika. 


3.3.5 Pripremni radovi 


Za uspjeh hladnog buffeta važno je da se na vrijeme izvrše potrebni pri- 
premni radovi: uredi dvorana, postavi jedan ili više buffet-stolova, prema 
potrebi doda i buffet-stol za pića, postave stolovi za kojima će gosti sjediti 
i blagovati, pripremiti potreban sitni inventar, pravovremeno tiskati jelov- 
nik i kartu pića, eventualni program priredbe, osigurati stručne ljude koji 
će sve to na vrijeme i kvalitetno obaviti. 


Uređenje dvorane. Prije nego u dvorani konobari počnu sređivati svoje 
poslove, treba ju pregledati tehnička služba i otkloniti eventualne kvarove 
na instalacijama, zamijeniti pregorjela rasvjetna tijela, postaviti pozornicu na 
kojoj će se izvoditi program, srediti razglas i dr. 


Služba domaćinstva pregledat će zastore, sagove, zidne tapete, tapiseri- 
je,slike i druge ukrasne elemente. 


Prema potrebi donijet će se u dvoranu velika vaza živog zelenila itd. 


74 


3. SVEČANI PRIGODNI OBROCI 


U tehnički, estetski i higijenski sređenu dvoranu dolaze konobari i na- 
stavljaju sa svojim poslom. 


Postavljanje buffet-stolova. U dvorani se postavlja jedan ili više buffet 
stolova što ovisi o potrebi i broju uzvanika. Stolovi mogu biti posebno ure- 
đeni od montažnih elemenata ili se improviziraju (sastave) od restauracij- 
skih stolova. Dužina ovih stolova ovisi o veličini dvorane, odnosno o potre- 
bi, a širina se može kretati od 80 cm, ako im je pristup samo s jedne strane, 
do 160 cm, ako im pristup treba biti s dvije, odnosno sa svih strana. 


Ovi stolovi mogu biti u obliku velikih slova 1 O i U, a mogu imati rav- 
nu ili stepeničastu površinu, od jedne, dvije ili više stepenica, gdje je jedna 
stepenica visoka odo 20 cm, a široka između 30 i 40 cm. Stepeničasti buffet- 
stolovi, kada se na njih stave jela i dekoracija, postaju vrlo uočljivi, impo- 
zantni, što je vrlo važno za postizanje ugodne, poželjne atmosfere u dvora- 
ni, koja treba odisati bogatstvom i luksuzom. 


Za pokrivanje buffet-stolova koriste se veći stolnjaci bijele ili pastelne boje. 
Ti isti stolnjaci trebali bi pokrivati površinu stola i dosizati do 5 cm iznad 
poda, sa strana koje su uočljive gostima. 

U nekim kućama površina ovih stolova pokriva se bijelim stolnjacima, a 
sa strane od plohe stola do 5 cm iznad poda stavlja se tzv. ukrasni ili deko- 


Vrste ukrasnih stolnjaka 

rativni stolnjak, načinjen od naborane svile, laganog samta ili nekog čipka- 
stog tekstilnog materijala u ugodnim pastelnim bojama. 

Ovi ukrasni stolnjaci pričvršćuju se za rubove plohe stola posebnim me- 
hanizmom ili iglicama. Ukrasni stolnjak stavlja se na stol da bi vizualni efekt 
cijelog stola bio jači, a ambijent dvorane dobio svečaniji ton. 


Privremeni (improvizirani) točionik. Kada je prilikom različitih sveča- 
nosti s velikim brojem gostiju (buffeti, banketi, svadbe i sl.) točionica previ- 
še udaljena od gostiju ili kada ne bi mogla poslužiti mnogobrojne konoba- 
re, u susjedstvu se dvorane, u kojoj se održava svečanost ili u samoj dvora- 
ni (ako ima mjesta), postavi privremeni (improvizirani) točionik s pićima na- 
mijenjenim za tu svečanost. Pića treba biti u dovoljnoj količini i moraju biti 
pravilno temperirana. Osim toga treba osigurati dovoljnu količinu leda, ve- 
dra za hlađenje vina, čaša za pića koja se nude i dr. 


Stolovi za goste. Stolovi za koje sjedaju gosti postavljaju se u istoj dvo- 
rani u kojoj je smješten i buffet-stol, samo što su od njega, kao i od buffet- 
stola za piće udaljeni po nekoliko metara jer treba ostaviti dovoljno prosto- 
ra za kretanje gostiju oko jednog i drugog stola. 

Pri postavljanju stolova treba računati i na to da će se između njih kreta- 
ti gosti i to s tanjurima punih jela u rukama, zato razmak između stolova 
treba biti primjeren. 


Veličina stolova za goste treba biti takva da jedan do dva stola čine je- 
dan konobarski rajon od 10 do 15 gostiju, a koje će posluživati jedan do dva 
konobara. Što je izbor hrane bogatiji, na rajonu će biti manje gostiju. 


Broj sjedala u dvorani mora biti toliki da se svakom uzvaniku osigura 
njegovo mjesto. 

Oblik stolova može biti četverouglast ili okrugao, a svaki gost za stolom 
treba imati plohe u širini od 60 do 80 cm, da pri ustajanju, koje je često, ne 
smeta drugima za stolom. Zbog toga stolice na kojima sjede gosti, ne smiju 
biti teške ili suviše široke. 


Postavljanje postava na stolove. Kada se stolovi postave na svoja mje- 
sta, na njih se prostiru podstoljnaci, zatim stolnjaci bijele boje, cvjetni aran- 
žman ili vaza s cvijećem (ako je večera može se staviti i stalak sa svijećom), 
broj stola, soljenka, paprenica. 


Zatim se na stol stavlja dekorativni tanjur, a oko njega pribor za: hladno 
predjelo, šalica za bistru, krepku ili pojačanu juhu koja se poslužuje u šalici, 
vilica i nož za mesno jelo, desertni pribor, tekstilni ubrus, mali tanjur i nož 
za mazanje maslaca na kruh, čaša za bijelo i crno vino, za vodu i ako ima 
mjesta za pjenušac. 

Voditelj rajona na svom radnom stolu ima u pričuvi pribor za ribu, pe- 
peljare, tekstilne i papirnate ubruse i dr., te će prema potrebi vršiti dopune 
ili izmjene inventara u postavi na stolu, ovisno o tome što su gosti od hrane 
izabrali. 

Sav inventar koji se stavlja na stol, bez obzira na namjenu, treba biti od 
skupocjenog materijala i po mogućnosti modernog dizajna. 

Jelovnik i karta pića. Na naslovnoj stranici jelovnika i karte pića, koji je 
u jednom komadu presavijen u oblik knjige, treba pisati kojim povodom i u 
čiju čast je svečanost priređena, datum, mjesto i hotel (restauracija) gdje se 
održava. Na prvoj unutarnjoj lijevoj stranici treba biti otisnut popis pića ko- 
ja će se nuditi gostima tijekom svečanosti i redoslijed posluživanja. Na de- 
snoj strani, nasuprot popisu pića, ispisuju se jela koja će se nuditi tom pri- 
likom. Ona su svrstana u gastronomski logične skupine koje i ne moraju bi- 
ti označene naslovom. 


Jelovnik i karta pića stavljaju se kraj postave svakog stola. 


Zabavni program. Ako je u sastavu svečanog buffeta ugovoren i zabav- 
no-umjetnički program, to se napiše na poseban deblji papir s rasporedom 
točaka koje će program prikazati. Tako otisnuti program stavlja se u jelov- 
nik i kartu pića i na taj se način obavješćuju gosti o programu. 

Ove tiskovine trebaju biti na kvalitetnom papiru i lijepo dizajnirane jer 
ih gosti rado odnose sa sobom za uspomenu. 


3.3.6. Jelovnik za hladni buffet 


Jelovnik hladnog buffeta može se sastaviti od više ili manje jednostav- 
nih, ali i od jela koje predstavljaju vrhunac kuharske umješnosti. Sve to ovi- 
si o tome za koga jela treba pripremiti, odnosno o željama i navikama go- 
stiju kojima su ta jela namijenjena i dakako, o financijskim sredstvima koje 
je naručitelj spreman u te svrhe potrošiti. 

Jela za hladni buffet moguće je pripremiti od raznovrsnih namirnica: me- 
sa, riba, rakova, jaja, povrća, voća. U pravilu za pripremanje tih jela, za sve- 
čani hladni buffet, koriste se samo najkvalitetnije namirnice svih vrsta. Naj- 
važnije od svih vrsta namirnica za tu svrhu su različite vrste mesa. 

Od govedine: hrbat (rostbeef), pržolica, pisana pečenica, jezik, 

od teletine: but (frikando, orah, šol), bubrežnjak, kare, jezik, 

os svinjetine: but (šunka, pršut), bubrežnjak, kare, 

od janjetine: but i kare, 

od divljači: srneći hrbat, 

od peradi: pile, purica, tovljena kokoš, fazan, 


od riba: list, orada, zubatac, pastrva, smuđ, 


od rakova: jastog, hlap, škampi, slatkovodni rakovi. 


I pored toga što se na buffet-stolu ne dijele posebno hladna predjela od 
ostalih, ili jela od pojedinih vrsta mesa, mi ih ovdje razvrstavamo radi bolje 


preglednosti. 


Hladna predjela 

Punjeno srce artičoke 
Avokado s račićima 
Kamenice s limunom 

Punjeni savici od lososa 
Kavijar na prepečencu 

Koktel od jastoga 

Koktel od kamenica 

Koktel oddinje 

Salata od piletine 

Salata od govedine 

Salata od riba 

Salata od jastoga 

Salata od tvrdo kuhanih jaja 
Šunka pečena u tijestu 
Pjenica (mousse) od peradi 
Pjenica (mousse) od guščjih jetara 
Pjenica (mousse) od lososa 
Jaja s majonezom 

Punjena jaja Casino 

Punjena jaja na švedski način 
Punjena jaja na tulonski način 
Pašteta od divljači 

Piramida od škampa 

Parfe od teletine 

Dalmatinski pršut 


Istarski pršut 
Srijemska kobasica 
Slavonski kulen 


Juhe 

U sastavu hladnog buffeta nude se če- 
sto i bistre juhe: 

- bistra krepka juha - consommć 


- krepka pojačana juha - consommć€ 
double 


U praksi su navedene juhe, jedna 
hladna a druga vruća i poslužuju se 
u šalicama. 


Jela od riba 


File od lista u aspiku 

Barbuni na način Nice 

Odresci od zubaca na talijanski na- 
čin 

Štuka punjena na kijevski način 
Pastrva u želeu 


Smuđ preliven toplo-hladnim uma- 
kom 


Prug u aspiku 

Jastog Bellevue 

Medaljoni od jastoga 
Rakovica na engleski način 

Jela od govedine 

Hladna govedina po modi 
Goveđi jezik iz salamure 
Pečeni hladni roastbeef 
Pisana pečenka na ruski način 
Biftek tatar 


Jela od teletine 

Hladni teleći hrbat 

Teleći kotlet Bellvedere 

Teleći kotlet Moličre 

Teleći orah na bakin način 
Teleća ruža na vrtlaričin način 


Jela od svinjetine 

Šunka na andaluzijski način 

Svinjski kotlet u želeu 

Svinjski kotlet na način dobre doma- 
ćice 

Pečeni hladni odojak 

Pirjana hladna šunka 

Hladetina od svinjetine 


Jela od peradi 

Tovljena kokoš Lucullus 
Tovljeno pile Astor 

Pile u aspiku 

Pačja prsa na domaći način 
Pileća prsa Merkur 
Galantina od peradi 


Salate - prilozi mesnim jelima 
Američka salata 

Francuska salata 

Valdorfska salata 

Mercedes salata 

Grčka salata 

Salata Lijepa Helena 

Tosca salata 


Sirevi 

Paški Belapese 
Trapist Gorgonzola 
Podravac Camembert 
Domsi Roquefort 
Kolači 


Makovnjača 
Orahnjača 
Zagorski štruklji 
Dubrovačka rozata 
Savijača od jabuke, višanja 
Minjoni razni 

Torte razne 

Šarlote 

Voće 

Domaće i uvozno voće 
Košarica voća 

Voćne salate 


Kava 
2 do 3 vrste napitaka od kave. 


Izbor jela na svečanom hladnom buffetu može se nadopuniti s nekoliko 
toplih jela kao što su lako probavljiva jela u umacima koja se mogu na na- 
vedenom stolu držati toplim bez posebnih poteškoća u toplim kupkama 
(franc. bain-marie) ili na posebnim grijačima. Ta su jela potrebna zbog uzva- 
nika koji zbog zdravstvenih razloga moraju za obrok uzeti barem jedno to- 


plo jelo. 

Navedimo nekoliko spomenutih jela: 


Teleći frikase s rižom Pileća prsa na fini način 


Teleći ujušak s domaćim rezancima Janjeća kapama 
Pirjana teleća koljenica Jastog na kardinalski način 


Teleća žlijezda na grofičin način Kuhana škrpina. 


3.3.7. Piće za hladni buffet 


Kada su u programu svečanosti na visokoj razini, gostima nije potrebno 
nuditi veliki izbor pića, nego je važnije da ono što se nudi bude visoke ka- 


kvoće i da se uklapa u cijenu hladnog buffeta. 


Dakle, i relativno mali izbor pića može u cijelosti zadovoljiti želje i potre- 
be gostiju. Vodeći brigu o tome kakav je sastav gostiju, kada god možemo, 
davat ćemo prednost domaćim pićima, uvažavajući i određene iznimke. 


Izvršili smo izbor pića iz naše nacionalne ponude, što ne znači da je ona 
za svakoga i najbolja. Znamo da se kakvoća vina može razlikovati iz godi- 
ne u godinu, a i ostala pića su u stalnom procesu usklađivanja s okusom 


potrošača. 
Aperitivi Cointreau Muškat crveni 
Šljivovica Grand Marnier Prošek Dioklecijan 
Lozovača 3 A 
3 Bijela vina 
Travarica sko Nova hrvatska 
ME Graševina iločka i : 
Martini dry PA pjenušava vina 
' Malvazija istarska ' 
Bacardi RESA : ' Misal 
one Rajnski rizling kutjevački g: 
ode isal prestige 
Planteri Vugava viška presa 


White lady 


Žilavka mostarska 


Misal rosć 
Pjenušac Tomac 


Dižestivi ča ora % Prigorski pjenušac 
urgundac crni požeški . 
Maraschino 5 P Šenpjen brut 
Barique 94 : 
Kruškovac Zlatni perlan 
ž Faros 
Triple sec 


Cherry brandy 


Cognac 
Armagnac 


Primoštenski Babić 


Desertna vina 
Istra prošek 


I dobro nam poznati 
Bakarska vodica 
Don Cuberton 

Na hladnim buffetima visoke razine uz jela se nudi samo vino, dok se 
pivo i, eventualno, voćni sok ili coca-cola poslužuju samo na zahtjev gosta. 


Hladni buffet završava kolačem, kavom i dižestivom. Ako je dogovore- 
no kakvo jelo oko pola noći, ono se poslužuje na neki od klasičnih načina. 


Mnogi gosti po završenom jelu, uz kavu, rado puše cigarete ili cigare. 
Tom se priliko stavi na stol između četiri gosta kutija cigareta i žigice. Ci- 
gare se nude svakom gostu iz originalne kutije. Moguće je gostima nuditi 
dvije vrste cigara: jače i slabije, da gost sam izabere. Izabranoj cigari gost 
odmah posebnim rezačem odreže vrh, konobar zapali cigaru gostu ili na stol 
stavi žigice. 

Kada konobar procijeni da gost želi zapaliti cigaretu ili cigaru, pristupit 
će mu i upaliti je bez da to gost zahtijeva. Ako gost zaželi pušiti, konobar 
će odmah baciti pogled na stol da provjeri da li je pepeljara na stolu. 


Normativ utroška hrane i pića 


S obzirom da na hladnom buffetu gosti uzimaju hranu i piće prema vla- 
stitoj želji, gotovo je nemoguće unaprijed točno izračunati optimalnu količi- 
nu za ovakvu svečanost. 

Jedini način ekonomiziranja s hranom je da se ne završe sva jela i ne izne- 
su za buffet-stol, nego da jedan dio ostane nedovršen i završi se tek na zah- 
tjev voditelja svečanosti. 

S pićima je ista stvar. Boce se ne otvaraju i ne nose pred goste dok se 
one na stolu ne isprazne. 

Sve to zahtijeva dobru suradnju između poslužnog, kuhinjskog i osoblja 
u baru, točionici. 

Poznato je da će za sportaše ili fizičke radnike trebati u prosjeku veća 
količina hrane, nego za isti broj kancelarijskih službenika. Za mladež treba 
više hrane nego za starije ljude. 


Navedeni rizik s količinom hrane treba uračunati u cijenu usluge. 


Prosječni normativ hrane po gostu u neto količini 
1 obrok juhe 200 ml 


1 obrok lakšeg jela koje smo nazvali predjelom 150 g 
1 obrok mesnog glavnog jela 200 g 
1 obrok priloga mesnom jelu 200 g 
1 obrok kolača 100 g 
1 obrok voća 100 g 

2 kriške kruha 100 g 
1 kava 100 ml 


Prosječni normativ pića po gostu 


2 aperitiva 100 ml 
0,4 L vina 400 ml 
1 voćni sok 200 ml 


0,3 dl mineralne vode 300 ml 
1 dižestiv 50 ml 


2 cigarete ili cigare 
Izračunatu količinu hrane, zbog zaliha, preporučljivo je uvećati za 10%. 


3.3.8. Postavljanje jela na buffet-stol 


Jela trebaju biti na buffet-stolu pola sata prije dolaska gostiju u dvoranu 
da bi poprimila temperatutu dvorane, da ne bi bila previše hladna, što je 
naročito važno za ona jela koja su donesena iz hladnjaka. 


Prilikom postavljanja jela na buffet-stol treba biti prisutan voditelj poslu- 
živanja ili voditelj kuhinje koji će određivati gdje će se staviti koja plitica s 
obzirom na vrstu jela, kvalitetu izrade, veličinu plitice, kombinaciju boja, uku- 
pan dojam i sl. 


Prvi red do ruba stola stavljaju se veliki tanjuri (hladni ili topli) za me- 
sna jela u kupovima od oko 15 kom., s malim razmakom do njih se stave 
desertni tanjuri, prihvataljke (vilice i žlice), podtanjurići za šalice s juhama, 
papirnati ubrusi i dr. 

Tako postavljen inventar proteže se uz cijelu dužinu ruba buffet-stola sa 
stane s koje gosti pristupaju stolu. 


Stol ne treba odmah pretrpavati inventarom jer otežava uzimanje jela s 
plitica, bolje ga je naknadno donositi. 


Drugi red od ruba stola koristi se za stavljanje plitica s lakšim jelima (pre- 
djelima). Na svaku pliticu s hranom treba staviti i prihvataljku, a ako je pli- 
tica veća, sa svake strane može se staviti jedna kojom će si gosti stavljati 
hranu na tanjure. 


Treći red sačinjavaju plitice s teže probavljivim mesnim jelima (glavna 
mesna jela) s odgovarajućim prilozima, zdjelice s umacima uz koje se stave 
i zaimače. 

Četvrti red ili stepenica određena je za stavljanje plitica sa sirevima, ko- 
lačima, voćem, ukrasnim predmetima. 

Najudaljenije jelo, plitica s jelom, na buffet-stolu ne bi smjelo biti dalje 
od oko 80 cm radi mogućnosti njegovog dohvata. 

Prilikom postavljanja jela na stol treba paziti da se on ne pretrpa plitica- 
ma jer, osim što to nije lijepo vidjeti, može gostima smetati pri uzimanju 
jela. Korisnije je da se prazne plitice odmah zamijene punima. Osim toga 
treba paziti i na ekonomičnost raspolaganja hranom, o čemu smo govorili 
ranije. 

Ima jela kojima treba dati prednost kod postavljanja na buffet-stol. To su 
jela koja sadrže veće količine majoneze, jer majoneza, kada se zagrije, može 
se razrijediti ili promijeniti boju. Takvim jelima treba dati prednost i staviti 
ih na stol već u prvom stavljanju, ali među zadnjima da se što manje zagri- 
ju. 

Kada su sve plitice s jelima i sav_ inventar postavljeni na buffet-stol, tre- 
ba provjeriti da li je to sve skupa pravilno razmješteno. 

Na buffet-stolu treba vladati određeni red, simetrija u odnosu na strane 
i cjelinu stola iz estetskih razloga. S druge strane treba biti uspostavljena rav- 
noteža, tj. ravnomjerno trebaju biti raspoređene plitice iste ili slične hrane i 
večličine na jednoj i na drugoj strani stola. 

Ne smije se dozvoliti da npr. na jednoj strani stola budu samo jela od 
govedine, svinjetine i sl., a na drugoj samo teletina ili divljač i sl. Isto tako 
treba nastojati da i najkvalitetnija jela budu pravilno raspoređena po buffe- 
tu. Iz toga se razloga, između ostaloga, i priprema više manjih plitica istoga 
jela da bi se na stolu mogle pravilno rasporediti radi estetike i spomenute 
ravnoteže na stolu, da gosti mogu doći do jela kojega žele bez gužve, čeka- 
nja na red, nerviranja za stolom. 


Topla jela. Ako se u sastavu hladnog buffeta nudi gostima i po koje to- 
plo jelo, ono se može staviti na zasebni manji buffet-stol na kojemu je gri- 
jač, primjenjujući i sve ono što smo rekli za hladni buffet. 


3.3.9. Ukrašavanje buffet-stola 


Izgled postavljenog buffet-stola od neprocjenjive je važnosti jer mora na 
uzvanike ostaviti dobar, pamtljiv, impresivan dojam, s kojim se uveličava 
cijela svečanost. Zbog toga se izgledu ovog stola treba pokloniti velika pa- 
žnja. Njega treba najprije uljepšati izložena hrana. Vrste jela i njihova ljepo- 
ta mogu biti od stručno korektnog izgleda do pravog umjetničkog djela ko- 
je može stvoriti razbuktala mašta. 

Jela trebaju biti probrana, nesvakidašnja, uzbudljivog izgleda i besprije- 
kornog okusa. Jela moraju biti tih osobina jer je u njih uloženo mnogo vrlo 
vrijednih namirnica, visokostručnog rada i novaca. 


Izgled i okus jela mora biti na razini ugleda i časti uzvanika za koje je to 
učinjeno i koja ih moraju obradovati. 

Već prilikom određivanja sadržaja jelovnika utvrđuju se jela koja trebaju 
biti “udarne“ najprimjećenije točke na buffet-stolu, kao npr. jastog ili prug, 
pripremljeni bellvue, punjeni fazan u perju, piramida od škampa, pečeni te- 
leći hrbat, puran, odojak, teleći but, baron, velike lijepo ukrašene plitice s 
različitim jelima, razne torte, torte na stalku, košara biranog atraktivnog vo- 
ća i sl. 

Osim ukrasa koja na buffet-stolu stvaraju postavljena jela, on se može u- 
ljepšati i nekim dodatnim elementima kao što su: cvjetni aranžmani (bukei 
cvijeća, žardinjere i sl.), koji moraju u pogledu boja harmonirati s bojama 
jela. U večernjim satima buffet može biti rasvijetljen svijećama koje se nala- 
ze na višekrakim svijećnjacima, što stvara impresivan dojam koji se pamti. 

Nekada su na buffet-stol stavljane figure učinjene od leda koje su u pod- 
nožju bile rasvijetljene baterijama što je stvaralo, naročito u ljetnim danima, 
idiličnu sliku. 

Vidjeti naslov Ukrašavanje svečanih stolova, str. 108 i 118. 


3.3.10. Posluživanje sa svečanog hladnog buffeta 
Podjela rada konobara i kuhara 


I pored toga što veći dio oko posluživanja jela s hladnog buffeta gosti 
obave sami samoposluživanjem, određeni broj konobara treba biti pri ruci 
gostima. Što je ova svečanost na višoj razini i poslužnog osoblja treba biti 
više, u odnosu na broj gostiju. 

Na primjer, ako imamo 100 uzvanika, njih će se smjestiti u 6 rajona po 
14 gostiju i 1 rajon od 16 gostiju. U svakon rajonu radit će njegov voditelj i 
pomoćnik. Njihova je zadaća dočekati goste i ako nema hostesa, pomoći im 
da nađu svoje mjesto i da sjednu, posluživati ih pićem i pomagati im u sve- 
mu što gostima zatreba. 

U vrijeme ulaska gostiju u dvoranu konobari ih dočekuju stojeći uz hladni 
buffet ili u svojim rajonima gdje gostima pomažu naći njihov stol i svoja 
mjesta za stolom. 

Nakon kratkog govora kojim će domaćin, pozivatelj na svečanost, svo- 
jim gostima zaželjeti dobrodošlicu i lijep provod, gosti će ustati iza svojih 

stolova i poći do buffet-stola gdje će si staviti na tanjur predjelo i vratiti se 
za svoj stol i blagovati. Nakon prvog jela gosti se vraćaju ponovo za buffet- 
stol po juhu, glavno mesno jelo, kolač, voće. 


Kuhari u čistim radnim odorama, s visokim kuharskim kapama na gla- 
vama, dolaze za buffet-stol i stoje sa suprotne strane stola od one kojoj pri- 
laze gosti. Kod stolova u obliku slova U ili O kuhari se nalaze s unutarnje 
strane stola kamo gosti ne dolaze. Njihova je dužnost da odgovaraju na pi- 
tanja vezana za jela na stolu: od kojih su namirnica pripremljena, s koliko 
masnoće, kojom vrstom začina i koliko i sl., te da im jela pomognu staviti 
na tanjur. 


Ako se na buffet-stolu nalaze veći komadi pripremljenog mesa, riba, ku- 
hari na zahtjev gostiju isto režu na sitnije dijelove, filiraju i stavljaju na ta- 
njure. Kada se plitice s jelima isprazne, kuhari naručuju druge, održavaju 
higijenu i estetiku na stolu i sl. 


Na svakom svečanom buffetu prisutnost kuhara ili konobara je obave- 
zna iz navedenih razloga. 


Po završenoj doborodošlici konobari najprije na stolove stavljaju pića. Oni 
su unaprijed obaviješteni koliko i koje vrste pića gostu mogu dati. U praksi 
se koriste slijedeće mogućnosti: 

a) sve vrste pića (mineralna voda, vino, pivo, sokovi i dr.) mogu se dati go- 
stima da ih konzumiraju u količini koju svaki pojedini gost želi i to be- 
splatno (gratis), 

b) da se npr. po gostu besplatno dade 1/2 litre mineralne vode, 1 boca vina 
od 7 dl na dvije osobe ili dva soka ili 1/2 litre piva. Sve ostalo iznad to- 
ga, ako gosti naruče, sami plaćaju. 

c) sva pića koja gosti naruče to i plaćaju po komercijalnoj cijeni. 

Svaka nova boca vina se otvara, degustira i natače u čaše tijekom cijele 
svečanosti. 


Ako se na konobarskom rajonu nađe gostiju koji se ne žele sami poslu- 
žiti sa buffet-stola, nego iz jelovnika na stolu izaberu što žele, konobar će 
im to donijeti i poslužiti ih. Ako za istoga gosta treba ići više puta, konobar 
će uvijek jelo donijeti na čistom, ne na korištenom tanjuru. Konobari sa sto- 
lova odnose upotrijebljene tanjure, pribor za jelo, zamjenjuju pepeljare, do- 
nose ono što gosti zahtijevaju i brinu se o svemu da gosti budu zadovoljni, 
sukladno pravilima struke. 


Samoposluživanje gostiju. Posebna draž samoposluživanja gostiju sa buf- 
fet-stola je u tome, za mnoge goste, što im se daje mogućnost da od velikog 
bogatstva jela, koja se nalaze na buffet-stolu i koja se rijetko blaguju, mogu 
izabrati jela koja žele i u količini koju žele. Gosti mogu prilaziti k buffet- 
stolu onoliko puta koliko žele (dok se sve, što je predviđeno za tu priliku, 
ne pojede). 

Ako je naručitelj ugovorio i održavanje kulturno-zabavnog programa u 
sastavu hladnog buffeta, tada se nakon jela (ručka ili večere), prema una- 
prijed precizno utvrđenoj organizaciji stol, na kojemu su bila postavljena je- 
la, nečujno iznese iz dvorane. Dobiveni prostor se koristi kao mjesto za ples 
i izvođenje navedenog programa. 


Konobari napuštaju posao pošto je sav korišteni inventar opran, prebri- 
san i složen na svoja mjesta. (Isto vrijedi i za bankete, cocktail-party, svato- 
ve i sl.) 


3.3.11. Ostale vrste buffeta 


Svečani hladni buffet francuskog tipa 


Osobitost ovog hladnog buffeta je da se jela mogu blagovati i stojeći, zbog 
čega se jela u vrijeme pripreme usitne, režu na manje dijelove. Jela od mesa 
su bez kostiju, složena na plitice u svom prvobitnom obliku, premazana ma- 
slacen i glazirana ili su premazana aspikom. Ribe su najčešće kuhane i pre- 
livene toplo-hladnim (chaude-froide) umakom ili aspikom. 


Dvorana se uređuje kao što smo vidjeli kod svečanog hladnog buffeta, s 
tom razlikom što se u dvoranu mogu postaviti visoki stolovi za kojima go- 
sti mogu stajati i blagovati svoja jela. Uz zidove se stavljaju manji stolovi na 
koje gosti odlažu korištene tanjure, vilice i čaše. 

Ovaj tip hladnog buffeta praktičan je za ugošćavanje naročito u prilika- 
ma kada je potrebno poslužiti više gostiju s bogatim i nesvakidašnjim ruč- 
kom ili večerom, a nema odgovarajućeg prostora niti dosta vremena za sje- 
denje. On se može organizirati i u svakoj drugoj prilici kada se traže hladna 
delikatesna jela, kada gosti mogu sjesti za stolove i imaju dosta vremena na 
raspolaganju. 

Jela koja su najčešće zastupljena na buffetu francuskog tipa su: bistra krep- 
ka i krepka pojačajna juha bilo topla ili hladna, paštete, galantine, mesna 
jela presvučena aspikom, salate od raznog mesa, salate kao što su: francu- 
ska, valdorfska, američka, talijanska, ruska, različite vrste sireva, tvrdo ku- 
hana jaja pripremljena na različite načine, raznovrsni kanape sendviči i dr. 

Od desertnih jela nude se različiti minjoni, torte, savijače, šarlote, kreme, 
sladoledi, voće, voćne salate i dr. 


Vidjeli smo da su to sve jela koja se mogu jesti bez noža za jelo, samo 
vilicom, jer gosti, stojeći, u lijevoj ruci drže tanjur s jelom, a u desnoj vi- 
licu. 

Svečani hladni buffet ruskog tipa 


Hladni buffet ruskog tipa u stvari je preslika svečanog hladnog buffeta s 
tom razlikom, što se neka jela od mesa i riba pripremaju u većim, prirod- 
nim veličinama, kao hladna ili topla jela, npr. svinjski, teleći, janjeći ili srne- 
ći but, teleći hrbat, teleća plećka, roastbeef, pile, puran i dr., koji se glaziraju 
ili se premažu aspikom, ukrase na različite načine i na buffet-stolu nude go- 
stima. 


Od riba se koriste samo veći primjerci zubaca, orade, smuđeva i sl. 


Kod hladnog buffeta ruskog tipa obavezno se za buffet-stolom nalaze ku- 
hari ili konobari nasuprot gostima, vješti u rezanju navedenih komada mesa 
na obroke, odnosno u filiranju riba na fileje. Od njih gosti dobivaju one dije- 
love mesa, odnosno ribe, koje žele i u količini koja im najbolje odgovara. 


Svečani topli buffet 


Svečani topli buffet sastoji se najvećim dijelom od toplih jela izloženih 
posebnim posudama koje se zagrijavaju na buffet-stolu. Posude s jelima (engl. 
chafing-dishes) mogu se zagrijavati na različite načine: žestom, plinom, svi- 
jećama, električnim grijačem s infra-žaruljom. Sva topla jela na buffet-stolu 
trebaju biti pokrivena odgovarajućim poklopcem. 

Kraj buffet-stola obavezno se nalazi potreban broj kuhara koji imaju isti 
zadatak kao i kuhari kod hladnog buffeta. Oni daju informacije gostima o 
jelu, pomažu gostima prilikom uzimanja jela, brinu o tome da jela budu vru- 
ća, da stol i jela na njemu lijepo estetski izgledaju, da nova jela stižu u pra- 
vo vrijeme i sl. Topla se jela poslužuju u zagrijanim tanjurima. 

Konobari pri posluživanju toplog buffeta obavljaju iste poslove kao i pri 
posluživanju hladnog buffeta. Isto vrijedi i za samoposluživanje gostiju. 


Svečani hladno-topli buffet 


Hladno-topli buffet vrsta je svečanog buffeta u kojem je ponuda hladnih 
i toplih jela prema količini i kakvoći izjednačena, prvorazredna. 

Na jedan buffet-stol postavljaju se hladna, a na drugi topla jela. Redosli- 
jed slaganja hladnih jela je isti kao što smo imali na hladnom buffetu. Prvi 
red jela su hladna predjela. Na toplom stolu prvi red jela su tople juhe ili 
topla predjela. Sva ostala jela se slažu logičnim gastronomskim redoslijedom. 

Sve što se odnosi na organizaciju rada, samoposluživanje gostiju, obaveze 
konobara jednako je kao i pri posluživanju na svečanom hladnom buffetu. 

Zadatak za proslavu 30-godina ugostiteljske Antona Štifanića 


HLADNO-TOPLI BUFFET 
za 300 uzvanika 


PONUDA JELA 


- APETISNI: Slani štapići - Fritule - Kroštule - Bademi - Lješnjaci - Smokve 


- HLADNA Mali ukrasni sendviči - Pršut - Sir - Šunka - Jastog - Kavijar - Bakalar 
JELA: Pašteta od tunjevine 
Kavijar na bloku leda - Kamenice na ledu 
Jastog lijepo ukrašen - Koktel od škampi - Punjeni ananas - Punjeni avocado 
Punjene lignje na gastronomski način - Savijuci od lososa i rozbifa 
- Tartarski biftek na prepečencu 
Raznovrsne salate - Pileći galantin - Srneći but Lucullus 
- Janjeći baron - Hladni narezak “Puris“ 
Jubilarna purica “Puris“ - Fazan s perjem - Sunka u krušnom tijestu 


Prženi štapići rakova - Bomboni od rakovice - Punjeni savijuci sa škampima 
Crni rižoto od sipa - Rižoto s plodovima mora - Lazanje s jastogom 
- Punjene lignje sa škampima 
Pečeni zubatac s lignjama i školjkama 
Srneći ragu - Žgvacet od vepra - Osso bucco - Bograč gulaš 
- Zarebnik - Domaće kobasice 
Punjena sv. pisanica - Pečena purica na pazinski - Pečena janjetina 
Pečeni odojak - Punjena teleća plećka - Pisanica “COLBERT“ 
- Pisanica “WELLINGTON“ 
Dalmatinska pašticada - Fuži s tartufima 


- PRILOZI: Palenta - Fuži - Njoki - Rezanci - Kolačići od povrća 
as - Trobojne palačinke 
Savijci od tijesta - Pečene polovice krumpira 
Pirjani crveni kupus s ananasom i šampanjem 


Svježe salate - Vezane salate - Kisele salate 


Povetice - Torta odresci - Savijača od jabuka i sira 
Princez uštipci - Dalmatinska rožata 


Jardinetto 
Razni sirevi s kolica 


Espresso 


POREČ 29. 05. 1995., hotel Parentium 


o os s vn dinar s 

Švedski buffet 


Naziv - švedski buffet* - u svijetu je vrlo poznat. Pod tim se nazivom 
danas nude raznovrsna hladna i topla jela od plodova mora i slatkih voda: 
riba, rakova, školjkaša, mekušaca, pripremljena kao vrhunska gastronomska 
dostignuća. Uz njih se, po običaju, nudi i manji broj jela od mesa, kao i umaci, 


prilozi, salate i desertna jela. 


Jela se nude gostima u obliku samoposluživanja s hladno-toplog buffeta. 


Navodimo jela koja danas čine temelj jelovnika švedskog buffeta. 


Jela od riba, rakova ... 

Marinirani sleđ (haringa) 

Sleđ u umaku od gorušice 

Filet od mladog sleđa u umaku od 
kiselog vrhnja 

Mladi baltički sleđ u umaku vinai- 
grette 

Marinirani mladi baltički sleđ 
Švedski kavijar sa žumancem 
Marinirani losos 

Poširani hladni losos 

Sušeni losos 

Sušena jegulja 


Fileti od sardina u umaku od vrhnja 


Jela od rakova 
Jela od dagnji 
Jela od kamenica 


Jela od mesa 

Obloženi rostbif 

Kuhana šunka 

Švedski pršut 

Razne kobasice 

Okruglice od mesa u umaku 


Umaci 

Umaci od majoneze 
Octeni (vinaigrette) umak 
Umak cumberland 

Umak od gorušice 


Prilozi 

Kuhani krumpir 

Hruskavci (kroketi) od kruha 
Špinat u listu 

Šparoge s maslacem 

Grašak u maslacu 


* Švedski buffet poznat je u nas i kao švedski stol, što je u doslovnom prijevodu bliže izvorniku, 
švedskom jeziku, na kojem se piše - smorgaabord-; smorgas - znači kruh s maslacem, a riječ bord 
- znači stol. Na svom razvojnom putu švedski stol prošao je dvije etape. 


Jela za nekadašnji švedski stol pripremljena su u obliku kanape sendviča od riba, rakova i ma- 
njim dijelom od mesa. Svaki sendvić bi _ se pripremao kao zasebna kreacija, druga vrsta ribe, ra- 
ka, mesa, uvijek druga kombinacija i uvijek s mnogo ljubavi. Ovako pripremljeni sendviči izlaga- 
ni su u restauraciji na posebnom stolu. Dok bi gosti čekali naručena jela, sami bi se posluživali 
ovim sendvičima i blagovali ih kao hladno predjelo. 


Neke restauracije u Švedskoj još i danas na svome smčorgdsbordu nude gostima i po nekoliko 
desetina pa i stotina raznovrsno obloženih kriški kruha. Ručak ili večera nekih gostiju sastoji se 
samo od određenog broja ovih sendviča koji su ponos švedske kuhinje. 

Plitica povrća Kruh 
Marinirane kruške Knackebrod 
Kompot od jabuka 

Desert 
Salate Voće 
Salata od cikle Voćna salata 
Salata od rajčica Kolač 


Zelena salata 
Kiseli krastavci 


3.4.1. Vrtno primanje 


Vrtno primanje ili vrtni prijem (engl. garden-party) svečanost je namije- 
njena zatvorenom krugu gostiju u prostranom i njegovanom vrtu, na terasi 
obiteljskog doma, kraj bazena ili na hotelskoj terasi kraj bazena. Ovaj se pri- 
jem organizira u vrijeme ručka, večere ili između toga, a može trajati i do 
kasno navečer. Osim konzumacije odgovarajućih usluga hrane i pića uzva- 
nici se mogu pozabaviti i nekim sportom: plivanjem, kuglanjem, mono-gol- 
fom, streljaštvom i sl. 

U prostoru gdje se primanje održava, važno je postići svečani ugođaj. Za 
to je vrlo važno korištenje različitih odgovarajućih dekorativnih sredstava. 

Povod za organizaciju ovog prijema može biti: 

- obiteljska svečanost (rođendan, zaruke, punoljetnost itd.) 

- nacionalni praznik 

- sklapanje poslovnog ugovora 

- vjerski blagdan. 

U praksi su poznata dva tipa vrtnog primanja. 


Prvi tip vrtnog primanja odgovara osobama srednjih godina. Za njih se 
postavljaju stolovi i stolice, sastavlja svečani meni, poslužuju ih konobari. 
Za trajanja obroka, kao i poslije njega, može se izvoditi umjetnički program, 
omogućiti ples i sl. 

Drugi tip vrtnog primanja namijenjen je mlađim ljudima kojima se uslu- 
ge hrane i pića nude kao i na koktel-partiji ili su izložene na buffet-stolovi- 
ma. (Izbor hrane i pića ovisi o karakteru primanja.) 


Jela se pripremaju u kuhinji ili u vrtu na žaru ili ražnju. Izbor pića treba 
da odgovara jelima i vremenu u kojem se poslužuju. 


Ovakvo je primanje pogodno za stvaranje intimne i obiteljske atmosfere, 
za stvaranje prijateljstva i za poslovne razgovore. 

Vrtno primanje je moguće organizirati samo ako je vrijeme lijepo i do- 
voljno toplo da se u vrtu, na terasi, kraj bazena može sjediti i zabavljati. 

Vrtno primanje može se organizirati u vrtu ugostiteljskog objekta, ako ga 
ima, ili u odgovarajućem prostoru naručitelja. (Vidjeti naslov Pružanje ugo- 
stiteljskih usluga van ugostiteljskog objekta, str. 126.) 


3.5.1 Babikju 


Babikju* (engl. barbecue) označava zabavu na otvorenom gdje se na ra- 
žnju peku janjci, odojci, ali i veći stekovi, što je popularno u zemljama en- 
gleskog govornog područja, odakle se proširio po svijetu kao vrlo popula- 
ran način uživanja hrane i pića u vrtu ili prirodi, slično picnicu. 

To je otmjeni prijem s ručkom ili večerom za pozvane goste, a organizira 
se na otvorenim ili poluotvorenim prostorima. Raskošan stol bogat jelima 
pripremljenim na žaru i ražnju koja se na stol postavljaju u većim ili ma- 
njim komadima uz dodatak raznovrsnih priloga podsjećaju na svojevrstan 
bogat topli buffet. Ponekad je organizirana i glazbena pratnja. 


Pripremljena jela slažu se na plitice koje se postavljaju na stol pored ko- 
jega stoji jedan ili više kuhara a koji, prema želji gostiju, režu određenu vrstu 
mesa u količini koja odgovara gostu i pomaže na tanjur gosta stavljati meso 
i priloge. 

Na posebnom su stolu izložena raznovrsna pića koja gosti sami uzimaju 
ili im u tome pomažu konobari. 


Gosti mogu sjesti na stolice za improviziranim stolom da bi mogli jedno- 
stavnije uživati u jelu i piću, ali mogu sjesti i na zemlju, odnosno, na poseb- 
ne prostirke. 

Babikju se može smatrati vrstom vrtnog primanja. 


* Engl. barbecue nastao od indijanske riječi barbaco što znači pečena životinja. Odatle i veći koma- 
di pečenog mesa koji se uživaju na otvorenom, u prirodi. 

Provjerite svoje znanje 


Što se podrazumijeva pod buffet-stolom? 

Koji oblik može imati buffet-stol? 

Zašto se u praksi sve više primjenjuje buffet-posluživanje? 
Što se podrazumijeva pod svečanim hladnim buffetom? 
Nabrojite nekoliko jela koja se mogu nuditi na hladnom buffetu. 
Kako se postavljaju jela na buffet-stol? 

Kako se mogu poslužiti gosti na svečanom hladnom buffetu? 
Opišite osobine slijedećih tipova buffeta: 

a) francuski 

b) ruski 

c) švedski 

d) toplo-hladni 

9. Kako se poslužuju vina na svečanom buffetu? 
10. Što se treba imati da bi se moglo organizirati vrtno primanje? 
11. Koje se usluge nude na babikju? 


NAI A OD S 

Pa ee u E a: 


U svečane obiteljske obroke ubrajaju se obroci koji se pružaju prigodom 
rođendana, punoljetnosti, diplomiranja, zaruka, vjenčanja, srebrnog i zlatnog 
pira i dr. U tu se skupinu obroka mogu ubrojiti i svečani obroci u dane vjer- 
skih praznika. Svečani obiteljski obroci također se ugovaraju pomoću obra- 
sca Ugovor o pružanju prigodnih ugostiteljskih usluga. 


4.1. Svadbeni ručak ili večera 


Svadbeni ručak ili večera je jedan od najsvečanijih obroka. Zbog toga se 
koristi skupocjeni i najljepši inventar za postave, za posluživanje hrane i pi- 
ća, za dekoraciju stolova, a osoblje nosi najljepše radne odore. 


Oblik stolova. Ovisno o broju uzvanika, svatova, određuje se veličina i 
broj stolova. Stolovi za goste se oblikuju po načinima kako smo to vidjeli 
kod organizacije banketa, gdje postoje različite mogućnosti. 

Ako je u svatovima manje gostiju, svi sjedaju za jedan stol zajedno s mla- 
dencima. Kod većeg broja uzvanika mladencima se oblikuje jedan manji stol 
od 10 do 20 mjesta, tzv. počasni stol za koji, osim mladenaca, sjedaju još i 
njihovi roditelji, kumovi i ostala najbliža rodbina. Ostale goste čeka mjesto 
za drugim stolovima. 


Dekoracija svadbenog stola (stolova). Vidjeti naslov Ukrašavanje sveča- 
nih stolova, str. 105 i 119. 


Raspored gostiju za stolom. Raspored gostiju za stolovima na svadbe- 
nom ručku ili večeri ovisi o običajima i tradiciji koja vrijedi u pojedinim pri- 
likama. 

U nas se koriste dvije varijante rasporeda gostiju za svadbenim ručkom 
ili večerom. Mladenci su počasni gosti i pripadaju im počasna mjesta za sto- 
lom. 

Aperitiv: 
Istra Bitter 
Grappa 
Vinja, 
Amaro 18 
Vermut 
Voćni sokovi 


Bijela vina: 
Rizling beljski 1997. god 
Kneževi vinogradi 
Pinot porečki, Agrolaguna 
Crna vina: 


Imota, Vinarija Imotski 1981. god. 
Merlot, PIK. Umag 1981. god. 


Šampanjac 


menu 


Hladna zakuska ,Adriatic" 
—oO00— 
Goveđa juha s domaćim rezancima 
—o000— 
Uštipci od sira 
Timak Remoulađe 
—oO0— 
Svadbeni pladanj 
teletina, svinjski Kare, pazinski puran | 
Krumpir na pekarski 
Mrkva, mahuna, špinat 
Složena salata 
—000— 
Hladni Cabinet Krem 
—o00— 
Svadbena torta ,,Sretno mlađenci" 
—o00— 
Kava 


Svadbeni meni 


Prva varijanta. Na sredini stola sjedi mladoženja, do njega s desne stra- 
ne mladenka, do nje mladoženjin otac, mladenkina majka i kum. Lijevo od 
mladoženje sjedi njegova majka, mladenkin otac te kuma. 


Druga varijanta. Na sredini stola sjedi mladoženja, s desne strane mu je 
mladenka, do nje su mladoženjina majka i mladenkin otac. Lijevo od mla- 
doženje sjede mladenkina majka i mladoženjin otac. S druge strane stola, 

NEVJESTA 
MLADOŽENJA 


NEVJESTINA MAJKA j NEVJESTIN OTAC 
MLADOŽENJIN OTAC = | MLADOŽENJINA MAJKA 
BRAĆA | SESTRE ; , BRAĆA I SESTRE 
STARIJI ROĐACI STARIJI ROĐACI 
UGLEDNE OSOBE , UGLEDNE OSOBE 
PRIJATELJI | PRIJATELJI 


MLAĐI ROĐACI MLAĐI ROĐACI 


ODRASLIJA DJECA |“ ODRASLIJA DJECA 


MLADOŽENJA 
MLADOŽENJINA 


= 
= 
zZ 
LU 
> 
o 
a 
< 
J 
= 


oO 
< 
HR 
o 


KUM 
NEVJESTINA 
) MAJKA 
) NEVJESTA 


B) 


PRIJATELJ ROĐAK 


ROĐAKINJA PRIJATELJICA 


Mogući raspored gostiju za svadbenim stolom 

nasuprot mladoženji, sjedi kuma, a nasuprot mladenki kum i ostala bliska 
rodbina mladenaca. 


Gdje će mladenci sjediti za svadbenim stolom, određuju ugostitelji. To 
su redovito dva najljepša mjesta za stolom, s najljepšim pogledom. 

Kako smo vidjeli, bliža rodbina mladenaca smješta se za stol mladenaca, 
a ostali rođaci, prijatelji i kolege mladenaca sjedaju tamo gdje ih rasporedi 
neki od roditelja mladenaca ili sjedaju prema vlastitom izboru. 


Svadbeni obrok može se organizirati kao banket ili kao svečani buffet. 
Ako je organiziran kao svečani buffet, tada mladence i ostale goste za sve- 
čanim stolom poslužuju konobari na način kako se to radi na banketu. 


Svi ostali obiteljski obroci mogu se organizirati kao banket ili neki od sve- 
čanih buffeta. Počasne goste u pravilu poslužuju konobari. 


4.2. Doček Nove godine 


U nas je uobičajeno da se doček Nove godine, odnosno ispraćaj Stare, 
svečano proslavi. Ta se svečanost održava u zadnje sate godine koja završa- 
va i prve sate godine koja počinje. To su zadnji sati 31. prosinca, odnosno 
dana svetog Silvestra i prvi sati godine koja nastupa. 

Za mnoge sudionike slavlja ispraćaja Stare i dočeka Nove godine najve- 
seliji su i “najluđi“ sati u godini. 

Mnogi ugostitelji u svojim objektima organiziraju veseo i svečan ispraćaj 
Stare i doček Nove godine uz usluge koje se najčešće sastoje od bogate ve- 
čere, biranih pića, uz cjelonoćni ples i eventualno posebni program. 

Dvorana u kojoj se ispraćuje Silvestrovo i dočekuje Nova godina, treba 
biti prigodno ukrašena. To je najčešće božićno drvce s ukrasnim elementi- 
ma, baloni koji vise u zraku, zimzelenim grančicama okićeni zidovi i sl. 

Vidjeti naslov Ukrašavanje svečanih stolova, str. 108 i 121. 

Pri dekoriranju svečanog stola treba paziti da stol lijepo izgleda, da ne 
bude pretrpan i da na njemu bude dosta mjesta za pribor, za jelo i piće. 

Meni za ovu večeru najčešće je sastavljen od biranih jela domaće i inter- 
nacionalne kuhinje uz koja se poslužuju birana pića. U nekim ugostiteljskim 
objektima nakon ponoći posluži se i po koje osvježavajuće jelo, npr. kisela 
teleća juha, sarma (od kiselog kupusa) i druga jela. 

Hrana se može poslužiti na dva načina. Na klasičan način, gdje poslužu- 
je konobar, ili pak hladnim ili hladno-toplim buffetom, gdje se gosti sami 
poslužuju, što se sve više uvodi u objektima viših kategorija. 

Atmosfera u dvorani u kojoj se čeka Nova godina redovito je bučna i ra- 
zdragana, čemu ponajviše pridonose glazbenici i pjevači glazbom i pjesmom, 
raznolikim repertoarom, temperament gostiju i uređenje ambijenta, odnosno 
dvorane. 


Veselje na dočeku Nove godine počinje oko 21 sat na Silvestrovo i traje 
do jutarnjih sati idućeg dana. 


Novogodišnji objed 


Prvi dan nove godine, poznat kao Nova godina, više je znan kao svje- 
tovni nego kao vjerski blagdan. Dugogodišnja je tradicija da se na ručku 
prvoga dana godine okupe svi članovi obitelji i mnogi prijatelji, što se sve 
češće organizira izvan obiteljskog doma - u restauraciji. 

Novogodišnji objed poslužuje se u prostorijama u kojima je bio organizi- 
ran doček Nove godine. 

Atmosfera u kojoj se poslužuje novogodišnji objed treba biti svečana, ve- 
sela, razdragana, ali ne odviše bučna da drugima smeta. 

Uz vjerske blagdane i običaje, do kojih puk osobito drži, vezano je i pri- 
premanje prigodnih jela u krugu obitelji. No, danas se sve više i za blagda- 
ne odlazi u ugostiteljske objekte na svečane večere i objede. Tradicija je da 
se uz takva slavlja poslužuju razna jela i pića. Važno je da ugostiteljski dje- 
latnici poznaju običaje i koja se jela tom prigodom poslužuju, kako bi tome 
mogli prilagoditi svoje usluge. No, i običaji se mogu znatno razlikovati u 
pojedinim regijama, što svakako treba imati na umu. Dakako, da treba po- 
znavati i vjerske običaje stranih gostiju. 


5.1. Božićni objed ili večera 


Božić, kao vjerski blagdan, ujedno je i veliki obiteljski blagdan kada se 
za ručkom ili večerom okupi cijela obitelj. Nekada se ovaj blagdan proslav- 
ljao isključivo u obiteljskom domu, u krugu obitelji, kao blagdan mira i lju- 
bavi. Danas se sve češće obiteljski dom zamjenjuje ugostiteljskim objektom, 
restauracijom, gostionicom i sl., ali običaji za stolom ostaju nepromijenjeni. 

Božićni običaji razlikuju se od zemlje do zemlje, ali svima je zajedničko 
božićno drvce i raskošan objed ili večera. 

Stol, na kojemu se poslužuje božićni objed ili večera, prekriven je finim 
bijelim ili stolnjakom u pastelnoj boji. 

Vidjeti naslov Ukrašavanje svečanih stolova, str. 108 i 121. 


Meni za božićni ručak ili večeru treba biti bogat, sastavljen od, za tu pri- 
liku, tradicionalnih jela toga kraja, koja trebaju pratiti odgovarajuća pića. 

Način posluživanja tog obroka treba biti što bliži onom tradicionalnom, 
obiteljskom. Za to se koristi 1. i II. francuski i engleski način posluživanja, 
kako je već opisano u udžbeniku, odnosno njihove kombinacije. 


Atmosfera, u kojoj se poslužuje božićni objed ili večera treba biti sveča- 
na, dostojanstvena, ne previše bučna. Dok obitelj obavlja vjerske običaje, ko- 
nobar će se udaljiti od stola. 

Radno odijelo poslužnog osoblja treba biti najsvečanije. 


5.2. Uskrsni obroci 


Uskrs je veliki kršćanski blagdan za koji se mnogi ljudi koriste uslugama 
restauracije. 

Uskrs kao blagdan simbolizira uskrsna pisanica, tj. jaje koje se oslika ili 
ispiše jednom ili više boja, a zatim tvrdo kuha. Zgodno je da se na svaki 
stol u restauraciji stavi košarica s nekoliko pisanica kao znak blagdana i do- 
brodošlice, ali i kao dio obroka. 


Blagovaonica restauracije za taj dan dotjeranija je i ljepša nego druge da- 
ne. Može se postaviti jedno ili više živih prijenosnih stabalaca zimzelenog 
drveća (bor, smreka, i sl.) i drugi prigodni ukrasi. 

Stolovi u blagovaonici trebaju biti prekriveni lijepim bijelim stolnjacima 
ili stolnjacima u boji, te svečano ukrašeni svijećama, svježim proljetnim cvi- 
jećem i košaricama s uskrsnim pisanicama. 


Vidjeti naslov Ukrašavanje svečanih stolova, str. 108 i 122. 


Zajutrak i doručak 


U većini naših krajeva običaj je da se na Uskrs za zajutrak i doručak nu- 
di kakao, čokolada i ostali napici, te uskrsni kruh, pecivo i neke vrste kola- 
Ča. 


Obvezatan dio obroka čini kuhani svinjski but (šunka) s ribanim hrenom 
ili umakom od hrena, svježi kravlji sir s vrhnjem i mladim lukom. Na stolu 
se mogu servirati i hladni naresci, hladetina, kuhane ili pečene kobasice i 
sl., te, dakako, uskrsne pisanice. Dakle, razlike između zajutarka i doručka 
na ovaj dan i ne mora biti. 


Ručak i večera 


Ovi obroci, prema običajima, počinju predjelom od kuhanog svinjskog bu- 
ta s ribanim hrenom i kriškom kulena ili kobasice. Nakon toga na redu je 
neka fina mesna juha. 

Glavno mesno jelo najčešće je pečena janjetina, teletina ili miješano peče- 
nje s mladim krumpirom, zelenom salatom i sl., uz što se daju dvije ili više 
vrsta kruha i prigodna peciva. 

Običaj je, gdje postoji potražnja i mogućnost, da se za uskrsne obroke nudi 
pravo malo bogatstvo različitih kolača, kao što su u nekim krajevima tradi- 
cionalna pinca s grožđicama, makovnjača, orahnjača, kolač od mladog sira, 
pletenica s tvrdo kuhanim jajima i dr. 

Ples je vrsta zabave koja se najčešće održava u odgovarajućim ugostitelj- 
skim objektima. 

Organizacija plesa može biti stalna, odnosno veći broj dana u tjednu, u 
objektima čija je to redovna djelatnost ili povremena uz razne povode. 


Ples može biti za zatvoren krug gostiju, tj. za uzvanike, ili otvoren za za- 
interesirano građanstvo. 

U hotelima viših kategorija najčešće se organiziraju plesovi za zatvoreni 
krug gostiju, samo za goste hotela, za posebno pozvane goste. Mnoge pak 
kavane i restautacije, koje u svome sastavu imaju i odgovarajuće prostore, 
dvorane ili terase, organiziraju plesove svakodnevno ili određen broj dana 
u tjednu kao svoju stalnu poslovnu djelatnost. 


6.1. Ples za uzvanike 


Organizira se za uzvanike koje pozivaju neki pojedinci ili organizacije u 
povodu državnih, vjerskih, obiteljskih i drugih događaja. 

Na pozivnicima za ples navodi se: tko poziva, vrijeme i mjesto održava- 
nja plesa, garderoba u kojoj uzvanici trebaju doći, društvo s kojim se gost 
poziva. 

Glazbeni sastav je redovito sastavljen od glazbenika i pjevača koji su u 
samom vrhu kvalitete u svom žanru. 


Organizacija plesa. Od usluga u vrijeme ovog plesa može se servirati 
kompletna lagana večera s pićem ili samo neka jela s pićem, odnosno samo 
piće. 

Ovisno o tome što sadrži ugovoreni aranžman, odnosno što će se nuditi 
gostima, obavit će se pripreme u dijelovima poslovne jedinice, kuhinji, toči- 

ORKESTAR 


PLESNI PROSTOR 


Dvorana za ples 


6. PLES 


onici, tehničkoj službi i, dakako, u dvorani i ostalim prostorijama kojima će 
se uzvanici koristiti. 


Smatra se da su za ovu priliku najbolji okrugli stolovi za smještaj 10 do 
12 gostiju jer je to najbolji broj gostiju za ugodan razgovor. 

Konobarski rajon obuhvatit će 10 - 24 gostiju koje će posluživati jedan ili 
više konobara, što ovisi o broju i vrsti unaprijed utvrđenih usluga koje će 
gosti konzumirati, kao i o udaljenosti konobarskog rajona od kuhinje, toči- 
onice, odnosno od mjesta s kojega će se opskrbljivati hranom i pićem, jer se 
hrana može dovesti u toplim ormarima do sporednih vrata dvorane, a za 
pića se može improvizirati točionički pult. 

Cjelokupnu organizaciju plesa i njegovu kontrolu obavlja voditelj ili više 
voditelja predviđenih za taj posao. 


Na stolove se stavi lijep stolnjak, broj (oznaka stola), ili cvjetna zdjelica, 
odgovarajući pribor za jelo i čaše za piće, kako je to uobičajeno u najboljim 
restauracijama, a zatim i tekst s menijem, sadržajem programa, pićima koja 
se nude i sl., sve do imena gosta na kartici koja se stavlja s lijeve strane po- 
stava. \ 


Konobarski radni stolovi bit će s pričuvnim inventarom, a priključni sto- 
lovi na svojim mjestima. U ovakvim prilikama danas se usluge hrane poslu- 
žuju na dva načina: na klasični način s konobarom ili na buffet-stolu s kojega 
se gosti sami poslužuju, dok im konobar poslužuje samo pića, što se danas 
više ne prakticira, a osobito u ugostiteljskim objektima više kategorije. 


Usluge, koje se nude, napisane su na nekim od sredstava ponude s cije- 
nama i nalaze se na stolovima gostiju ili ih konobar daje na zahtjev gosta, 
što je znak za gosta da te usluge treba sam platiti, dok je ostalo platio onaj 
koji ih je pozvao na ples. 


Smještaj gostiju za stolove. Pozvani na ples dužan se u kratkom vreme- 
nu izjasniti pozivatelju prihvaća li poziv ili ne. Oni koji su prihvatili poziv 
mogu biti smješteni za stolove na nekoliko načina: 

- pozivatelj im šalje plan dvorane s naznačenim brojem ili slovima stola 
i mjestom gdje će sjediti, na kojemu mogu biti naznačena imena i prezime- 
na lijevog i desnog susjeda za stolom 

- uzvanike na ulazu u dvoranu može dočekati plan dvorane s naznače- 
nim stolovima za koje gosti mogu slobodno sjesti i sami mogu izabrati dru- 
štvo za stolom, kako smo to vidjeli kod organizacije banketa. 


U oba navedena slučaja gostima u pronalaženju njihova stola pomažu ko- 
nobari ili hostetse. 

Na plesovima, koji se održavaju na visokoj razini, u jednoj dvorani gosti 
sjede i konzumiraju usluge, a u drugoj dvorani, koja je neposredno uz prvu, 
plešu. 


105 


6. PLES 


6.2. Ples za građanstvo 


Organizira se za široki krug građana koji su zainteresirani za ples kao 
vrstu zabave. 


Svima koji su pristojno obučeni i kulturno se vladaju ulaz je dopušten s 
plaćenom ulaznicom ili bez nje. Ovi su plesovi jedna od osnovnih djelatno- 
sti ugostiteljske poslovne jedinice i održavaju se redovito u sve ili samo ne- 
ke dane u tjednu. U potpunosti su zasnovani na komercijalnom načelu po- 
slovanja, tj. ostvareni promet treba pokriti sve troškove poslovanja i ostva- 
riti željenu zaradu. Zbog toga se prilikom ulaska u neke plesne dvorane ili 
na ljetne terase plaća ulaznica. U nekim objektima u cijenu ulaznice uraču- 
nato je i jedno piće. Cijena usluga pića, a ponegdje i hrane, povećava se u 
lokalu s glazbom za 20 do 30% u odnosu na vrijeme bez glazbe. 


Glazbeni sastav s pjevačicom ili pjevačem često su motiv dolaska gosti- 
ju u ugostiteljski objekt na ples uz uvjet da kvalitetno izvode traženi repe- 
roar, prate svjetske hitove, imaju suvremena glazbala, moderno se oblače i 
izgledaju, izvode širok repertoar glazbenih djela i dr. 


Posjetitelji lokala, gdje se izvodi ovakva glazba, pretežno su mlađi ljudi 
od 15 do 30 godina, ali i stariji. 


Organizacija plesa. Organizacija ovog plesa razlikuje se od prije nave- 
denoga u tome što je ovdje pri pružanju usluga sve jednostavnije. Posjetite- 
lji se pozivaju putem javnih medija (radija, lokalne televizije, plakata, raz- 
glasa), večernje odijelo nije propisano, vrijeme zadržavanja na plesu je pro- 
izvoljno, prethodna prijava nije obvezatna, a naručuje se ono što je ponuđe- 
no na cjenicima usluga i plaća se konobaru prije no što se napusti lokal. 

Posluživanje gostiju mora biti stručno, kulturno i što je prije moguće; pi- 
ća se poslužuju na kavanski, a hrana na restauracijski način. 

Posluživanje gostiju organizira i nadgledava voditelj posluživanja. Stolo- 
vi su veličine za dva i više gostiju. Konobarski rajon obuhvaća 30 i više go- 
stiju, odnosno broj gostiju u rajonu ovisi o vrsti i broju konzumacija koje 
naručuju gosti. 

Ugostitelj treba imati jednak odnos prema svakom gostu, bez obzira na 
to da li je on naručio voćni sok ili bogatu večeru. 

. Koje se obroke ubraja u svečane obiteljske obroke? 

. Rasporedite goste za počasnim svadbenim stolom. 

. Opišite moguću dekoraciju stola za doček Nove godine. 
. Opišite moguću dekoraciju stola za božićne blagdane. 

. Koja se jela nude za uskršnje obroke? 

. Kako se organizira ples za uzvanike? 

. Kako se organizira ples za građanstvo! 


6. PLES 


Provjerite svoje znanje 

Cvijeće se smatra svestranim ukrasom i mnogo se u te svrhe koristi u 
ugostiteljskim objektima, posebno za ukrašavanje svečanih stolova, tzv. cvjet- 
nim aranžmanom. Cvijećem se iskazuje pažnja, ljubav, čast i nadasve po- 
štovanje prema onima u čiju se čast priprema ili komu se poklanja. Poznata 
je izreka: “Ako ti je do nekoga stalo, reci mu to cvijećem.“ 


Pod cvjetnim aranžmanom*' se podrazumijeva skladno, estetski složeno 
više vrsta cvijeća s ukrasnim zelenilom, namijenjenoj određenoj svrsi. U na- 
šem slučaju to je ukrašavanje stolova za razne svečane obroke kao što su: 
banket, hladni ili topli buffet, vjenčanje, Uskrs, Božić, Majčin dan, Očev dan, 
Valentinovo i dr. 


U prošlom stoljeću za ukrašavanje svečanog stola nije se mnogo marilo, 
jer uspjeh je bio zajamčen time što se na stolu nalazio inventar od najboljeg 
materijala i dizajniran na najmoderniji način, sve u istom stilu. Tu se prije 
svega misli na pribor za jelo koji je bio posrebren ili pozlaćen, čaše od naj- 
finijeg kristala, tanjuri od kobalt porculana itd. a jela su posluživana iz po- 
srebrenih plitica. 

Danas se rjeđe organiziraju svečanosti s ovakvim inventarom, jer posje- 
dovati takav inventar, za npr. 100 uzvanika, potrebno je cijelo bogatsvo koji 
si samo rijetki mogu priuštiti. A da stolovi ne bi ostali prazni i “bez duše“, 
ugostitelji su šarm skupocjenog inventara zamijenili ljepotom aranžiranog 
svježeg cvijeća koji istovremeno, u estetskom pogledu, nadopunjuje i gas- 
tronomska umijeća. 


Svrha stolnog aranžmana je da ukrasi stol, uljepša ga i za stolom dopri- 
nese ugodnoj atmosferi. Cvijeće treba tako izabrati i aranžirati da s predme- 
tima na stolu čini harmoničnu cjelinu. Znamo da nije jednostavno od razli- 


* U Japanu umijeće slaganja, aranžiranje cvijeća u željenim kombinacijama smatra se svojevrsnom 
umjetnošću koja je vrlo popularna i naziva se - ikebana - ili “govor cvijeća“, a zasniva se na 
religioznim pobudama. Svaka svetkovina ima svoje cvijeće i svoj način njegova slaganja. Svaki 
cvijet i njegov način postavljanja ima drugo značenje. 

čitih kontrasta učiniti harmoniju. Za to je potrebno znanje, iskustvo i osjećaj 
za mjeru, bilo da je cvijeće u vazi, žardinjeri ili postavljeno po dužini stola 
ili je samo uz svaki postav na stolu stavljen po jedan cvijet. 

Kada govorimo o cvijeću za aranžiranje, uvijek se misli na cvijet, odno- 
sno na njegove dijelove od kojih je cvijet sastavljen, a to su glava cvijeta, 
stapka i lišće. 

Kada je u pitanju dekoracija stolova, treba voditi računa o povodu i vrsti 
svečanosti, obliku i širini stola, skladnosti boja cvijeća s inventarom na sto- 
lovima, estetskom efektu aranžmana, o trajanju zadržavanja gostiju za sto- 
lovima (može biti ples, ili neki drugi program nakon jela), što je važno za 
izabiranje cvijeća koje mora ostati svježe tijekom cijelog trajanja svečanosti. 


Na duže (četverouglaste ili ovalne) stolove postavljaju se izduženi cyjet- 
ni aranžmani koji su usmjereni na dužinu i širinu stola. Na kvadratne sto- 
love stavljaju se aranžmani istog ablika, dok će na okrugle stolove doći obli 
aranžmani skladne veličine. 


Postavljeni aranžman na stol ne smije smaniiti komaditet gostiju svojom 
širinom ili visinom, a koja ne bi trebala prelaziti 25 cm, jer viši cvjetni aran- 
žman može smetati vizualnom kontaktu gostiju za stolom. 


Za buffet-stol (hladni, topli ili cocktail) slažu se visoki cvjetni aranžmani 
u obliku piramide i sl., s jednim ili dva lica, koji mogu prelaziti visinu i vi- 
šu od pola metra, naročito ako se stavljaju na uzvišeni dio buffet stola. 

Pri sastavljanju cvjetnog aranžmana za stolove treba dati prednost karak- 
terističnom cvijeću za to godišnje doba, pazeći da nije previše intenzivnog 
mirisa*' koji može nadjačati miris pojedinog jela. Ako navedeno cvijeće nije 
pristupačno zbog cijene ili loše kvalitete, koristit će se trajnice a pri tom tre- 
ba paziti da se kvaliteta cvijeća uskladi s razinom svečanosti i njenom do- 
govorenom cijenom. 


Cvjetni se stolni aranžmani za razne pučke svečanosti po svojim elemen- 
tima (izboru cvijeća, načinu slaganja i sl.) trebaju razlikovati od aranžmana 
npr. za banket, jubilej i sl. 


Cvjetni aranžmani na stolovima moraju udovoljavati slijedećim zahtjevi- 
ma: 

- da ukrasi, uljepša stol 

- da stvara ugodnu atmosferu za stolom 

- da nikome ne smeta za stolom 

- da cvijeće ostane svježe na stolu najmanje dok traje svečanost. 


*) Jačina mirisa cvijeća u sastavu dekoracije stola rijetko se javlja u mjeri da bi smetala mirisu jela. 
Iznimke su kada je cvijeće u velikoj količini na stolu i naročito kada je u punom cvatu. To su 
najčešće: zumbuli, kadifice, bijeli i zlatni ljiljan. Bila bi greška u cijelosti izostaviti navedeno cvijeće 
iz stolnog aranžmana. 

Boje cvijeća 


Prema svojim osjećajima čovjek je podijelio boje u više skupina: 
Osnovne boje sačinjavaju: crvena, plava i žuta. 


U tople boie se ubrajaju: crvena, žuta, narančasta i boje koje naginju nji- 
ma, od kojih je najtoplija tirkizno plava. 

U miješane boje prvog reda ubrajaju se: ljubičasta - koja se dobije od crve- 
ne i plave, narančasta nastaje od crvene i žute, a zelena od žute i plave. 


Svaka od navedenih boja ima bezbroj nijansi, obično se plava boja i nje- 
ne nijanse smatraju muškim bojama i bojama intelektualaca, crvena boja i 
njene nijanse matraju ženskim bojama i bojama ljubavi. 


U pastelne boje se ubrajaju: svjetloplava, svjetloljubičasta, nježno zelena, 
ružičasta i boja lotosa. A 


7.2. Govor boja 


Prilikom izrade cvjetnih stolnih aranžmana korisno je poznavati i mišlje- 
nja ljudi iz civiliziranih zemalja koja se spominju dugi niz desetljeća, a od- 
nose se na vrstu i boju cvijeća. Taj simbolični govor boja cvijeća čovjek shva- 
ća više osjećajima nego umom, i to shvaćanje nikoga ne obvezuje na struk- 
turnu primjenu, ali ga je korisno poznavati i prema prilici prihvaćati ili ne. 

Bijela boja - stvara osjećaj čistoće i svježine, simbolizira vjernost, nevi- 
nost, naročito ruža, ljiljan i kala. 


Crna boja - u nas je znak žalosti, tuge, u svijetu je simbol bezkompromi- 
snosti, otmjenosti ali i strasti, naročito crna ruža, tulipan i orhideja. 


Crvena boja - smatra se jednom od najtoplijih boja, znak je ljubavi i sna- 
ge. 

Ljubičasta boja - asocira na elitnost, ekstravagantnost, slobodu, ali i na 
intimnost, užitak, noćni život. 


Narančasta boja - stvara osjećaj topline, ugodnosti, simbolizira mladost, 
životnu radost. 


Plava boja - izražava vjernost, dobrotu, inteligenciju. 

Purpurna boja - stimulira dobro raspoloženje i toplinu. 

Ružičasta boja - naročito ruža, je znak nježnosti i čežnje. 

Siva boja - hladna je i izaziva dosadu. 

Smeđa boja - stvara osjećaj topline, duševnog mira, ali i nepovjerenja. 
Srebrna boja - simbolizira zrelost, iskustvo, ljubav, noćni život. 

Svjetloplava boja - stvara osjećaj svježine, hladnoće, udaljenosti. 
Tamnoplava boja - doima se hladna, simbol tuge. 


Zlatna boja - kod cvijeća žuta, jer zlatna ne postoji, simbol je sreće, bo- 
gatstva i blagostanja. 


Zelena boja - stvara osjećaj svježine, trajnosti, nade. 


Žuta boja - ima više značenja, stvara osjećaj topline, veselog raspolože- 
nja, sreće, ali i ljubomoru i zavist. 

Svaki čovjek osjeća boje na svoj način, više ili manje izražajne. Mladi lju- 
di više vole svjetlije, a stariji tamnije boje. 

Prema jačini svjetlosti boje idu ovim redom, najsvjetlija je bijela boja, za- 
tim žuta, pa crvena, plava i crna. 


7.2. Govor cvijeća 


Bijelo cvijeće - ruža, ljiljan, kale i dr. znak su čistoće, nevinosti, često se 
koriste za ukrašavanje svatovskih stolova. 


Crno cvijeće - u žalobnim prilikama izražava tugu, u nekim zemljama 
daruje se u buketima i ima poruku ljubavi i otmjenosti. 


Crveno cvijeće - općenito ima znak ljubavi, čežnje. 

Djetelina - simbolizira sreću, uspjeh, naročito ona sa četiri lista. 
Krizantema - podsjeća na umrle, na žalost, ali nije u svim zemljama tako 
Ljiljan - simbolizira čistoću. 

Ljubičica - znak je skromnosti. 

Mak općenito - u dekoraciji simbol je tuge, žalosti, kao krizantema. 
Martin i narančin cvijet - predstavlja bračnu sreću, ljubav. 

Ruža crvena - pojam ljubavi, čežnje. 

Ružičasto cvijeće - znak nježnosti, želje za ljubavlju. 

Plavo cvijeće - boja vjernosti, duševnosti, slobode. 

Tulipan - u nekim našim krajevima simbol gluposti, ograničenosti. 


Ukrasno zelenilo - asparagus, šaš, i sl. smatra se simbolom života, što je 
tamnije tim izražajnije to iskazuje, životna sigurnost. 

Žuto cvijeće - može značiti sreću, ljubomoru, trijumf, nema isto značenje 
u cijelom svijetu. 

S obzirom na ranije rečeno o krizantemama, crnim cvjetovima (koji su 
po boji između crne i tamno ljubičaste, ljiljan, kale, jaglac i dr. i u V. Brita- 
niji se mnogo uzgajaju), smatramo da ih u ugostiteljskom objektu u cvjet- 

nim aranžmanima, naročito za stol, može se koristiti samo uz dogovor s na- 
ručiteljem svečanosti. 


Suhi mak-stabljika s baburom djeluje otmjeno, dostojanstveno, koristit će 
se kombinacija bijelog, ljubičastog i grimiznog cvijeća. 

Za svečani stol vedrog i veselog izgleda treba uzeti cvijeće crvene, na- 
rančaste 1 žute boje. 


Za stol koji treba dielovati ozbiljno, uzet će se cvijeće koje ima bakrenu, 
smeđu i žutu boju. 


7.3. Ukrasi na stolu 


Svi predmeti koji se postavljaju na stol trebaju, osim što imaju praktičnu 
vrijednost, biti učinjeni od takvog materijala i tako oblikovani da ukrasno 
djeluju na stolu. Od predmeta koji su na stolu i imaju samo ukrasnu vrijed- 
nost su i sama vaza s cvijećem. 


Funkcionalni i ukrasni predmeti na stolu gosta trebaju biti tako ukom- 
ponirani u cjelovitu sliku lijepu za oko i praktičnu za korištenje. 


Vaza sama i s cvijećem mora ukrašavajuće djelovati. 


Da bi ona ispunila svoju funkciju mora biti stabilna i učinjena od dopad- 
ljivog materijala, metala, porculana, stakla, keramike, kamena, drveta, pla- 
stike i dr. Vaza treba biti lijepo oblikovana, primiti dovoljno vode i lako se 
moći prati. 

Ako se ukrašavanje stolova vrši s cvijećem u vazama, sve trebaju biti jed- 
nake na svim stolovima. 


Cvjetna zdjelica 


Da bi se mogao učiniti stolni cvjetni aranžman, potrebno je imati odgova- 
rajuću posudu, cvjetnu zdjelicu (žardinjeru), koja se može proizvesti od: ke- 
ramike, porculana, tučenog bakra, kositra, stakla, drveta i sl. Posuda može 
biti i različitog oblika i širine koja ne prelazi 20-tak cm i visinu do 10-tak cm. 
U cvjetnu zdjelicu se stavlja uložak u koji se utiče stapka cvijeta, a to mogu 
biti: umjetna spužva, metalni jež, klupko žičane mreže, rupičasti uložak, sta- 
klene kuglice, šljunak i sl., koji se potom zamaskira lišćem ili mahovinom. 


Cvjetna zdjelica sama i zajedno s cvijećem mora lijepo izgledati. 
Rezano cvijeće 


Pod rezanim cvijećem podrazumijeva se cvijeće koje se sastoji od cvije- 
ta, stapke i pripadajućeg lišća, koje se reže (bere) u vrijeme punog zrenja, a 
to je upravo rascvalo stanje, npr. krizantema, cinija, jorgovan, ljubica i sl. 

Biljke kao što su: perunika, sunovrat, božur, gladiola, tulipan treba reza- 
ti kada pupovi počnu dobivati boju. 

Manje grane drvenastih biljaka kao što su: divlji kesten, forzicija, magno- 
lija, ukrasna trešnja, žutilovka, lijeska, joha, vrba, režu se u proljeće kada 
propupaju. 

Rez na urbanim biljkama treba biti ukoso i što duži, da biljka što većom 
površinom može upijati vodu. Biljke treba rezati vrlo oštrim nožem ili ška- 
rama da se pore ne zatvore u stapki kroz koje biljka upija vodu. 


Ukrasno zelenilo 


Pod ukrasnim zelenilom (lišćem) podrazumijeva se lišće nekih biljaka koje 
se koristi za dodavanje uz cvijeće koje je siromašno vlastitim listovima, a s 
ciljem da cvjetni aranžman bude potpuniji, prirodniji, ljepši. Najviše se ko- 
riste zeleni listovi biljaka kao što su: asparagus, paprat, šaš, bršljan, šimšir, 
grančice zimzelenih biljaka, razne trave s dužim i širim listovima i sl. 


Ukrasne vrpce na stolu 


Svečani stolovi se mogu ukrasiti i tzv. ukrasnim vrpcama koje se polažu 
na stolnjak u njegovoj cijeloj dužini, odnosno širini stolnjaka, tako da prela- 
ze preko ruba stola i idu do ruba stolnjaka. 

To su vrpce od umjetne svile izrađene u raznim pastelnim bojama. Širi- 
na im se kreće od 3 do 10-tak centimetara. Ovisno o širini stola može se 
postaviti jedna ili dvije trake po cijeloj dužini stola, kao i po širini, pazeći 
da stol ne bude pretrpan vrpcama i da sve bude simetrično. 

Na jednom stolu mogu biti samo vrpce jedne boje i širine. 

Ukrasne vrpce na stolovima ne isključuju istovremeno korištenje i cvjet- 
nog aranžmana. 


Svijeće kao ukras na stolu 


Za ukrašavanje stolova koriste se i svijeće. Bijele i vitke svijeće dočarava- 
ju svečano, blagdansko raspoloženje, a deblje svijeće žučkaste boje koriste 
se dočaravanje infimnog ozračja. 


Svijeće pastelnih boja dobro se uklapaju u aranžman na stolu kao njego- 
va dopuna. 

Što se tiče izbora svijećnjaka, najbolje je na stolu potražiti neki srodni ma- 
terijal u koji se on uklapa (srebro, kristal, porculan, keramika i sl.) pa se pre- 
ma tome odlučiti od kojega materijala treba biti. 

Ako je svijećnjak sa šiljkom, prije nego se svijeća natakne, potrebno je ne- 
kim šiljastim zagrijanim predmetom na dnu svijeće učiniti rupu, u suprot- 

Svijećnjak treba biti ukras stola 


nom svijeća se može raspuknuti. Kada se u stolni aranžman stavljaju dvije 
svijeće, jedna od druge trebaju biti udaljene najmanje 15-tak centimetara. Ako 
su svijeće bliže jedna drugoj, zagrijavaju se i brže sagorijevaju. 


Pripremni radovi za cvjetne aranžmane 


Prije početka slaganja cvijeća u cvjetne zdjelice (aranžiranje) potrebno je 
obaviti niz pripremnih radova da bi se sam stručni posao obavljao što brže 
i kvalitetnije. 

U te radove se ubraja: 

- preporučljivo je da se cvijeće prije korištenja stavi u hladnu vodu gdje može 
ostati nekoliko sati, 


prije korištenja listove cvijeća treba prebrisati vlažnom krpom, 


ukloniti listove koji bi stajali u vodi 


voda u cvjetnoj zdjelici treba biti iste temperature kao i prostorija u kojoj 
se nalazi, 

- za isti aranžman treba koristiti cvijeće koje ima približno iste potrebe za 
vodom, toplinom i svjetlom, 

- stapke ljiljana, krizantema, hortenzija i sličnog cvijeća koje ima šuplje stab- 
ljike, stavlja se prije korištenja nekoliko sekundi iznad plamena svijeće da 
vanjski dio pougljeni do visine 5 cm, nakon toga staviti stapku u vodu i 
nekoliko minuta iza toga može se koristiti, na taj se način produžuje nje- 
no trajanje, jer nagorjeli dio sporije truli, 

- ako ruža, karanfil, georgina i dr. istovrsno cvijeće imaju deblje stapke, sta- 
vite ih u toplu vodu od oko 50*C i tako držite nekoliko minuta, tako će se 
produžiti vijek trajanja tih biljaka. 


7.4. Slaganje (aranžiranje) cvijeća 


Pod slaganjem cvijeća (aranžiranjem)*' podrazumijeva se slaganje odre- 
đenog cvijeća za neke potrebe po određenim pravilima. U nas se to odnosi 
na slaganje cvijeća za potrebe gostinjskog stola ili stolova da bi oni ljepše 
izgledali i činili harmoničnu cjelinu s ostalim predmetima na stolu. 


Postoji više tipova cvjetnih aranžmana među kojima neki imaju dosta za- 
jedničkoga. 


Frilikom slaganja aranžmana treba imati na umu da je cvijeće na stolu 
samo zato da ga ukrašava, da sadržaj na plohi stola nadopunjava, te ga na 
stol ne treba stavljati mnogo, jer bi to bila greška, kao i kada bi na svečani 
stol stavili malo cvijeća, tu i tamo po koji cvijet. 

Složeno i postavljeno cvijeće na stolu treba izgledati kao da raste iz vaze 
ili iz samoga stola. Pri slaganju cvijeća treba ga nastojati tako urediti da što 
vjernije imitira prirodu. Svako, i ono najosjetljivije cvijeće ostat će svježe na 
stolu tijekom trajanja svečanosti, ako se nalazi u dosta vode. 


Slaganje cvijeća u cvjetnu zdjelicu (žardinjeru). U cvjetnu zdjelicu sta- 
vi se neki od uložaka (metalni jež, umjetna spužva i sl.) i u nju se slaže, 
zabada cvjetove, najprije one s kraćim a potom one s dužim stapkama. Ako 
ima više vrsta cvijeća, slaže se redom kako je zamišljeno. 

Cvijeća treba biti toliko da prekrije površinu posude. Najprije se stavlja 
cvijeće, a potom ukrasno zelenilo, pazeći pri tome da se posudica ne pre- 
trpa. 

U veći cvjetni aranžman može se ukomponirati i jedna do dvije svijeće 
koje se ne pale. 


*) Franc. arramgement, ćit. aranžman, uređenje, udešenje nečega po određenim pravilima ili nečijoj 
želji, za neke potrebe. 

Da bude ukrasno zelenilo i drugo lišće što svjetlije, mogu se koristiti ra- 
zličiti sprejevi. 


Završeni aranžman moguće je obaviti nekom od svilenih traka u odgo- 
varajućoj boji (zlata, srebra, trobojnici i sl.) širine od 2 do 4 cm. 


Tipovi stolnih aranžmana 


1. 

Aranžmani u cvjetnoj zdjeli 
a) - simetrično slaganje cvijeća i zelenila u odnosu na dijelove posude 


b) - nesimetrično slaganje cvijeća i zelenila u odnosu na dijelove cvjetne 
zdjele, 


€) - po visini cvjetni aranžmani mogu biti: niski, srednji i visoki. 


Aranžman u vazi 


- cvjetni aranžman složen u odgovarajuću vazu pazeći da u pogledu 
visine, zajedno s vazom, ne pređe visinu od 25 do 30 cm. 


Aranžman na stolnjaku 


- cvjetni aranžman se slaže razvučeno na stolnjaku u obliku trake, 
od jedne ili više vrsta cvijeća, po sredini stola. Na širim stolovima 
moguće je učiniti i dvije takve trake paralelno jedna kraj druge s 
potrebnim razmakom. Cvijeće može biti spleteno u vijenac i ispru- 
ženo po stolu. 


Cvijeće izabrano za ovaj aranžman mora biti ona vrsta koja može 
ostati svježa u trajanju svečanosti, jer ovdje nije uronjeno u vodu. 


Aranžman od jednog cvijeta 


a) - na ubrus ili stonjak uz postavu gosta može se staviti jedan cvijet 
s pripadajućim listom ili grančicom ukrasnog zelenila, koji gost, 
kada sjedne za stol, zatakne u zapučak, 


b) - moguće je na stol kraj postave staviti minijaturnu vazicu za sva- 
kog gosta s jednim cvijetom i grančicom ukrasnog zelenila. 


Visoki aranžman u obliku piramide 


a) - na različite vrste buffet stolova moguće je staviti visoki cvjetni aran- 
žman koji će naglašavati ljepotu buffet-stola i neće smetati gosti- 
ma da izaberu jelo koje žele, 

b) - u nekim slučajevima susreću se i cvjetni aranžmani za veće stolo- 
ve koji su postavljeni na stalcima uzdignutim iznad visine od 45 
cm, tj. iznad visine očiju i ne smetaju gostima. 

7.5. Ukrašavanje stolova 


Prije nego se krene s pripremama za ukrašavanje stolova, potrebno je od- 
govoriti na neka pitanja: 


- kojim se povodom svečanost organizira i za koji je obrok predviđena? 
- koji će broj uzvanika biti prisutan i koje su životne dobi? 

- koliko će svečanost trajati? 

- koliko se može potrošiti kuna po stolu, aranžmanu? 

- koji će biti oblici stolova, njihova dužina, širina i broj? 

- koji će se tip aranžmana koristiti? 

- kako će se odraziti umjetna rasvjeta na cvijeće i sl.? 


Koje cvijeće u koje doba dana 


Ovdje se navode vrste cvijeća koje se koriste za određeno doba dana u 
obliku aranžmana u cvjetnoj zdjeli ili vazi. 


Od nabrojenih vrsta uzimaju se one i u onoj količini koje su dostupne, 
dodajući im zelenilo. 


Za zajutrak: svježe šareno cvijeće koje je vedrih boja, radosno, ohrabru- 
juće, crveni cvjetovi, ciklame, anemone, plavi zvončići i drugo uz obogaći- 
vanje sa zelenim listovima. 


Za ručak: crveni kranfil, narančasti gerberi, plavi kokotac, cvjetovi kame- 
lije, crvene ruže, bijelo-zeleni bršljan uz, ako je potrebno, zelenilo. 


Za večeru: crveni tulipan, crvenožuta pupavica, žuti sunovrati i drugo 
cvijeće kojim se postiže ugodna intimna atmosfera. 


7.6. Cvjetni stolni aranžman 

Cvjetni stolni aranžmani za službene prijeme, bez obzira o kojima se ra- 
dilo, zahtijevaju sastav od najkvalitetnijeg cvijeća, vaza, vrpci i sl. 

Običaj je da se kod međudržavnih prijema stave na stolove i minijaturne 


zastave država čiji su predstavnici prisutni. Osim toga nastoji se bojama cvjet- 
nih aranžmana prikazati i boje zastava ili grbova prisutnih zemalja. 


Cvjetni stolni aranžman za banket 


Cvjetni stolni aranžman za banket treba potpomoći ostvarenju razine sve- 
čanosti na kojoj je banket zamišljen. Ako je za stolove predviđeno više cvjet- 

nih aranžmana, neukusno je stol pretrpati cvijećem ili cvjetne aranžmane po- 
staviti na velikoj udaljenosti jedan od drugoga. Preporučljivo je između cvjet- 
nih aranžmana napraviti razmak oko 5 dužina jednog aranžmana. 


Koji će se tip aranžmana koristiti kod kojeg banketa, stvar je želje i fi- 
nancijske mogućnosti naručitelja banketa. Ako nema mjesta po sredini du- 
gačkih stolova, cvjetni aranžman se može postaviti na krajevima stolova, gdje 
može doći u obzir srednji ili visoki aranžman, jer tu postavljen, ne bi trebao 
smetati vizualnom kontaktu među gostima. 


Prigodom različitih sportskih svečanosti stolovi se mogu ukrasiti i raznim 
sportskim rekvizitima: nogometne lopte, hokej-palica, boksačke rukavice i 
sl., ovisno o tome o kojim se sportašima radi. 


Cvjetni stolni aranžman za buffet-stol 


Cvjetni stolni aranžman za različite buffet-stolove (hladni, topli, coctail, 
brunch, svakodnevni ili svečani) po visini mogu biti srednji ili visoki. 

Kao i u drugim prilikama treba nastojati da cvjetni aranžman bude u har- 
moniji s inventarom i jelima koja su izložena na stolu. U ukrasne aranžma- 
ne za buffet-stol može biti ukomponirano i raznovrsno voće i povrće koje 
po svome izgledu i boji odgovara zamišljenoj slici (rajčica, paprika, luk, 
mrkva i dr., kao i voće, jabuke, kruške, grožđe, ananas, banane i dr.). 


Cvjetni stolni aranžman za jubilej 


Cvjetnim stolnim aranžmanom treba doći do izražaja poštovanje i prizna- 
nje jubilarcu.*"' Aranžman se može sastojati od crvenih ili žutih ruža, gladi- 
jola, karanfila, tulipana i sl. u različitim kombinacijama. 


Jubilej može biti organiziran u obliku banketa ili buffet stola. 


Cvjetni stolni aranžmani za obiteljske svečanosti 


Boje cvijeća za cvjetne aranžmane trebaju biti sukladne svečanostima, od- 
nosno dobi slavljenika. Na početku života koristi se cvijeće nježnih prozrač- 
nih boja, a što se ide dalje u godine, one će postajati sve izražajnije, snažni- 
je. Pastelne boje u vrijeme mladosti, ružičaste za zaruke, crvene i bijele za 
svadbu, a sve dalje, od jedne do druge svečanosti, trebaju biti snažnije, izra- 
žajnije. 


* Jubilej - proslava organizirana povodom neke značajne gosišnjice rada osobe ili neke tvrtke, nakon 
10, 20, 25, 50, 70, 100 i više godina. Slavi se za 25 godina srebrni jubilej, 50 godina zlatni jubilej, 
75 godina dijamantni jubilej. 

Cvjetni stolni aranžman za rođendan 


Poželjno je izabrati ono cvijeće i one boje koje slavljenik najradije ima. 
Ovisno o broju godina potrebno je prilagoditi i boju cvijeća. 

U dječje aranžmane moguće je staviti i po koji manji poklon, igračku, čo- 
koladu, kinderjaje, voće i sl. 

Od cvijeća mogu se koristiti različite vrste boja. Kvaliteta cvijeća i način 
aranžiranja nije ničim ograničen, što ovisi o mogućnosti osobe koja naruču- 
je aranžman i mašte onoga tko aranžman stvara. 

U nekim je zemljama običaj da se slavljeniku od cvijeća učini vijenac, cvi- 
jeće omota oko savite šibe promjera oko 30 cm u koji se može uplesti sim- 
boličan broj cvjetova u odnosu na broj godina slavljenika. 


Cvjetni aranžman za svadbeni stol 


S obzirom na vjenčanje kao važan događaj u životu mladenaca, pri slaga- 
nju cvjetnog aranžmana prednost se daje skupljem i ljepšem cvijeću kao što 
su: anturijom, hortenzije, ruže, skabioze, orhideje, kamelije, tulipani i sl. pre- 
težito crvene ili ružičaste boje. Ali postoje i oni aranžmani koji su sastavljeni 
uglavnom od bijelog cvijeća, a postavlja se na stol ispred mladenaca. 


Složeni cvjetni aranžman može se povezati zlatnom ili srebrenom vrpcom. 
Pri slaganju ovog aranžmana treba paziti da ne bude previše šaren, naki- 
ćen. 

Ako svatovi sjede za više stolova, stol za kojim sjede mladenci je počasni 
stol i treba se po ljepoti cvjetnog aranžmana isticati, biti ljepši od drugih sto- 
lova. 

Način aranžiranja svadbenih stolova najviše ovisi o želji naručitelja i od 
vrste stolova, pa se susreću stolovi ukrašeni samo s jednom vrstom cvijeća. 

Ukrašavanje svadbenih stolova uvijek je više ili manje skupo, pa se pri- 
likom ugovaranja ove svečanosti o tome posebno razgovara. 

Ponekad dekoraciju ovih stolova na sebe preuzima naručitelj svadbene 
svečanosti. 

Nakon vjenčanja dolaskom u restauraciju mladenka i svatovi sa sobom 
donose bukete cvijeća za koje konobari trebaju pripremiti veće vaze ili vrče- 
ve s vodom u kojima će cvijeće stajati dok traje svečanost, jer će ga pri odla- 
sku gosti ponijeti sa sobom. 


Cvjetni stolni aranžman za srebreni i zlatni pir 


Za postavljanje postava na stol koristi se najkvalitetniji inventar koji se 
posjeduje. Cvijeće također mora biti birane kvalitete, vedrih i izražajnih bo- 
ja, pazeći da sve bude dostojanstveno, da ne bude previše šarenila. 

Od cvijeća najbolje je koristiti crvene i žute ruže, anturijum, crvene ljilja- 
ne i bijele karanfile. Aranžman se može nadopuniti jednom ili dvije svijeće 
bijele boje. 

Gotov aranžman za srebreni pir može se povezati srebrenom, a za zlatni 
pir zlatnom vrpcom. 


Cvjetni stolni aranžman za Majčin dan 


Cvjetni stolni aranžman za Majčin dan*' sastavlja se od cvijeća koje stoji 
na raspolaganju. To mogu biti skromni, ali i bogati aranžmani od skupog 
cvijeća: od anturijuma, orhideje, kamelije i magnolije, ako su uspjele procvasti 
do tog vremena, ali i skromni: od zumbula, jorgovana, mimoze, ljubičice i 
sl. Važno je da bude sve učinjeno i poklonjeno s ljubavlju. 


Cvjetni stolni aranžman za Očev dan 


U cvjetnoj zdjelici napravi se aranžman od cvijeća snažnih toplih boja kao 
što su narančasta, crvena, žuta, zelena. 


To mogu biti ruže, anturijumi, gladijole, tulipani, sunovrati uz bogat do- 
datak ukrasnog zelenja. To je aranžman za Očev dan. 


Cvjetni stolni aranžman za Valentinovo 


Valentinovo - dan zaljubljenih. U tom stilu treba složiti i aranžman od 
cvijeća koje je u tom vremenu u prodaji. To su crvene ili ružičaste ruže, crveni 
karanfili, mimoze s dosta ukrasnog zelenila. 


Ovo je i dan međusobnog darivanja onih koji se vole. 
Cvjetni stolni aranžman za meni od riba 


Ovaj aranžman se treba sastojati od potočnog cvijeća, lopoča, listova ša- 
ša, cvijeta lotosa i sl. u kontinentalnom području, a uz obale mora od listo- 
va agave, koralja, školjki, nekoliko kamenčića sa morskog žala i sl. postav- 
ljen na veću školjku. 


Cvjetni stolni aranžman za meni od divljači 


Preporučljivo je sastaviti aranžman za stol koji će pobuditi osjećaj na šu- 
mu, livadu, divljač. Aranžman se može učiniti na drvenoj kori na koju se 


* Majčin dan slavi se 10. svibnja, Očev dan 19. ožujka, a Valentinovo 14. veljače. 

stavi grančica s divljim plodovima, šumske trave, jedno pero iz fazanovog 
repa i sl. 


Cvjetni stolni aranžman za Božić 


Cjelokupna atmosfera u blagavaonici treba biti svečana, radosna, čemu 
treba pridonijeti i cvjetni stolni aranžman. 


Na bijeli stolnjak stavlja se božićni aranžman koji se može pripremiti od: 
grančica nekog zimzelenog drveta, grane imele, češera, kukurijeka što se po 
želji poprska bijelim ili zlatnim sprejem. Uz sve se još može dodati manja 
zemljana posuda ispunjena orasima ili lješnacima i svijeća. 


Adventski vijenac.“ Advent je vrijeme prije Božića i u tom vremenu re- 
stauracijske stolove moguće je ukrasiti adventskim vijencem. To je vijenac 
promjera od 20 do 30 cm koji je sačinjen od raznih zimzelenih grančica omo- 
tanih ili vezanih oko šibe, uz što se može dodati i različito cvijeće, uz doda- 
tak šećera, crvene jabuke, svijeće i sl. 


Božićna pšenica**' također je ukras božićnog stola, izrasla na tanjuru i 
obavijena hrvatskom trobojnicom i stavljena na sredinu stola. 


Tijekom božićnih blagdana za stolom u restauraciji treba vladati ozračje 
očekivanja novorođenčeta. Božić je obiteljska svečanost, blagdan mira i lju- 
bavi, te vrijeme darivanja. 

Treba paziti da stol ne bude pretrpan raznim ukrasnim predmetima, da 
ne bude mnogo boja i da sve bude ukusno složeno i svečano. 


Adventski vijenac, kao i ostali ukrasni predmeti na stolu, mogu ostati sve 
do 6. siječnja (Sveta tri kralja). 


Cvjetni stolni aranžman za Novu godinu 


Ovdje se misli na Silvestarsko veče, prvi i drugi dan nove godine. To je 
vrijeme veselja i slavlja s obitelji i prijateljima, uz mnogo dobrih želja i na- 
dom za bolje sutra. Iz istih razloga i cvjetni stolni aranžman mora biti u istom 
stilu, razigran i veseo. 


* Advent je vrijeme koje počinje 4 tjedna prije Božića, vrijeme iščekivanja rođenja Isusova. To je 
vrijeme došašća, kod katolika vrijeme pokore i pripreme za Božić. 

** Na dan 13. prosinca (sveta Lucija) na tanjurić s vodom se stavi šaka pšenice, toliko da pokrije 
dno tanjurića. Pšenica se natopi vodom i drži na toplom, redovito se vlaži (ako ima previše 
vode popljesnivit će). Do Božića naraste u visinu cca 15 do 20 cm. Vrhovi pšenice se poravnaju 
škarama i stasala pšenica veže se trobojnicom. Taj lijepi ukrasni predmet na stolu može stajati 
do Sveta tri kralja. 

Na stol se može staviti više ukrasnih predmeta koji se mogu nalaziti na 
daščici ili debljoj kori drveta, kao što su: grančice borova, češeri, ukrasne 
kuglice, mahovina, svijeće. Sve može biti poprskano svjetlucavom bijelom 
bojom (snijegom). Na stol se mogu staviti i neki od predmeta simbola sreće, 
kao što su likovi: dimnjačara, praseta, potkova, djetelina s 4 lista, štedna ka- 
sica, kopija novčanice, imitacija srebrenog ili zlatnog novca, igraće karte i 
tsl. Uz to se može dodati i po koji manji poklon. 


Od svega navedenoga treba smišljeno izabrati ponešto i od toga sastaviti 
lijepu dekoraciju novogodišnjeg stola, pri čemu treba paziti da stol ne bude 
pretrpan ukrasima koji će gostima smetati i stol učiniti nefunkcionalnim. 


Cvjetni stolni aranžman za Uskrs (Vazam) 


Uskrs je svetački blagdan, ali i praznik proljeća i novog života, pa stoga 
treba imati proljetna obilježja, kad su zastupljene žute, bijele i ostale proljet- 
ne, pastelne boje. Od jačih boja za uskršnji aranžman koristi se u manjoj ko- 
ličini zelena i izražajnije boje na pisanicama (kuhanim bojanim jajima) koja 
se stavljaju u košaricu i odlažu na stol gdje su istovremeno i ukras. Stolnjak 
na stolu može biti bijel, ali i neke pastelne boje. Uskršnjim stolnim aranžma- 
nom treba prevladavati nježno žuta boja. 


Na stol se mogu staviti i različite figure koje simboliziraju Uskrs, kao što 
su: pilići i zečići koji mogu biti izrađeni od marcipana, dakle jestivi. 

Za uskršnji aranžman mogu se koristiti: sunovrati, zumbuli, žuti tulipa- 
ni, kamelije, cica-mace, grančice palme, masline i sl. 


Ako se nude jela s buffet-stola, tada se može izložiti i košara s blagoslov- 
ljenom hranom, kao i košara s pisanicama. 


Aranžmani za razne pučke svečanosti 


U nas se sve češće slave različita pučka slavlja vezana za branje raznih 
poljoprivrednih plodova, žitarica, grožđa, gljiva, za krštenje mladog vina, i 
sl. 

Povodom tih događaja u restauracijama se organiziraju tjedne svečanosti 
s odgovarajućim jelovnikom, pićima i sl. Tada se na odgovarajući način ukra- 
šavaju i prostorije kao i stolovi za kojima blaguju gosti. 

Na restauracijske stolove kao ukrasi stavljaju se razni predmeti koji sim- 
boliziraju svečanost. Stolnjaci i ubrusi od grubog tkanja u pučkom stilu, jed- 
nostavni pribor za jelo, tanjuri od keramike, čaše od običnog stakla, kono- 
bari u odorama narodnog stila i sl. 

Cvijeće na stolovima je ono koje je ubrano u polju, livadi ili šumi, klip 
kukuruza, rukovet klasja neke žitarice, košarice s grožđem, uz dodatak ne- 

koliko oraha, nacrtana gljiva, po koja jabuka, babura zrelog maka, tikvice, 
grane voćaka sa zrelim plodovima, po koje licitarsko srce itd. 


Prostoriju, u kojoj će se održavati pučka svečanost, preporučljivo je ukra- 
siti raznim starim namještajem, raznim starim alatkama (sito, sitnica, gline- 
ne zdjele, ćupovi, stari tanjuri, vezena i heklana tkanina, kao i stari dijelovi 
seljačkih kola, plug, inventar korišten u proizvodnji vina i rakije itd.). 


Aranžman za večernju priliku 


Svjetlu žarulje, koja se koristi za rasvjetu u dvorani, blagovaonici nedo- 
staju neke boje iz spektra boja, među kojima je najvažnija plava i ljubičasta. 
Zato cvjetovi u aranžmanu, koji na dnevnom svjetlu izgledaju plavo ili lju- 
bičasto, kod umjetnog svjetla žarulje ili florescentne cijevi izgledaju tamno i 
otužno. Zbog toga je potrebno cvjetni aranžman na stolu nadopuniti cvije- 
ćem svijetlih i vedrih tonova. 

Preporuča se prije definiranja sastava aranžmana izvršiti pokus pod ra- 
svjetom koja će u prostoriji biti na dan održavanja svečanosti. 


Voćni aranžman kao stolni ukras 


U inozemnim restauracijam sve se češće susreće ukrašavanje svečanih sto- 
lova različitim kompozicijama raznovrsnog voća, koje se međusobno razli- 
kuje prema boji, obliku i veličini (jabuke, kruške, grožđe i sl., kao i dostup- 
no tropsko voće). 


Voće se u odgovarajućoj posudi slaže u obliku piramide, bilo svaka vrsta 
voća u svome redu ili miješanjem svih vrsta s ciljem da se dobije što izra- 
žajnije šarenilo i veći kontrast boja, s eventualnim dodatkom ponekog cvije- 
ta. 


Po završenom obroku voćni aranžman se koristi kao sastavni dio menija. 


Cvijeće kao nepoželjan element na stolu 


Već smo vidjeli da neke vrste cvijeća imaju i svoju simboličnu vrijednost 
za pojedine ljude i narode. Ugostiteljski objekti otvoreni svim dobronamjer- 
nim ljudima, bez obzira s kojega kraja svijeta došli, pa je korisno u vezi to- 
ga nešto i reći. 


U većini europskih zemalja krizantema je cvijeće koje podsjeća na tužne 
dane, sahranu, stoga je ne treba koristiti za ukrašavanje stolova. 

Žuta boja, pa tako i cvijeće te boje, u narodu simbolizira ljubomoru i za- 
vist pa je u navedene svrhe ne bi trebalo koristiti, osim u manjim količina- 
ma s drugim cvijećem. 

U zemljama Latinske Amerike bijeli ljiljan i bijela krizantema se ne kori- 
ste za ukrašavanje stolova, a u Venecueli u te svrhe nije preporučljivo kori- 
stiti neven. 

U centralno afričkim državama krizantema ima istu simboliku kao u ve- 
ćini europskih zemalja, dok druge zemlje toga kontinenta cvijeće bilo koje 
vrste i boje normalno koriste. 

U Kini se za ukrašavanje stolova u restauracijama i njihovih prostora ne 
koriste cvijeće bijele boje, jer ono podsjeća na tugu i žalost za pokojnicima, 
tako se može pojaviti u manjim količinama u kombinaciji s drugim cvije- 
ćem. 

U Indoneziji borovo drvo i njegove grane predstavljaju znamenje kršćan- 
stva, pa ga nije preporučljivo unašati u ugostiteljske objekte gdje zalaze i 
Indonežani drugih vjera. 

U Koreji se žuta krizantema i bijelo cvijeće koristi samo prilikom žalova- 
nja, sahrana. 

U Turskoj, prilikom ukrašavanja stolova u restauracijama, ne koriste se 
keramičke figure u obliku sove ili njenog nacrtanog lika, jer sova je pojam s 
predznakom tuge i žalosti. 


7.7. Njegovanje cvjetnih aranžmana*! 


U interesu je svakom ugostiteljskom objektu da se vijek svakog cvijeta 
produži najduže što se može, pa makar i za jedan dan, jer se to i financijski 
isplati. 

To ćemo najlakše postići: 

- ako se cvjetnom aranžmanu mijenja voda svaki dan i posuda u kojoj cvi- 
jeće stoji iznutra opere, 
- ako se u vodu stavi kemijsko sredstvo koje sprečava trulenje stapke, 


- ako se u vremenu, kada aranžman ne treba stajati na stolu, stoji u nekoj 
hladnoj prostoriji, ali ne u hladnjaku, 


- ako se u vodu stave kemijska sredstva koja hrane cvijet, 


- ako se cvjetni aranžman ne izlaže direktno suncu, drugom izvoru topline 
ili ne stavi na propuh jer oni pospješuju isparavanje vode iz biljke, a što 
njoj skraćuje vijek trajanja. 


* 


Onima koji žele temeljitije savladati ukrašavanje stolova cvijećem preporučam knjige: 
Newdick, J.: Aranžiranje cvijeća, Leo commerc, Rijeka, 1997. 
Lepore, F. - Carpanelli, A.: Ukrašavanje cvijećem, Most, Zagreb, 1997. 

Kad se cvjetne stapke trebaju podrezati, aranžman se rastavlja, truli dio 
se odreže u dužini od 2 do 3 cm i potom se ponovno slaže u prvobitni oblik 
ili se preradi u neku drugu kombinaciju. Ne preporuča se miješati korišteno 
i svježe cvijeće, jer se svježem cvijeću time skraćuje vijek trajanja. 

Cvijeće svakog aranžmana za određeno vrijeme ocvate. Prođe mu vijek 
trajanja i ono se počne osipati, vene. To je proces starenja koji je nezaustav- 
ljiv i takvo cvijeće treba baciti i zamijeniti svježim. 

Suho ili umjetno cvijeće, ma kako lijepo izgledalo, ne treba koristiti za 
stolne aranžmane. 


Provjerite svoje znanje 


Zašto se stolovi u restauracijama ukrašavaju cvijećem? 
Što nam kaže govor boja? 

Što nam kaže govor cvijeća? 

Što sve mogu biti ukrasi na svečanom stolu? 

Koliko tipova stolnih cvjetnih aranžmana poznajete? 
Čime se ukrašavaju stolovi za koju prigodu? 

Kako se može produžiti vijek cvjetnog aranžmana? 


Nona = 

Živimo u vremenu kada se ugostiteljske usluge - hrana, piće i napici - 
traže i izvan ugostiteljskog objekta. Taj način pružanja ugostiteljskih usluga 
potječe iz SAD, gdje je poznat pod nazivom “outside catering“ (čit. autsaid 
ketering)* odnosno vanjsko ugostiteljstvo, a obuhvaća sve vrste ugostitelj- 
skih usluga, pa i najsvečanija primanja. 

Privatne osobe, vlasnici velikih stanova, kuća, vrtova i športskih terena 
sve češće traže organiziranje i pružanje različitih ugostiteljskih usluga za svoje 
goste u vlastitim prostorima. Povod tome su vjenčanja, zaruke, obiteljske go- 
dišnjice, rođendani, vjerski blagdani i sl., jer privatni prostori omogućuju za- 
tvoren krug gostiju, najrazličitije vrste zabave, intimnosti u društvu prijate- 
lja i neograničeno vrijeme trajanja. Dakako, posrijedi je i pitanje prestiža, a 
isključen je javni publicitet. 

Ustanove i tvornice za svoje djelatnike naručuju od ugostitelja različite 
ugostiteljske usluge, koje se, zbog zauzetosti poslom, poslužuju u prostori- 
jama naručitelja. Povod je najčešće godišnjica osnutka poduzeća, ustanove, 
radni uspjesi, otvorenje novog odjela u poduzeću, odlazak starog ili dola- 
zak novog vlasnika i sl. Pritom se želi izgubiti što manje radnog vremena, 
ali ujedno doživjeti autentičan ambijent. 


Tri su varijante pružanja ugostiteljskih usluga izvan ugostiteljskog objekta: 

U prvoj varijanti naručitelj samo unajmljuje stručno osoblje koje će sve 
stručno pripremiti, organizirati, poslužiti i pospremiti, jer naručitelj ima sve 
što je potrebno za tu priliku: prostor, inventar, hranu, piće, napitke. 


*) Engl. catering - opskrbljivač hranom. 

U drugoj varijanti naručitelj za svoje potrebe naručuje od ugostitelja samo 
da pripremi jela, pića i napitke, a sve ostalo organizira sa svojim ljudima u 
svom prostoru. 

Treća varijanta_se najviše koristi, a sastoji se u tome da naručitelj od ugo- 
stitelja traži cjelovitu uslugu (osim prostora), dakle uslugu hrane, pića, na- 
pitaka, osoblja, inventara, organizacije posluživanja i pospremanja. 

Da bi ugostiteljske kuće mogle obavljati takve poslove, trebaju za to ra- 
spolagati s dovoljno stručnih ljudi, inventarom, kuhinjskim kapacitetom i pri- 
jevoznim sredstvima tako da aktivnost ne bi štetila normalnom poslovanju 
ugostiteljskog objekta. 

U svijetu, pa i u nas, registrirana su posebna ugostiteljska poduzeća koja 
se bave samo tom vrstom djelatnosti. Ona nemaju svoju ugostiteljsku ni cje- 
lokupnu radnu snagu, ali na različite načine nabavljaju sve što im je potreb- 
no kako bi uspješno obavila preuzeti posao. 

- Stručno osoblje osiguravaju tako da surađuju s ugostiteljima koji su voljni 
raditi u vrijeme svojih godišnjih odmora, slobodnih dana ili su u mirovi- 
ni. 

- Inventar posuđuju u sezonskim poslovnim jedinicama. 


- Hranu naručuju u raznim restauracijama i kuhinjama, ovisno o ugovore- 
noj vrsti, kakvoći i cijeni usluga, a kao svoju prodaju je naručitelju. 

- Kolače naručuju u slastičarnicama, hotelima, kavanama, tvornicama kola- 
ča i u trgovinama. 

- Piće kupuju u trgovinama, podrumima i tvornicama pića. 

- Napitke pripremaju na mjestu događaja ili ih donose sa sobom, itd. 


U praksi su poznati: 

Obiteliski katering - pruža prigodne obroke u obiteljima povodom: ro- 
đendana, vjenčanja, godišnjice braka i dr. 

Zrakoplovni (zračni) ketering - opskrbljuje zrakoplove potrebnim jelima 
i pićima. 

Poslovni (tvornički, uredski) ketering - priprema i doprema dogovore- 
nu hranu i piće za tvorničke i uredske zaposlenike. 

Brodski ketering - snabdijeva hranom i pićem brodove, jahte i sl. 

Izletnički ketering - prodaje ljudima prilikom odlaska na izlet, piknik 
kompletne obroke odabrane hrane i pića. 


Te tvrtke trebaju biti registrirane i moraju imati sjedište koje raspolaže 
telefonskim brojevima. Mogu posjedovati vlastiti inventar za pružanje uslu- 
ga (ako ga ne mogu posuditi), odnosno trebaju same ustanoviti što im se 
više isplati u određenoj fazi poslovanja. Također posjeduju automobile za 
prijevoz inventara, usluga i djelatnika. 

Prodaja usluga obavlja se na dva načina: putem različitih vrsta propa- 
gande ili putem komercijalista koji obilaze veća poduzeća i ustanove te nu- 
de svoje usluge. 


Svojstvo ovog načina pružanja ugostiteljskih usluga izvan ugostiteljskog 
objekta može se međusobno bitno razlikovati, što ovisi o udaljenosti mjesta 
priređivanja, veličini i pogodnosti prostora, vrsti, kakvoći i cijeni usluge, bro- 
ju gostiju, načinu pružanja usluga, trajanju aranžmana, ambijentu i drukči- 
jim uvjetima rada, itd. 

To je težak i odgovoran posao koji uspješno mogu obavljati stručni dje- 
latnici, dobri organizatori i prodavatelji ugostiteljskih usluga. 

Da bi se preuzeti posao pružanja ugostiteljskih usluga izvan ugostitelj- 
skog objekta uspješno obavio, preporuča se ranije napisati podsjetnik u ko- 
jemu će biti približno sve što je potrebno obaviti, koju vrstu usluga treba 
pružiti i kojim redom to treba činiti. 

9.1. Posluživanje hrane i pića na putničkom brodu 


S ugostiteljskog stanovišta putnički su brodovi ploveći ugostiteljski objekti 
koji nastoje svojim putnicima (turistima) pružiti maksimalno kvalitetne uslu- 
ge: smještaj, prehranu, piće, napitke, odmor, zabavu, rekreaciju i sl. 


Vrsta i kvaliteta ovih usluga mnogo ovisi o klasi (kategoriji) broda, da li 
je namijenjen za prometovanje putnika od luke do luke, gdje je glavna uslu- 
ga prijevoz ili se koriste u turističke svrhe, za tzv. kružna putovanja kada 
se pružaju usluge kompletnog pansiona, kao i navedene dodatne usluge. 


Prostorije za smještaj gostiju na brodu zovu se kabine. One se prema 
udobnosti (komforu) zajedno s ostalim potrebnim prostorijama svrstavaju u 
1., 11.11 klasu. 


Svaka klasa ima svoje restauracije i druge ugostiteljske sadržaje svrsishod- 
no uređene, opremljene i na odgovarajućoj razini. 


Na našim putničkim brodovima postoje razlike samo u klasama kabina, 
dok svi putnici koriste iste ugostiteljske sadržaje. 


Kvaliteta ugostiteljskih usluga na brodu može biti ravna onoj koju pru- 
žaju hoteli sa 4 i 5 zvjezdica. 

Od ugostiteljskih jedinica na brodu mogu biti sve vrste koje se susreću 
na kopnu, ali najčešće su slijedeće: 


Odjel: — Odjel: — Odjel: Odjel: — Odjel: Odjel: Odjel: 
Kabine — Kuhinja  Blagavaonica Kavana Pivnica Snack-bar Noćni bar 


Ugostiteljstvom na brodu rukovodi komesarijat na čelu s [. i II. komesa- 
rom. 


Od izvršnog osoblja mogu biti uposleni: 
Kuhinjski odjel: voditelj kuhinje Poslužni odjel: voditelj posluživanja 
I. kuhar Voditelj kavane 
I. kuhar Voditelj pivnice 

I. pekar Voditelj snack-bara 

II. pekar Voditelj noćnog bara 

I. slastičar Konobar I.* 

JI. slastičar Konobar II. 

Učenici Konobar za piće 
Mladić kabinist (kabina) 
Učenici 


Stručni poslovi koje poslužno osoblje obavlja na brodu ne razlikuje se od 
istih poslova u ugostiteljskom objektu na kopnu, osim što su na brodu teži 
uvjeti rada. Pored toga ugostitelji imaju i druge obveze, a to su: doček i smje- 
štaj putnika (turista) na brodu, kontrola putničkih i isprava, pospremanje put- 
ničkih kabina, održavanja higijene u prostorijama na brodu, dužnost u slu- 
čaju prisilnog napuštanja broda, ispraćaj gostiju poslije završenog putova- 
nja i dr. 

Za razliku od ostalih članova posada broda, ugostitelji se na brodu nazi- 
vaju bijelim osobljem. Njima rukovodi komesar koji se na stranim brodovi- 
ma naziva intendant ili superintendant. Njegove su dužnosti slične onima 
koje ima direktor hotela. 


Broj i struktura ugostitelja na brodu ovisi o veličini broda, njegovoj klasi 
(opremljenost, komfor i sl.). 


Iz nabrojenih zanimanja vidimo da su identična onima u ugostiteljskim 
objektima na kopnu. 


Na brodu postoji jedno zanimanje kojega nema na kopnu, a to je mladić 
kabinist (mladić od kamare) kojemu je obaveza da najprije časnicima i go- 
stima pospremi kabine, a potom pomaže konobarima u njihovom poslu. 


Osobitost rada na brodu 


Rad na brodu nije lak: prostori su skučeni, promet gostiju u prostorija- 
ma velik, pod nogama se uvijek više ili manje ljulja, a za vrijeme oluje na 
brodu je pravo opsadno stanje. Ipak, rad na brodu privlači mlade ugostite- 
lje. 

Inventar koji se koristi za pripremanje i posluživanje usluge treba biti od 
prvorazrednog materijala. Neki brodovi u blagovaonicama I. klase koriste 
samo posrebreni pribor za jelo, kristalne čaše i najbolji tekstil. Zbog ljuljanja 


* U inozemstvu je običaj da se poslužno osoblje na prijevoznim sredstvima naziva: muškarce - 
stjuard (engl. steward), a žene - stjuardese (engl. stewardesses). 

na brodu stolovi i ostali dijelovi krupne opreme pričvršćeni su za pod ili 
Zid. 

Čaše i tanjuri spremaju se u posebne pretince da se ne bi uslijed ljuljanja 
broda razbili. Čaše imaju deblje dno da bi bile stabilnije na stolu. 

Sustav posluživanja hrane u načelu je table d'hčte - za manjim stolovi- 
ma, za 24 do 6 osoba, ali može biti i a la carte. Načini posluživanja hrane 
i pića - tehnika rada - isti su kao i u kopnenim restauracijama više razine. 


Poznato je da se na putničkim brodovima uvijek poslužuju kvalitetni i 
obilni obroci. Na brodu, za turističkog putovanja, pazi se na različite pri- 
godne događaje u vezi s turistima: rođendani, razne godišnjice, nacionalni i 
vjerski praznici itd. U tim prilikama, u čast pojedinaca ili skupina putnika- 
turista, priređuju se različiti svečani prigodni obroci. 

Na našim putničkim brodovima koji organiziraju kružna putovanja po 
Mediteranu i Karipskim morem organiziraju se i svečane večere: 

Večeru dobrodošlice — (Welcome dinner) 
Dalmatinsku večeru (Dalmatian dinner) 
Kapetanovu večeru (Captain's dinner) 


Osim ovoga priređuju se i različite druge zabave tijekom dana koje vode 
animatori:*' biranje najljepše putnice, naljljepšeg putnika, najljepši plesni par, 
proslavljaju se rođendani putnika, organiziraju se i različite društvene igre 
i sl. Sve se čini kako bi gostima-putnicima na brodu bilo što zabavnije, inte- 
resantnije. 


9.2. Posluživanje hrane i pića u vagon restauraciji 


Vagon-restauracija u nas poznata i pod nazivom “kola za ručanje“. Ona 
je sastavni dio kompozicije putničkog vlaka a smještena je u sredini kom- 
pozicije. 

Vagon-restauracija se sastoji od minijaturne kuhinje, male točionice i bla- 
govaonice od 42 do 58 mjesta za stolovima, što je sve smješteno u jednom 
vagonu veličine oko 80m“. 

Od zaposlenika u vagon-restauraciji mogu biti zaposleni 

u blagovaonici: 

1. voditelj restauracije, koji je istovremeno i glavni konobar, 

2. točioničar i pomoćnik glavnog konobara, 


*) Animatori su stručne osobe koje na brodu (u hotelu) nastoje zabaviti goste u njihovom slobodnom 
vremenu, ako to žele, raznim društvenim igrama u koje ih uključuju. 

u kuhinji: 


1. voditelj kuhinje koji je istovremeno i kuhar 


2. pomoćni kuhar. 


Ponuda hrane i pića. Izbor jela je skroman jer je i prostor namijenjen ku- 
hinji malen. Za zajutrak se nudi kompletni zajutrak obogaćen nekim jelom 
od jaja i kuhanim kobasicama. Za ručak i večeru pretežno se nude igotova 
jela. Najčešće su to jela iz konzervi i gotova zamrznuta jela koja je potrebno 
samo zagrijati, a poslužuju se kao samostalna jela ili u sastavu menija. 


U nekim vagon-restauracijama može se dobiti i manji izbor jela po na- 
rudžbi (a la carte). 


Od usluga pića i napitaka prodaju se najpoznatija alkoholna i bezalko- 
holna pića i napici. 

Nekoliko sati prije ručka i večere kroz putničke vagone prolazi konobar 
i upoznaje putnike s uslugama koje se nude u restauraciji (usmeno ili cjeni- 
kom usluga koje ostavlja u odjeljcima). Putnicima, koji žele ručati ili večera- 
ti, konobar izdaje bon s naznakom broja stola, vrstom usluga i vremenom 
dolaska u blagovaonicu. Naručenu uslugu gost odmah plaća. O broju pro- 
danih ručaka, večera ili pojedinih jela konobar obavještava voditelja kuhinje 
da zna izvršiti potrebne pripreme. 


Način posluživanja. Putnike-goste u blagovaonici dočekuje voditelj re- 
stauracije koji ih smješta za stolove i prima narudžbe, odnosno prodaje uslu- 
ge. Posluživanje se obavlja na poznate nam restauracijske načine, s nastoja- 
njem primjene odgovarajućeg načina u takvim uvjetima. 

Ako je u vrijeme obroka najavljen veći broj gostiju nego je mjesta u bla- 
govaonici, tada se vrijeme ranije pristiglih gostiju ograničava u zadržavanju 
i kad završe s blagovanjem svojih jela, zamoli ih se da napuste svoja mjesta, 
kako bi na red mogli doći drugi gosti. 

U vlakovima koji voze u pravcu turističkih mjesta, ove restauracije često 
koriste turisti, individualci ili skupine samoinicijativno ili na temelju pred- 
bilježbe neke turističke agencije, za jedan ili više obroka dnevno. 


Ambulantna prodaja. Ambulantnu prodaju ugostiteljskih zapakiranih 
(konfekcioniranih) usluga, osim alkoholnih pića, moguće je organizirati u 
svim vrstama putničkih vlakova, a ostvaruje ju konobar vozeći na odgova- 
rajućim kolicima razne napitke, sendviče, slatkiše. 

Na kraćim relacijama vagon-restauraciju najčešće zamjenjuje buffet smje- 
šten u vagonu, u kojemu se putnicima nude pića, napici, sokovi, a od hrane 
sendviči, kuhane kobasice, kolači, što se blaguje stojeći. 

U inozemstvu u vlakovima na dugim relacijama postoje i samoposlužne 
i automat-restauracije. 


9.3. Posluživanje hrane i pića u putničkom zrakoplovu 


Zrakoplovi postaju sve važnija prometna sredstva za prijevoz putnika na 
najdužim relacijama. Putujući zrakoplovom putnici dobivaju i potrebnu pre- 
hranu. 

U velikim zrakoplovima prostor za putnike podijeljen je u dva dijela. 
Prednji dio zrakoplova namijenjen je poslovnim ljudima i drugim važnim 
putnicima i naziva se prva klasa (engl. first-class). Taj je prostor luksuzno 
opremljen i komotan za putovanje. Drugi, veći dio zrakoplova namijenjen 
je širokom krugu putnika nazvan je drugom ekonomskom ili turističkom 
klasom (engl. second-class). Karta za ovu klasu je jeftinija nego za prvu, sje- 
dala su manje udobna, a hrana, pića i napici su nešto slabije kvalitete i ko- 
ličine nego u prvoj klasi. 

Osim prostora za putnike u zrakoplovu postoje i prostori s odgovaraju- 
ćom opremom gdje se odlaže i čuva zapremljena hrana do posluživanja, to 
su tzv. hladni i topli boksovi za hranu. 


Kupnjom karte za zrakoplov putnik je stekao pravo i na odgovarajući 
obrok u njemu. 


Priprema hrane 


Hrana za putnike zrakolova priprema se u svojevrsnoj “tvornici hrane“ 
koja je smještena na području zrakoplovne luke i posluje u sastavu jedinice 
tzv. matičnog (ili baznog) kateringa, koji osim hranom zrakoplove snabdije- 
va i pićima, napicima, higijenskim potrepštinama, inventarom za posluži- 
vanje i dr. 

Hrana i ostalo priprema se na temelju ranije sklopljenog ugovora izme- 
đu matičnog keteringa i zrakoplovnog prijevoznika čiji zrakoplovi slijeću u 
tu zračnu luku i te usluge žele, kao što su: Croatia Airlines, Lufthansa, Pan- 
Am, Swisair, SAS, Quantas, Air France i dr. 

Hrana i sve ostalo za svakog naručitelja priprema se po standardima ko- 
je on zahtijeva. 

U ugovoru su utvrđeni različiti meniji za putnike prve i druge klase kao 
i za posadu zrakoplova. Točno se zna za svako pojedino jelo, odnosno me- 
ni, vrste namirnica, njihova kvaliteta i količina od kojih moraju biti priprem- 
ljena i kako moraju izgledati, u kojoj posudi ili ambalaži jelo ili meni treba 
biti zapakiran i poslužen. 

Zrakoplovne su tvrtke ustanovile da je hrana, koju pružaju u zrakoplo- 
vu, važan čimbenik prilikom odlučivanja putnika čijim će zrakoplovom pu- 
tovati, pa se putnicima maksimalno ugađa, da ih se pridobije u što većem 
broju da koriste njihove zrakoplove. Tako se u zrakoplovu nudi hrana za 
djecu, starije osobe, vegetarijance, dijetalce, VIP goste, kao i za putnike koji 
poštivaju vjerske običaje vezane za prehranu i sl. 


Vrste obroka 


Vrste i broj obroka koji se poslužuju u zrakoplovu najviše ovise o dužini 
relacije na kojoj putnik putuje, o važnosti relacije i mogućnostima zrakoplov- 
ne tvrtke. 

Putnici čije putovanje traje sat vremena, dobivaju sok ili kavu, sendvič 
ili kolač. Na nešto dužoj relaciji putnici se poslužuju nekim hladnim ili to- 
plim jelom. 

Putnici na dugim (interkontinentalnim) letovima dužim od 12 sati puto- 
vanja poslužuju se zajutarkom, doručkom, užinom i večerom, sukladno stan- 
dardima koji vrijede u kojoj zrakoplovnoj tvrtki. 

Jela za ove potrebe pripremaju se od lako probavljivih namirnica, da pro- 
bavni sustav ne stvara poteškoće tijekom putovanja. 


Posebne vrste obroka 


U zrakoplovu se nude i posebne vrste obroka namijenjene putnicima s 
posebnim zahtjevima iz navedenih razloga. 

Vegetarijanski obrok namijenjen je vegetarijancima i sastoji se od po- 
vrća, voća i mliječnih proizvoda. 

Dijetalni obrok koriste putnici koji ne smiju iz zdravstvenih razloga je- 
sti normalnu hranu, već onu koju im određuje liječnik. 


Muslimanski obrok priprema se muslimanskim vjernicima i on ne sa- 
država svinjsko meso ili prerađevine od svinjetine. 

Židovski (košer) obrok namijenjen je ortodoksnim Židovima koji iz vjer- 
skih razloga ne jedu određenu hranu. Ovi se obroci pakuju u posebnu am- 
balažu koja se zapečaćena poslužuje putnicima uz određenu molitvu napi- 
sanu na posebnoj kartici na jidiš jeziku. 


Hinduski obrok (Indija) ne smije sadržavati jelo od goveđeg mesa ili pre- 
rađevine od govedine. 

Obrok za vrlo važne osobe (VIP - Very important person) sastoji se od 
biranih jela koja po svome sadržaju i načinu posluživanja trebaju izgledati 
kao da se blaguju u restauraciji s više zvjezdica. 

hoanrTas 


SYDNEY TO SINGAPORE 


DINNER 


GOOSE LIVER MILLE FEUILLE 
FILLET STEAK with CHILLI SAUCE 
or 
PAN FRIED PERCH with MORNAY SAUCE 
BREAD and APPLE PUDDING with BUTTER SCOTCH SAUCE 
CHEESE and CRACKERS 
COFFEE = TEA 


REFRESHMENT 


APPLE JUICE 
FRESH FRUIT SALAD 
POTATO BREAD and CORNED BEEF with MUSTARD PICKLE 
COFFEE = TEA 


SINGAPORE TO BANGKOK 


LIGHT MEAL 


PAPAYA and POMELO 
TURKEY and ASPARAGUS on RYE 
CHOCOLATE GATEAU 
COFFEE  TEA 


BANGKOK TO ROME 


SUPPER 


CITRUS FRUIT COCKTAIL 
SZECHUAN CHICKEN 
Stir fried chicken with chilli and livespice 


or 
POACHED PLAKAPONG with GINGER 
Local red Snapper 
BERRY CRUMBLE TARTLET 
COFFEE  TEA 


BREAKFAST 


TROPICAL FRUIT 
YOGHURT 
CHEESE OMELETTE 
JAM 
COFFEE  TEA 


Piaasa acceg! our apology i! your choice is not availabla. 
Y5—FCO.103 


135 


9. POSLUŽIVANJE HRANE | PIĆA U PRIJEVOZNIM SREDSTVIMA 


Sve vrste posebnih i ostalih obroka koji odudaraju od standardnih, mo- 
guće je dobiti u zrakoplovu samo ako se za njima izrazi želja prilikom pre- 
uzimanja putne karte i da to bude najkasnije 36 sati prije putovanja, jer sva- 
ki zračni ketering ne priprema sve vrste obroka, već se oni naručuju od spe- 
cijaliziranih keteringa iz određene zemlje, gdje su oni normalna ponuda, ili 
iz određenih restauracija koje su poznate po vrstama jela koje se traže. 


Obroci namijenjeni posadi zrakoplova bogatiji su po volumenu i džuli- 
ma za oko 50% od onih za putnike. Uz ove obroke ne konzumiraju se alko- 
holna pića već mlijeko, mliječni napici kao što su kava, kakao, čokolada i sl. 
ili voćni sokovi. Glavni pilot i njegov zamjenik, dok su na dužnosti u zra- 
koplovu, ne smiju jesti istu vrstu hrane zbog mogućnosti trovanja i opasno- 
sti u kojoj se može naći zrakoplov s putnicima. 


Posluživanje hrane, pića i napitaka u zrakoplovu 


Osoblje zaduženo za pružanje prehrambenih usluga u zrakoplovu su: 
1. glavna domaćica (glavna stjuardesa) 
2. domaćica i domaćini (stjuardese i stjuardi)* 


To su mlađe osobe koje su završile tečaj posluživanja navedenih usluga 
u zrakoplovu. 


U vezi s time dužnosti su im: 

- zaprimiti dostavljena jela, pića i napitke od catering servisa, 

- jela pravilno složiti u odgovarajuće boksove, 

- dočekati i smjestiti putnike na njihova mjesta, 

- postaviti postave na stolove u prvoj klasi 

- poslužiti usluge u prvoj klasi, 

- prema potrebi pripremiti hranu za bebe, skuhati čaj, kavu i sl. 

- poslužiti putnike u 2. klasi pripadajućim uslugama, hranom, pićem... 
- znati preporučiti i poslužiti odgovarajuća pića uz jela, 

- pospremiti korišteni inventar nakon jela i sl. 


Osim navedenih obaveza domaćice i domaćini u zrakoplovu imaju i dru- 
gih obaveza vezanih za vođenje brige o putnicima. 


*' Ostali djelatnici, koji sačinjavaju posadu zrakoplova, mogu biti: kapetan zrakoplova koji je i glavni 
navigator, kopilot zrakoplova koji je i pomoćni navigator, dva mehaničara. Brojnost posade 
zrakoplova ovisi o njegovoj veličini i broju putnika. 

Posluživanje u zrakoplovu 


U prvoj klasi u zrakoplovu hranu, pića i napitke nastoji se poslužiti na 
isti način kako se to radi u boljim restauracijama s više zviezdica.* 


Usluge se poslužuju na manjim i nižim stolovima za kojima sjede putni- 
ci tijekom putovanja. Na stolove se stave najprije stolnjaci ili setovi, potom 
postavi (couverti), zatim slijedi posluživanje najprije aperitiva, a potom jela. 
U nekim se zrakoplovima postava donosi zajedno s prvim jelom. 


Hladna jela se nalaze u metalnim pliticama ili zdjelicama prekrivena pro- 
zirnim najlonom. Posude s hranom se stavljaju na poslužavnik, skida se naj- 
lon s posuda i uz ostali potreban inventar jela se kolicima dovoze do gosti- 
ju, skidaju s poslužavnika i stavljaju pred goste-putnike. 


Topla jela su stavljena u metalne posude i prije posluživanja se zagrija- 
vaju u posebnim pećnicama, zatim se stavljaju na poslužavnike te na kolica, 
kojima se dovoze do putnika ispred kojih se stavlja svako jelo zasebno na 
stol putnika. 

Prije nego se posluži prvo jelo, daje se aperitiv, ostala pića se daju pošto 
su poslužena druga jela i na koncu dižestiv. 


U drugoj klasi se posluživanje jela vrši na drugačiji način. Svako jelo se 
nalazi u zasebnoj zdjelici od plastike koja se stavlja na svojevrsni poslužav- 
nik i na kojemu svaka zdjelica s jelom ima svoje mjesto, uz što se nalazi i 
plastični pribor za jelo: vilica, nož i mala žlica. Poslužavnik se poklapa po- 
sebnim poklopcem i stavlja na kolica koja domaćica ili domaćin vozi izme- 
đu redova putnika i svakome uručuje njegov obrok pošto je skinula s njega 
poklopac. 


Putnik iz stražnjeg dijela sjedala putnika ispred sebe izvlači plohu na koju 
stavlja poslužavnik-kutiju sa svojom hranom. 

Gotovo sav inventar, koji se koristi prilikom posluživanja obroka, nami- 
jenjen je jednokratnoj upotrebi, nakon koje se baca. Prije jela putnicima se 
nude aperitivi, uz jelo vino, pivo ili sok, nakon jela dižestiv. 


* U većim zrakoplovima postoji po nekoliko desetina kompleta prvorazrednog inventara koji 
omogućava prvorazrednu uslugu hrane i pića. 

Provjerite svoje znanje 


. Što se podrazumijeva pod keteringom? 

Koliko vrsta keteringa poznajemo? 

. Gdje pružaju usluge keteringa? 

. Koje se ugostiteljske usluge mogu pružiti na putničkom brodu? 
Kakvi su uvjeti rada za konobare i kuhare u vagon restauraciji? 
. Koje se ugostiteljske usluge mogu pružati u vagon restauraciji? 
. Što se podrazumijeva pod zračnim keteringom? 

. Kako se poslužuje hrana u putničkom zrakoplovu? 


NAMA ON BH 


PILJEVII 


E S oi o ki a de Skale e ose SRV SKH 


IPLOMATSIKI 


Diplomatski prijem podrazumijeva svečanost koju najčešće organizira ve- 
leposlanstvo neke zemlje za svoje goste-uzvanike koji su iz redova diplo- 
matskih djelatnika drugih zemalja, uglednih političara, gospodarstvenika, 
znanstvenika, umjetnika i sl., iz zemlje boravka. 


Diplomatski prijem se može organizirati u više oblika o čemu odlučuje 
domaćin, organizator, pozivatelj na prijem, na svečanost, koja se održava po 
određenim pravilima, a čiji temelj čini diplomatski protokol.“ 

Diplomatski prijemi postali su neizbježan način druženja članova diplo- 
matskog zbora iz raznih razloga. Najčešće su to prijemi povodom proslave 
nacionalnog praznika, posjet državnog poglavara, predsjednika vlade, raznih 
ministara, raznih državnih delegacija jedne zemlje drugoj, domaćinu. Na di- 
plomatski prijem može se pozvati cijeli diplomatski zbor u jednoj zemlji ili 
samo neki od njih. Diplomatski prijemi mogu se održavati u zgradi velepo- 
slanstva ili u nekom drugom od vodećih ugostiteljskih objekata, čijem ugle- 
du ovakvi prijemi znatno pridonose. 


Diplomati su osobe koje zastupaju interese svoje zemlje u inozemstvu, u 
različitim međunarodnim poslovima koji se obavljaju po određenim načeli- 
ma, pravilima, koja se nazivaju diplomatski protokol. 

Diplomati nisu svi zaposlenici u diplomatskoj službi, već samo određe- 
ne osobe na istaknutim mjestima koje se međusobno razlikuju po važnosti, 
prema redu prvenstva. 

Osobe s pravom na naziv diplomate svrstane su u tri kategorije, prema 
važnosti u veleposlanstvu: 

1. veleposlanik ili nuncije 

2. izvanredni poslanik, opunomoćeni ministar ili internuncije 


* Temelji suvremenog diplomatskog protokola dogovoreni su 1815. godine na Bečkom i 1818. godine 
na Achenskom kongresu, da bi se 1961. godine u Beću novim međunarodnim ugovorom odredila 
pravila ponašanja u međusobnim odnosima zaposlenih u diplomaciji. 

3. nositelji poslova: 
a) stalni otpravnik poslova, b) privremeni otpravnik poslova, c) mini- 
star savjetnik, d) savjetnik, e) prvi tajnik, f) drugi tajnik, g) treći tajnik, 
h) ataše za kulturu, gospodarstvo, vojna pitanja, trgovinu i sl. 
U diplomatsko osoblje ubraja se i rukovoditelj istaknutih međunarod- 
nih organizacija, kao što su Ujedinjeni narodi, Europska unija, NATO savez 
i razne druge međunarodne organizacije. 


Strani diplomati u jednoj državi uglavnom su smješteni u glavnom gra- 
du te države. Oni imaju svoju udrugu u koju spadaju svi diplomati i njiho- 
ve supruge, odnosno supruzi, neudane kćeri i maloljetni sinovi, a naziva ih 
se diplomatski zbor, na čijem se čelu nalazi doajen (franc. doyen). To je di- 
plomat najviši po rangu i trajanju službe u dotičnoj zemlji, što se računa od 
predaje vjerodajnice. 


10.1. Vrste diplomatskih prijema 


Veliki prijem u obliku banketa. Kod ovog prijema gosti su vezani za 
jedno mjesto i mogu komunicirati samo s najbližim susjednim stolom, a od 
usluga mogu dobiti samo ono što im je određeno menijem. Vrijedi sve ono 
što smo rekli o banketu kao svečanom prijemu. 


Veliki prijem u obliku hladnog-buffeta. Za razliku od banketnog tipa 
prijema ovdje gosti ne sjede, već jela blaguju stojeći, imaju širok izbor hlad- 
nih jela i sami se poslužuju. Jela trebaju biti tako pripremljena da gost pri- 
likom jela ne treba koristiti nož, već samo vilicu. Kod ovog prijema gosti su 
pokretljiviji i time im je pružena bolja mogućnost kontakata tijekom blago- 
vanja nego kod banketa. Poteškoća oko utvrđivanja prava prvenstva nema, 
jer se gosti kreću prema vlastitom nahođenju i biraju si društvo. 


Kad je riječ o veličini potrebnog prostora za koji prijem, može se reći da 
u dvorani koja može primiti npr. 100 gostiju s banketnom uslugom, mogu- 
će je poslužiti 130 do 150 gostiju koji će se sami poslužiti s buffet-stola i bla- 
govati stojeći. Vrijedi sve ono što smo rekli za svečani hladni buffet. 


Mali prijemi u obliku cocktail party i reception party 


Cocktail party se može organizirati i bez nekog posebnog razloga, što se 
čini uglavnom prije ručka i prije večere, kojom se prilikom uzvanike časti 
pićima i svega s nekoliko zalogaja hrane, slanim štapićima, prženim bade- 
mima, po koji kanape sendvič i sl. 

Reception party (čit. risepšn) je vrsta prijema koji je sličan cocktail par- 
tyji, ali nudi bogatiji izbor hrane i pića. Ovaj domjenak se priređuje u čast 
nečijeg dolaska, nečije posjete i za uži je krug uzvanika. 


Mali prijem u obliku radnog zajutarka, ručka i večere. Ovo je vrsta di- 
plomatskog radnog prijema koji se organizira povodom dolaska neke dele- 
gacije koja treba u kratkom vremenu obaviti neki posao, potpisati ugovor, 
održati razgovor s predstavnicima raznih poduzeća, gospodarstvenicima i 
sl. 


Da bi se posao što prije obavio, koristi se i vrijeme obroka za razgovore. 
U jutarnjim satima to je službeni radni zajutrak s pjenušcem (njem. Sek- 
tfruihstuck), a tijekom dana to mogu biti svečani službeni ručak ili večera. 


Mali prijem u obliku radnog doručka. Ovaj službeni doručak (njem. Im- 
biss), na kojemu se nudi manji izbor biranih jela, najčešće se priređuje u stan- 
kama (pauzama) raznih konferencija, zasjedanja, službenih razgovora ili po 
njihovom završetku. 


Prijem u obliku vrtne zabave (Garden party). Vrtna zabava se održava 
u poslijepodnevnim satima u vrtu ili sličnim mjestima pod vedrim nebom. 
Može se organizirati tako da gosti budu posluženi sjedeći za stolovima ili 
da se sami poslužuju s buffet-stola i da hranu blaguju stojeći. 


U ovakvim prilikama je običaj da goste zabavlja neki glazbeni sastav i 
da se izvode različiti zabavni programi. 


Prijem u obliku plesa za diplomatski zbor. U nekim državama se orga- 
niziraju plesovi za članove diplomatskog zbora. Ovi plesovi organiziraju se 
u večernjim satima, iza večere, s tim da ako traje do iza ponoći, oko 24 sata 
se uzvanicima nudi nekoliko izabranih toplih i hladnih jela na buffet-stolo- 
vima s kojih se sami poslužuju. 


Prijem u obliku lovačkog ručka ili večere. Domaćin, predsjednik drža- 
ve, vlade ili ministar vanjskih poslova organizira lov na divljač, na koji se 
pozivaju diplomati. Oni se odvoze do lovišta, gdje lov traje pola i cijeli dan. 
Potom se učesnici lova pozivaju na lovački ručak ili večeru. Meni za obrok 
sastoji se od mesa razne divljači koja je u pravilu ranije ulovljena, jer neka 
mesa moraju proći vrijeme sazrijevanja. Obrok se konzumira na području 
lovišta a prostorija mora biti uređena u lovačkom ambijentu. 


Tijekom lova, kao i za stolom u vrijeme blagovanja, mogu se voditi slu- 
žbeni razgovori među diplomatima. 

Prijem u obliku poziva na čaj. Ovaj prijem se održava u vremenu od 16 
do 17,30 sati i na njega se poziva uži krug žena iz diplomatskog zbora. Od 
ugostiteljske ponude poslužuje se: čaj, kava, kakao, čokolada, hladni nare- 
sci, kolači, keksi, sokovi, uz animir glazbu s glasovira. 


Kod svih nabrojenih prijema važno se je pridržavati u svim prilikama pra- 
va prvenstva (preseansa). 


Vrijeme prijema 


Diplomatski prijemi mogu se priređivati tijekom cijelog dana. Od 8 do 
10 sati organizira se poslovni (radni) zajutrak, doručak s jednostavnim izbo- 
rom hrane bezalkoholnih pića. Između 11 i 14 te 18 i 20 sati poziva se na 
cocktail party ili reception party. 

Poziv na prijem izvan toga vremena podrazumijeva potpun obrok, ako 
nije posebno naglašeno (poziv na čaj, igre kartama i sl.). 


Svi prijemi, ako nije drugačije rečeno na pozivu ili usmeno, traju oko 2 
sata. 


10.2. Diplomatski protokol 


Diplomatski protokol sačinjava niz načela i pravila koja se odnose na kon- 
taktiranje s međunarodnom zajednicom, a dužni su ih se pridržavati svi, od 
poglavara države, predsjednika vlade, ministra vanjskih poslova, diplomata 
do običnih zaposlenika neke zemlje. 

Ova pravila su međunarodna tvorevina prihvaćena od svih zemalja i oba- 
vezna su za sve države. Ona čine osnovu diplomatskih protokola svih ze- 
malja svijeta. 

Diplomatski protokol obuhvaća područja: diplomatski red prvenstva (pre- 
seans)*, diplomatsku korespodenciju, pravila prilikom posjeta pojedinih 
vrhovnika, postupanje s državnom zastavom, organizacija i oblik diplomat- 
skih prijema, ceremonije prilikom prijema pojedine ličnosti i dr. 

Prema načelima diplomatskog protokola sve nezavisne države, bez obzi- 
ra na njihovu veličinu, broj stanovnika ili ekonomsku moć sa stanovišta ovog 
protokola su ravnopravne u međunarodnom prometu. 


*! Preseans, franc. prćsćance - raspored uzvanika prema pravu prvenstva. 

10. 3. Raspored prema pravu prvenstva 


Diplomati razvrstani u tri skupine dobra su osnova za njihovo razvrsta- 
vanje prema pravu prvenstva (preseansu). Razvrstavanje uzvanika-diplomata 
prema pravu prvenstva najčešće dolazi do izražaja na raznim diplomatskim 
prijemima u ugostiteljskom objektu, u kazalištu, na koncertu, na raznim kon- 
ferencijama. 


Na diplomatske prijeme, osim diplomata, pozivaju se često i ugledni po- 
jedinci kao što su: političari, gospodarstvenici, znanstvenici, umjetnici, vjer- 
ski velikodostojnici i drugi. Sve njih treba rangirati s diplomatima. Supruge 
diplomata na ovim prijemima imaju ista prava kao i muževi. 


Ako se navedenim uzvanicima pridruže još i oni koji se nisu najavili, a 
došli su, može se cijela stvar zakomplicirati. Postoji opasnost da neki ili ne- 
koliko uzvanika ne bude zadovoljno mjestom koje su dobili, a smatraju da 
im s obzirom na mjesto u hijerarhiji diplomacije, na titulu koju imaju, na 
stečene zasluge, na ugled koji uživaju u društvu i sl. pripada bolje mjesto. 


Što je uzvanik bliže počasnom gostu, domaćinu ili domaćici, ovisi o vrsti 
prijema, smatra se više počašćenim i obratno. 


Kod rasporeda za stolom, kada su u pitanju strani i domaći diplomate i 
ostali uzvanici, prednost uvijek imaju strani diplomate i ostali uzvanici. Pri 
tome treba paziti da ne sjede preblizu diplomati zemalja koje su u zavadi. 


Neudane žene se raspoređuju na osnovi diplomatskog ili drugog ranga, 
akademske titule, broja odlikovanja i sl. Pravilo je da muž i žena nikad ne 
sjede jedno kraj drugoga ili jedno nasuprot drugome. Domaćini se uvijek 
raspoređuju iza gostiju. 

Kad se raspored za stolovima vrši na međunarodnim konferencijama, tada 
se desno od predsjedništva smještaju predstavnici prema abecednom redu 
države koja vrijedi u državi u kojoj se organizira konferencija. Ako više pred- 
stavnika dolazi iz zemalja koje počimaju istim slovom tada prednost imaju 
oni s višim rangom. 


Ako se neki uzvanik ili uzvanici iz diplomatskih krugova nađu povrije- 
đenima, misleći da nisu dobili ono mjesto koje im s obzirom na njihovo pravo 
prvenstva pripada, oni to mogu smatrati kao namjerno omalovažavanje njih 
i njihove zemlje, i može doći do neželjene situacije između zemlje domaćina 
i nezadovoljnog diplomate uzvanika.*' 


* Sve države iz navedenih razloga imaju sastavljen red prvenstva (preseans) koji se koristi pri 
svečanostima na državnoj razini, a sastavljen je na temelju funkcije koju pojedina osoba ima u 
državnom aparatu. U nas red prvenstva počinje s Predsjednikom Republike, iza njega je poglavar 
strane države, zatim Predsjednik Hrvatskog državnog sabora i tako redom sve do gradonačelnika 
gradova i načelnika općina. 

Isto tako i županije, gradovi i općine imaju svoj protokol i svoj red prvenstva koji moraju biti 
sukladni državnom. 

10.4. Suradnja sa službom protokola 


Potrebu za realizacijom diplomatskog prijema određena institucija (držav- 
no poglavarstvo, predsjedništvo vlade, ministarstvo vanjskih poslova, razna 
veleposlanstva, međunarodne organizacije i dr.), prepušta svojoj službi pro- 
tokola, koja stupa u kontakt s odgovarajućom ugostiteljskom kućom. Uvijek 
je to jedan od vodećih i renomiranih ugostiteljskih objekata koji može pru- 
žiti traženu uslugu na najvišoj razini. 


Osoba iz ugostiteljskog objekta, koja je zadužena za prodaju i organiza- 
ciju svečanih i vanrednih obroka, je voditelj banketnog odjela. rukovoditelj 
objekta, voditelj posluživanja i sl. i ona je kontakt s protokolom. 


Razgovor se vrši na isti način kao što smo vidjeli kod prodaje prigodnih 
obroka po točkama iz Ugovora o pružanju prigodnih ugostiteljskih usluga 
kao i posebnim željama službe protokola. 


10.5. Pozivnica za prijem 


Prilikom organiziranja diplomatskog prijema bilo koje vrste obavezno se 
osobi, za koju se želi da bude prisutna, šalje pozivnica za prijem. To se čini 
2 do 3 tjedna prije njegovog održavanja. 

Pozivnica se tiska na finom bijelom debljem papiru, estetski ukusno obli- 
kovana, nešto većeg formata nego je dopisnica, na preklapanje ili na četiri 
stranice. 


Na pozivnici tteba stajati tko je šalje, zatim ime, prezime i titula pozvane 
osobe, povod svečanosti, u kojem mjestu i ugostiteljskom objektu, u kojoj 
dvorani, kojega dana i sata svečanost počinje, a može stajati i vrijeme traja- 
nja svečanosti. 


Pri kraju pozivnice naznačena je odjeća u kojoj se treba doći na svečano- 
st (frak, smoking, tamno odijelo, večernje odijelo i sl.), sukladno treba biti i 
odgovarajuća ženska haljina, ako je pozvana i supruga, prijateljica i sl. 


U drugom uglu najčešće stoji napisan telefonski broj, telefax ili adresa 
pozivatelja, uz dodatak skraćenice R.S.V.P. (početna slova francuskih riječi: 
“Reponse s'il Vous plait“ što znači: lijepo Vas molimo odgovor). To je znak 
da se pozvana osoba treba za dan dva javiti i izjasniti hoće li ili neće doći 
na svečanost. Odugovlačenje s odgovorom smatra se nepristojnim. 


Ovako sastavljena pozivnica može se koristiti i za druge Miran i sve- 
čane obroke, prijeme. 


144 


10. DIPLOMATSKI PRIJEMI 


Plan stolova i raspored gostiju 


Jedna od točaka razgovora zaposlenika protokola i ugostitelja je i plan 
stolova i raspored gostiju za tim stolovima. Oblici stolova su uglavnom kao 
i kod banketa, s razlikom što neki smatraju da oblici stolova T, H i L nisu 
prikladni u te svrhe i preporučuju oblik slova I u različitim kombinacijama 
slaganja, npr. jedan počasni stol s oko 25 gostiju i drugi manji stolovi koji 
se postavljaju tako da su u njegovoj neposrednoj blizini. 

Preporučuju se okrugli i ovalni stolovi s ne većim brojem od 12 gostiju, 
što čini jedan konobarski rajon. 


Raspored gostiju za stolove vrši osoblje iz službe protokola, na način da 
se svakome uzvaniku odredi njegovo mjesto koje se označi odgovarajućim 
kartončićem s imenom, prezimenom gosta i njegovom titulom. Ako uzva- 
nik ima više titula, piše se samo ona najveća. 

Uzvanici se upućuju za stolove, kako smo to vidjeli kod banketa ili na 
neki drugi način, s tim da se uvijek dade prednost kod zauzimanja mjesta 
ženama. 


10.6. Meni - jelovnik - pića - cigarete i cigare 


Meni. Namirnice od kojih se trebaju pripremiti jela za ove prijeme treba- 
ju biti prvorazredne kvalitete. Svaki meni treba sadržavati najmanje jedno 
naše izvorno jelo, koje bi za goste trebalo biti ugodno iznenađenje. 


Jela od riba trebaju biti pripremljena bez kostiju, meso rakova treba se 
lako vaditi iz oklopa, najbolje je da se školjke gostima posluže otvorene, i 
sl., da gosti prilikom blagovanja nemaju poteškoća. 

Meni za večeru treba biti bogatiji nego za ručak. Broj jela u meniju nije 
ničim ograničen i najčešće se kreće između 5 1.7. 


Jelovnik. Ponuda s jelima po narudžbi (A la carte) prakticira se samo u 
prilikama ako broj gostiju nije veći od dvadesetak. Ponuđena jela trebaju bi- 
ti od namirnica najbolje kvalitete, a tako i pripremljena. Određeni broj jela 
treba prirediti na žaru, također, treba ponuditi mesna jela, ribe, rakove). 

Postoji i jelovnik kojim se nude gotova jela posredstvom hladnog ili to- 
plog buffeta i koja po svojoj kvaliteti trebaju biti znatno iznad prosjeka, bilo 
da su iz internacionalne ili domaće kuhinje. 


Pića. Ono što smo rekli kod izbora asortimana jela, kod menija i jelovni- 
ka, vrijedi i za izbor pića. U svakoj vrsti pića koja se nudi, treba uvrstiti i 
naša domaća. 

U ovakvim prilikama ne mora biti veliki izbor pića, vina. Veća se pažnja 
treba posvetiti izboru kvalitete. Svako jelo od mesa, riba ili rakova treba biti 
“pokriveno“ s jednim ili dva vina koja korespondiraju s tim jelom, a važno 
je da gosti mogu birati. 


Cigarete i cigare. lako njihova popularnost u određenim dijelovima svi- 
jeta opada, još uvijek veliki broj uzvanika traži i to one najbolje, cigarete i 
cigare i to po završenom jelu, uz kavu i dižestiv. 


Neke osobine cigara 


Cigara je savitak od duhanskog lišća koje se proizvodi u mnogim zem- 
ljama, a najkvalitetnije dolaze iz Kube. Cigara ima različitih veličina, oblika 
i boja. Cigare tamne boje jačeg su i izražajnijeg mirisa (okusa) od onih svje- 
tlije boje. Neke tvornice primjenjuju slijedeće znakove za jačinu cigara C(cla- 
ro) - blagi miris, jačine, CC (colorado claro) srednje jačine mirisa, CCC (mac- 
hero) vrlo jakog mirisa, okusa. 

Cigare su omotane s jednim ili dva lista homogeniziranog duhana, čime 
se cigara hermetički zatvara i štiti od sušenja i gubljenja arome. 

Svaki proizvođač cigara, uglavnom, svojim proizvodima daju svoje nazi- 
ve. S obzirom da su cigare s Kube najpoznatije u svijetu, navodimo njihove 
nazive. 

Corona (korona) cigare imaju oblik cigarete koja je s jedne strane zaob- 
ljena. 

Corona cigara dugačka je 13 cm, mala corona 9 cm, vrlo mala corona 8 cm, 
dvostruka corona dužine je između 20 i 24 cm. Ona je poznata i kao Čerčilo- 
va cigara. 


Trinidad cigara smatra se danas najboljom. 


Perfecto (perfekto) cigare su s jedne i s druge strane cilindričnog oblika 
i omotane su homogeniziranim listovima duhana, dugačke su između 9 i 
12 cm, poznate su i po nazivu Toskana. 


Lonsdale cigara po obliku je slična koroni, samo je tanja i dugačka je od 
15 do 17 cm. 

Panetela fina cigara, dugačka je oko 12 cm i tanka, panatela cigara nešto 
je deblja i kraća, dužine je od 10 do 12 cm. 

Demi-tasse cigara sličnog je oblika koroni, dugačka je 10 do 12 cm. 

Culebras (kulebras) cigara spiralnog (grbavog) je oblika, dužine od 14 do 
16 cm. 

Virginia (virđinija) cigara proizvodi se od virđinija duhana bogatim ni- 
kotinom, tanka je i dužine 20 cm, u sredini ima slamku koja malo viri iz 
cigare. Virginette (virđinet) po obliku je ista kao virđinija samo je kraća, du- 
žine samo 14 cm. 

Oblici raznih vrsta cigara 


Korona 


Dvostruka korona 


5 EKO Lo Perfekto ili Toskana 


Landsdale 


m Pa 


* asa 


Nož za rezanje vrhova cigara 

Zigarillo, zigarillos (cigarilo, cigarilos) ima oblik panetela samo je nešto 
kraća. 


Kod većine cigara vrh treba odrezati u dužini od 0,5 cm da se omogući 
cirkulacija zraka. Cigare se pale žigicom i to nakon što izgori sumpor, upa- 
ljačem na plin, na svijeću, ali ne upaljačem na benzin. Cigare se pakuju u 
drvene kutije _u količini od 25, 50 i 100 kom. Ostatak cigare se ne gasi u 
pepeljari, već se pusti da izgori. 


Ograničavajući faktori kod izbora hrane i pića 


Prilikom određivanja menija, jelovnika i vrste pića za diplomatske prije- 
me potrebno je poznavati vjerske, političke i osobne faktore kao i taštinu 
uzvanika, stoga što ih oni sprečavaju da konzumiraju sve što bi im se mo- 
glo ponuditi. 

Od ranije nam je poznato da muslimani ne blaguju jela pripremljena od 
svinjetine, a Židovi ne jedu svinjetinu i imaju vlasiti režim prehrane čega se 
mnogi pridržavaju. Indijanci (ako nisu muslimani), ne blaguju jela od tele- 
tine i govedine i sl. Sve to iz vjerskih razloga. 


Iz političkih razloga nije preporučljivo jela (namirnice) koje su karakteri- 
stične za pojedinu zemlju nuditi diplomatima iz druge zemlje, ako te dvije 
zemlje nisu u dobrim odnosima. Nije korektno, ili bolje rečeno, zabranjeno 
je npr. Jafa naranče nuditi arapskim diplomatima. Grcima nuditi tursku ka- 
vu, Amerikancima preporučavati cigare s Kube ili Kubancima posluživati 
američki wisky. Može se naći više ovakovih primjera. 


Ako se zna da je netko vegetarijanac ili makrobiotičar iz vlastitog uvjere- 
nja nekorektno mu je na nekom diplomatskom prijemu nuditi mesna jela. 


Taština (samoljubivost) uzvanika može biti uzrok raznih neugodnosti. 
Ako se tim gostima, npr. pod nazivom cognac, nudi neko slično španjolsko 
piće, ako se pod nazivom ruski kavijar nudi neki slični švedski proizvod, 
ako se pod nazivom scotch whisky poslužuje neki sličan austrijski pripra- 
vak i sl. to može uzvanike povrijediti, mogu se osjetiti omalovažavanima. 


Sve navedene faktore treba uvažavati i pronaći rješenje i pored toga što 
oni znatno sužavaju izbor namirnica od kojih se pripremaju jela kao i asor- 
timan ponude pića. Potrebno je pronaći kvalitetne namirnice koje ne ospo- 
rava niti jedan faktor i od njih pripremiti obrok za prijem. Asortiman alko- 
holnih i bezalkoholnih pića visoke kvalitete nije teško izabrati. 

Ako među uzvanicima ima antialkoholičara, dok jedni piju bijelo vino, 
oni će piti bistri sok od jabuka, oni koji ne piju crno vino, pit će sok od bo- 
rovnice ili ribizla, tako da niti vizualne razlike neće biti. Namirnice i pića 
kojih nema na domaćem tržištu (košer) dopremit će se iz zemlje odakle do- 
lazi gost, odnosno gosti. 

10.7. Posluživanje uzvanika 


Na diplomatskim primanjima koriste se isti načini posluživanja koje smo 
upoznali na pojedinim vrstama svečanih prigodnih obroka. Razlike postoje, 
uglavnom, samo kod davanja prednosti prilikom posluživanja osobama s vi- 
šim rangom, stoga ih je korisno navesti: 

1. počasni gost, odnosno žena koja sjedi desno od njega ima prednost pred 
ostalima, 

2. žene imaju prednost pred muškarcima i to redom prvenstva, 

3. konobar u svom rajonu počinje posluživati od najvažnijeg gosta, 

4. gdje god je moguće prilikom posluživanja, neovisno o vrsti prijema, tre- 
ba se pridržavati reda prvenstva i dati prednost starijima po funkciji, po- 
ložaju. Pri ovome treba znati da postoji i red prvenstva po osnovi uljud- 
nosti, kao kad mlađi gost, ali s višom funkcijom, kaže konobaru da prije 
njega posluži starijeg gosta s nižim položajem. Konobar će tako i postu- 
piti, ali nikada samoinicijativno. 

5. strani gosti imaju prednost pred domaćim istoga ranga. 

U ostale osobitosti ovih prijema može se navesti: 

- konobarski rajon ne broji više od 10 do 12 gostiju koje poslužuje voditelj 

rajona s jednim ili dva pomoćnika, 

- svaki slijed jela gostima se može ponuditi dva puta, 

- boca ili vrč s vinom, nakon što su čaše napunjene, odlaže se na pomoćni 
stol u konobarskom rajonu, a brigu o pravovremenom točenju vina gosti- 
ma vodi jedan konobar u rajonu, 

- gostu koji je zakasnio na početak prijema, poslužuje se ono jelo na koje je 
stigao. Nema vraćanja na prvo jelo u meniju. 


Stol ili stolovi s hranom, buffet-stolovi, trebaju što impresivnije izgledati 
svojim bogatim izborom najfinijih jela i raskošnom dekoracijom. 

Goste za počasnim stolom, koji to žele, poslužuje posebna ekipa konoba- 
ra s jelima koja se donose iz kuhinje, a koja se u tu svrhu drže u pričuvi. 

Da bi gosti brže došli do jela koja žele, prakticira se postavljanje više ma- 
njih stolova s istovrsnom hranom, od predjela do deserta. Ove stolove nije 
preporučljivo stavljati blizu ulaznih vratiju, jer mogu smetati kretanju gosti- 
ju. 

I na ovim prijemima uobičajene su zdravice, bilo da se održavaju na po- 
četku ili kraju obroka. 

Na diplomatskim prijemima konobari su odjenuti u njihove svečane odo- 
re, frak ili smoking. Ako su gosti odjeveni u frak, konobari će biti u smo- 

kinzima i obratno. Ako i konobari moraju biti u frakovima, tada će oni ima- 
ti crnu mašnu (kravatu), dok će gosti nositi bijelu. 


Odavno konobari na ovakvim prijemima nose bijele rukavice, što dopri- 
nosi svečanoj atmosferi. Ove rukavice moraju odgovarati veličini pojedine 
šake. Čim na njih padne kap nekog umaka ili nečeg drugog što ostavlja trag, 
treba ih odmah zamijeniti čistim. To znači da svaki konobar treba imati u 
pričuvi jedan do dva para tih rukavica za rad na jednom obroku. 


Tijekom trajanja diplomatskih prijema u dvorani gosti mogu čuti samo 
zvučnu kulisu bilo da je izvode glazbenici ili odgovarajuća tehnika. U su- 
sjednim prostorijama mora vladati potpuna tišina, a konobari trebaju raditi 
brzo i bez nepotrebnog zveckanja s tanjurima, priborom za jelo ili čašama. 
Ova se tišina vrednuje kao poseban kvalitet. 


Provjerite svoje znanje 


Tko se smatra diplomatom? 

Koje vrste diplomatskih prijema poznajete? 

Što je diplomatski protokol? 

Što se podrazumijeva pod “pravom prvenstva“? 

Što se smatra ograničavajućim faktorima pri izboru jela i pića? 


Koja se jela i pića nude na diplomatskim prijemima? 


Noonan = 


Kojim se redom poslužuju gosti na diplomatskim prijemima? 


Dogotavljanje jela pred stolom gosta u inozemstvu se danas prakticira u 
mnogim ugostiteljskim objetima koji pružaju usluge hrane na visokoj struč- 
noj razini. Kvalitetno dogotavljanje jela za stolom gosta smatra se suvreme- 
nim oblikom gastronomije na višem stupnju, što se čini na zahtjev gostiju. 


Jela koja se dogotavljaju za stolom gostiju, moraju biti u kuhinji, slasti- 
čarnici ili mesnici obrađena do takve faze dogotovljenosti, da se samo zav- 
ršni dio obavi pred gostima. Pripremaju se od namirnica prvorazredne kva- 
litete koje se mogu dogotoviti u relativno kratkom roku, od 5 do 20 minuta. 


Pravovremeno i kvalitetno obavljeni pripremni radovi od posebne su va- 
žnosti za uspjeh dogotavljanja jela. 


Kuhar ili konobar koji započinje pripremati jelo, ne smije se udaljavati 
od kuhala niti prekinuti proces pripremanja. 


Jela koja se dogotavljaju pred gostima, moguće je svrstati u nekoliko sku- 
pina. Svaka od njih ima svoju karakteristiku, odnosno način (tehnologiju) 
dogotavljanja. 

U udžbeniku smo prikazali dogotavljanje jela pred gostima u priprema- 
nju: 


- hladnih predjela 

- rasijecanju mesa 

- rasijecanju rakova 

- filiranju riba 

- Pripremanju fondija od mesa 
- kuhanje za stolom 

- flambiranje jela 


U svijetu postoje restauracije koje zasnivaju svoje poslovanje na načelu 
dogotavljanja jela za stolom gosta. 

11.1 Hladna jela 


Hladna jela koja se mogu dogotoviti pred gostima jesu: glavna mesna je- 
la, prilozi jelima, salate i desertna jela. 


Hladna jela mogu biti pripremljena na više načina u različitim oblicima. 
To su različite salate od mesa, povrća, kokteli od riba, rakova, voća itd. 


Pileća salata Hawai 
Receptura (za 1 osobu) 
6 dag kuhanog (ili pečenog) hladnog pilećeg mesa 
3 dag očišćenog ananasa 
1,5 dag majoneze 
15 ml kiselog vrhnja 
Začini: sol i papar iz mlinca 


Priprema. U kuhinji se pileće meso i ananas izrežu na deblje rezance, a 
pred gostima, na kolicima ili priključnom stolu, izmiješaju s majonezom i 
kiselim vrhnjem, začine solju i paprom. Salata se lijepo oblikuje na desertnom 
tanjuru i posluži sa tostom. 


Koktel od škampa 
Receptura (za 1 osobu) 
5 dag kuhanih, očišćenih repova od škampa izrezanih na komadiće 
80 ml umaka za koktel 
2 punjene masline narezane na kolutiće 
1 kriška limuna 
1-2 kriške tosta 


Umak za koktel 

1/3 majoneze 

1/3 tučenog vrhnja 

1/3 ketchupa od rajčice 

1 žličica soka od limuna 

Začini: sol i papar iz mlinca 

Prije stavljanja u čašu umak treba izmiješati. 


Priprema. polovicu umaka za koktel naliti u široku čašu za pjenušac. U 
umak staviti narezane škampe i zaliti ih preostalim umakom. Na vrh uma- 
ka u čaši stavlja se manji cijeli rep škampa i narezane masline. 

Čašu u kojoj se nalazi koktel, treba ukrasiti kriškom limuna i listićem per- 
šina. Čaša s koktelom od škampa stavlja se na desertni tanjur prekriven ubru- 
som i poslužuje. Od pribora za jelo daje se viljuška za ribu i žličica za na- 
pitke. 

Prilikom posluživanja koktel treba biti hladan, a tost topao i prekriven 
platnenim ubrusom. 


Miješano hladno pečenje 
Receptura (za jednu osobu) 
5 dag telećeg pečenja 
5 dag rostbifa 
5 dag svinjskog kotleta 
5 dag srneće plećke 
15 dag francuske salate 


Priprema. Pred gosta se na hlađenim kolicima doveze komad od svakog 
navedenog mesa. Na dasci, koja se nalazi na kolicima, reže se i slaže na ta- 
njur, nastojeći da se boje mesa smjenjuju kako bi tanjur s jelima bolje izgle- 
dao. U posebnoj zdjelici ili na desertnom tanjuru posluži se francuska sala- 
ta kao prilog. 


Biftek-tatar 
Receptura (za dvije osobe) 
18 dag kosane goveđe pisane pečenke 
1 žumanjak 
100 ml ulja 
1/2 limuna 


Začini: sol, papar, sitno kosani luk, kiseli krastavci, slane srdele, kapari, 
gorušica, worcestershire, 

3 dag maslaca 

4-6 ploški prepečenca 

Priprema. U plitkoj zdjeli za salatu ili u dubokom tanjuru pripremi se la- 
gana majoneza na slijedeći način: u zdjelu se stavi žumanjak, zatim 1/2 žli- 
čice slačice i žličica (za bijelu kavu) limunovog soka. Sve se to u posudi iz- 
mješa pomoću dviju viljušaka okrenutih na hrbat. Potom se u masu u zdjeli 
lagano ulijeva ulje u tankom mlazu. U isto se vrijeme desnom rukom mije- 
šaju masa i ulje u tankom mlazu. U isto se vrijeme desnom rukom miješaju 
masa 1 ulje koje se ulijeva i to u istom smjeru. Ako se dobro miješa, dobiva 
se polutekuća majoneza. 

Umak za biftek-tatar (engl. tartar dressing). U posudu s majonezom doda- 
je se 1-2 žličice (odnosno onoliko koliko gost zahtijeva) soli, papra, paprike 
i sve zajedno dobro izmješa. U tako dobiven gust i pikantan umak dodaje 
se kosano meso i s dvije viljuške pažljivo i temeljito izmiješa u jednoličnu 
masu koja se oblikuje u biftek i stavlja u čist tanjur. Dobiveni biftek-tatar 
stavlja se gostima na stol. Prije bifteka na stol se stavljaju prepečenac i ma- 
slac. Na tost s maslacem stavlja se biftek-tatar i razmazuje. To čini sam go- 
st, a ponekad i konobar. Ploška tosta s biftekom odlaže se na tanjur i jede 
pomoću pribora. 

Mnogi gosti ovaj biftek uzimaju i za glavno mesno jelo. Tada se navede- 
na receptura koristi za jednog gosta. 


Gostu se prije posluživanja bifteka ponudi da ga proba. Ovisno o želji 
gosta u biftek se može dodati i malo vinjaka, crnog vina i sl. 


Dobro izmiješan biftek se odvaja od posude u kojoj je miješan. 


11.2. Rasijecanje mesa 


Rasijecanje mesa za stolom gosta odavno se koristi u ugostiteljskim objek- 
tima koji žele svoje goste zadržati ili podići usluge na višu stručnu razinu. 

Meso namijenjeno rasijecanju za stolom gosta mora se već u kuhinji una- 
prijed pripremiti: treba izabrati komad, odrezati ga, lijepo oblikovati, ods- 
traniti suvišne žile, nepotrebne kosti i masnoću. Pliticu, na kojoj se meso izno- 
si, treba ukrasti. 

Rasijecaju se pečena i kuhana, hladna i topla mesa, ona koja su priprem- 
ljena u komadu kao i ona koja su namijenjena jednoj ili dvijema osobama, 
veći komadi klaoničkog mesa, sve vrste peradi, stekovi itd. 

Uspjeh rasijecanja mesa ovist će o poznavanju anatomskog sastava ono- 
ga što se rasijeca, kvaliteti mesa, kvaliteti pripremanja, vještini kuhara ili ko- 
nobara koji rasijeca meso, o poznavanju i poštivanju pravila posluživanja, o 
poštivanju higijene rada, o vještini prezentiranja mesa prije rasijecanja itd. 

Uz meso se poslužuju i različiti odgovarajući prilozi, garniture, umaci i 
salate. 


Pribor za rasijecanje mesa. Da bi rasijecanje mesa pred gostima bilo brzo 
i stručno, nužno je da onaj koji rasijeca meso ima odgovarajuća sredstva za 
rad. Najnužnija sredstva jesu: 
- kolica s grijanjem 
- kolica s grijanjem za gotova jela (s toplom kupkom) 
- Srijač na struju, žestu ili svijeće 

kolica s hlađenjem 
daska na kojoj se rasijeca meso 


noževi za rasijecanje: za otkoštavanje, za rezanje pršuta i sušenog lososa, 
za rasijecanje većih komada mesa 


jaka dvokraka viljuška 

nekoliko viljušaka i žlica iz garniture pribora za jelo 
škare za rezanje peradi 

nekoliko platnenih ubrusa 

metalni brus za oštrenje noževa 

zaimača za umake 

tanjur za odlaganje korištenog inventara 

zagrijani tanjuri 


oštrilo za noževe 


1. Nož i vilica za rasijecanje mesa 
2. Oštrilo za noževe 


Teleći bubrežnjak 


Teleći bubrežnjak s kostima rasijeca se tako da svaki gost dobije jedan 


komad mesa s kostima, a drugi bez kostiju. Kosti se rastavljaju na zglobovi- 


ma kratkim nožem za otkoštavanje. Gost osim mesa treba dobiti i odgova- 
rajući dio bubrega s masnoćom oko njega. 


Teleća koljenica 


Poznati specijalitet gurmanskih restauracija jest pečena, kuhana ili pirja- 


na teleća koljenica. Njezino meso je mekano i sočno. Prije nego se prezenti- 
ra gostima, treba s nje skinuti ljepljivo tkivo. 

Na dasci se pred gostima odvaja mišićni dio od kosti pomoću žlice i vi- 
ljuške. Ako je koljenica pečena, može se koristiti i nož kojim će se mišićno 
tkivo rezati u smjeru nasuprot smjera mišićnih vlakana. Teleća koljenica na- 
mijenjena je za 1 do 2 osobe što ovisi o njezinoj veličini. 


Dvostruki biftek (franc. chateaubriand) 


Dvostruki biftek ili šatobrijan priprema se od goveđe pisane pečenice i 
to pečenjem na roštilju ili na tavi. Rasijeca se na dasci dugačkim tankim no- 
žem (ukoso prema dasci) na četiri ili šest dijelova (pridržavajući biftek 
hrptom viljuške). Pritom treba paziti da se iz mesa iscijedi što manje soka. 
Sok, koji je eventualno iscurio iz mesa, prelijeva se preko mesa na tanjuru. 


Rasijecanje dvostrukog bifteka 


Porterhauz-stek (engl. porterhouse-stek) 


Porterhauz-stek je komad mesa od najdebljeg dijela goveđeg hrpta odre- 
zan zajedno s kosti i dijelom goveđe pisane pečenke (predio bubrega). Peče 
se na roštilju za dvije ili više osoba (po osobi 25 dag). Na sebi ima dosta 
masnoće koja daje mesu sočnost i koja treba da bude dobro ispečena. Rasi- 
jecanje počinje odvajanjem mesa od kosti kratkim šiljastim nožem. Najprije 
se od kosti odijeli meso hrpta, a zatim meso pisane pečenke. (Od mjesta gdje 
rebro završava nož se povlači prema kralješnici). 


Dva dobivena komada mesa, hrbat i pisana pečenka, režu se na nekoli- 
ko komada. Prilikom posluživanja svaki gost treba dobiti dio mesa od oba 
komada. 


Pile 


Pile se rasijeca na dasci. Počinje se tako da se pile okrene prsima na de- 
snu stranu. Viljuška u lijevoj ruci zabode se u batak i stegno (u zglobu). 

Rasijecanje pileta i purana 


Odvojeni od trupa, batak i stegno polažu se na dasku i vrhom kratka oš- 
trog noža razdvoje. Isti se postupak ponavlja i s druge strane pileta. Zatim 
se zabada viljuška s unutrašnje strane u hrbat i reže krilo (na zglobu) s di- 
jelom mesa i s jedne i s druge strane pileta. Pile se mora čvrsto držati da bi 
se moglo lakše rezati i da bi se dobili što ljepši odresci. Zatim se pile položi 
na stranu i kratkim nožem presiječe greben prsne kosti (“vilica) koja se na- 
lazi u kosturu kraj vrata. Na taj način oslobađa se ostali dio mesa. 


Rasječeno se meso slaže na pliticu koja se nalazi na grijaču. Jedan batak 
i stegno stavlja se na jednu stranu plitice, a drugi batak i stegno na drugu 
stranu plitice. Pored njih se stavljaju krila s dijelom bijelog mesa. Narezani 
dio bijelog mesa stavlja se na sredinu plitice. Sa svake strane plitice može 
se staviti polovica limuna. 


Puran 


Puran se polaže na hrbat tako da stražnjim dijelom bude okrenut prema 
osobi koja ga rasijeca. Lijevom se rukom uhvati isturena kost bataka, a de- 
snom rukom, u kojoj se nalazi jači nož, odvaja se stegno i batak. Potom se 
viljuška zabada blizu hrpta i čvrsto drži da bi puran bio što stabilniji, dok 
se tankim dugačkim nožem režu široki fileji, odresci (ukoso preko prsiju). 
Nakon što se izreže meso s prsiju, režu se krila s dijelom mesa na samom 
zglobu. Meso bataka reže se na kriške (ukoso prema kosti) ili se zbog svoje 
žilavosti vraća u kuhinju. U toku rasijecanja odrezano se meso stavlja na pli- 
ticu koja se nalazi na grijaču. Prilikom posluživanja treba paziti da svaka 
porcija ima tamno i bijelo meso. Bijelo je meso kvalitetnije. 


Umak od pečenog purana (koji je donesen do stola zajedno s puranom) 
prelijeva se preko mesa na tanjuru. 


11.3. Rasijecanje rakova (Dćcoupage I'ćcrevisses) 


Za gastronomiju su važne slijedeće vrste rakova: 

(francuski) 


1. vrsta - jastog langouste 

2. vrsta - hlap homard 

3. vrsta - škamp scampi 

4. vrsta - norveški rak langoustine (de Norvege) 
5. vrsta - kozica crevette 

6. vrsta - kosmej (grmalj) crabe 

7. vrsta - rakovica crabe gćant 

8. vrsta - slatkovodni rak ecrevisse (de rivićre).* 


Prvih 7 vrsta rakova žive u moru. 

U pogledu kvalitete mesa rakovi se svrstavaju u: 

1. kategoriju: jastog i hlap imaju svestranu primjenu. Mogu se pripremi- 
ti kao topla i hladna jela koja se prema potrebi pripremaju i pred gostima. 


2. kategoriju: škamp, norveški i slatkovodni rak mogu se pripremati kao 
topla jela (pohani, rižot, na roštilju, na buzaru), ili hladna jela kod stola go- 
sta, kao salata, koktel i sl. 


3. kategorija: su kozica, kosmej i rakovica koji se kuhaju, očiste od oklo- 
pa i potom pripremaju kao hladna jela (salata, koktel, dekoracija, u aspiku 
i sl.). 


Od posebne je važnosti reći da bi svi rakovi trebali biti u kuhinju done- 
šeni živi, što naročito vrijedi za hlapa, jastoga i riječnog raka, i takvi stavlje- 
ni u kipuću vodu i skuhani. 


I pored toga što se osim jastoga i hlapa pred gostima rijetko rasijecaju 
drugi, manji raci, potrebno ih je poznavati i razlikovati, jer se svi oni više ili 
manje koriste za razna jela u hladnoj ili toloj kuhinji. 


Za rasijecanje je važno da tom prilikom repovi rakova budu ravni, ispru- 
ženi a ne smotani pod glavom, jer tako se meso može bolje iskoristiti, što se 
postiže ako se odmah po kuhanju izravnaju i polože na dasku gdje se drže 
dok se ne ohlade. 


Potreban inventar za rasijecanje jastoga i hlapa 
1. Pomoćni stol ili odgovarajuća kolica 
2. daske različitih veličina 2 do 3 komada 
3. jači, duži šiljasti nož do 30 cm 
4. nekoliko vilica i žlica od pribora za jelo 


* Pojam ćcrevisse u menijima se spominje i kao opći naziv za raka. 

5. nekoliko manjih platnenih ubrusa 
6. kliješta za rakove 


Rasijecanje jastoga (Dćcoupage la langouste) 


Prilikom prodaje jastoga gostima, potrebno im je predočiti nekoliko ko- 
mada različite težine, da im se olakša izbor. Po gostu se računa 400 do 500 
8. jastoga. 


Rasijecanje rakova 


Nakon izbora, jastog se uzima i 
stavlja na dasku koja se nalazi na po- 
moćnom stolu ili na kolicima za ra- 
sijecanje, okrenut repom u desnu 
stranu. Preko glave jastoga stavi se 
premotni ubrus, jer ona može biti 
bodljikava. Potom se lijevom rukom, 
pomoću ubrusa, prihvati glava jasto- 
ga, dok se desnom rukom zabada ja- 
či nož u sredinu jastoga, na mjesto gdje se glava spaja s repom i reže do kra- “ 
ja repa. Zatim se jastog okrene tako da mu glava bude okrenuta udesno i istim 
postupkom se razreže glava jastoga po dužini i dobiju dvije polovice. 


One se polože na dasku tako da razrezane strane budu okrenute prema 
gore, kako bi se lakše pomoću vilice i žlice odstranila tanka pruga koja se 
nalazi u sredini repa, tj. crijevo. Potom se vilicom i žlicom pažljivo izvadi 
meso jastoga iz njegova oklopa pazeći pri tome da se ne slomi.Izvađeno meso 
iz oklopa stavlja se na dasku i izreže u komade dužine oko 5 do 6 cm i sta- 
vi na hladni tanjur. 

Iza toga se, ako gost ne želi sam, zaokretom oko osi otkinu noge i rogovi 
jastoga, koji se slome kliještima i nožem i iz njih izvadi jestivi dio, meso, 
koje se stavi na tanjur uz rep jastoga, i poslužuje gostu. 


Rasijecanje hlapa (Dćcoupage la homard) 


Hlap se rasijeca na gotovo isti način kao i jastog. Razlika je samo u tome 
što se prije rasijecanja hlapa od njega odvoje njegova kliješta zaokretom oko 
njegove osi. Ako su ova kliješta velika i oklop debeo, potrebno ih je odnijeti 
u kuhinju da se oklop razbije, da se može doći do mesa koje sadrže kliješta 
i potom ih vratiti u blagovaonicu. 


Noge jastoga i hlapa sadrže sočno i ukusno meso koje gosti najčešće i 
najradije sami vade pomoću posebnih kliješta, lomeći oklop i duge vilice. 


Ovo je najjednostavniji i prirodni (au naturel) način pripremanja rakova, 
uz koji se još daje neka salata od povrća vezana majonezom, francuska, ru- 
ska, valdorf i sl. U nekim restauracijama običaj da se uz hladna jela od ra- 
kova poslužuje i prženac (toast). 


Ako su gosti sami lomili oklop jastoga ili hlapa, na kraju jela donosi im 
se zdjelica za pranje prstiju. 


11.4. Filiranje riba 


Filiranje riba za stolom gosta ubraja se u kuharsku i konobarsku vještinu 
koja zahtijeva kvalitetno pripremanje riba i poznavanje njihove građe (ana- 
tomije). Svaka vrsta ribe ima drugačiji oblik i raspored kostiju i mesa, što 
osoba koja ribu filira treba poznavati i prilikom filiranja prilagoditi svoj po- 
stupak. 

Cilj filiranja ribe je da se iz ribe odstrane kosti, da gost ne mora straho- 
vati da će u njih zagristi, da se dobiju što ljepši fileji koji će ukusno izgle- 
dati na tanjuru, kako bi se gostu pružilo potpunije zadovoljstvo prilikom 
blagovanja. 


Filiranje ribe obavlja se pred stolom gosta na pomoćnom stolu ili na po- 
služnim kolicima. 

Filirati se mogu morske i slatkovodne ribe. 

Vještinom filiranja ribe trebao bi vladati svaki konobar jer je to dio nje- 
gove struke. Isfilirati ribu srednje veličine za vještog konobara je posao od 
1 do 2 minute, za koje je vrijeme u očima gostiju kvalitet svoga rada znatno 
podigao. 

Inventar potreban za filiranje ribe 


pomoćni stol(geridon) ili poslužna kolica 
grijač na plin, struju ili žestu 

vilica i nož za ribu 

nož za ribu 


jal disa 


lopatica-nož za ribu koja je s jedne strane oštra i pogodna za rezanje 
ribe 

6. velika vilica i žlica 

7. platneni ubrus 

8. tanjur za otpatke (kosti, kožu, glavu, rep). 


Vrsta i broj inventara ovisi o vrstama i količini riba koje se filiraju u re- 
stauraciji. 


Vrsta riba i filiranje 


Svaku veću ribu, koja se u restauraciji priprema s kostima, trebalo bi fi- 
lirati, odstraniti kosti i takvu poslužiti. Naročito je to važno kada je gost čov- 
jek koji dobro ne vidi ili je u pitanju dijete. 

Riblje mišićno tkivo sastoj se od male količine vezivnog tkiva i kratkih 
vlakana, stoga je nježno, mekano i lako probavljivo. Bogato je vitaminima 
A i Di mineralima. Sadržaj masnoće u tkivu ribe razlikuje se prema vrsti 
ribe i njene uhranjenosti. 

Fileji vrlo svježih riba lako se rastavljaju od cjeline i ne kidaju se, za razli- 
ku od fileje riba koje su stajale više dana u hladnjaku ili su bile zamrznute. 

Za filiranje riba konobari koriste različiti inventar. Jedni koriste riblju vi- 
licu i nož, drugi riblju vilicu i žlicu za juhu, a treći riblju vilicu i lopaticu- 
Nož. 

Lopaticu-nož mnogi koriste samo kod filiranja velikih riba za izrezivanje 
fileja iz debelog dijela ribe i kada treba odvojiti glavu ribe od ostalog dijela. 
Dakle, koji će se inventar koristiti, stvar je konobara i onoga što mu stoji na 
raspolaganju. 


Ribe prema obliku 


Ribe prema obliku svrstane su u tri osnovne skupine, čiji su glavni pred- 
stavnici: 

1. ribe okruglog trupa: palamida, tuna, skuša i dr. 

2. ribe poluokruga trupa: zubatac, orada, lubin i dr. 

3. ribe plosnatog trupa: morski list, rumbač, iverik i dr. 

Za konobara je važno poznavati oblik i anatomiju ribe (osobine mesa, ra- 
spored i veličinu kostiju, debljinu, boju i druge osobine mesa i dr.), jer se 
prema navedenome prilagođava filiranje, kako bi se dobio što ljepši riblji 
file. 


_Ribe prema veličini 


Sitne ribe. U sitne vrste riba ubrajaju se: srdele, papaline, inćuni, šaruni, 
arbuni, špari i druge ribe njihove veličine, pecature.* Najsitnija vrsta riba 
koja se priprema u ugostiteljstvu je girica (gira) dužine oko 3 cm, u pecaturi 
od oko 100 komada u kilogramu. 


Krupne ribe. U krupne ribe ubrojili smo one koje su teže od jednog obro- 
ka (20 do 25 dag). 


Od morskih riba to mogu biti: zubatac, lubin, (brancin), pagar, pic, kantar, 
lovrata, kovač, lica, golf (orhan), škarpina, kirnja, tuna, palamida, rumbac 
(trup) i druge. 

Od slatkovodnih riba u ovu skupinumogu se ubrojiti: šaran, som, amur bi- 
jeli, kečiga, štuka, smuđ i druge. 


Vrlo krupne ribe. U vrlo krupne ribe ubrajaju se ribe teže od 10 kg, kao 
što mogu biti: tuna, palamida, sabljarka i druge koje prelaze navedenu teži- 
nu. 


Veličina obroka 


Kad se određuje veličina obroka neke ribe, uzima se u obzir očišćena ri- 
ba, bez ljusaka, utrobe, škrga, kod nekih riba i koža (list, landovina).**' Da- 
kle, odstranjuje se sve što je nejestivo, osim kostiju uraštenih u meso koje se 
vade prilikom filiranja ribe. 


Obrok ribe ovisi o službenom normativu konkretne restauracije, tj. o ko- 
ličini ribe koja se može dati za obrok. U a la carte restauraciji kod izbora po 
želji gosta obrok u brutto težini se kreće od 300 do 500 g sirove ribe, za pre- 
djelo težina ribe je prepolovljena. Za obrok očišćene ribe daje se od 180 do 
200 g. U pansionu obrok ove ribe iznosi od 120 do 150 g. 


Sitna riba. Obrok ovih riba se određuje prema težini, odnosno njihovom 
broju. Njih konobar ne filira, to čini svaki gost za sebe. 


*)  Pecatura nam kaže koliko komada ribe ide u kilogram. 


* Otpad dosiže kod srdela do 25%, ugotice do 45%, pastrve, grgeča do 45%, lubina do 47%, šarana, 
lista, iverka do 50%, a najveći otpad može imati oblić kvrgaš do 55%, od njihove težine. U 
landovinu se ubrajaju morske životinje: volina, golub, raža, kostelj, žutulja, pas i mačka. 

Krupne ribe. Ove su ribe veće, teže od jednog obroka i namijenjene su 
manjem ili većem broju gostiju. Ako se dijeli u dva obroka, tada svaki gost 
dobiva jednu polovicu ribe. 


Krupnije, teže ribe namijenjene manjem ili većem broju gostiju treba zna- 
lački podijeliti. 

Meso svake ribe kvalitetnije je što je bliže glavi, odnosno slabije je ka- 
kvoće što je bliže repu, leđni dio ribljeg mesa bolji je od trbušnog. Zbog to- 
ga se prilikom filiranja krupnih riba istovremeno stavljaju na broj tanjura 
koliko ima gostiju ili samo za broj obroka koji se dobiva od prve polovice 
ribe, kako bi svaki obrok bio popunjen istom kvalitetom mesa. 


Vrlo krupne ribe. Obrok ove ribe reže se od sirovog komada ribe u obliku 
jednog ili dva odreska po obroku i u pravilu se kosti odmah odstranjuju, 
pa nema potrebe za filiranjem. 


11.4.1. Filiranje kuhanih riba 


Kuhana riba se dopremi do stola gosta u posebnoj duguljastoj posudi u 
kojoj se je kuhala. Posuda s ribom se postavi na pomoćni stol (geridon) ili 
na poslužna kolica tako da trbušna strana ribe bude okrenuta prema osobi 
koja će je bilirati, a glava ribe se okrene udesno, da se lakše filira. 


Riba se prije filiranja podigne iznad obarka pomoću posebnog podloška 
u posudi i s nje se skine povrće od obarka, ako je ostalo na ribi. 

Filiranje ribe počinje odstranjivanjem leđnih i trbušnih peraja, pomoću vi- 
lice za ribu u lijevoj i ribljeg noža (lopatice-noža ili vilice) u desnoj ruci. 

Dok se peraje odstranjuju nožem u desnoj ruci, glava ribe se pritišće 
hrptom vilice u lijevoj ruci da se riba ne pomiče. Nožem se riba zareže uz 
samu glavu do kralješnice, potom se na tom mjestu jače pritisne nož i glava 
odvoji od trupa. Zatim se nož položi vodoravno na kralješnicu i vuče od 
glave kroz trbušnu šupljinu do kraja repa da se dobiju dvije polovice ribe. 
Isto se postiže, ako se nožem zareže kraj repa i vuče do glave. 


Potom se pomoću vilice i noža s dobivenog fileja skine koža. Koža se ski- 
da od glave prema repu. Kod nekih riba koža se lakše odstranjuje od leđa 
prema trbuhu. 

Tako se dobije file bez kože koji se preokrene da se iz njega odstrane ko- 
sti iz trbušnog dijela ribe. File očišćen od kože i kostiju stavlja se na zagri- 
jani tanjur okrenut vanjskim dijelom ribe prema gore. 

Iza toga se ispod kralježnice, koja je ostala na drugoj polovici ribe, gurne 
nož koji se vuče od glave prema repu da se ista oslobodi i položi na tanjur 
pokraj kože i peraja. Poslije odstranjenih kostiju s trbušnog dijela, riba se 

e 
dne 


5. 


37: 


okreće da se s tog fileja odstrani koža, stavi na tanjur uz prvi file, ako je 
riba za jednu osobu, ili na drugi tanjur ako je za dvije osobe. 

Kada je riba isfilirana ili kad se na tanjuru nađe pun obrok ribe, uz ribu 
se stavlja prilog ili garnitura, limun, umak i poslužuje. 


Glava ribe. Ako glava ribe prilikom filiranja otežava rad, može se pod 
pritiskom noža ili lopatice-noža odijeliti od trupa i staviti je na tanjur. 

Glave većih riba i arbuna, koje na sebi imaju jestivih dijelova, ne smiju 
se odnijeti od stola bez dozvole gostiju, jer ih mnogi smatraju za slastan za- 
logaj. 

Koža riba. Kožu kuhanih riba gosti najčešće zahtijevaju da se odstrani 
prilikom filiranja. Ima gostiju koji kuhanu ribu “na plavo“ rado blaguju s 
kožom, jer je ona bogata vitaminima. Stoga je preporučljivo prije početka 
filiranja pitati goste da li žele da im se koža s ribe skine. Koža s kuhanih 
riba se skida od glave prema repu, kod nekih vrsta riba lakše se skida od 

leđa prema trbuhu. U svakom slučaju treba paziti da se tim činom meso ri- 
be ne ošteti, kao i tijekom cijelog filiranja. 


Ako se riba kuhala u posudi koja nije pogodna da se nosi među goste, 
kuhanu ribu se stavi na odgovarajuću pliticu i zalije s par žlica obaraka da 
se ne prilijepi za pliticu. Tako se donosi do gostiju i stavlja na grijač na ko- 
jemu stoji tijekom filiranja. 


11.4.2. Filiranje prženih riba 


Pržena riba se donosi do stola gosta na metalnoj ili porculanskoj plitici 
na kojoj se i filira. Plitica s ribom se odlaže na grijač koji je na pomoćnom 
stolu ili poslužnim kolicima, a koja su postavljena kraj stola gosta. Riba ostaje 
na grijaču tijekom njenog filiranja. 

Postupak s filiranjem pržene ribe je isti kao i s kuhanom ribom, s razli- 
kom što se s pečene ribe ne skida koža. Na pečenoj ribi prije početka filira- 
nja može se naći neka vrsta dekoracije, koja se uklanja s ribe i može se sta- 
viti na tanjur na koji će doći isfilirana riba. 


Filiranje hladnih riba 


Za ribe kao hladno jelo najviše se koriste krupne, veće ribe. Na plitici po- 
ložene su na stranu ili na trbuh i najčešće su prekrivene aspikom ili toplo- 
hladnim (chaud-froid) umakom. 


Kraj stola gosta stavljaju se na pomoćni stol ili poslužna kolica. Način 
filiranja ovih riba se razlikuje od ranije upoznatoga, a sastoji se od toga da 
se oštrim nožem (lopaticom) izreže dio ribe koji se želi sve do kostiju zajed- 
no s pripadajućim dijelom ukrućenog aspika ili toplo-hladnog umaka. S ob- 
zirom na različitost kakvoće dijelova ribe i zbog potrebe sačinjavanja obro- 
ka, veća riba se može rezati, vaditi fileji od glave i od repa za jedan obrok. 
Izrezivanjem mesa iz ribe dobivaju se fileji veličine i oblika koji se želi, oni 
nisu lomljeni i lijepo izgledaju. 

I pored toga što pravila posluživanja ribe zabranjuju korištenje bilo ko- 
jeg inventara osim riblje vilice, noža i spomenute lopatice-noža, ako riblji 
nož ili lopatica-nož nisu dovoljno oštri, može se koristiti oštri nož iz pribo- 
ra za jelo, jer kako kažu: “rezultat opravdava povredu pravila“. 


Filiranje riba s okruglim i poluokruglim trupom 


Kada su obavljeni svi potrebni radovi koje smo već ranije opisali, vezani 
za filiranje riba, može se početi s filiranjem. 

Da bi filiranje uspjelo, potrebno je imati oštar riblji nož ili oštru lopaticu- 
nož za ribu, u najgorem slučaju možemo se poslužiti i oštrim nožem od pri- 
bora za jelo. Ako je potrebno cijelu ribu rasfilirati, što je najčešće, prije toga 
ona se po cijeloj svojoj površini, od glave prema repu, zareže svakih dese- 
tak centimetara. Tako označena riba reže se od leđa prema trbuhu sve do 
kosti, Zatim se određuje širina fileja između dva reza i vadi oštrim nožem 
ili lopaticom, nastojeći da fileji budu što ljepše oblikovani i da obrok sači- 
njavaju makar dva fileja s različitih dijelova ribe. 

Preporučljivo je da kod filiranja krupnih riba ili većeg broja rade najma- 
nje dva konobara. Dok jedan filira, drugi uz ribu stavlja priloge, umake i 
poslužuje goste. 

Sporo filiranje, stavljanje ribe na nedovoljno vruće tanjure i hladni prilo- 
zi toplim ribama pridonose hlađenju ribe na tajnjuru, što znatno šteti kvali- 
teti ribljeg obroka. 


Filiranje riba s plosnatim truplom 


U ovu vrstu ribe ubrajaju se ribe koje su po svome obliku plosnate. Od 
ovih riba na našem tržištu su poznate morske: morski list (šfoja), rumbač, 
patarača sa svojim podvrstama, te iverak (oblić kvrgaš) 


Od slatkovodnih su poznate: 


Ovdje je važno napomenuti da bi ovu vrstu riba u svakom restaurantu 
trebalo isfilirati konobar, jer za mnoge goste to je prava muka. 

Morski list (Filet de sole) 


Morski list ili šfoja počinje se filirati kao i ostale ribe otklanjanjem peraja 
s leđnog i trbušnog dijela ribe. Poslije toga se po sredini ribe, od glave pre- 
ma repu, po samoj kralješnici do kosti riba razreže, zatim se nož zabode 
ispod gornjeg trbušnog fileja i kosti te vuče od glave do repa. Na taj se na- 
čin dobiva prvi filej te ribe, koji se stavlja na zagrijani tanjur. 

Taj se postupak ponovi s leđnim filejom i ispod mesa se pojavi cijela kra- 
lješnica sa spletom svojih kostiju, koje se odstranjuju na način da se ispod 
njih, kod glave, podvuče nož i vuče do repa. Sada su ispod kostiju ostala 
dva čista fileja koja se razdvoje i stavljaju na tanjur gosta ili ostaju u plitici 
na grijaču, dok se ne pojedu prvi fileji. 


Rumbač, rumb (Turbot) 


Ukoliko je riba pripremljena, kuhana ili pečena zajedno s glavom, naj- 
prije se ona odstrani, zatim rep i peraje. Sa kuhane ribe odstranjuje se zatim 
crna koža s leđa (ako nije skinuta prije kuhanja), dok se bijeli (želatinizira- 
ni) dio kože s trbušne strane daje uz pripadajući file ribe. 


Tako očišćena polovica ribe se filira. Filiranje počinje tako što se riba ra- 
zreže po cijeloj dužini od glave do repa iznad kralješnice do kosti. Zatim se 
dva dobivena dijela, leđni i trbušni, režu na još nekoliko mjesta nasuprot 
vlakana da se dobiju pravilniji fileji. Pošto je isfilirana prva polovica ribe, 
odstranjuje se splet kostiju. 

Druga polovica pomoću lopatice ili noža prereže se po dužini od glave 
do repa i nareže na nekoliko mjesta da bi se dobili ljepši fileji. 


Filiranje ostalih vrsta riba 


Oslić (Colin) 


Oslić se uglavnom priprema kuhanjem, a na pliticu se stavlja položen na 
trbuh. Odstranjivanjem peraja i kože počinje se filirati s leđnog dijela, hrpta, 
tako da se vrhom noža ili žlice pritišće između kralješnice i fileja. Isti se po- 
stupak ponovi s druge strane kralješnice. 


Fileji oslića su dugački, dosta okrugli, kod većih riba treba ih prelomiti. 
Meso oslića je vrlo nježno i bijelo, preporuča se dijetalcima. 


Kosti (hrskavica) oslića se po svome obliku i sastavu znatno razlikuju od 
drugih riba. 

Riblji odrezak (Escalope de poisson) 


Često se puta od krupnih, a redovito od velikih riba (tuna), režu odresci, 
kako bi se zadovoljilo želji gostiju ili da bi se riba brže prodala. 


Riblji odresci se dobivaju tako da se od tih krupnih i velikih riba odsječe 
odrezak debljine nekoliko centimetara u težini jednog obroka zajedno sa sre- 
dišnjom kosti, tako da gost dobije dio leđnog i trbušnog dijela ribe. Odre- 
zak od tune i drugih velikih riba u pravilu je bez kostiju. Riblji odrezak se 
može pripremiti prženjem ili kuhanjem, nakon čega se mogu prema potrebi 
i filirati. 


*“_UTTITTIIINIImm 


Filiranje: a) Lista; b) Rumbača (Rumba); 1, 2 i 3 riblji odresci 


Filiranje sušenog lososa (Saumon fum€) 


Ovo je posebna vrsta velikog lososa, ribe sjevernih mora. Ribu dobiva- 
mo raspolovljenu po dužini i očišćenu od kostiju, sušenu na dimu i hlad- 
nom zraku s kojega su već u kuhinji odstranjene peraje. U gastronomiji slo- 
vi kao specijalitet. 


Sušeni losos (polovica ili četvrtina) stavi se na dasku za rasijecanje, tako 
da meso bude okrenuto prema gore, a koža uz dasku i tako se donosi do 

stola gosta. Riba se filira tankim dugim nožem ukoso prema dasci, da se 
dobiju što širi i tanji fileji, ali bez kože koja je vrlo žilava i nije za uživanje. 

Odrezani fileji slažu se na hladni tanjur, a kao prilog može se dati ili ne- 
ka salata vezana majonezom, četvrt limuna, a poneki gosti stavljaju na ribu 
i nekoliko kapi ulja. 

U trgovini se mogu naći već tvornički izrezani fileji lososa složeni u obli- 
ku ribe, koji se, dakle, ne režu pred gostom, već se samo slažu na tanjur, ali 
ih je preporučljivo pokazati gostu na dasci za filiranje, da se gost uvjeri u 
njihovu izvornost. 


Filiranje sušenog lososa 


11.5. Prilozi uz jela od riba 


Uz kuhane ili pržene ribe u nas se najčešće daju razna kuhana povrća 
začinjena maslacem ili uljem: kuhani krumpir s peršinom, kuhani krumpir 
na maslacu, kuhana blitva, kuhani špinat u listu i dr. 


Internacionalna kuhinja poznaje širi izbor priloga ovim jelima od riba kao 
što su različite tjestenine, pirjane gljive, zapečena (gratinirana) povrća i sl., 
kao i velik broj garnitura koje su, kao i prilozi, uvijek lako probavljivi. 


Umaci - Ulja - Maslac 


U mnogim stranim kuhinjama uz kuhane i pržene ribe daju se i različiti 
umaci, kao npr.: holandski, berneški, kardinalski, bersi, šoron, baršunasti, mu- 
slin, nantua, umak od inćuna, kamenica, jastoga i dr. Što je riba kvalitetnija, 
njoj pripada i bolji umak. 

U našoj kuhinji uz kuhane ili pržene ribe umjesto umaka se daje neko 
od biljnih bezmisrisnih ulja u koje je dodan kosani peršin, češnjak i malo 
mljevenog papra. Gosti iz našeg primorskog dijela, kao i neki inozemni go- 
sti, traže i nerafinirano maslinovo ulje koje ima specifičan miris. 

U nekim europskim zemljama uz prženu i kuhanu ribu nudi se gostima 
rastopljeni maslac kojega konobar rastapa kraj stola gostiju u tavici na ma- 
lom grijaču na žestu. Traže se tri vrste ovog maslaca: 

- bijeli rastopljeni maslac (beurre blanc) - koji se skida s grijalice odmah po- 
što se rastopio, 

- svijetli rastopljeni maslac (beurre blond) - koji se skida s grijalice kada se 
rastopio i dobio svjetlo žutu boju, 

- smeđi rastopljeni maslac (beurre brun) - koji se skida kada je rastopljeni 
maslac dobio smeđu boju. 


Posluživanje. Ulje i maslac poslužuju se na uobičajeni način kako se po- 
služuju umaci. Stave se u posudu uz umake uz koju se daje i žličica i stav- 
lja se gostima na stol da se sami služe. Uz dozvolu gosta to može učiniti i 
konobar tako da umak stavi kraj ribljeg fileja, a ulje i maslac prelije preko 
njega. 


Nekoliko uputa poslužnom osoblju 


- prije početka filiranja obavite sve pripremne radove (stavite postave 
pred goste, pripremite inventar za filiranje, sredite pomoćni stol, osi- 
gurajte pomoć ako je potrebna i dr.), 


- bijelo i nježno meso ribe je dokaz da je riba svježa, 


- riba koja je duže vremena bila u hladnjaku ima tamnije meso koje se 
prilikom filiranja drobi, kida, 

- s ribljim mesom treba uvijek pažljivo postupati da se ne ošteti, 

- prilikom razdvajanja ribljeg mesa činite to uvijek u smjeru pružanja vla- 
kana, iznimke su velike ribe, 

- prilikom primanja narudžbe pitajte gosta koji prilog uz ribu želi, kao i 
hoće li umak, ulje ili rastopljeni maslac, 

- koža se skida samo s kuhane ribe. 


Provjerite svoje znanje 


Na čiji se zahtjev pripremaju jela pred gostima? 

Tko može pripremati jela pred gostima? 

Koje se vrste jela mogu pripremiti pred gostima? 

Koja se hladna predjela mogu pripremati pred gostima? 


mnooNR om 

5. Koje su namirnice potrebne za biftek tatar? 

6. Kako se priprema biftek tatar? 

7. Koji je inventar potreban za rasijecanje mesa pred gostima? 
8 

9 


. Kako se rasijeca jastog ili hlap? 

. Koje se ribe filiraju pred gostima? 
10. Zašto se ribe filiraju pred gostima? 
11. Zašto se filira kuhana riba? 

12. Kako se filira pržena riba? 
13. Kako se filira sušeni losos? 


11.6. Fondiji od mesa (Fondues des viandes) 


Fondi od mesa ie švicarsko jelo koje je poznato i po nazivu “fritura“. 
Fondija od mesa ima više vrsta, a najpoznatiji među njima je burgundski 
fondi. 


I ovo jelo gosti sami pripremaju za stolom u blagovaonici, u intimnom 
društvu. 


Potreban inventar 


Da bi si gosti mogli pripremiti jelo za stolom, potreban im je odgovara- 
jući inventar koji im konobar stavlja na stol: 
1. odgovarajuće kuhalo na žestu ili plin, 
2. fondi posudu od rostfraja, bakra ili emajliranog čelika u kojoj se prži meso 
(franc. fonde caquelon; njem. Fonduetopf), 


3. fondi vilice ili drveni štapići dužine oko 30 cm, po gostu 2 kom. na koje 
se nabada meso i prži u ulju, 


4. odgovarajući tanjuri za fondi s pregradama (za meso, priloge i umake), 
koji se mogu zamijeniti i običnim plitkim tanjurima, 
5. mlinac s paprom. 


11.6.1. Vrste mesa za fondije 


Najvažnija stvar za uspjeh fondija od mesa je dobar izbor vrste i kvalite- 
te mesa. Za ovu priliku preporuča se samo najbolja vrsta i najkvalitetnije 


171 


11. DOGOTAVLJANJE JELA PRED STOLOM GOSTA 


odležano, zrelo i prema potrebi usalamureno meso bez kostiju, kože, suvi- 
šnih žilica i masnoće (slanine) i sl. 


Naručeno meso se usitnjava na kocke bridova od 2-3 cm, malo posoli i 
popapri. Izrezane kocke mesa se brišu pomoću čiste i suhe krpe da meso ne 
prska kada se stavi u vruće ulje, i potom odnosi na stol gostiju da si ga sa- 
mi pripremaju. Količina mesa po obroku je od 150 do 250 g. 


Od govedine se najviše koristi pisana pečenka i hrbat (rostbif) 


Od teletine se uzima pisana pečenka, mekano meso od buta i plećke kao 
i jetra, bubrezi i srce. 


Od svinjetine preporuča se pisana pečenka, mekani dijelovi buta i pleć- 
ke bez slanine, kao i polusušeni proizvodi, šunka, slanina, kobasice. 


Od janjetine se koristi meso buta i plećke. 
Od srnetine i jelena uzimaju se odležani but i hrbat. 
Od mlade peradi prsa. 


11.6.2. Ulje za fondije 


Za kvalitetu fondija vrlo je važna vrsta i kakvoća ulja u kojem se meso 
prži. Suvremena prehrana preporuča korištenje što više biljnih ulja i biljnih 
masti.* 


Švicarci za mesne fondije najviše koriste ulja i masti od kokosa i zemnog 
oraha (arašida, kikirikija), zatim biljnog ulja i masti od sjemenki: suncokre- 
ta, kukuruza, bundeve, repice, soje, bez kolesterola, a koja nemaju jako izra- 
žen okus i miris po osnovnoj sirovini od koje se proizvode. Maslinovo ulje 
se ne preporuča za pripremu fondija zbog njegovog izrazito svojstvenog mi- 
risa i okusa. Isto tako se ne preporuča za fondi miješanje dvaju ili više vrsta 
ulja zbog različitih točaka njihova vrelišta. Važno je da ulja, određena za fon- 
dije, mogu podnijeti temperaturu od 180 do 200*C, a da ne sagore. 


Ulje se u kuhinji nalije u fondi posudu do njene polovice. Količina toga 
ulja ovisi o veličini navedene posude a koja pak ovisi o broju gostiju koji su 
naručili fondi. 

Ulje se u kuhinji u istoj posudi zagrije do temperature na kojoj se ulje 
počinje lagano dimiti, jer bi zagrijavanje istoga ulja na stolu gostiju trajalo 
oko sat vremena. Zagrijano ulje stavlja se na grijač koji ima upaljen plame- 
nik, a čija je uloga da održava ulje na potrebnoj temperaturi, da bi se meso 
moglo pržiti bez poteškoća, jer svako novo stavljanje mesa u ulje za prže- 


*) Ulje se dijeli na ulje za kuhanje i ulje za salate. U bogatijim zemljama sve se više koristi ulje od: 
kokosa, zemnog oraha (arašida), palme, sezama, badema, avokada. Biljne su masnoće, za razliku 
od životinjskih, lakše probavljive i nemaju kolesterola. 

nje, hladi ulje. Ako se ulje u posudi ohladi do točke da više ne može pržiti 
meso, treba pojačati plamen ili učiniti stanku u prženju da se ulje ponovo 
zagrije. U međuvremenu se preporuča gostima da popiju piće, jedu priloge 
s umacima i porazgovaraju. 

Namirnice koje će se pržiti u ulju, prethodno je potrebno u kuhinji osu- 
šiti čistom krpom, jer kapljice vode, soka od mesa, u vrućem ulju izazivaju 
pucketanje i prskanje ulja. Ne bi se trebalo u istom ulju pržiti više od tri 
obroka (tri navrata, ture). Ako je ulje poslije fondija još za uporabu, u kuhi- 
nji će se iskoristiti u druge svrhe. Novim gostima za njihov fondi treba dati 
svježe nekorišteno ulje. 


11.6.3. Prilozi fondijima od mesa 


Prilozi trebaju biti tako sastavljeni da među njima bude onih koji su po 
okusu ljuti, pikantni, kiseli, slatko-kiseli, blagi, slatkasti, onih koji hrskaju, 
ako gosti nisu drugačije zaželjeli, tako da za stolom svaki gost nađe ono što 
mu najviše odgovara. 


Povrća. U pravilu se uz fondi daje više vrsta povrća koja su najčešće ku- 
hana, kiseljena, svježa ili pržena (popčips). Tako se nude: kiseli krastavci, 
biser luk, kisela paprika, mixed-pickles, marinirane gljive, kiseli feferoni, crne 
i zelene masline, svježa rajčica, svježi krastavci, svježi ribani hren, šparoge, 
srce artičoke, kosani luk, pomčips i dr. Mogu se nuditi i različite vrste veza- 
nih salata (francuska, ruska, valdorf, i sl.), zatim različite lisnate i druge vrste 
salata. 


Umaci. Umaci uz sva jela, pa tako i uz fondi, imaju ulogu da jelu, uz 
koje se jedu, upotpune tek, prije svega okus, da ga učine interesantnijim, 
izvornijim, probavljivijim. Umaci su također i vrsta priloga koji se nikada 
ne jedu sami, već uz neko drugo jelo. Oni se izabiru po istom načelu vodeći 
brigu o različitim mogućim željama, okusima gostiju. Stoga se gostima daje 
od 3 do 5 vrsta toplih i hladnih gustih umaka koji se pripremaju u kuhinji, 
kao npr. holandski, berneški, španjolski, muslinski, papreni, mliječni, kum- 
berland, kao i umaci na temelju majoneze: tatar, remulad, šantili i dr. Ne 
smijemo gostima zaboraviti ponuditi poznate tvorničle umake, od rajčice (ke- 
čap), od gorišice, od soje, tabasko, worcestershire i dr. 


Začini. Mogu se koristiti sve vrste začina: sol, papar, paprika. 


Kruh. Na stol se stavlja jedna ili dvije košarice s narezanim kruhom, me- 
đu kojim treba biti bijelog kruha, ali i integralnog, raženog, crnog. 


Piće. Gostima se nudi vino bijelo i crno, pivo, a neki gosti rado uz ovo 
jelo piju i bistre rakije. 

Kulinarska profinjenost ovog jela izražava se odabirom mesa, priloga, za- 
čina, pića i dakako kakvoćom umaka. Fondi se može priremiti od dvije ili 
više vrsta mesa. Pri tome treba paziti da prilikom prženja mesa ne dođe do 
zabune da se npr. goveđe meso ne prepeče, a svinjetina ne jede krvava ili 
svijetle boje. 


Blagovaonica i postava na stolu 


Preporučljivo je da blagovaonica bude uređena u rustikalnom stilu, sto- 
lovi dovoljno prostrani i prekriveni stolnjacima od lana grubo tkanih u više 
boja ili se stavlja set ispred svakog gosta. 


Postava. Postava na stolu za svakoga gosta treba se sastojati od tekstil- 
nog ubrusa, velike vilice, noža i dvije fondi-vilice s desne strane noža, čaše 
za vodu i čaše za odgovarajuće piće, ovisno o želji gosta, kao i ostaloga što 
pripada postavljenom stolu. 


Prvi način posluživanja. Pred gosta se postavlja veliki zagrijani tanjur, a 
ispred njega odlaže se fondi-tanjur na kojemu su složene namirnice koje pri- 
padaju tom obroku: meso, prilozi, umaci. 


Drugi način posluživanja. Na stol ispred gostiju stavi se svaka vrsta na- 
mirnice u zasebnu posudu iz koje svaki gost uzima jelo prema svojoj želji. 
Kuhalo zajedno s fondijem stavlja se na sredinu stola, da jelo bude svima 
jednako dostupno. 

11.6.4. Burgundski fondi (Fondue bourquignonne) 


Burgundski fondi, ili kako ga poneko naziva i “burgundska fritura“, naj- 
stariji i najpoznatiji je od svih mesnih fondija. Može se reći da su preslikava- 
jući njega nastali svi ostali fondiji od mesa, jer razlika između burgundskog 
i ostalih fondija samo je u izboru vrste mesa i njemu drugih dodataka. 


Receptura (za 2 osobe) 

Meso: 360 g pisane goveđe pečenke narezane na kocke bridova od 2,5 
cm 

Masnoća: 1 lit najkvalitetnijeg ulja koje je pristupačno. 

Prilozi jelu: marinirane gljive, srce artičoke, kiseli krastavci, mixed-piv- 
kles, masline, feferoni, svježa rajčica i sl. 

Umaci: bordoški, tatar, ketchup od rajčice i dr. 

Začini: sol, papar, tabasco, gorušica i dr. 

Kruh: bijeli uz dodatak integralnog. 

Postava (couvert) namijenjena burgundskom fondiju sastoji se od velike 
vilice i noža, posebne dugačke vilice, toplog plitkog tanjura, tekstilnog ubrusa 
i čaše za vino, pivo. 


Priprema 


Izrezano meso stavlja se na tzv. fondi-tanjure s dijelom priloga i umaka, 
te poslužuje svakom gostu njegov obrok. Ostalo jelo, koje nije stalo na ta- 
njur, stavlja se u manjim posudama na stol da se gosti sami poslužuju. 


Kuhalo na žestu, plin ili električnu energiju, zajedno s posudom u kojoj 
je zagrijano ulje, stavlja se na sredinu stola za kojim sjede gosti, da svakom 
gostu bude pristupačno. Kad se ulje dovoljno zagrije, znak je gostima da 
mogu početi s pripremom jela. Jačina grijanja na kuhalu se podesi tako da 
ulje i za vrijeme prženja ima istu temperaturu. 


Gosti sami svojim drugim vilicama nabadaju meso sa svojih tanjura i stav- 
ljaju u vruće ulje, da se prži koliko oni žele, od malo do jako prženog. Go- 
veđe meso nije potrebno dugo pržiti, ali svinjetinu, divljač i ostala mesa po- 
trebno je u cijelosti ispeći. Prženo meso gosti skidaju s vilice i stavljaju na 
svoje tanjure pomoću običnog pribora za jelo, te uz dodatak priloga, uma- 
ka, začina i kruha blaguju. 


U slučaju da s vilice nekome padne komadić mesa i ostane u ulju, treba 
ga odmah izvaditi, jer meso u vrućem ulju vrlo brzo izgori, čime se kvari 
miris i okus ulja. 


175 


11. DOGOTAVLJANJE JELA PRED STOLOM GOSTA 


11.7. Kuhanje za stolom gosta 


Za kuhanje pred gostima koriste se različite, ali uvijek prvorazredne ži- 
vežne namirnice i to onda kada su najkvalitetnije, svježe, odnosno odleža- 
ne, zrele. 

Kuha se pred gostima, na posebnim kolicima opremljenim kuhalom. Ku- 
hanje za stolom gosta ne bi smjelo trajati duže od 15 do 20 minuta. 
Nekoliko napomena: 
prije početka kuhanja potrebno je provjeriti da li su svi pripremni radovi 
obavljeni (da li su postavljene postave pred goste, da li su sve namirnice 
i svi začini u blizini kuhala, da li u kuhalu ima dovoljno plina ili žeste, da 
li je sav potreban inventar nadohvat ruke, itd.) 


kuhar ili konobar koji priprema jelo ne smije se udaljavati od tave 


\ 


prije nego što se meso od pisane goveđe pečenke, goveđeg hrpta ili jetre 
stavi u tavu, goste treba pitati koji stupanj pečenosti mesa žele 


meso koje se u kuhinji malo peklo, neće prskati iz tave ili “cvrčati“ u njoj 
i bit će prije gotovo 


Tave za pripremanje jela pred gostima 

- meso koje je završeno, treba izvaditi iz tave i staviti u posebnu posudu na 
grijač dok se umak u potpunosti ne završi 
- skuhana jela poslužuju se uvijek na zagrijanim tanjurima 


Nužan inventar prilikom kuhanja pred gostima: 
- jedno ili dva kuhala (s kolicima ili bez) 
- jedna ili dvije tave u kojima se kuha 
- nekoliko pari prihvataljki 
- električni grijač 
- platneni ubrus 
- upaljač ili šibice (za paljenje plina ili žeste). 


Teleći medaljoni s gljivama 


Receptura (za 2 osobe) 
4 teleća medaljona od 9 dag 
(od teleće pisane pečenice) 

4 dag maslaca 

4 gljive 

80 ml soka od pečenja 

2 porcije pirjane riže 

Začini: sol, papar, kosani peršin 

Priprema: U tavi se zagrije maslac na kojem se s jedne i druge strane ispe- 
ku medaljoni tako da u sredini budu sočni. Medaljoni se stave na tanjure. Na 
svaki medaljon stavi se glava pečurke pripremljene u kuhini. Umak od peče- 


nja ulije se u tavu i prokuha s umakom koji je bio u tavi, prelije se preko me- 
daljona i posluži gostima. Pirjana riža poslužuje se u posebnoj posudi. 


11.8. Flambiranje jela 


Flambiranje je poseban način dogotavljanja jela pomoću raznih alkohol- 
nih pića. On se sastoji od paljenja alkoholnih para koje su nastale nakon što 
se jelu dodala određena količina alkoholnog pića (jedne ili više vrsta) koje 
se zagrijavanjem jače isparava. Flambira se gotovo uvijek za stolom gostiju 
koji su jelo naručili. 

Flambiranje treba povjeriti iskusnim kuharima i konobarima. Svi načini 
pripremanja jela i pića pred gostima, kao i sve drugo što se radi pred gosti- 
ma, lijepo je, ako se to izvede stručno, vješto i u higijenskom i estetskom 
smislu besprijekorno. 

Flambira se najčešće za dvije ili više osoba. Taj posao, naime, zahtijeva 
opsežne pripremne radove, vrlo stručan rad, a i najkvalitetnije živežne na- 
mirnice. Samo jedan obrok pripremljen na taj način bio bi preskup, zato se 
u pravilu istovremeno flambiraju najmanje dva obroka nekog jela. 

Stručno i znalačko izvedeno flambiranje spada u vrhunske vještine po- 
služnog osoblja, a u isto vrijeme je i atrakcija, pa privlači pažnju prisutnih 
gostiju. 

Prednost flambiranja: 

. sagorijevanjem alkohola dobiva se poseban okus 

. stvara se izvanredan vizualni ugođaj 

. stvara se propagandni efekt koji doprinosi ugledu restauracije 
. postiže se željeni ekonomski rezultat 

. gosti dobivaju ono što je rijetkost. 


ODA OAO o 


Pića koja se koriste za flambiranje 


Sva pića koja imaju dovoljnu koncentraciju alkohola, mogu se koristiti za 
flambiranje odgovarajućih jela. Jedno jelo može se flambirati pomoću jed- 
nog, dva ili više pića koja zajedno daju harmoničnu aromu, izgled i okus. 
Prosječna količina alkohola u pićima koja se koriste za flambiranje treba da 
prelazi 50% da bi se izazvao plamen bez teškoće i da bi bio izražaian. Da- 
kle, za intenzitet i izražajnost plamena važno je: 

- piće prije flambiranja zagrijati (lakše se isparava alkohol) 


- smanjiti umak iskuhavanjem na najmanju mjeru da bi bilo što manje te- 
kućine koja bi piće suviše razrijedila i time oslabila isparavanje alkohola 


- kombinirati pića koja imaju natprosječni postotak alkohola. 


Piće kojim ćete flambirati, izmjerite pred gostima baždarenom čašom iz 
koje će te preliti jelo i flambirati. Nemojte piće u zagrijavanu tavu lijevati iz 
boce, jer može doći do zapaljenja alkoholne pare u boci i nesreće. 

S obzirom na to da se sva pića ne slažu sa svim jelima, potrebno je pro- 
naći ono piće koje će najbolje odgovarati određenim jelima s obzirom na iz- 
gled, boju, miris, okus i gustoću umaka. 

Mesna jela najčešće se flambiraju vinjakom (cognacom), whiskyjem, vod- 
kom, ginom, rumom i tekilom. 

Za flambiranje slatkih jela koriste se najviše maraschino, cointreau, grand 
marnier, triple sec, curacao, cherry brandy i kruškovac. 

Pri flambiranju voća najpogodnije je da jedno od pića bude liker ili ra- 
kija dotičnog voća ili piće vrlo slično njemu s obzirom na okus, miris i boju. 
Vinjak, cognac i cointreau se koriste se za flambiranje pojedinih slanih i slat- 
kih jela. 

Jela u kojima se želi naglasiti njihov specifičan okus ili miris (kolači, vo- 


će), flambiraju se pićima od kojih jedno svojom aromom naglašava okus i 
miris jela. 


Upute za flambiranje jela 


1. 


Kolica za flambiranje ili priključni stol sa kuhalima treba postaviti nepo- 
sredno uz stol gostiju da bi gosti vidjeli cijeli proces pripreme i flambira- 
nja. Ne smije ih se, ipak, postaviti suviše blizu jer temperatura kuhala i 
pare iz tave mogu smetati gostima. 


Kolica za flambiranje ili priključni stol s kuhalima treba postaviti dalje 
od zavjesa, stolne lampe, drvene, plastične ili tekstilne pregrade (tapeci- 
rane) i sl., jer bi plamen mogao izazvati nezgodu. Flambiranje u hotel- 
skoj sobi treba izbjegavati. 

Prije flambiranja svi pripremni radovi trebaju biti obavljeni; sve namirni- 
ce, pića i pribor s kojim će se raditi trebaju biti na dohvat ruku onoga 
koji priprema jelo; pribor na stolu (postava) treba biti na svom mjestu za 
svakog gosta. 

Treba osigurati dovoljnu količinu energije (plina, žeste, svijeća) koja se 
koristi za kuhanje, odnosno flambiranje nekog jela. 


Osoba koja flambira kraj stola gosta treba imati brze, stručne i elegantne 
pokrete. Ne smije, ipak prebrzo raditi, da gost ne bi stekao dojam da je 
važnije što prije dogovoriti jelo nego ga kvalitetno pripremiti. 

Prilikom flambiranja jela tijelo se ne smije naginjati nad tavu. 

Prije početka rada, flambiranja, tavu treba nad plamenom ravnomjerno 
zagrijavati. 


. Jela koja se flambiraju ne smiju se previše ispeći ili ispirjati, a voće ne 


smije postati suviše mekano. 


Prije nego se na tavu stavi maslac, na nju se stavi žličica ulja da maslac 
naglo ne izgori. 


Inventar potreban pri flambiranju jela 


Restauracije u kojima se jela flambiraju kod stola gosta, trebaju imati: 


kolica za flambiranje jela koja imaju ugrađena jedno ili dva kuhala na plin 
ili žestu 


kuhala na žestu (etilni alkohol) koja su prenosiva i neovisna o kolicima 


- kuhala na plin (imaju istu namjenu kao i kuhala na žestu) 

- električne grijače koji služe da bi se određeno jelo zadržalo na željenoj tem- 
peraturi pola sata 


- tave u kojima se jela flambiraju (izrađene od različitih legura, a mogu biti 
okruglog, ovalnog ili četvrtastog oblika) 


- žlice i viljuške posebnog oblika i znatno veće od klasičnih. 


Pripreme u kuhinji 


U kuhinji se pripremaju sve namirnice potrebne za flambiranje jela. Odre- 
đenu vrstu i količinu namirnica stavlja se u odgovarajuću posudu u kojoj se 
iznosi pred goste. 

Mesna jela pripreme se do visokog stupnja gotovosti, tako da se pred go- 
stima izvede samo završni dio dogotavljanja, flambiranje jela, koje ne smije 
trajati duže od 10 do 15 minuta. 


Jela od povrća, koja se daju kao prilozi, u kuhinji se pripreme u cijelosti. 


11.8.1. Flambiranje slanih jela 


Flambirani teleći medaljoni u umaku od marsale 


Receptura (za 2 osobe) 

36 dag telećih medaljona (6 kom x 6 dag) 

30 ml vinjaka 

3 dag maslaca 

80 ml soka od telećeg pečenja 

8 dag kuhanih šampinjona 

50 ml slatkog vrhnja 

10 ml pirjane riže (2 porcije) 

40 ml marsale 

Začini: sol, papar, kosani peršin. 

Priprema: Meso doneseno iz kuhinje doprži se na maslacu te flambira 
vinjakom. Flambirani medaljoni izvade se iz tave i stave u posudu (tembal) 
s poklopcem za grijač. 

U tavu se dolije sok od pečenja, prema potrebi dodaju začini, šampinjo- 
na, marsala i pusti da kuha dok ne dobije dovoljno gust umak. Na koncu se 


dodaje slatko vrhnje. Medaljoni se slože na zagrijane tanjure, preliju uma- 
kom i doda porcija pirjane riže. Na rižu se stavi malo kosanog peršina. 

Flambirana teleća jetra Jamaika 


Receptura (za 2 osobe) 

36 dag telećih jetara izrezanih na odreske 

3 dag maslaca 

4 polovice banane 

40 ml Jamaika ruma 

20 dag salate glavatice 

Začini: sol, papar, ingver u prahu. 

Priprema: Tavu s maslacem treba dobro zagrijati i u njoj dopeći izreza- 
nu jetru. Treba pažljivo peći s jedne, a zatim s druge strane. 

Gotova jetra u sredini mora biti ružičasta. 


Banane se stave u tavu i peku zajedno s jetrom. Potom se jetra i banane 
prelijevaju rumom i flambiraju. Pošto je flambirana, jetra se začini navede- 
nim začinima. 


Jetra i banane slože se na tanjure i posluže. 


Salata glavatica donosi se pripremljena iz kuhinje zasebno za svakog go- 
sta. 


11.8.2. Flambiranje slatkih jela 


Od slatkih jela flambirati se mogu raznovrsni kolači. U ovu grupu ubra- 
jaju se i flambirana jela od voća. 


Flambirane palačinke Suzette 


Receptura (za 2 osobe) 

6 palačinka promjera 12 cm 

3 dag maslaca 

5 dag mljevenih oraha ili badema 
100 ml soka od naranče 

50 ml soka od limuna 

50 ml slatkog vrhnja 

5 dag kristal-šećera 

30 ml vinjaka 

20 ml maraschina. 

Priprema: U zagrijanu tavu na kuhalu stavi se šećer i pusti da se istopi 
sve dok ne dobije svjetložutu boju. Na njega se stavlja maslac koji se malo 
preprži, zatim se u tavu nalije sok od limuna i naranče. Kad umak proku- 
ha, svaka se palačinka pospe mljevenim orasima i prelije umakom iz tave. 
Tako posipane i prelivene umakom palačinke se saviju u trokut. Ovako sa- 
vijene palačinke slažu se u tavi jedna do druge i prelijevaju maraskinom i 
vinjakom. Tava se nagne prema plamenu da bi se zapalile alkoholne pare. 


Ravnomjernim pokretima tave iznad plamena pospješuje se sagorijeva- 
nje alkohola i stvara veći plamen. Nestankom alkohola plamen se gasi. Pa- 
lačinke se stavljaju na pripremljene velike tople tanjure i pokrivaju. 

Ostaku umaka u tavi dodaje se vrhnje i zagrijava na tavi što brže i jače, 
ali se ne smije dozvoliti da prokuha. 


Tako dobiven umak prelijeva se preko palačinki u tanjurima. Od pribora 
za jelo daje se s desne strane tanjura desertna žlica, a s lijeve viljuška. 


Flambirane breskve 


Receptura (za 2 osobe) 

4 veće ili 6 manjih polovica bresaka 

4 dag maslaca 

100 ml soka od bresaka iz limenke 

1,5 dag šećera u kristalu 

1 kuglica sladoleda za svaku polovicu brskve 

3 zrna (koštice) badema za svaku polovicu breskve 
20 ml apricot-brandya (grand marinera ili cointreaua) 


30 ml vinjaka 


Priprema. Na istopljeni šećer dodaje se maslac koji se malo preprži. Za- 
tim se dodaje sok od bresaka i pošto se šećer rastopio, dodaju se breskve u 
koje su nabodeni očišćeni bademi (oguljeni od vanjske kožice). 


U toku pirjanja breskve treba s unutrašnje strane nabadati viljuškom. Kada 
je umak dovoljno iskuhao, dodaju se apricot-brendi i vinjak te se alkoholne 
pare odmah pale. Tava s breskvama podigne se malo iznad kuhala i lagano 
ravnomjerno pomiče. Pošto se plamen ugasio, na zagrijane se tanjure stavi 
sladoled, a na njega breskva. Prelije se umakom iz tave i poslužuje. 

Isa 


NAMA ON OS 


Provjerite svoje znanje 


. Koji je inventar potreban za pripremanje fondi od mesa? 


Od kojeg se mesa može pripremati fondi? 


. Kako se priprema burgundski fondi? 
. Opišite kako se kuhaju teleći medaljoni s gljivama. 


Koji je inventar potreban za flambiranje jela pred gostima? 
Koje su osobine flambiranih jela? 


“Koja se slatka jela najčešće flambiraju? 


Kako se flambiraju: 
a) slana jela? 
b) slatka jela? 


Dijeta*' je način prehrane prilagođen zdravstvenom stanju čovjeka, bole- 
snika, s ciljem izliječenja ili održavanja zdravlja. Veliki broj bolesti liječi se 
dijetalnom prehranom uz koju se uzimaju i odgovarajući lijekovi. 


Dijetalnu prehranu određuje liječnik specijalist (nutricionist, gastroente- 
rolog) na temelju vrste i stadija bolesti. 

U zdravstvenim ustanovama se pripremaju dijetalne prehrane pod kon- 
trolom stručne osobe zvane dijetetičar koji, u dogovoru s liječnikom koji je 
propisao dijetu, određuje vrstu i količinu jela i način pripremanja. Dijetalna 
prehrana je sastavni dio terapije liječenja bolesti. 

Dijetalna prehrana može se pružati i u ugostiteljskim objektima koji su 
specijalizirani za tu vrstu usluga (dijetalne restauracije). 


Ima slučajeva da turisti rekovalescenti** uvjetuju svoj boravak u hotelu 
s pružanjem odgovarajuće dijetalne prehrane. 


Osnovna načela dijetalne prehrane 


dijetalna prehrana treba biti sastavljena od svježih, lako probaljivih razno- 
vrsnih namirnica, 


hrana treba biti ukusno pripremljena i lijepa izgleda, umjereno temperira- 
na, niti pretopla, niti prehladna, 


masnoća, u kojoj se je već nešto pripremalo, ne smije se koristiti za drugo 
jelo, 


* Dijetetika je znanost o prehrani zdravih i bolesnih ljudi koja, u te svrhe, primjenjuje znanstvena 
i medicinska dostignuća; to je grana medicine koja je usko povezana s kuharstvom, načinima 
pripremanja hrane. 


**) Rekonvalescent je osoba koja se oporavlja nakon teže bolesti i obično nije cijeli dan vezana uz 
krevet. 

- tijekom pripreme hrane dodaje se samo neophodna masnoća, a ostatak u 
završnici, jer tijekom pečenja ili prženja nastaju procesi koji razlažu ma- 
snoću, što može biti štetno za bolesnika, 


- za svaki obrok jelo treba biti svježe pripremljeno jer su se u hrani, ostaloj 
od prošlog obroka, mogle razviti štetne bakterije, 


- hrana se poslužuje u malim obrocima kojih može biti od 3 do 6, 
- napici se uživaju između blagovanja obroka, 
- promjenu dijete u cijelosti ili djelomično može učiniti samo liječnik. 


Količina hrane koja se obračunava i daje za normalnu prehranu, kao što 
znamo, zasniva se na netto ili brutto težini (količini) sirove namirnice, a ko- 
ja se tijekom priprema znatno smanji (kalira). 


Kod određivanja količine namirnica za neko jelo u dijetalnom sustavu, 
računa se netto količina (težina već pripremljenog jela) gotovog za blagova- 
nje bez kala bilo koje vrste. Ako se npr. kaže da dijeta treba sadržavati 100 
g telećeg pečenja, onda je to 100 g već pečenog telećeg mesa bez kosti, žila, 
masnoće, umaka i sl. spremnog za blagovanje. Ista je stvar i s drugim na- 
mirnicama, odnosno jelima. Na ovaj način bolesnik zaista dobiva onoliko, 
koliko je dijetom propisano. 

Suvremeni način i dijetalne prehrane zasniva se na individualnom pri- 
stupu, na dogovoru između bolesnika s jedne i liječnika ili dijetetičara s dru- 
ge strane. U razgovoru se pronalazi rješenje između onoga što bolesnik smije 
i onoga što želi blagovati. 


12.1. Oblici dijeta 


S obzirom na oblik u kojemu se dijete pojavljuju, svrstane su u nekoliko 
vrsta. 


Tekuća dijeta - dijeta s tekućom hranom podrazumijeva hranjivu tekući- 
nu bogatu bjelančevinama, ugljikohidratima, mineralima, vitaminima i sl. ovi- 
sno o tome što je dozvoljeno za prehranu. Može se sastojati od: nemasnog 
mlijeka, bistre mesne juhe, voćnog soka, domaćih čajeva zaslađenih šećerom, 
medom i sl. 


Kašasta dijeta - priprema se kuhanjem od raznovrsnih dozvoljenih na- 
mirnicama koje se potom melju i protiskuju. Gotovo jelo ima izgled rjeđe ili 
gušće kaše. 


Kruta dijeta - za razliku od tekuće i kašaste ova se dijeta priprema od 
dozvoljenih namirnica na uobičejen način. Svaka je namirnica zasebna i ima 
uobičajeni oblik i izgled jela. 

12.2. Vrste dijeta 


Dijeta za bolesti srca 


Dijeta za bolesti srca zasniva se najčešće na hrani niže energetske vrijed- 
nosti, što znači da bolesnik u najviše slučajeva mora smršaviti, naročito ako 
prelazi normalnu tjelesnu težinu, jer se i na taj način olakšava rad srca. 


Jela za ovu dijetu trebaju se pripremiti od manirnica koje su siromašne 
celuloznim tvarima jer su one lakše probavljive i ne nadimaju probavne or- 
gane. 

Najbolji je tip kašaste dijete pripremljen s malim količinama ulja ili ma- 
slaca, bez soli i oštrih začina, jer sol u hrani na sebe veže previše vode, a 
začini izazivaju žeđ, što otežava rad srca, 


Dijeta za bolesti srca treba se sastojati od jela koja se brzo i lako probav- 
ljaju i ne izazivaju potrebu za tekućinom. Preporuka je da se dnevno po- 
trebna količina hrane uzima u 5 do 6 manjih obroka. 


Dozvoljena jela i namirnice 


Meso: teletina, mesa peradi, nemasna šunka, ribe i sl. sve u kuhanom obli- 
ku. U nedostatku mesa može se uzeti: svježi sir, sir za mazanje, i druge la- 
koprobavljive mliječne proizvode. 

Povrće: sve vrste lako probavljivog povrća, riža, pripremljeno kuhanjem. 

Tjestenina: sve vrste kuhanih tijesta s malo masnoće. 

Masnoće: biljna ulja i masti, maslac, vrhnje. 

Voće: sve domaće vrste svježeg voća. 

Napici: kava, čaj, voćni sokovi, mineralna voda. 


Zabranjena jela i namirnice 


Meso: divljač, tamna mesa, salamurena i na dimu sušena mesa, masna 
mesa. 


Povrće: grah, grašak, leća, mahunasto povrće, gljive. 
Voće: orasi, lješnjaci, bademi, rogači i sl. 
Pića: sve vrste alkoholnih pića. 


Dijeta za bolesti jetre 


Dijeta za bolesti jetre mora se pripremati od potpuno svježih namirnica, 
što je naročito važno za one namirnice, koje se brzo kvare. 

Dozvoljena jela i namirnice 


Meso: mogu se koristiti sve vrste svježeg mesa zajedno sa nemasnim di- 
jelovima svinjetine, nemasne slatkovodne i morske ribe. 


Jaja: se pripremaju na način koji odgovara bolesniku. 

Tjestenine: sve vrste, riža, pahuljice, odstajali kruh. 

Mliječni proizvodi: od svježeg i fermentiranog mlijeka, jogurt, kefir 
Povrće: krumpir, špinat, blitva, protisnute leguminoze, cikla. 


Masnoće: prednost se daje biljnom ulju i mastima, maslacu u količini koja 
ne prelazi 80 g dnevno. 


Voće: svježe, kuhano, protisnuto, prerađevine. 
Desert: sve vrste kolača bez mnogo masnoće; šećer, med, marmelada. 


Piće: sve vrste voćnih negaziranih sokova, lagana kava i pravi čaj. 


Zabranjena jela i namirnice 


Meso: sve vrste suhomesnatih proizvoda sušenih na dimu, konzervirana 
mesa u limenkama, konzervirane ribe i svježe masne ribe. Iznutrice od go- 
veda, svinja, teladi: bubrezi, mozak, pluća, tripice (osim teleće jetre); masna 
perad, divljač, pohana mesa, ribe pečene, pržene i pohane. 


Jaja: tvrdo kuhana sa ili bez majoneze, majoneza. 


Mliječni proizvodi: zreli, tvrdi, punomasni i sirevi s plemenitom plije- 
sni. 


Povrće: bogato celulozom, pečeni i prženi krumpir, zelje, krastavci, glji- 
ve, salata endivija. 

Tjestenine: svježi kruh, kruh od kukuruza, raži, zobi. 

Masnoće: životinjske maste dobivene topljenjem (svinjska, od peradi) 

Začini: papar, paprika, gorušica, jaki ocat, hren, češnjak, luk. 


Deserti: masni i teško probavljivi kolači od dizanog tijesta u kojima ima 
pecivnog praška i više jaja. 


Pića: sva alkoholna pića, jaki (indijski) pravi čaj, hladna i ledena pića. 
Dijeta za šećerne bolesti 
Hrana za dijetu od šećerne bolesti (dijabetes) se pretežito kuha ili pirja i 


to s malo masnoće i bez brašna, a može se pripremati i na roštilju s vrlo 
malo masnoće i bez oštrih začina. Zamjena za meso mogu biti jaja i sir. 

Ova dijeta treba biti sastavljena od namirnica koje ne sadrže značajnije ko- 
ličine šećera ili škroba. Kruh se često zamjenjuje krumpirom, rižom, svježim 
sirom, tjesteninom i sl. Pravi šećer potreban u kavi, čaju i sl. nadomješten je 
saharinom, a potrebne količine šećera moguće je unijeti u organizam voćem. 
Potrebnu dnevnu količinu hrane preporuča se uzeti u 5 do 6 manjih obroka. 


Dozvoljena jela i namirnice 


Mesa: sve vrste svježeg mesa, ribe, rakovi, školjke, 
Masnoće: biljna ulja i masti, maslac, margarin u ograničenim količinama. 


Povrće: cvjetača, špinat, rajčica, mahune, šparoge, zelje, krastavci, gljive, 
salate zelene. 


Sladilo: saharin i slični preparati 


Napici i pića: koja su bez šećera i alkohola. 


Zabranjena jela i namirnice 


Mesa: jetra, sve vrste kobasica i suhomesnatih proizvoda, pašteta, poha- 
na mesa, jela pripremljena u umaku, žitne i prežgane juhe. 

Povrće: mrkva, grašak šećerac, uvjetno:*' krumpir, riža, tjestenina. 

Voće: dinje, lubenice, borovnice, jagode, kupine, maline, ribizl, smokve i 
ostalo izrazito slatko voće. 


Sladila i kolači: šećer, med, marmelada, džem, kolači, bomboni, čokola- 
da isl. 


Dijeta za bolesti želuca 


Ovisno o stupnju oboljenja prilagođuje se i vrsta jela. Nudi se kašasta hra- 
na, najbolje je da bude protisnuta. 

Hrana treba biti svježe pripremljena na maslacu ili ulju, bez zaprške i oš- 
trih začina. S pečenih mesa potrebno je skinuti vanjski hruskavi sloj mesa 
zbog njegove tvrdoće koji, i usitnjen, ostaje grub. 


*! Uvjetno se mogu koristiti neke namirnice ovisno o količini šećera u krvi bolesnika. Nizak šećer u 
krvi dozvoljava uzimanje namirnica koje imaju ponešto ugljikohidrata u sebi i obratno. 

Dozvoljena jela i namirnice 

Meso: teleće, juneće, janjeće i meso peradi bez kože kao i bijele ribe. Naj- 
bolje je jela pripremati kuhanjem ili pirjanjem. 

Jela od jaja: sve vrste jela od jaja osim tvrdo kuhanih jaja. 

Mliječni proizvodi: fermentirano mlijeko: jogurtr, kefir, acidofil, biojogurt, 
osim zrelih i sirova s plemenitom plijesni. 

Povrće: sve vrste povrća, legiminoze samo potisnute. 

Tjestenina: sve vrste tjestenine. 

Kruh: bijeli kruh, odstajao ili prepečenac. 

Voće: sve vrste zrelog voća koje nije izrazito kiselo, bilo svježe ili kuha- 
no. 

Desertna jela: sve vrste slatkih jela, osim izričito zabranjenih. 

Napici: domaći čajevi, lagani indijski čaj, kava s mlijekom, negazirani voć- 
ni sokovi. 


Zabranjena jela i namirnice 


Mesa: divljač, svinjetina svježa i dimljena, masna perad, ovčetina i drugi 
proizvodi začinjeni oštrim začinima, sva konzervirana jela iz limenki, mari- 
nirana jela, sušene ribe i ostala teško probavljiva jela. 


Masnoća: svinjska mast, majoneza. 


Povrće: neprotisnute leguminoze, svježi ili ukiseljeni krastavci, paprike, 
kupus, luk, češnjak, konzervirano povrće iz limenki, hren, prženi krumpir, 
zelene salate. 


Tjestenine: sva jela od dizanog i lisnatog tijesta. 

Mliječni proizvodi: tvrdi, dimljeni i zreli sirevi s plemenitom plijesni. 
Voće: kiselo, nezrelo, s debelom korom, orasi, lješnjaci, bademi. 
Deserti: sladoledi, kolači s kremom od maslaca, čokolade. 

Pića: sva alkoholna i gazirana pića. 


Dijeta za reume i uloge 


Jedan sastojak, koji se nalazi u velikom broju namirnica u različitim ko- 
ličinama, poznat je pod nazivom “purin“, a vrlo loše djeluje na oboljeli ljud- 
ski organizam od reume i uloga (gihta). 


Umijeće je sastavljanja ove dijete u tome što treba sastaviti uravnoteženu 
dnevnu prehranu bolesnika od namirnica koje nemaju purina ili ih imaju u 
malim količinama. 

Dozvoljena jela i namirnice 


Meso: sva mesa sadrže purin, ali u različitim količinama. 


Manje purina sadrže: piletina, teletina, janjetina, ovčetina, mršava kuhana 
šunka, rakovi, bijela morska riba. 


Više purina sadrže: govedina, svinjetina, suhomesnati proizvodi, meso ma- 
snih gusaka i pataka, plava morska riba. U zamjenu za meso mogu se dati: 
jaja, mlijeko, sir. 

Povrće: krumpir, mrkva, zelje, blitva, šparoge, riža, gljive, krastavci, rot- 
kvice, zelena salata. 

Nešto više purina sadrže: leguminoze, špinat, cvjetača. 


Tjestenine: bez purina su sve žitarice pa prema tome i proizvodi dobi- 
veni od njih, razne tjestenine, kruh, pecivo i sl. 


Masnoće: maslac, biljna ulja i masti. 


Voće: jabuke, kruške, banane, trešnje, breskve i kompoti od navedenog 
voća. 


Desert: kolači, kompoti, čokolada, šećer 


Zabranjena jela i namirnice 


Mesa: iznutrice: mozak, bubrezi, jetra, jezik, mesni ekstrakti. 
Povrće: rajčice, sok od rajčica. 


Napici: pravi (indijski) čaj, prava kava. 


Dijeta za smanjenje tjelesne težine 


Ova dijeta poznata i po nazivu“redukcijska dijeta“, cilj joj je smanjenje 
tjelesne težine i zdravih i bolesnih osoba. Osobina ove dijete je znatno niža 
energetska vrijednost, nego što je ima normalna prehrana. Ona se sastavlja 
od namirnica koje se koriste u svakodnevnoj zdravoj prehrani, ali je količi- 
na nekih namirnica znatno smanjena (reducirana), naročito onih koje su bo- 
gate masnoćom i ugljikohidratima. 


Dozvoljena jela i namirnice 


Meso: sve vrste nemasnih mesa, govedina, junetina, teletina, piletina, div- 
ljač, nemasna šunka. 


Mliječni proizvodi: mogu se blagovati svi oni koji nisu masni. 

Povrće: sve vrste povrća osim leguminoza. 

Masnoće: biljna ulja i masti, maslac sve u malim količinama. 
Voće: sve vrste voća koje ne sadrži šećer. 

Sladilo: saharin i slični proizvodi. 

Pića: sva bezalkoholna pića koja ne sadrže šećer. 


Ova dijeta nekih dana u tjednu može biti sastavljena samo od voća ili 
jela od povrća. 


Zabranjena jela i namirnice 


Meso: svinjetina i sva druga masna mesa. 

Tjestenina: treba izbjegavati korištenje svih vrsta jela dobivenih od žita- 
rica zbog ugljikohidrata. 

Masnoće: svinjska mast, loj, majoneza. 

Sladila: šećer, med, marmelada, džem i sl. 


Voće: slatko voće i avokado (zbog visokog postotka masnoće). 


12.3. Posluživanje dijetalaca 


Kako smo ranije rekli gosti dijetalci, koji traže usluge prehrane u ugosti- 
teljskim objektima, su rekonvalescenti, polu zdrave osobe, koje prilikom po- 
služivanja zahtijevaju poseban tretman. 


Jela se dijetalcima poslužuju za stolom u blagovaonici ili u njihovoj ho- 
telskoj sobi. Posluživanje u blagovaonici čini se poznatim nam pravilima po- 
služivanja pojedinog jela. Ako se goste dijetalce poslužuje u hotelskoj sobi, 
oni se vjerojatno nalaze u krevetu. Jelo im se donosi na četverokutnom po- 
služavniku s nisklim rubovima i stavlja pred njih, ili se donošena jela u so- 
bu stavljaju na posebne “krevetne stoliće“ na kojima ima mjesta kao i na 
poslužavnicima za tanjur s glavnim jelom, šalicom s juhom, salatom, kola- 
čem, priborom za jelo i stavlja se pred goste koji sjede u krevetu. 


12.4. Psihologija posluživanja dijetalaca 
S obzirom na fizičko i psihičko stanje dijetalaca (rekonvalescenata) oni 
zaslužuju poseban odnos poslužnog osoblja. 


Vrlo je važno da stol namijenjen ovim gostima bude lijepo postavljen, či- 
st, uredan, sa stručkom cvijeća. Ovi su gosti psihički dosta labilni, uglav- 

nom su bez teka, pomalo nervozni i, sve ono što se smatra da bi moglo za- 
smetati, što bi ih moglo oneraspoložiti, treba ukloniti. 


Atmosfera u blagovaonici treba biti mirna, prostorija svijetla i ugodna, a 
gosti trebaju imati osjećaj da ih se sa zadovoljstvom poslužuje. Gostima tre- 
ba dati stalne stolove za kojima će po mogućnosti sjediti samo oni. Za stol 
treba staviti jednog, dvojicu, najviše trojicu gostiju iste životne dobi, koji se 
međusobno poznaju, imaju iste navike i sl. što sve skupa pozitivno utječe 
na stvaranje dobre atmosfere u blagovaonici i za stolovima, a to pozitivno 
utječe na lučenje želučanih sokova i probavu hrane. 

Posluživanje ovih gostiju zahtijeva od ugostitelja određenu psihičku pri- 
premu i znanje, uvijek osmijeh, dobro raspoloženje, lijepu riječ, spremnost 
na usluge i sl. 

Psihologija prehrane, u što pripada i psihologija posluživanja, proučava 
t&k zdravih i bolesnih ljudi i sve ono što na njega može utjecati, od izbora 
namirnica za jela, načine pripremanja, atmosfere, odnosa poslužnog osoblja 
prema gostima i dr. 


Provjerite svoje znanje 


1. Što se podrazumijeva pod dijetalnim jelima? | 
2. Koja su osnovna načela dijetalne prehrane? 


3. Zbog čega se u dijetalnoj prehrani treba pridržavati određenih 
načela? 


4. Tko određuje vrstu dijetalne prehrane? 
5. Koje vrsta dijeta poznajete? 
| 6. Što znate o psihologiji posluživanja dijetalaca? 

13.1. O čemu ovisi uspjeh prodajnog razgovora? 


Već smo napomenuli da umijeće i uspjeh vođenja prodajnog razgovora 
znatno ovisi o poznavanju različitih drugih disciplina, i to ne samo onih usko 
vezanih za ugostiteljsku struku, već i ostalih, općeobrazovnih. Efikasnost u 
prodaji rezultat je kvalitetnog obrazovanja i opće kulture. Nikada nije pre- 
više naglašena važnost dobrog poznavanja usluga koje prodaju ugostitelji. 


Osnovno je da ugostitelj može pravilno rastumačiti gostu od čega se ne- 
ka usluga sastoji, na koji se način priprema, koja je osnovna namirnica, od 
čega se sastoji prilog ili garnitura, kojim je začinima jelo začinjeno, koliko je 
vremena potrebno da se jelo pripremi, kako jelo izgleda, kojeg je okusa uslu- 
ga, koje će piće najbolje prijati uz jelo itd. Pri tome treba znati koji je način 
posluživanja određene usluge najdjelotvorniji. Loše poslužena neka usluga 
može pokvariti dobar dojam o jelu kojega je gost stekao. 


Osim poznavanja elemenata ugostiteljske struke od velike je važnosti da 
ugostitelj, koji prodaje usluge i kontaktira s gostima, pozna i koristi određe- 
na znanja s područja primijenjene psihologije. Zapravo, ugostiteljska, kao i 
znanja s područja psihologije, ugostitelju prodavaču su stručna znanja jer se 
ona istovremeno i s istim ciljem koriste. 


Za ugostitelja, koji radi u turističkim krajevima, od posebne je važnosti 
poznavanje stranih jezika. Što ih više i bolje poznaje, posao će mu biti lakši 
i interesantniji, prodajni razgovor će biti temeljitiji, a time će biti i više pro- 
danih usluga. 

Prilikom prodaje ugostiteljskih usluga veliko olakšanje mogu biti dobro 
sastavljeni i na stranim jezicima prevedeni cjenici usluga i koji se stavljaju 
gostima na raspolaganje. Oni trebaju u skraćenom opisu objasniti od čega 
se pojedina usluga sastoji, na koji je način pripremljena, kakvog je okusa i 
sl. To oduševljava strane goste i povećava produktivnost poslužnog osob- 

lja, jer se konobar ne mora dugo zadržavati kod stola gosta da odgovori na 
njegova pitanja. 

Naročito važan faktor za uspješno vođenje prodajnog razgovora je vrije- 
me koje ugostitelju stoji na raspolaganju. Što je ono duže, postoji i bolja mo- 
gućnost za uspješniju prodaju usluga. 

Poznato je da se prodaja smatra najtežom fazom u procesu pružanja uslu- 
ga (doček, prihvat i smještaj gostiju, prodajni razgovor i primanje narudž- 
be, boniranje prodanih usluga, dopremanje usluga, posluživanje usluga...). 

Neki stručnjaci za ovo područje navode da je prodaja očaravajuće zani- 
manje, drugi smatraju da je prodaja samo za prirodno nadarene za taj po- 
sao, a većina tvrdi da se sposobnost nuđenja i prodaje može usavršiti ra- 
dom i školovanjem. 

U prodaji je već prvi kontakt, prvih nekoliko desetaka sekundi razgovo- 
ra između gosta i ugostitelja, najčešće presudan faktor za ishod prodajnog 
razgovora, odnosno rezultata prodaje. U tom vremenu ugostitelj treba po- 
buditi pažnju i pozornost kako to čini. 


Susretljiv, dobronamjeran osmijeh, želja da se gostu izađe u susret, može 
ispraviti razne učinjene greške i znatno pridonijeti situaciji u kojoj se vodi 
prodajni razgovor. Ovaj razgovor u ugostiteljskom objektu može se obavlja- 
ti i u nekoliko navrata, dok je gost u objektu (prodaja predjela ili juhe, me- 
snog jela s prilozima i salatom, desertnog jela, pića), ovisno o tome kako 
gost želi. 


Savladavanje tehnike i vještine prodaje ugostiteljskih usluga može se po- 
boljšati školovanjem, prisustvovanjem seminarima, čitanjem i praćenjem li- 
terature itd. Samo je po sebi razumljivo da se svatko u tom poslu mora stal- 
no usavršavati, upoznavajući teoriju, ali i analizirajući uspješnu praksu. Te- 
stirajte kolege koji vas poslužuju. Što je u njihovom nastupu stručno, korek- 
tno, ljubazno, gostoljubivo, dobronamjerno? Što od toga smatrate prihvatlji- 
vim a što neprihvatljivim, nestručnim, nekorektnim? Neka to procjenjivanje 
za vas neprekidno traje, ali neka ono bude vaša mala tajna. 


Nije odjednom moguće svladati tako široko područje znanja i vještina i 
postati savršen ili idealan ugostitelj prodavač. To je proces koji neprekidno 
traje cijeli radni vijek. U početku s većim, a kasnije sa sve manjim intenzite- 
tom, jer se ranije stečena znanja i iskustva samo nadograđuju. 

Gosti osuđuju konobare koji “prodaju bez srca i samo misle na zaradu 
koju će donijeti visina prometa.“ Na takve “dobre prodavače“ gosti se u pra- 
vilu ne žale, nego ih samo zaobilaze, ne svraćaju u rajon toga konobara ili, 
što je još gore, oni ne zalaze niti u objekt gdje on radi. 

Primijenjivanje istog šablona dočeka, razgovora i naučenih nekoliko fra- 
za prodaje, na isti način, za svakog gosta i u svim prilikama, velika je gre- 

ška koju u pravilu čine neiskusni i nedovoljno stručno izobraženi ugostite- 
lji. U svakoj prilici i uvijek moramo paziti da gostu odamo dužnu pažnju, 
ako je u društvu da ne kažemo nešto što društvo ne bi trebalo znati (kako 
često k nama dolazi, s kime dolazi, koliko troši, koje navike ima i sl.). 


Dobar ugostitelj nikada neće zloupotrijebiti nepoznavanje usluga gosta i 
na taj način učiniti veći promet, nego će gostu pomoći da usluge što bolje 
shvati i razumije, sa svim njihovim osobinama. 

Bilo kakav pritisak na gosta da uzme neku uslugu, ne smije se dozvoliti. 
Gost ima pravo birati i dobiti uslugu koju želi od onoga što se nudi. Ugo- 
stitelj je tu samo da gostu olakša izbor usluge svojim savjetom, preporukom. 
Gost mora osjetiti susretljivost i dobrodošlicu na svakom koraku, u svakom 


kontaktu s osobljem ugostiteljske kuće. 


Plemenita motiviranost ugostitelja da ostvari što veći promet, realizaciju, 
na zadovoljstvo gosta i kuće, važan je element prodajnog razgovora. 
Ugostitelji ponekada 1 griješe kada gosta, kojega prvi puta vide, procije- 
ne kao slabog potrošača na temelju njegovog izgleda i odijela. Svaki gost 
zaslužuje “kraljevski doček“, jer smo rekli da je gost “kralj“. Bolje je da se 
mi prevarimo procjenjujući gosta 1 očekujući od njega više, nego da se on 
razočara u nama već na prvom susretu. Svaki gost zaslužuje najbolji mogu- 
ći doček, bez obzira da li je naručio svečani ručak ili dolazi popiti voćni sok. 
Često puta konobar, i pored svoje dobre stručnosti u pogledu dočeka gO- 
sta i umijeća prodaje, ne postiže onu visinu prodaje koju objektivno gleda- 
jući može ostvariti. 
Iz navedenoga i ostaloga može se zaključiti da uspjeh prodajnog razgo- 
vora ovisi o više faktora u koje se ubrajaju: 
- iznos financijskih sredstava koja gostu stoje na raspolaganju za te usluge, 
- želja i potreba gosta za uslugama koje se nude, 
- asortiman usluga koje se u objektu nude, 
- motiviranost ili navika gosta da ponuđene usluge blaguje, 
- ambijent i atmosfera u kojoj se usluga prodaje i konzumira, 
- kvalitet usluga koje se nude, 
- vrijeme koje stoji gostima na raspolaganju za konzumiranje, 
- godišnje doba, 
- Vjerski, zdravstveni, starosni ili neki drugi objektivni razlozi. 


Ako gost dođe u restauraciju s namjerom da blaguje samo jedno jelo, a 
konobar mu uspije prodati još i kolač i gost napusti objekt zadovoljan, znak 
je da je prodajni razgovor dobro obavljen. 

Uspješno vođenje i završavaje prodajnog razgovora dokaz je stručnosti i 
sposobnosti ugostitelja, čiji je rezultat mjerljiv samo u usporedbi s rezultati- 
ma njegovih kolega u istom ili drugom istovrsnom objektu, koji pod jedna- 
kim uvjetima prodaju istovrsne usluge u promatranom vremenu. 


U svakoj skupini zaposlenika ima onih koji stalno postižu bolje, odnosno 
slabije rezultate od prosjeka skupine. 


U kreativnom prodavanju usluga, o kakvom mi govorimo, ne može se 
koristiti isti šablon za sve prilike. Svakom gostu u svakoj prilici treba prila- 
goditi odgovarajući pristup, a prilike mogu biti slijedeće: npr. gost sam, s 
prijateljem, s prijateljicom, sa suprugom, s djecom, umoran, veseo itd. Za- 
tim, nije svejedno da li ćemo gosta u navedenim situacijama naći u restau- 
raciji ili u noćnom baru. 


13.2. Kako steći povjerenje gosta 


Za uspjeh prodaje u ugostiteljstvu neobično je važno da ugostitelj stekne 
povjerenje gosta kojemu treba prodati neku uslugu. Stečeno povjerenje znat- 
no olakšava i skraćuje vrijeme prodaje. Kako ćemo steći povjerenje gosta, 
ne postoji siguran način, niti sigurna receptura. Za ugostitelja je svaki gost 
slučaj za sebe, sa svim svojim osobinama. U svakoj prilici ugostitelj treba 
pronaći makar minimalnu mogućnost da stekne povjerenje gosta, a to od 
njega zahtijeva prilagođavanje određenoj situaciji, kako bi se odnosi izme- 
đu gosta i ugostitelja uskladili, a prodajni razgovor tekao jednostavnije i us- 
pješnije. 

Profesor Korčmaroš kaže: “Srdačnost je provjeren i siguran način da se 
usklade međuljudski odnosi. Praktički je nemoguće uspješno prodavati, a 
da ne postoji dobar odnos između kupca i prodavača. Srdačnost je upravo 
ona osobina koja u kupca pobuđuje osjećaj povjerenja i sigurnosti prodava- 
ča. Ljubaznost i srdačnost vrlo su važne osobine prodavača jer među kup- 
cima ima i neugodnih, sklonih svađi, nervoznih. S takvim kupcima teško će 
prodavač uspostaviti vezu ako nije prijazan, pažljiv, susretljiv. Osim toga, 
ne samo što će zadržati pažnju kupca, nego će mu se i posao odvijati uspje- 
šno.“ 


Dobar ugostitelj i prodavač treba svojim nastupom prema gostu raspršiti 
njegove eventualne predrasude s negativnim predznakom, što će postići svo- 
jim kulturnim odnosom, susretljivošću i dobrom namjerom. Ugostitelj nika- 
da neće govoriti o nekoj usluzi u superlativu, ako i sam u to ne vjeruje, ako 
usluga to ne zaslužuje. On nikada neće gostu nešto obećati ako nije siguran 
da to može ispuniti. 

Osim navedene ljubaznosti i srdačnosti, koju gost posebno cijeni, ugosti- 
telj treba uskladiti interese gosta s interesima ugostiteljske kuće, a za to če- 
sto ima priliku. 

Npr. ako konobar ocijeni da bi gosti rado uzeli neko predjelo, može im 
preporučiti jedan miješani ili hladni narezak koji će podijeliti na dva dijela. 
Ako to gosti prihvate, konobar će na narudžbu napisati “Miješani narezak 
(hladni narezak) predjelo za 2 osobe“. To će biti znak kuharu da obroku doda 
neke namirnice: rotkvicu, krišku rajčice, dvije masline i sl., tako da se od 
jednog obroka jela dobiju dva lijepa predjela. Od jednog bifteka tartar mo- 
gu se pripremiti i po tri relativno jeftina delikatesna predjela ako se napravi 
malo više majoneze, malo povećaju začini i dodaju dva prženca više. 


Obrok od dvije palačinke bit će dovoljan za dvoje starijih ljudi ili dvoje 
djece. Ovakvih se primjera može naći bezbroj. Oni se mogu ostvarivati, sa- 
mo ako se taj način poslovanja prihvati kao princip poslovne politike ugo- 
stiteljskog objekta. 

Ovakvim sitnim uslugama gost stiče dojam da se vodi briga o njegovom 
interesu, a to je velik doprinos stvaranju povjerenja u konobara i poslovnu 
jedinicu a što je temelj za dobivanje stalnih, vjernih gostiju. Gost će biti više 
nego zadovoljan ako zaključi da je za svoj novac dobio veći broj i kvalitet- 
nije usluge nego što je očekivao, ili koje bi dobio u drugoj restauraciji. 

U mnogim ugostiteljskim jedinicama u svijetu, koje poslužuju usluge hra- 
ne, čine se ovako male i besplatne usluge svojim gostima, čime se stvara 
povjerenje, pospješuje prodaja i dobivaju česti ili stalni gosti. Pri tome tre- 
bamo znati, da najveću vrijednost koju ima neki ugostiteljski objekt, su nje- 
govi gosti, njihov broj, kvaliteta i njihova vjernost objektu. 


13.3. Razgovor s gostima o blagovanim uslugama 


Običaj je, naročito u inozemstvu, da tijekom blagovanja usluge u restau- 
raciji ili još bolje nakon blagovanja, do gosta dođe netko od vlasnika ili ru- 
kovoditelja objekta, da ga pozdravi i s njime, ako je gost voljan, malo pora- 
zgovara, da čuje od gosta čime je bio ili nije bio zadovoljan, što misli o asor- 
timanu i kvaliteti usluga koje nude, o zaposlenicima, atmosferi u objektu i 
svemu onome što gosta može oraspoložiti ili oneraspoložiti dok boravi u 
restauraciji. 


Cilj razgovora je da vlasnik objekta dobije sliku o restauraciji onakvu ka- 
ko je vide gosti, da čuje njihovo mišljenje, što bi eventualno trebalo mijenja- 
ti, koliko proširiti izbor usluga, poboljšati njihov kvalitet, podići pružanje 
usluga na višu razinu itd., radi povećanja zadovoljstva gostiju i prometa, 
odnosno zarade. 

Većina gostiju prihvaća ovaj razgovor, drago im je što ih je došao poz- 
draviti netko od vlasnika i pita za njihovo mišljenje. 

Ovaj razgovor može trajati svega nekoliko minuta. Na njemu neće inzi- 
stirati ugostitelj, da ne pokvari raspoloženje gostiju. S kime će ovu vrstu ra- 
zgovora započeti, ovisi od procjene domaćina. Najvrednije je mišljenje go- 
stiju koji su svaki dan ili često u restauraciji i koji imaju što reći. 


13.4. Primjedbe gostiju na usluge 


Tijekom prodajnog razgovora ponekad gost postavlja neugodna pitanja 
ili stavlja prigovor na određenu uslugu, zbog čega neiskusni ugostitelj mo- 
že pomisliti da gost želi odustati od kupnje usluge i zato traži grešku i pri- 
govara. To ne mora biti točno. Gost često puta postavlja takva pitanja, da bi 
dobio odgovor koji će mu potvrditi da je ta usluga s onim osobinama koje 
on želi. To može značiti da je gost zainteresiran za uslugu i on na taj način 
traži informaciju koja će odstraniti njegove sumnje. 


Prigovori na uslugu tijekom prodajnog razgovora mogu postati vrhunac 
napetosti, poslije čega, ako gost ne dobije odgovor koji će ga zadovoljiti, može 
prestati daljnji razgovor vezan za tu uslugu. 

Ovo je vrlo osjetljiva točka u razgovoru, čiji ishod ovisi najviše o priprem- 
ljenosti, znanju i vještini ugostitelja, kao i o zainteresiranosti gosta za uslu- 
gu. Nikada ugostitelj neće tvrditi i dokazivati da pojedina usluga ima odre- 
đene osobine koje, objektivno gledajući, nema. To bi se moglo protumačiti 
kao namjerna prevara gosta, što je za svaku osudu. Koliko god pitanja bila 
neugodno postavljena, gostu se neće odgovoriti na nekulturan način s ne- 
kim “jakim“ netaktičkim argumentom i drskim tonom, kako bi ugostitelj iza- 
šao pobjednikom iz tog “rata riječima“. U takvoj prilici gost se može osjetiti 
povrijeđenim, te otići iz objekta, a da uopće ništa ne konzumira. Može se 
dogoditi, da nikada više ne svrati na to mjesto, ali će vjerojatno pričati pri- 
jateljima, ukućanima, rođacima loše stavri o ugostiteljskom objektu i njego- 
vim zaposlenicima. Tu svoju “pobjedu“ nad gostom ugostitelj ne može unov- 
čiti, od nje se ne može živjeti. Objektivno gledajući, ona je čisti poraz. Ugo- 
stitelj se može osjećati uspješnim samo onda kada je gost maksimalno zado- 
voljan uslugom. 

Važno je ono što o usluzi misli gost, kako je on osjeća, jer on će je kon- 
zumirati i platiti. 

Svaki prigovor gosta ugostitelj mora shvatiti vrlo ozbiljno i prići mu ona- 
ko, kako se pristupa svakom poslu. 


Svaki ugostitelj, nakon određenog iskustva s prodajom svojih usluga, do- 
lazi do zaključka da gost nije uvijek i potpuno siguran da li određenu uslu- 

gu naručiti ili ne. Dosta puta gost samo postavlja “dimnu zavjesu“ kada izra- 
žava sumnju od njene kupnje. 

Gost će npr. prigovoriti bogatom meniju, skupom jelu, stranom piću i sl., 
ali neće reći da odustaje od njih zbog visoke cijene, iako mu ne odgovara, 
nego će reći da to nije po njegovom ukusu i sl. To je pravo gosta. Iskusan 
ugostitelj će to odmah primijeniti i tu “dimnu zavjesu“ otkloniti time što će 
na taktičan način predložiti jeftiniji meni, manje skuplje jelo, domaće piće, i 
nikada neće gostu dati do znanja da ga je “pročitao“. 

Primjedbe gostiju na neke usluge najčešće se zasnivaju na tome: 


- što gost ima loše iskustvo s tom uslugom ili je čuo loše mišljenje o njoj 
(loše primljena, slabo poslužena, mala po količini za svoju cijenu i sl.), 


- što gost ne poznaje osobine usluge i ne želi to priznati, 
- što usluga za gosta ima previsoku cijenu, 
- što je ugostitelj suviše uporan u preporučavanju neke usluge. 


Prigovor gosta tijekom prodajnog razgovora treba razlikovati od žalbe na 
uslugu koju je gost blagovao. 


13.5. Zamjena za uslugu koju je gost želio 


U svakom ugostiteljskom objektu, u kojem se pružaju usluge hrane i pi- 
ća, treba vladati princip da sve što se nudi, mora i u stvarnosti odgovarati 
istini. Gost nikada ne bi smio čuti: “ovoga jela ili pića nema“ ako za to za- 
ista ne postoje opravdani razlozi. 


Radi gotovih jela, kojih ima još nekoliko obroka, konobar treba biti u stal- 
noj vezi s kuhinjom, da bi upravo stiglim gostima odmah mogao reći kojih 
jela još ima i koja ih može preporučiti. 

U nekim restauracijama postoji manja ploča u kuhinji na koju se ispisuju 
gotova i jela po narudžbi kojih više nema, odnosno koja se toga dana za 
ručak ili večeru mogu pripremiti. Isto tako je obavijest za jela koja su pri 
kraju ili koliko još obroka ima, da se ne dogodi da konobar proda jela kojih 
više nema. Tada nastaje neugodna situacija i za konobara i za gosta jer to 
gost obično teško prihvaća ili odlazi u drugu restauraciju. 


U takvim prilikama, koje su češće u a la carte restauracijama, konobar, 
dobar prodavač, već u mislima ima jednu ili više usluga koje su srodne ili 
vrlo slične onoj koju gost traži i odmah će mu ih ponuditi u zamjenu. Uz 
nekoliko lijepih riječi isprike postoji mogućnost da ih gost prihvati. 

Vrlo je nekorektno gostu dati imitaciju prave usluge, pripremljene od neke 
druge namirnice, s uvjerenjem da to gost neće otkriti. Gost će prevaru, vje- 
rojatno, otkriti, a poslije toga slijedi blamaža. To je najbolji put do uništenja 

ugleda ugostiteljskog objekta i njegovog rukovodstva. Pripremiti jelo od svi- 
njetine umjesto teletine koja je skuplja, za dijetalca to može biti i opasno po 
zdravlje, dati jeftiniju ribu umjesto skuplje, je čista prevara i za osudu. 


Mnogi ugostitelji ulažu mnogo truda da gosta ne bi doveli u takvu situ- 
aciju, da nude nešto čega nema. 


Ako je neki ugostiteljski objekt poznat po nekim uslugama, trebao bi ih 
nuditi svakodnevno u odgovarajućoj sezoni, a možda i cijele godine. 


13.6. Zaključivanje prodaje 


Zaključivanje prodaje, odnosno završetak prodajnog razgovora, dio je faze 
prodaje koja treba završiti uspjehom. 

Dobar ugostitelj svojim čulima prati kretanje cijelog prodajnog razgovo- 
ra i prema tome prilagođava svoje stavove. Osjetit će kada je najpogodniji 
trenutak da zaključi prodaju u svoju korist i to na taktičan način. 


Pošto je gost dobio dosta informacija o usluzi za koju je zainteresiran, a 
još se ne može odlučiti, najbolje je da mu konobar kaže još koju prednost 
usluge za koju je gost zainteresiran i da ga ostavi nasamo nekoliko minuta, 
da u miru razmisli i da se odluči. Kada se gostu ponudi širi asortiman uslu- 
ga, on se teže odlučuje, treba mu više vremena. 


Kada se konobar vrati, neće gostu postaviti pitanje da li se odlučio, jer je 
tada gostu najlakše reći “ne“, nego će mu predložiti da jedno jelo uzme da- 
nas za ručak, a drugo za večeru ili sutra za ručak. Postoje i druge kombina- 
cije koje se mogu koristiti da se gost brže odluči. Gostu će se predložiti da 
za ručak naruči teleće pečenje uz koje će prijati graševina, a za večeru osta- 
vi divljač, uz koje će piti crno vino, jer će veče biti hladnije i ono će bolje 
prijati, nego za ručak, kada je vani toplo. 

Čim se gost izjasni o usluzi, konobar ju se zapisao, kao i sve prethodne 
i prije nego je otišao od stola gosta, sve ih pročitao, rezimirao cijeli prodajni 
razgovor i na taj način provjerio točnost zapisanih usluga. Time je omogu- 
ćena nadopuna naručenoga jela i pića. 


Nakon provjere naručenoga konobar uzima sredstva ponude sa stola s 
napomenom gostu da je dobro izabrao i da će sigurno biti zadovoljan, što 
potiče gosta na tzv. postkupovno raspoloženje. 

Provjerite svoje znanje 


. O čemu ovisi uspjeh prodajnog razgovora? 
. Kako će konobar najlakše steći povjerenje gosta? 
. Zašto je korisno razgovarati s gostom nakon blagovanim usluga- 


ma? 


. Zašto gosti stavljaju primjedbe na pojedine usluge? 
. Što ćete učiniti ako gost traži uslugu koja je upravo prodana? 
. Što treba učiniti kad se gost odluči za uslugu ili usluge? 


A C - skraćenica od francuske riječi: “Appellation control€“, koja označava 
vino zaštićeno kontrolnim (zemljopisnim) podrijetlom. 


a choix (a šoa) - izbor po vlastitoj želji, npr. meni, predjelo, sir, voće, desert 
i sl. 

a discrćtion (a diskresion) - koliko gost hoće, po želji gosta: gost se može 
poslužiti uslugom kojom hoće, u količini koja njemu odgovara: 
predjelo, kolač, salata, kava i sl. 

a Vancienne (a lansian)- na stari način; mesno jelo, preliveno umakom od 
bijelog vina, u kojemu su šampinjoni i sitni biser-luk. 

a Vargentuil (a laržantilj) - mesno jelo preliveno umakom od bijelog vina i 
obloženo vrhovima šparoga. 


ambulantno ugostiteljstvo - (ambulantna prodaja) pružanje usluga hrane i 
pića u konfekcioniranom obliku, u količini jednog obroka (sen- 
dvići, kolači, sladoled, voće, kava, čaj i sl.) izvan ugostiteljskog 
obroka. Alkoholna pića se ne mogu prodavati ambulantno. 
Ambulantna prodaja navedenih usluga susreće se na plažama, 
sajmovima, vlakovima kada konobar u odjeljcima prodaje nave- 
dene usluge. Prodaja usluga hrane i pića u vagon-restauraciji nije 
ambulantna prodaja. 


banket, njem. - gozba 
Bankettieren - gostiti se, častiti se 
Bankettchef (banketšef) - prodaje (ugovora) i rukovodi organi- 
zacijom realizacije (posluživanja) prigodnih obroka. 

bisque d“ćcrevisses (bisk dekrivis) - krem juha od rakova i prilogom od usit- 
njenih račjih repova. 

bollito misto, tal. (bolito misto) - kuhani: goveđi jezik, teleća prsa, teleća gla- 
va, goveđi rep, goveđe kosti sa srži, piletina, svinjska kobasica 
zajedno s krumpirom, porilukom, mrkvom. 


203 


14. STRUČNO NAZIVLJE 


Prilikom posluživanja uz jelo se daje gosrušica i neki od majo- 
nezinih umaka. 


Jelo je talijanski specijalitet. 
bonne femme (bon fam) - “dobra domaćica“; garniture raznim jelima: 


1. riba prelivena umakom od bijelog vina i obložena klobuci- 
ma od šampinjona i pržencem od kruha. 


2. meso obloženo šampinjonima, pirjanim sitnim lukom, 
mrkvom, preprženom slaninom izrezanom na kocke i peče- 
nim krumpirom. 


3. piletina obložena pirjanim biser-lukom, preprženom slaninom 
izrezanom na kocke i pečenim krumpirom. 


bouillabaisse (bujabez) - juha pripremljena od više vrsta riba, rakova, školj- 
kaša, rajčica, luka, češnjaka i (pikantno) začinjena šafranom. 


brigade - brigada; kuharsku brigadu čine svi zaposlenici u kuhinji, 


konobarsku brigadu sačinjavaju svi zaposlenici u poslužnom 
procesu. 


canapćs - male ploške bijelog kruha (prženca) različitih oblika obložene fi- 
no narezanim suhomesnatim proizvodima, sušenom ribom, si- 
rom, jajima, povrćem i sl. 

cannelloni (kaneloni) - 1. rolano tijesto napunjeno raznim usitnjenim me- 
som, preliveno umakom od rajčica i posipano ribanim parme- 
zanom, koristi se za predjela. 


2. rolano lisnato tijesto napunjeno raznim slatkim kremama ili 
pjenama, posipano šećerom, poslužuje se kao desertno jelo. 


carafe (karaf) - 1. vrč iz kojega se poslužuje otvoreno vino. 
2. boca (kristalna) u koju se pretače, dekantira vino s talogom. 


carrć (kare) - dio raspolovljenih leđa, hrpta, uzduž kralješnice s dijelom re- 
bara od svinje, teleta, janjeta i sl. od kojih se pripremaju kotleti. 


chef d'oeuvres (šef devr) - izvrsno jelo, najbolje jelo, majstorski pripremlje- 
no jelo. 


chef de rang (šef d ran) - odgovoran je zajedno s pomoćnikom za kvalitet 
posluživanja u svome rajonu koji na: 


- banketu broji od 10 do 12 gostiju, 

- u a la carte restauraciji od 15 do 25 gostiju, 
- u penzionu od 20 do 35 gostiju 

- u kavani od 30 do 40 gostiju, i sl. 

chef de service (šef d servis) - u inozemstvu: 
1. u srednje velikim objektima odgovoran je za cjelokupno fun- 
kcioniranje posluživanja hrane, pića i napitaka. 
2. u velikim objektima odgovoran je za kvalitet posluživanja u 
jednom odjelu, npr. u blagovaonici, taverni, kavani, terasi i 
sl. 


carte (kart) - c. des mets - jelovnik 
- c. du jour - dnevna karta 
- c. des vins - vinska karta. 


Chantilly (Šantili) - grad u Francuskoj poznat po proizvodnji mliječnih pro- 
izvoda, 


chantilly - tučeno slatko vrhnje. 


cocotte, (kokot) - okrugla ili ovalna metalna ili porculanska posuda u kojoj 
se poslužuje jelo u umaku. 


complet (komple) - potpun, kompletan, 
menu c. - potpun meni 
petit dćjeuner - potpuni zajutrak 
cafć c. - potpuna kava (zajutrak) 
coup (kup) - sladoledni pehar, kup 


c. Jacques - sladoledni pehar Zak; sladoled od jagoda i limuna 
sa dodatkom voćne salate i tučenim vrhnjem. 


c. Romanov - vanilija sladoled obložen jagodama koje su marini- 
rane u trešnjevači i ukrašen tučenim vrhnjem. 


creme de ... (krem d...) - vrsta kašaste juhe pripremljene od raznih namir- 
nica: riže, ječma, šparoga, cvjetače, šampinjona i sl. vezane 
vrhnjem, a po želji i žumancem, zatim protisnuta. 


creme d'asperges - krem juha od šparoga 

creme de riz - krem juha od riže 

creme aux champignons - krem juha od šampinjona 
creme Dubarry - krem juha od cvjetače. 

a la creme - preliveno umakom od vrhnja, vrhnjem. 


croissanterie (kroasanteri) - vrsta pekare koja proizvodi i prodaje raznov- 
rsna peciva. Dobila je naziv po poznatom pecivu “croissant“. 


en crodte (an krut) - u tijestu pečeno, neka namirnica obavijena tijestom i 
potom pečena. 


enofil - ljubitelj vina, 
enofilija - ljubav prema vinu i vinogradarstvu. 

en robe de chambre (an rob dšambr) - krumpir pečen u ljusci i takav po- 
služen. 

florist - stručnjak za uzgoj i korištenje cvijeća u dekorativne svrhe; za vanj- 
ske i unutarnje prostore. 

Food - and Beverage - Manager (fud end beveridž menedžer) - 

1. nalazimo ga u velikim hotelskim kućama gdje vodi brigu o 
nabavi hrane, pića i napitaka te o organizaciji njihove proda- 
je. 

2. u nas rukovoditelj odjela hrane i pića. 

foto-jelovnik - je jelovnik koji pokazuje ponuđena jela preko fotografije u 
boji uz koju stoji naziv i cijena jela, bez opisanog dijela teksta. 

fromaggini (fromađini) - vrsta malog sira od kravljeg ili kozjeg mlijeka iz 

Italije (Tessin), uživa se svjež i zreo. 

Sazrijeva u mješavini od maslinovog ulja i raznih trava i bijelog 

vina. Uz ovaj sir poslužuje se sol, ulje, ocat, papar i razne vrste 

kruha. 

gozba - slavlje uz obilje hrane i pića, sa ili bez glazbe, koja može potrajati i 
nekoliko dana, u društvu s prijateljima, rođacima, kolegama i 
sl. 

G. se organizira u nečiju čast, povodom neke prigode, svečano- 

sti, godišnjice, rođendana, vjenčanja, pobjede i sl. 

gobelet - obična čaša bez stalka, u kojoj se poslužuju obična bijela vina bo- 
gata ugljičnim dioksidom. 

gćridon (gerido) - mali pomoćni stol čija je ploha oko 80 x 50 cm visina re- 
stauracijskog stola. 
gćridon-service - plitica s jelom odložena na gćridon i na njemu 
hrana podijeljena na tanjure (engleski II. način posluživanja). 

gurmandizi (franc. gurmandises) - su vrsta jela veličine jednog do dva za- 
logaja koja se nude prilikom uživanja vina i drugih pića. 

G. se pripremaju na prepečencu premazanim maslacem i oblo- 

ženim tankim filejima od pršuta, sušenog lososa, prsa pečene pe- 

radi, guščjih jetara ukrašeni kavijarom, gomoljačom, aspikom, ki- 
selim krastavcima i sl. 

Hors d'oeuvre riche (or devr riš) - bogato hladno predjelo sastavljeno od 
biranih skupocjenih namirnica: jastoga, sušenog lososa, kavija- 
ra, guščje jetre, pršuta i drugih delikatesnih jela. 

Hors d'oeuvre varić - različita hladna predjela 

jus (žis) - sok od voća, povrća i bistri sok od pečenja. 

korizma - je vrijeme od 40 dana pred Uskrs. To je vrijeme posta katolika 
vjernika. Ne jedu se mesna jela niti životinjske masnoće. K. po- 
činje čistom srijedom, tj. pepelnicom i traje 40 dana, tzv. časni 
post. 

Kaseplatte (kezeplate) - plitica sireva; pliticu treba sastaviti od tvrdih, polu- 
tvrdih, polumekanih i mekanih sireva čija je temperatura od 16 
do 18*C, a njihov broj od dva i više. Svaka vrsta sira reže se dru- 
gim čistim nožem. Za tvrde sireve potreban je jači nož zbog ko- 
re. Plitica sireva se slaže na drveni ili porculanski tanjur. Uz 
tvrde i nemasne sireve stavlja se i maslac. Obrok sira za desert 
teži od 60 do 80 g, a po izboru gosta može biti i do 200 g. 

Lady Curzon (ledi Kirzon) - je juha od kornjače s tučenim vrhnjem i žu- 
mancem, posipana curry praškom i zapečena. 

mac€doine (masedoan) - 


1. usitnjeno povrće pripremljeno najčešće u obliku variva ili na 
maslacu. 
2. usitnjeno voće učinjeno u obliku voćne salate. 
magnum - vinska boca zapremine od 14 do 16 dl. 
maitre d"hotel (metr dotel) - nalazi se samo u velikim ugostiteljskim objek- 
tima gdje je odgovoran za funkcioniranje posluživanja hrane i 
pića u svim odjelima V. chef de service. 
MC - kratica od “Mise en bouteille au Chateau“, važi samo za bordoško vi- 
no koje je u mjestu proizvodnje punjeno u boce. 
Međunarodna udruga barmena, miksera pića, (Internacional Bartender 
Association - IBA), krovna je udruga nacionalnih udruga iz ra- 
znih zemalja barmena i vlasnika barova sa sjedištem u Parizu, 
čiji je cilj unapređivanje struke i poslovanja barova. 
Hrvatska sekcija barmena, koja je u sastavu Hrvatske udruge ho- 
teljera i restoratera, primljena je u IBA-u 1997. godine kao 40. 
nacionalna udruga, na 46. Kongresu IBA u Karlovym Varyma 
tijekom kojega je održano 23. međunarodno natjecanje barmena 
(ICC-a). 
Članstvo u IBA-i omogućuje: 
- organiziranje službenih međunarodnih natjecanja, 
- školovanje kadrova u inozemstvu u organizaciji IBA-e, 
- sudjelovanje članova na ICC -u i ostalim natjecanjima. 
Međunarodno (svjetsko) natjecanje barmena u miješanju pića (Internatio- 
nal Cocktail Competion, skraćenica ICC) na kojemu se mogu na- 
tjecati samo članice IBA-e. Obično se priređuje tijekom održa- 
vanja Kongresa IBA-e, svake godine u drugoj državi. 

menaž (franc. menage) - skupni pojam za razne začine i umake koji se stav- 
ljaju gostima na stol: sol, papar, gorušica, ulje, ocat, ketchup ta- 
basco i drugi tvornički umaci, šećer, umjetna sladila i sl. Sto će 
se od navedenoga staviti na stol gosta, ovisi o vrsti jela na sto- 
lu. 


minestrone - juha od povrća sa tjesteninom ili rižom i rajčicom te ribanim 
parmezanom koji se poslužuje odvojeno. Talijanski specijalitet. 


MO - skraćenica od “Mise en bouteille a Vorigine“ vrijedi za francuska vina 
koja su punjena u boce u mjestu proizvodnje. 


posrebreni inventar - treba redovito održavati ili prati u deteržentu za sre- 
bro, u “srebrenim kupkama“ ili u posebnim strojevima (polir ma- 
šine) sa olovnim kuglicama, naročito nakon što je taj inventar 
korišten za posluživanje jaja, šparoga, majoneze, crvenog zelja i 
sl. da se na njega ne nataloži patina koja ga čini neuglednim. 
Ovaj pribor treba brisati finom mekanom krpom. 


pršuti dalmatinski (drniški, šibenski, miljevački) - smatraju se “carevima puč- 
ke gastronomije“. 
Prilikom ocjenjivanja kakvoće pršuta uzimaju se slijedeći elemen- 
ti: 


1. izgled 4. miris 
2. oblik 5. okus 
3. presijek 6. masnoća 


Prilikom ocjenjivanja pršut mora biti star najmanje jednu godi- 
nu. 


quartirrestaurant - restaurant, gostionice sa sobama za noćenje. 


termički lonac - podrazumijeva održavanje konstantno iste temperature na- 
kih namirnica tijekom transporta, uskladištenja pa sve do pre- 
rade u jelo. To je slučaj sa zamrznutim ribama, kavijarom, rako- 
vima, živim školjkama i sl. 

water Joe (voter Do) - je svojevrsni osvježavajući bezalkoholni i bezkalorič- 
ni napitak, koji se sastoji samo od obične vode u koju je umije- 
šana određena količina kofeina. To je napitak bez šećera, CO,, 
konzervansa i drugih sastojaka koje sadrže mnoga bezalkohol- 
na pića. Izumitelj ovog pića je Amerikanac David Marcheschi i 
prodaje se u SAD od 1955. godine pod navedenim nazivom “big 
Joe“ u boce od 1 lit. 

Weinserviette (vajnservijete) - ubrus za vina koji se koristi prilikom poslu- 
živanja vina. Prekrije se vedro s ledom i vinom, njime se obriše 
vrh boce i dio boce koji je stajao u vodi i sl., za što se ne smije 
koristiti ubrus za goste ili konobarev. 

red bull (red bul - crveni bik) - stimulativno bezalkoholno piće načinjeno 
na temelju kofeina i taurina (vrsta proteina). Piće se smatra po- 
ticateljem živahnosti, života, piju ga mnogi, (mladež, sportaši, 
menadžeri, djeca). Postao je obožavani napitak mnogih u Euro- 
pi. Njegov kreator je Austrijanac Ditrich Mateschitz 1985. godi- 
ne. 


Restaurant Croatica (restoran Kroatika) - je udruga hrvatskih ugostitelja koji 

žive i rade u Njemačkoj, osnovana je 1993. godine. 

Cilj RC. je: 

- što više korištenja hrvatskih proizvoda u hrvatskim restaura- 
cijama u Njemačkoj, 

- promidžba hrvatskog turizma u Njemačkoj. 

oxtail clair - bistra pojačana juha od goveđeg repa s prilogom od povrća 
izrezanog na kocke i mesa od goveđeg repa. 

service compris (servis kompri) - servis, posluga je uračunata u računu, u 
cijeni usluge. 

Slow Food international - je međunarodna udruga koja se bavi unapređi- 
vanjem kulture prehrane i protiv je “fast-food prehrane“, ham- 
burgera i sličnih jela, već preporuča tradicionalnu lokalnu i re- 
gionalnu prehranu. “Jela koja se jedu sjedeći i uz sva osjetila.“ 
Udruga je za svoj simbol izabrala puža, u smislu jedi polagano, 
ali znalački. Puž je spor, ali stigne kamo treba, kamo je krenuo. 
Udruga je osnovana u Italiji 1986. godine, a 1989. u Parizu je ute- 
meljena međunarodna udruga čiji je član i S.F. Hrvatske sa sje- 
dištem u vinoteci Bornstein u Zagrebu od godine 1996. 

soigne (soanje) - riječ koja se piše na konobarsku narudžbu, a znači “pazite 
gost je osjetljiv, zajedljiv, zahtijevan, što je znak za one koji pri- 
premaju uslugu da ona mora biti bez greške i brzo pripremlje- 
na. 

sorbet (sorbe) - voćni sladoled razrijeđen pjenušcem ili nekim likerom. 


struka - neko područje ljudske djelatnosti koje zahtijeva vladanje određe- 
nim znanjima i vještinama koje se stječu odgovarajućim školo- 
vanjem i radom u struci. 
stručnost - 1. vladanje znanjima i vještinama neke struke pri profesional- 
nom obavljanju posla. 


2. poznavanje zakonitosti koje vladaju u određenoj struci. 


stručna etika - 1. savjesno i stručno obavljanje nekog posla s ciljem da se 
postigne maksimalni kvalitet uz najmanje troškova da se ne ošte- 
ti. Poznata je izreka “Ono što ne bi ti pojeo i popio, ne daj ni 
drugome.“ 

2. isto što i stručna svijest, stručna kultura. 

suit, la (la suit) - jelo koje slijedi; slijed jela u meniju. 

supplećment (sipleman) - u određenim prilikama (banket i sl.) gostima se po- 
jedino jelo nudi po dva puta, da neki gosti ne ostanu gladni. S. 
ne povećava ugovorenu cijenu usluge. Konobar prilikom izno- 
šenja navedenog jela iz kuhinje dužan je na bon napisati “sup- 
plement“. 

Svjetska federacija kuhara - Federation Mondiale des societes de cuisinie- 
res (F.M.S. engl. WACS), osnovana je po legendarnom francu- 
skom kuharu A. Ecoffieru. U udrugu su učlanjene mnogobroj- 
ne udruge kuhara sa svih kontinenata. Po osnovi nasljednog pra- 
va od 1968. godine u nju je učlanjena i Sekcija kuhara Hrvatske. 
S.F.K. organizirala je brojna kuharska natjecanja diljem svijeta 
kao i “kuharske olimpijade“, na kojima su se natjecali i brojni 
kuhari iz Hrvatske i osvajali zlatna odličja. 


210 


Literatura 


Andersen, S.: Fondues-Flambieren-Raclette, VehlgVerlag, Koln, 1983. 
Auričres, A.-A. Antonietti:Le service du restaurant, Flammarion, Paris 
Bauer, Lj. i dr: Pisanica-hrvatski uskrsni običaji, O. sveučilište, Zagreb 1991. 
Blome, E.: Fondue, Reclette und heisser Stein, Buch-V.G., Zurich, 1994. 
Ivić, A.-Marošević, I.: Dogotavljanje jela pred gostima, rukopis Pula, 1998. 
Kerčmar, J.: Ugostiteljsko posluživanje III, Rijeka, 1971. 

Lundberg, D.-Walker, J.: The Restaurant, J. Wiley, 1993. 

Marošević, I.: Poslovanje barova, A.G.Matoš, Samobor, 1996. 

Marošević, 1: Ugostiteljsko posluživanje, Školska knjiga, 1993. 

Marošević, I.: Prodaja ugostiteljskih usluga, rukopis, Pula, 1997. 

Meyer, S.-Schmid, E,: Service Lehrbuch, Fachverlag Schweizer W. Zurich, 198.... 
Mikolić, M.: Diplomatski protokol, Mate, Zagreb, 1995. 

Pauli, E.: Lerbuch der Kuche, Schweizer Wirteverband, Zurich, 1984. 
Šulak, F.-Petz, B.: Poslovna psihologija, Školska knjiga, Zagreb, 1995. 
Rihtman Auguštin, D.: Knjiga o Božiću, A. Cesarec, 1992. 

Scharfe, N.: Gekonnt serviert, Verlag die Wirtschaft, Berlin, 1969. 
Schubert, M.-Hervig, R.: Živimo s cvijećem, Mladost, Zagreb, 1987. 

Sigel, S. i dr.: Handlexikon der Getranke I, Trauner Verlang, Linz, 1986. 
Šupica, M.: Dijetalna ishrana, Znanje Zagreb, 1997. 

Wundermann, 1: Cvijeće u stanu, Naprijed, Zagreb, 1971. 

xxxx: Smorgasbord, Svenska Institutet, Stockholm, 1996. 


211 


